TÝŽDENNÍK (Background) - zhrnutie plenárneho zasadnutia EP 13. - 16. marca 2006
2006-03-20 - 14:08
Poslanci počas marcového zasadnutia EP v Štrasburgu prerokovali viacero tém, ktorých prehľad nájdete uvedený nižšie.
20060310BRI06068
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-001-SK DOC XML V0//SK
Šport
Boj proti rasizmu vo futbale
2006-03-20 - 14:08
Vzhľadom na závažné prípady rasizmu, ku ktorým dochádza na futbalových zápasoch v celej Európe, prijal Európsky parlament dňa 14. marca písomné vyhlásenie ostro odsudzujúce spomínané praktiky.
Vyhlásenie podpísal rekordný počet 420 europoslancov.
Keďže jedným z cieľov Európskej únie je ochrana pred diskrimináciou na základe etnickej a štátnej príslušnosti a futbalisti majú rovnaké právo na nediskriminačné pracovné prostredie ako ostatní pracovníci, vyhlásenie dôrazne odsudzuje akékoľvek formy rasizmu na futbalových zápasoch, a to tak na ihrisku, ako i mimo neho.
Vyhlásenie vyzýva všetky popredné osobnosti z oblasti futbalu, aby pravidelne a otvorene vystupovali proti rasizmu a vyzdvihuje vynikajúcu prácu, ktorú odviedli niektoré organizácie, vrátane UEFA a FARE, v boji proti týmto problémom.
Organizáciu UEFA, ako aj všetkých ostatných organizátorov futbalových súťaží v Európe vyhlásenie vyzýva, aby zabezpečili rozhodcom možnosť prerušiť či ukončiť zápasy v prípade závažných rasistických výtržností a aby zvážili možnosť uloženia športových sankcií tým národným futbalovým zväzom a klubom, ktorých fanúšikovia alebo hráči spáchajú závažné rasistické trestné činy, vrátane možnosti vylúčiť zo svojich súťaží páchateľov, ktorí sa opakovane dopustia trestného činu.
Na základe článku 116 rokovacieho poriadku EP môže tzv. písomné vyhlásenie predložiť najviac päť poslancov a to vo veci, ktorá patrí do rámca činnosti Európskej únie.
Maximálny rozsah vyhlásenia je určený na 200 slov.
K vyhláseniu následne pripájajú svoj podpis europoslanci, ktorí o to prejavia záujem a ak ho podpíše väčšina všetkých poslancov, predseda EP o tom informuje Parlament.
K vyhláseniu sa pripojilo aj 8 zo 14 slovenských europoslancov.
Boj proti rasizmu vo futbale:
-//EP//TEXT TA P6-TA-2006-0080 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-COVER-SK DOC XML V0//SK
-//EP//TEXT IM-PRESS 20060310BRI06068 ITEM-002-SK DOC XML V0//SK
Regionálna politika
Eurofondy nemajú financovať presun firiem
2006-03-20 - 14:08
Europoslanci chcú zabrániť negatívnemu dopadu premiestňovania podnikov na ekonomický rozvoj regiónov a strate pracovných miest.
Parlament preto schválil iniciatívnu správu, ktorá vychádza z myšlienky, že peniaze z fondov EÚ by nemali byť využívané na financovanie premiestňovania firiem do iných oblastí.
Komisia by podľa schváleného textu mala pokutovať tie podniky, ktoré ich čerpali a v nasledujúcich 7 rokoch sa premiestnili.
EP sa zhodol na tom, že nakoľko cieľom politiky regionálneho rozvoja je podporovať rozvoj regiónov EÚ a ich zamestnanosť, verejná pomoc nemôže podnecovať delokalizácie ekonomických aktivít.
Preto žiada, aby praktiky, ktoré sa nepodieľajú na realizácii týchto cieľov, EÚ finančne nepodporovala
Prijatý text žiada, aby podniky, ktoré už dostali verejnú pomoc a následne prepustili zamestnancov vo svojom pôvodnom sídle alebo sa premiestnili, nemohli ďalej využívať verejnú pomoc v ich novom mieste pôsobenia, a aby boli po dobu minimálne 7 rokov od dátumu delokalizácie vylúčené z možnosti ďalšieho čerpania prostriedkov zo štrukturálnych fondov alebo štátnej pomoci.
Komisiu a členské štáty schválený text žiada, aby sa v spolupráci s miestnymi a regionálnymi úradmi zaoberali efektívnym využívaním eurofondov a ich využitím na odborné vzdelávanie a preškolenie pracovníkov v regiónoch zasiahnutých reštrukturalizáciami alebo delokalizáciami podnikov.
Európska nadácia pre zlepšenie životných a pracovných podmienok sídliaca v Dubline má byť podľa prijatej správy poverená monitorovaním a vyhodnotením javu premiestňovania, s cieľom porozumieť jeho skutočným dôsledkom.
Parlamentu má následne predkladať zistené výsledky a konkrétne návrhy v podobe pravidelných správ. Eurofondy nemajú financovať presun firiem:
-//EP//TEXT TA P6-TA-2006-0077 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-001-SK DOC XML V0//SK
-//EP//TEXT IM-PRESS 20060310BRI06068 ITEM-003-SK DOC XML V0//SK
Voľný pohyb osôb
Voľný pohyb pracovníkov a prechodné obdobia
2006-03-20 - 14:08
Poslanci EP diskutovali v pondelok 13. marca na tému voľného pohybu pracovníkov a uplatňovania tzv. prechodných období voči 8 z 10 nových členských krajín EÚ.
Komisii tiež predložili interpeláciu týkajúcu sa tejto problematiky.
Na interpeláciu o prechodných obdobiach reagoval počas rozpravy podpredseda Európskej komisie Franco FRATTINI .
V jej texte sa uvádza, že na základe smernice 2003/109/ES(1) sú členské štáty EÚ od 23. januára 2006 povinné zaobchádzať s občanmi tretích krajín s dlhodobým pobytom v EÚ vo vzťahu k prístupu na pracovný trh rovnako, ako so svojimi štátnymi príslušníkmi.
Zmluvy o pristúpení však zároveň uvádzajú, že počas prechodných období majú členské štáty pri prístupe na trh práce uprednostňovať občanov EÚ pred pracovníkmi, ktorí sú štátnymi príslušníkmi tretích krajín.
Od 23.1.2006 je teda situácia v rozpore s ustanoveniami Zmluvy o pristúpení.
Ako k tejto téme poznamenal jeden zo spoluautorov interpelácie, maďarský europoslanec István SZENT-IVÁNYI (ALDE, HU), "v dôsledku tejto smernice sa pracovníci nových členských krajín od januára tohto roku stali nie druhoradými, ale až treťoradými pracovníkmi".
Poslanci preto chceli od eurokomisára počuť, či EK plánuje predložiť návrhy na nápravu tejto situácie.
Franco FRATTINI vyjadril súhlas s názorom, že občania nových krajín EÚ majú mať v krajinách uplatňujúcich prechodné obdobia prednosť pred občanmi tretích krajín žijúcich v Únii.
Práva vyplývajúce zo spomínanej smernice by podľa neho teda mali byť zosúladené s prístupovými zmluvami.
Ako však uviedol, o danej problematike je potrebné získať "lepšie informácie" pred tým, než Komisia zašle členským krajinám list "objasňujúci existujúce pravidlá".
Slovenský europoslanec Vladimír MAŇKA (PES, SK) uviedol, že so záujmom čítal správu Európskej komisie z 8. februára, ktorá jednoznačne ukazuje, že mobilita pracovníkov má v rámci Európskej únie pozitívne efekty.
"Pred mesiacom sme v prvom čítaní prerokovali a schválili správu o otvorení trhu služieb v Európskej únii.
Smernicu o službách spomínam preto, lebo v istom okamihu môže mať silnú súvislosť so slobodou pohybu pracovníkov".
Kritická chvíľa môže podľa jeho slov nastať vtedy, ak na jednej strane nadobudne účinnosť smernica o službách a na strane druhej bude príslušná krajina stále brániť voľnému pohybu pracovníkov.
"Títo pracovníci budú limitovaní vo svojej vôli zmeniť zamestnávateľa, aj keby takáto zmena bola prínosom nielen pre nich, ale aj pre danú cieľovú krajinu.
Toto riziko môže krajina odstrániť tak, že zruší prechodné obdobia."
Len samotný voľný pohyb pracovníkov nie je podľa jeho slov riešením udržateľnosti sociálneho modelu konkrétneho štátu.
Modely, ktoré nie sú efektívne, nie sú podľa neho ani udržateľné.
"Avšak príčinou ich problémov rozhodne nie je a ani nemôže byť voľný pohyb pracovníkov.
Európska legislatíva nemôže svojim členským štátom predpisovať, či majú, alebo nemajú prechodné obdobia rušiť.
V každom prípade by však tieto štáty mali riešiť pravú príčinu svojich hospodárskych problémov.
Potom aj oni budú voľný pohyb pracovníkov pokladať za výhodu a nie za ohrozenie".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-002-SK DOC XML V0//SK
-//EP//TEXT IM-PRESS 20060310BRI06068 ITEM-004-SK DOC XML V0//SK
Civilná ochrana
EÚ musí byť pripravená na núdzové situácie
2006-03-20 - 14:08
Parlament schválil 14. marca správu o návrhu nariadenia, ktorého cieľom je ochrana obyvateľstva, životného prostredia, majetku a kultúrneho dedičstva v prípade núdzových situácií a mimoriadnych udalostí, akými sú napríklad prírodné katastrofy, či teroristické činy.
Nariadenie by malo platiť v rokoch 2007 - 2013 a slúžiť na prevenciu, pripravenosť a schopnosť rýchlej reakcie EÚ v prípade všetkých foriem vážnych udalostí.
Klimatické zmeny majú negatívny globálny dosah s katastrofickými následkami na životné prostredie, hospodárstvo a sociálnu sféru.
V poslednom desaťročí sa hospodárske straty spôsobené prírodnými katastrofami súvisiacimi s počasím v porovnaní s rokom 1960 šesťnásobne zvýšili.
Schválená správa preto podporuje dôležitosť prípravy na mimoriadne udalosti zriadením tzv. "nástroja rýchlej reakcie a pripravenosti", v rámci ktorého by bolo možné získať finančnú pomoc a ktorý by odrážal princíp solidarity, na ktorom je EÚ založená.
Správa uvádza, že táto solidarita by sa v núdzových situáciách nemala prejaviť len vo vnútri EÚ, ale aj mimo nej, s cieľom pomôcť občanom EÚ v tretích krajinách, ktorí sa ocitli v núdzi.
Mimo územia EÚ europoslanci navrhujú koordináciu aktivít spoločne s OSN.
Kým pôvodný návrh z dielne Komisie spomína len pripravenosť a schopnosť rýchlej reakcie, EP zaradil k cieľom nariadenia aj prevenciu.
Čo sa týka núdzových situácií, na ktoré sa má nariadenia vzťahovať, spomína správa mimoriadne udalosti v dôsledku prírodných, priemyselných alebo technologických katastrof, ale aj núdzové situácie v dôsledku teroristických útokov.
Nariadenie sa nemá týkať nukleárnych katastrof.
Správa v tomto prípade totiž navrhuje, aby sa nimi zaoberal iný legislatívny nástroj.
Ako opatrenia sa spomínajú napr. poskytnutie vzájomnej pomoci prostredníctvom mobilizácie zásahových aktivít členských štátov, civilná ochrana, aktivity dobrovoľníkov, ale aj potreba spolupráce na zvýšenie súčinnosti vojenských zdrojov.
Za dôležitú časť politík na prevenciu a zmiernenie prírodných katastrof označuje správa napr. vhodný manažment pôdy a jej využívania.
Na zabezpečenie prevencie a pripravenosti obyvateľstva na mimoriadne udalosti sa ako jeden z prostriedkov navrhujú informačné kampane určené pre verejnosť, zamerané najmä na mladých ľudí.
Ich cieľom má byť zvýšenie povedomia o vlastnej ochrane a preventívnych opatreniach, ktoré je potrebné prijať v prípade katastrof.
Keďže nariadenie spadá pod tzv. konzultačný rozhodovací postup, názor Parlamentu má len odporúčací charakter.
Platnosť nariadenia je navrhnutá na obdobie od 1. januára 2007 do 31. decembra 2013.
Europoslanci nesúhlasili s návrhom Komisie, ktorý na výkon tohto nariadenia počíta s vyčlenením prostriedkov vo výške 173 miliónov eur.
V schválenom texte preto navrhli zvýšenie spomínanej čiastky na 278 miliónov eur.
Rozprava:
Irena BELOHORSKÁ (NA, SK) vyjadrila svoju podporu myšlienke zlúčenia prevencie a rýchlej reakcie, nakoľko oba typy akcií považuje za neodlučiteľné.
Vyjadrila tiež potešenie nad tým, že jej pozmeňujúce návrhy k tejto správe boli vo výbore prijaté.
"Hlavným cieľom tohto nariadenia je ochrana ľudí, ale potrebné je aj špecificky uviesť ochranu verejného zdravia a bezpečnosti ľudí."
Zároveň je podľa nej vhodné, aby boli do tohto procesu v rámci princípu solidarity zapojené aj tretie krajiny, "pretože prírodné, technologické alebo priemyselné katastrofy, ale aj teroristické útoky nepoznajú hranice".
Ako ďalej poznamenala, je nevyhnutné chrániť aj finančné záujmy Spoločenstva.
Preto vyjadrila svoje odporučenie, aby sa zmenil text návrhu tak, že ak príjemca finančnej pomoci nevie postačujúcim spôsobom zdokladovať využitie pomoci a ani po dodatočnom vyzvaní nevie preukázať jej použitie v súlade s nariadením, musí existovať mechanizmus na vrátenie prostriedkov.
"Komisia musí, a nie môže, zrušiť finančnú pomoc a žiadať vrátenie poskytnutých finančných prostriedkov", uviedla Belohorská.
EÚ musí byť pripravená na núdzové situácie:
-//EP//TEXT TA P6-TA-2006-0075 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-003-SK DOC XML V0//SK
-//EP//TEXT IM-PRESS 20060310BRI06068 ITEM-005-SK DOC XML V0//SK
Životné prostredie
EÚ má znížiť používanie ortuti
2006-03-20 - 14:08
Europoslanci schválili 14. marca iniciatívnu správu, ktorá sa zaoberá stratégiou EÚ týkajúcou sa využívania ortuti.
Stratégia pochádza z dielne Európskej komisie a jej cieľom je zredukovanie nepriaznivého vplyvu tejto toxickej látky na zdravie ľudí a životné prostredie.
Stratégia o využívaní ortuti predkladá 20 krokov, ktorých cieľom je zníženie emisií ortuti a zníženie jej hodnôt v ľudskom organizme a v životnom prostredí.
Schválené opatrenia zahŕňajú napríklad zavedenie úplného zákazu vývozu ortuti do roku 2010 (EÚ je v súčasnosti jej najväčším svetovým vývozcom), či obmedzenie jej používania v meracích a kontrolných prístrojoch, vrátane teplomerov.
Navrhuje sa tiež nahrádzanie jej využitia vo všetkých prípadoch, kde existujú vhodné alternatívy.
Experti a lekári sa zhodujú na tom, že ortuť je toxická látka, ktorá negatívne ovplyvňuje ľudské zdravie, čo sa prejavuje najmä poškodzovaním mozgu a pľúc.
Keďže ortuť pôsobí dlhodobo a v prostredí sa môže zmeniť na metylortuť – najtoxickejšiu formu, ktorá ľahko preniká placentovou a hematoencefalitickou bariérou a môže poškodiť vyvíjajúci sa mozog, zvlášť nebezpečné je jej pôsobenie na tehotné ženy a malé deti.
Do organizmu sa najčastejšie dostáva inhaláciou ortuťovej pary napr. z amalgámových zubných výplní.
Ortuťové pary sa teda do tela dostanú sliznicami a pľúcami a ukladajú sa v centrálnom nervovom systéme, ako aj v obličkách, kde rozvíjajú svoje toxické pôsobenie.
Schválená správa preto podporuje návrh Komisie, aby skupina odborníkov posúdila riziká súvisiace s používaním ortuti v zubných amalgámoch a nalieha, aby Komisia zároveň prijala opatrenia na zabezpečenie riadneho zaobchádzania so zubným odpadom.
Podľa nedávnych zistení Európskeho úradu pre bezpečnosť potravín však môže škodlivý účinok ortuti pochádzať aj z iných zdrojov - napríklad z nadmernej konzumácie rýb a morských živočíchov, preto sa správa venuje aj tejto oblasti.
Schválený text ďalej vyzýva Komisiu, aby sa zaoberala využitím ortuti pri výrobe vakcín a aby dosiahla obmedzenie či úplný zákaz v prípadoch, keď budú existovať vhodné a bezpečné alternatívy.
V spomínaných súvislostiach prijatá správa tiež potvrdzuje dôležitosť informovania a vzdelávania verejnosti o možných zdravotných rizikách vyplývajúcich z vystavenia sa účinkom ortuti.
V rámci tzv. vysvetlení hlasovania vystúpil slovenský europoslanec Milan GAĽA (EPP-ED, SK), aby sa vyjadril k dôvodu, pre ktorý sa zdržal hlasovania o tejto správe.
Ako uviedol, pôvodným povolaním je stomatológ a vie, že návrhy dotýkajúce sa urýchleného vylúčenia amalgámu z použitia v zubných ambulanciách v krátkom čase nie sú reálne.
To sa podľa neho týka hlavne nových členských krajín a je to prevažne z ekonomických dôvodov.
"Zubné výplne, ktoré nie sú z amalgámu, sú až trikrát drahšie, čo by viedlo k neprimeranej záťaži na zdravotné poisťovne.
Zároveň dôkazy o škodlivosti používania amalgámu nie sú jasné a dostatočné.
Nesporne je potrebné zlepšiť zachytávanie amalgámového odpadu v zubných ambulanciách, ale nie usilovať o vylúčenie ortuťového amalgámu zo zubnej praxe."
Príslušná legislatíva by preto podľa neho mala byť ponechaná na členských krajinách.
EÚ má znížiť používanie ortuti:
-//EP//TEXT TA P6-TA-2006-0078 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-004-SK DOC XML V0//SK
-//EP//TEXT IM-PRESS 20060310BRI06068 ITEM-006-SK DOC XML V0//SK
Práva žien/Rovnosť príležitostí
EP schválil zriadenie Rodového inštitútu
2006-03-20 - 14:08
Plénum Európskeho parlamentu schválilo návrh na zriadenie Európskeho inštitútu pre rodovú rovnosť.
Hoci presný dátum jeho vzniku zatiaľ nie je dohodnutý, hovorí sa o roku 2007.
Poslanci vyslovili presvedčenie, že jeho činnosť bude efektívna a požadujú tiež záruky o vyváženom zastúpení oboch pohlaví v správnej rade inštitútu.
O sídle Rodového inštitútu rozhodne Rada, jednou z krajín, ktorá prejavila záujem, je však aj Slovensko.
Správa o Inštitúte pre rodovú rovnosť bola schválená pomerom hlasov 362 za, 263 proti a 18 absencií v prvom čítaní a následne poputuje do Rady.
Cieľom nezávislého inštitútu má byť presadzovanie rodovej rovnosti v politikách EÚ, ako aj zber, poskytovanie a predovšetkým analýza relevantných informácií o tejto problematike.
Poslanci sú totiž presvedčení, že Európskej únii chýba schopnosť prepájať výsledky analýz a na ich základe navrhovať inovatívne riešenia.
V prípade správnej rady inštitútu, ktorej 9 členov má zo zoznamu navrhnutého Európskou komisiou vymenovávať po konzultácii s Parlamentom Rada, požaduje schválený text záruku, že zastúpenie oboch pohlaví v nej nebude nižšie ako 40%.
Poslanci tiež žiadajú, aby v nej boli aj ďalší traja zástupcovia - jeden reprezentant mimovládnych organizácií, jeden za zamestnávateľov a jeden zástupca zamestnancov.
Nový európsky inštitút má podľa správy začať svoju činnosť "hneď, ako to bude možné", najneskôr však 12 mesiacov po vstupe nariadenia do platnosti.
Mnohí teda dúfajú, že sa tak stane už v roku 2007.
Členské štáty EÚ sa zatiaľ ešte nedohodli na jeho umiestnení, záujem však prejavili viaceré nové členské krajiny - Slovensko, Slovinsko, Litva a Česko.
Konečné rozhodnutie o sídle bude v rukách Rady.
Inštitút má byť financovaný Európskou komisiou s navrhovaným rozpočtom 52,5 miliónov eur na roky 2007 - 2013.
Rozprava:
V rozprave na túto tému vystúpili aj tri slovenské europoslankyne.
Anna ZÁBORSKÁ (EPP-ED, SK) v úvode svojho príspevku poďakovala spravodajkyniam správy za vynikajúcu prácu a následne poslancom položila otázku, či je možné, aby sa Únia zaobišla bez centra dozoru, ktoré sa výhradne zaoberá rozdielmi v zaobchádzaní so ženami a mužmi.
"Už tridsať rokov, napriek všetkým naším európskym direktívam, je pretrvávajúca nerovnosť vo vzťahu k mužom a ženám vo všetkých ekonomických aktivitách urážkou našej demokracie.
Demografická otázka nie je vyriešená.
V záujme otcov, mám a ich detí nevieme ako máme čo najskôr zrealizovať vyvážený vzťah medzi rodinným a profesionálnym životom", povedala a na adresu tzv. Lisaboskej stratégie uviedla, že má ďaleko od svojho úspechu.
"Kto berie vážne tvorbu ľudského kapitálu budúcich generácií?
Kto berie vážne solidaritu medzi generáciami?
Tieto neformálne a neodmeňované ekonomické aktivity predstavujú tvrdú prácu, ktorú vo väčšine prípadov vykonávajú ženy.
Ani úloha mužov v procese rodovej rovnosti nie je vôbec braná do úvahy.
Preto sa mi nezdá zbytočné podporiť inštitút, ktorý bude sledovať a zverejňovať neprijateľné rozdiely, ktorých obeťou v porovnaní s mužmi sú ženy.
Každá iniciatíva, ktorá bude objektívne označovať tieto nespravodlivosti, môže byť len vítaná."
Zita PLEŠTINSKÁ (EPP-ED, SK) vyjadrila svoju plnú podporu zriadeniu rodového inštitútu a uviedla, že je proti návrhu na jeho včlenenie do agentúry EÚ pre základné ľudské práva so sídlom vo Viedni.
Takýmto krokom by sa podľa Pleštinskej táto problematika zmenila "na parciálnu agendu, čo v žiadnom prípade nenapĺňa ambície EÚ posilniť svoju politiku rovnosti príležitostí".
Pripomenula, že rovnosť príležitostí a nediskriminácia je základným cieľom EÚ, pričom posledné správy ukazujú, že rozdiely existujú aj naďalej.
Inštitút má byť pritom dôležitým príspevkom na odstraňovanie reálne existujúcich nerovností medzi mužmi a ženami.
Zriadenie inštitútu označila za podstatný „stavebný kameň“ čerstvo prijatého plánu na uplatňovanie politiky rovnosti príležitostí.
V závere svojho príspevku vyjadrila presvedčenie, že inštitút bude umiestnený v niektorej z nových členských krajín EÚ "v záujme rovnomernej decentralizácie európskych inštitúcií".
Irena BELOHORSKÁ (NA, SK) prítomným poslancom pripomenula, že by bolo "veľmi nesprávne, ak by sa vytvorenie inštitútu spochybňovalo" a v tejto súvislosti namietala voči spochybňovaniu Slovenskej Republiky ako jej možného budúceho sídla.
"Nejdem tu vymenovávať všetky inštitúcie, ktoré sídlia na území starej EÚ-15.
Rešpektujem, že pri zakladaní Únie bolo nevyhnutné takéto centrá vybudovať.
Preto Vás dôrazne žiadam, aby ste všetci dali svoj hlas za vytvorenie tohto inštitútu, ktorého zriadenie potvrdzujú aj nedávne štatistiky Eurostatu".
Inštitút pre rodovú rovnosť by podľa Belohorskej mohol fungovať ako "ombudsman pre ženy", ktorý by bol "sprostredkovateľom medzi vládou a mimovládnymi organizáciami pri eliminácii neprávostí, akými je napríklad diskriminácia v pracovno-právnych vzťahoch".
Je podľa nej všeobecne známe, že najnižšie mzdy sú v odboroch, ktoré sú silne prefeminizované, napríklad v školstve či zdravotníctve a naopak najvyššie v tzv. mužských profesiách, akými sú armáda a polícia.
"Je snáď zdravie a výchova budúcej generácie menej dôležitá?".
EP schválil zriadenie Rodového inštitútu:
-//EP//TEXT TA P6-TA-2006-0074 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-005-SK DOC XML V0//SK
-//EP//TEXT IM-PRESS 20060310BRI06068 ITEM-007-SK DOC XML V0//SK
Práva žien/Rovnosť príležitostí
Parlament hovorí "NIE" nútenej prostitúcii
2006-03-20 - 14:08
Parlament schválil 15.
3. uznesenie, ktorým opätovne potvrdil svoje odhodlanie bojovať proti nútenej prostitúcii a obchodovaniu s ľuďmi.
O danej problematike sa hovorí najmä v súvislosti s prípravou nadchádzajúcich Majstrovstiev sveta vo futbale v Nemecku.
Skúsenosti totiž ukázali, že počas každého väčšieho športového podujatia dochádza k výraznému nárastu dopytu po sexuálnych službách.
Poslanci navrhli stratégie zvládnutia tohto problému a tiež vyhlásenie "Dňa boja proti obchodovaniu s ľuďmi".
Podujatia ako olympijské hry, medzinárodné športové podujatia, výstavy a kongresy, pri ktorých sa schádza väčšie množstvo ľudí, podnecujú zvýšenie dopytu po prostitúcii.
Väčšina žien, ktoré sa stanú obeťami tejto organizovanej trestnej činnosti je pritom často podvedených falošnými prísľubmi legitímnej práce a následne nútená pracovať ako prostitútky.
Text prijatého uznesenia preto odsudzuje obchodovanie s ľuďmi a nútenú prostitúciu ako jedno z najhorších porušení ľudských práv a víta kampaň Nemeckej národnej rady žien zameranú proti tejto trestnej činnosti.
Európsku komisiu a členské štáty poslanci vyzývajú na zahájenie celoeurópskej kampane zameranej na informovanie a vzdelávanie širokej verejnosti, najmä však športovcov a športových fanúšikov, s cieľom znížiť dopyt po prostitúcii prostredníctvom zvýšenia vnímavosti potenciálnych klientov.
Zamerať by sa mala na poskytovanie informácií, psychologickej pomoci, bezpečné ubytovanie a právnu pomoc pre ženy, deti a ďalšie obete nútenej prostitúcie.
Europoslanci sa zhodli, že k tejto kampani by sa mali pripojiť aj médiá a slávne osobnosti.
V rámci konkrétnych opatrení vyzýva uznesenie Nemecko, aby zriadilo viacjazyčnú telefonickú linku pomoci a následne uskutočnilo jasnú komunikačnú kampaň pre obete nútenej prostitúcie, ktoré sú často izolované v bytoch alebo priemyselných zónach, nehovoria jazykom danej krajiny, a nemajú základné informácie, na koho sa obrátiť a ako konať.
Uznesenie tiež žiada Medzinárodný olympijský výbor a športové asociácie (Medzinárodnú futbalovú asociáciu FIFA, Európsku futbalovú asociáciu UEFA, nemeckú futbalovú asociáciu) a športovcov, aby kampani vyjadrili podporu.
Parlament taktiež vyzval Medzinárodný olympijský výbor, ako aj národné a medzinárodné športové asociácie, aby odmietli akúkoľvek formu diskriminácie založenú na pôvode, rase, náboženstve, politike či príslušnosti k pohlaviu a vylúčili zo všetkých športových podujatí tie národné delegácie, ktoré nepovoľujú účasť ženských športovkýň.
Poslanci rezolúciou pripomenuli svoju žiadosť o vyhlásenie "Dňa boja proti obchodovaniu s ľuďmi" počnúc už týmto rokom, ktorého účelom má byť zvýšenie informovanosti o všetkých stránkach tohto problému.
V tejto súvislosti tiež navrhuje zavedenie bezplatných telefonických liniek pomoci a pripomína potrebu úzkej spolupráce Europolu a Eurojustu.
Uznesenie dôrazne vyzýva členské štáty, aby ratifikovali Dohovor Rady Európy o činnosti proti obchodovaniu s ľuďmi a uplatňovali smernicu Rady 2004/81/ES o povolení na pobyt pre obete tohto obchodovania.
Rozprava:
V rozprave uskutočnenej v pondelok 13. marca vystúpili aj dve slovenské europoslankyne.
Anna ZÁBORSKÁ (EPP-ED, SK), predsedníčka Výboru EP pre práva žien a rodovú rovnosť vo svojom príspevku uviedla, že je neprijateľné, aby bola žena nútená k prostitúcii.
"Je neprijateľné, aby kvôli prežitiu čo i len jediná žena bola nútená k predávaniu svojho tela a je neprijateľné, aby sviatok futbalu, ktorého zmyslom je inšpirovať mladých, im na verejných priestranstvách ponúkal model toho najhlbšieho úpadku."
Ako spomenula, v blízkosti Berlínskeho olympijského štadiónu je "mega-bordel o výmere 3000 m 2 , ktorý otvoril svoje brány, aby mohol naraz prijať 650 klientov".
Viac ako 40 000 chudobných mladých dievčat bude podľa jej slov "importovaných", aby po zápasoch vyhoveli chúťkam divákov majstrovstiev sveta vo futbale.
Nemeckú kancelárku Angelu Merkel vyzvala, aby pridala svoj hlas k hlasu poslancov a zapojila sa do boja proti nútenej prostitúcii.
"My, poslanci, disponujeme výnimočnými prostriedkami.
Odmietnime túto dekadenciu, tento úpadok a nech je nás počuť tu, v Európskom parlamente, ale rovnako aj v našich členských štátoch, v Rade Európy a na všetkých fórach, kde môžeme prehovoriť.
Nech je nás počuť hlasno a silne."
Ako ďalej uviedla, advokát skupiny, ktorá vybudovala spomínaný "palác rozkoše" prehlásil, že futbal a sex idú ruka v ruke.
"Ako je možné, že toto nikoho z najvyšších inštancií futbalu neškandalizuje?", pýtala sa Záborská a spomenula, že Joseph Blatter, prezident FIFA, napísal Výboru FEMM, že jeho organizácia nezodpovedá za to, čo sa deje mimo štadiónov.
Veľa pekných fráz podľa nej zakrýva smutné konštatovanie, že FIFA, organizácia zodpovedná za Svetový pohár, odmietla verejne odsúdiť násilie na ženách a nútenú prostitúciu.
Rovnako podľa nej mlčia aj hrdinovia národných mužstiev.
Práve preto musia byť podľa Anny Záborskej použité "všetky dostupné právne nástroje a politické opatrenia na zabránenie tomu, aby sa žena stala tovarom, ktorý slúži priemyslu sexu.
Nie len v Berlíne, ale všade na svete."
Prvým prirodzeným partnerom by mala byť podľa nej FIFA a UEFA.
"UEFA si vytýčila ako cieľ podporovať futbal v Európe v duchu pokoja a bez diskriminácie.
Svet futbalu je svetom mužov.
Preto sa obraciam na mužov, na politikov, na mužov vplyvných, aj na mužov z domácností, aby odsúdili tento nepochopiteľný stav."
Pripomenula, že Výbor EP pre práva žien a rodovú rovnosť sa zaoberá rovnosťou príležitostí, ktorá sa týka rovnako mužov, ako žien.
"Aby sme napredovali v prípade žien, treba najprv vzdelávať mužov.
Súčasne treba prijať legislatívne, administratívne, výchovné, sociálne, kultúrne a iné opatrenia, aby sme účinne znechutili tzv. klienta".
Edit BAUER (EPP-ED, SK) označila obchodovanie s ľuďmi za "jeden z najhanebnejších javov súčasnosti" a pripomenula, že pre Európu znamená "stotisícovú masu obetí".
V tejto súvislosti upozornila na skutočnosť, že európsku konvenciu proti obchodovaniu s ľuďmi podľa informácií webstránky Rady Európy doteraz nepodpísalo trinásť členských krajín Únie a žiadna krajina ju zatiaľ neratifikovala.
"Dokonca tento dokument nepodpísalo ani Európske spoločenstvo.
Čo chce urobiť pán Frattini ako zodpovedný komisár v tejto záležitosti?", pýtala sa Edit Bauer.
Taktiež vyjadrila vážnu pochybnosť o tom, či je možné účinne bojovať proti obchodovaniu s ľudskými bytosťami, "pokiaľ necháme dopytovú stránku až na malé výnimky nepovšimnutú a tolerujeme užívanie týchto služieb".
Analýzy podľa jej slov jasne hovoria, že "ročne míňajú Európania na takéto služby miliardy eur a dopyt sa tak stáva motorom tohto úspešne sa rozmáhajúceho biznisu".
Parlament hovorí "NIE" nútenej prostitúcii :
-//EP//TEXT TA P6-TA-2006-0086 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-006-SK DOC XML V0//SK
-//EP//TEXT IM-PRESS 20060310BRI06068 ITEM-008-SK DOC XML V0//SK
Vonkajšie vzťahy
Prejav Abbása zrušený kvôli situácii v Jerichu
2006-03-20 - 14:08
Počas slávnostného zasadnutia mal v stredu 15. marca v pléne Európskeho parlamentu vystúpiť palestínsky prezident Mahmúd ABBÁS.
V utorok, deň predtým, sa stihol ešte v Štrasburgu stretnúť s predsedom Európskeho parlamentu Josepom Borrelom, vzhľadom na aktuálnu situáciu v Jerichu sa však musel na poslednú chvíľu vrátiť do svojej krajiny.
V pléne sa k aktuálnym udalostiam na Blízkom východe vyjadrili zástupcovia jednotlivých politických skupín.
Predseda Európskeho parlamentu Josep BORRELL FONTELLES v úvode pléna informoval o zrušení Abbásovej návštevy v EP a uviedol, že je pravdepodobné, že sa uskutoční počas zasadnutia v apríli.
Hans-Gert POETTERING (EPP-ED, DE) za skupinu Európskej ľudovej strany (kresťanských demokratov) a Európskych demokratov vyslovil hlbokú ľútosť nad tým, čo sa v Jerichu odohralo a takisto nad tým, že Mahmúd Abbás nemôže predstúpiť pred Plénum EP.
"Nesmieme prijímať urýchlené závery a musíme byť opatrní, no taktiež musíme žiadať presvedčivé odpovede na to, prečo sa tento útok odohral.
Sme za Izrael s bezpečnými hranicami, no rovnako sme aj za Palestínsky štát s bezpečnými hranicami.
Väčšina tamojších ľudí chce žiť v mieri a my musíme požadovať ukončenie násilia.
Čo sa týka rukojemníkov, musia byť prepustení."
Martin SCHULZ (PES, DE), predseda Socialistickej skupiny v Európskom parlamente, položil otázku, na ktorú je podľa neho potrebné nájsť odpoveď - komu táto situácia prospeje.
"Pomôže tento útok vôbec niekomu?
Odpovede z izraelských médií nie sú postačujúce.
Je potrebné zistiť, prečo táto akcia prebehla.
Snáď nešlo o vnútropolitické ciele Izraela, lebo to by bola fatálna chyba."
Graham WATSON (ALDE, UK) za Skupinu Aliancia liberálov a demokratov vo svojom prejave uviedol, že ide o región v ktorom sa stretávajú tri svetové náboženstvá a preto je potrebná opatrnosť.
Rovnako dôležité je však podľa neho hľadanie odpovedí na vzniknutú situáciu.
"Došlo k sprisahaniu medzi USA, Veľkou Britániou a Izraelom, keď vidíme, že americkí a britskí pozorovatelia sa stiahli predtým, ako sa začal útok?
To sa musí vysvetliť!"
Daniel Marc COHN-BENDIT (Greens/EFA, DE) za Skupina zelených/Európsku slobodnú alianciu označil politiku, ktorá sa realizuje na Blízkom východe, za neprípustnú.
"Unilaterálna politika, ktorá sa tam praktizuje oboma stranami, je katastrofálna.
My v EÚ musíme trvať na tom, že Izrael nemôže sám rozhodovať o tom, ako má vyzerať palestínsky štát, tak ako Palestínčania a ich vláda Hamasu nemôžu sami rozhodovať o tom, ako a kedy sa proti Izraelu použije násilie.
Jednostranná politika nie je akceptovateľná.
Pri útoku išlo o vnútropolitickú situáciu kvôli voľbám a to nesmieme dovoliť.
Konanie Izraela je neprípustné."
Francis WURTZ (GUE/NGL, FR) z Konfederatívnej skupiny Európskej zjednotenej ľavice/Nordickej zelenej ľavice označil situáciu za mimoriadne vážnu.
"Veľká Británia a USA uzavreli s palestínskou správou dohodu, na základe ktorej spomínané mocnosti zabezpečili monitorovanie väznice.
Izrael však teraz zaútočil a to aj napriek tomu, že počas štyroch rokov nebol v tejto väznici žiaden problém - žiaden väzeň neutiekol a ani sa o to žiaden väzeň nepokúšal.
Na to neexistuje ospravedlnenie, ktoré by sa dalo akceptovať a nie je možné na túto situáciu nereagovať."
Medzi rečníkmi vystúpila aj slovenská europoslankyňa Irena BELOHORSKÁ (NA, SK).
Ako uviedla, ide o ukážku netolerancie medzi dvomi štátmi, "ktoré my rešpektujeme, ale ktoré sa nerešpektujú navzájom."
"Útok na väzenie a politických väzňov nie je a ani nikdy v histórii nebol prijímaný s pochopením.
Aj politický väzeň má právo byť vo väzení, ale nebyť pod hrozbou rozsudku bez súdu.
Tento útok na väzenie pripomína svojim spôsobom aj vykonanie istého rozsudku.
Samozrejme, že to bude vyvolávať na obidvoch stranách potom ďalšie reakcie a ďalšie napätia."
Ako ďalej uviedla, s potešením očakávala stredajšie vystúpenie prezidenta palestínskej samosprávy a dúfala, že sa poslanci dozvedia aj vízie, s akými bude prichádzať Palestína k rokovaciemu stolu, aby sa konečne zabezpečil mier pre bežný život ľudí v tejto časti sveta.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-007-SK DOC XML V0//SK
-//EP//TEXT IM-PRESS 20060310BRI06068 ITEM-009-SK DOC XML V0//SK
Sociálna politika
EP schválil správu Edit Bauer o boji proti chudobe
2006-03-20 - 14:08
Európsky parlament dnes schválil iniciatívnu správu slovenskej poslankyne Edit BAUER o sociálnej ochrane v súvislosti s chudobou.
Boj proti chudobe a sociálnemu vylúčeniu je jednou z hlavných výziev pre EÚ.
Údaje súvisiace s týmito javmi totiž dokumentujú, že viac ako 68 miliónov občanov EÚ (teda 15 percent jej obyvateľov) bolo v roku 2002 ohrozených chudobou.
Počas rozpravy spravodajkyňa BAUER (EPP-ED, SK) uviedla, že zatiaľ čo sa hovorí o nedostatku vysoko kvalifikovaných migrantov, v dôsledku detskej chudoby sa pripúšťajú neodvratné a obrovské straty, "za čo nás budú nasledujúce generácie oprávnene brať na zodpovednosť".
Preto sa správa podľa jej slov sústreďuje predovšetkým na detskú chudobu.
"Kým 15 % Európanov žije v riziku chudoby, v prípade detí je toto číslo až 19 %.
Podľa údajov z roku 2004 až v 12 z 25 členských štátov bolo riziko chudoby v prípade detí aspoň o 25 % vyššie, než medzi dospelou populáciou."
Európa čelí podľa Edit Bauer aj tomu, že v nasledujúcich desaťročiach bude v dôsledku demografickej krízy a starnutia populácie potrebovať 50 miliónov prisťahovalcov na udržanie dnešnej úrovne zamestnanosti.
"Detská chudoba a s tým súvisiace vylúčenie a vysoký podiel tých, ktorí predčasne opustia školu, spochybňuje vytváranie vzdelanostnej ekonomiky tak, aby pritom nevznikali stále nové a nové upadajúce sociálne vrstvy. "
Európska komisia podľa jej slov oprávnene vníma detskú chudobu ako prioritnú problematiku, avšak ešte stále chýbajú presné a porovnateľné údaje, čo sa musí zlepšiť.
Sociálnu inklúziu označila za pridanú hodnotu k lisabonskému procesu.
"V európskej sociálnej politike potrebujeme novú solidaritu medzi generáciami, lebo nie je zanedbateľná škoda, ktorú detská chudoba a s tým súvisiace nedostatočné vzdelanie môže v budúcnosti spôsobiť v ľudských zdrojoch."
Za silný problém označila aj vylúčenie staršej pracovnej sily z trhu práce.
"Síce v tomto prípade existuje platná antidiskriminačná direktíva, no diskriminácia predsa len existuje, aj keď v menej odhaliteľnej podobe."
Prijatá správa:
Chudoba a sociálne vylúčenie
Za chudobou a sociálnym vylúčením najohrozenejšie skupiny obyvateľstva označuje správa príležitostne zamestnaných, nezamestnaných, neúplné domácnosti s jedným rodičom (obvykle matkou), starších ľudí žijúcich osamotene, ženy, rodiny s viacerými závislými osobami, znevýhodnené deti, ako aj etnické menšiny, chorých alebo invalidných ľudí, bezdomovcov, a obete obchodovania s ľuďmi, ako aj obete drogovej a alkoholovej závislosti.
Za veľmi dôležitú preto označuje potrebu rozpoznať ťažkosti, s ktorými sa pri vstupe na trh práce alebo zotrvaní na ňom títo znevýhodnení ľudia vyrovnávajú.
Rómska menšina
Časť správy špecificky spomína rómsku menšinu a uvádza, že je žiaduce, aby jej členovia boli plne motivovaní prejaviť záujem o ďalšie vzdelávanie svojich detí a rozvoj ich kladných vlastností i zručností.
Chudoba detí
Správa upozorňuje na fakt, že chudoba detí v deväťdesiatych rokoch vzrástla.
Ako jej text dodáva, nemožno ju znížiť bez toho, aby sa znížila chudoba v domácnostiach.
Správa tiež upozorňuje na skutočnosť, že podľa zdrojov Eurostatu sa v Európskej únii rodí až tretina detí mimo inštitúcie manželstva a toto číslo z roka na rok rastie.
Komisiu správa vyzýva, aby posilnila svoju snahu o zavedenie Charty detí, ktorej cieľom je dosiahnuť pokrok pri presadzovaní práv dieťaťa a ktorá bude tvoriť súčasť domácej a zahraničnej politiky EÚ.
Starnúca populácia
Osobitnú pozornosť venuje správa aj starnúcej populácii.
V záujme odstránenia prípadov vylúčenia osôb starších ako 50 rokov a uľahčenia ich schopnosti zotrvať na trhu práce odporúča správa členským štátom uľahčiť prístup k vzdelávaniu počas celého života.
V tejto súvislosti zastáva názor, že kvalitná pracovná sila je pre zamestnávateľa prínosom a zamestnávatelia by sa preto mali viac angažovať v procese celoživotného vzdelávania.
Európsky sociálny fond môže podľa návrhu zohrávať dôležitú úlohu u starších ľudí na trh práce, ako aj vo všeobecnosti pri sociálnom začleňovaní zraniteľných a sociálne vylúčených skupín obyvateľstva.
Ženy a chudoba
Správa zdôrazňuje potrebu zvýšiť účasť žien na trhu práce motivovaním starších žien, aby pracovali dlhšie.
Zamestnávatelia majú byť povzbudzovaní k tomu, aby si ponechávali a prijímali starších pracovníkov.
Členské štáty správa vyzýva, aby pri výpočte starobného dôchodku zaručili ženám, že nebudú penalizované za neodpracované obdobie z dôvodu materskej alebo rodičovskej dovolenky.
EP schválil správu Edit Bauer o boji proti chudobe:
-//EP//TEXT TA P6-TA-2006-0089 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-008-SK DOC XML V0//SK
-//EP//TEXT IM-PRESS 20060310BRI06068 ITEM-010-SK DOC XML V0//SK
Európska rada
EP prijal uznesenie k revidovanej lisabonskej stratégii
2006-03-20 - 14:08
Plénum Európskeho parlamentu si vypočulo vyhlásenie Rady a Európskej komisie o prípravách marcového summitu hláv štátov a vlád EÚ, ktoré sa má venovať revidovanej lisabonskej stratégii.
Následne poslanci prijali uznesenie, ktorým vyjadrili svoj postoj k prerokovávaným otázkam.
V jeho texte sa okrem iného spomína aj výzva členským štátom, aby čo najrýchlejšie prešli na celkovú slobodu pohybu pracovnej sily v rámci EÚ.
Uznesenie v súvislosti s lisabonskou stratégiou konštatuje, že jej oživenie sa premietlo do národných akčných plánov, zdôrazňuje však, že je potrebná aj ich rýchla implementácia a podporný ekonomický rámec.
Žiada preto členské štáty a Úniu, aby zhodnotili, či ich daňové systémy, ako aj výskumná a priemyselná politika stanovujú správne impulzy a aby sa dohodli na jasnej stratégii zameranej na výskum, vzdelávanie, sociálne služby a tvorbu priaznivého podnikateľského prostredia.
Európsky parlament trvá na tom, že politické záväzky v týchto oblastiach sú nezlučiteľné s tzv. finančným výhľadom (rozpočtom EÚ) v terajšej podobe.
Národné akčné plány a európska stratégia pre rast a zamestnanosť
Parlament zdôrazňuje "dôležitosť úplného dokončenia vnútorného trhu, plne ťažiac z voľného pohybu kapitálu, tovaru, osôb a služieb".
V tomto kontexte podčiarkuje, že prijatie smernice o službách je zásadné pre otvorenie obrovského trhu služieb EÚ a prispeje k posilneniu európskeho hospodárstva a tvorbe dlhodobých pracovných miest.
Uznesenie uvádza, že fungujúci vnútorný trh a trh práce v 25 členských štátoch je mimoriadne dôležitým nástrojom pre uvoľnenie konkurenčného potenciálu a tvorbu pracovných miest v Európe a "vyzýva členské štáty, aby čo najrýchlejšie prešli na celkovú slobodu pohybu občanov a pracovnej sily v rámci EÚ".
Starnutie obyvateľstva / Demografické výzvy
Text prijatého uznesenia poukazuje na demografické zmeny a upozorňuje, že si vyžadujú novú vzdelávaciu a sociálnu infraštruktúru tak pre mladých, ako aj pre starších ľudí.
Osobitne spomína zriaďovanie väčšieho počtu zariadení pre celoživotné vzdelávanie, a cenovo prístupnú starostlivosť o deti, dojčenskú starostlivosť a starostlivosť o starších občanov.
Uznesenie vyzýva členské štáty, aby dôrazne konali pri zisťovaní všetkých prekážok rastu pôrodnosti, vrátane prekážok mimo pracoviska, akými sú daňová politika, prístup na bytový trh, či otváracie hodiny stredísk detskej starostlivosti a obchodov.
Zdôrazňuje preto "potrebu propagovať pružnú pracovnú dobu, ktorá by ľuďom umožnila zlúčiť prácu s rodinným životom, čo by nemalo byť dôsledkom vzdania sa vlastnej kariéry, ale malo by sa odvíjať od slobodného rozhodnutia".
Inovácia, výskum a celoživotné vzdelávanie
V oblasti výskumu a vzdelávania poukazuje uznesenie na nerovnovážne zastúpenie výskumných pracovníkov v súkromnom sektore v Európe v porovnaní s USA (80% v USA, 50% v Európe) a požaduje opatrenia na zlepšenie mobility výskumníkov a povzbudeniu študentov k rozhodnutiu sa pre povolanie vedcov.
Celoživotné vzdelávanie označuje uznesenie za nutnosť a všíma si fakt, že počet užívateľov internetu ustavične stúpa.
Vyzýva preto členské štáty, "aby zabezpečili, že najneskôr do roku 2010 bude pre každého žiaka v Európskej únii k dispozícii počítač".
V otázke právnych predpisov upravujúcich právo duševného vlastníctva berie Parlament na vedomie, že poplatky za registráciu, ako aj zdĺhavosť a zložitosť patentových postupov predstavujú veľké prekážky pre malé a stredné podniky a vyzýva Komisiu, aby zabezpečila potrebné zmeny a náležitú ochranu týchto práv.
Energetická politika
V dôležitej oblasti energetiky žiada uznesenie Komisiu, aby rozhodnejšie konala pri zabezpečovaní takých zdrojov energie, ktoré nevypúšťajú CO2, ako aj ekologických dodávok energie, ktoré budú dostatočne diverzifikované tak, aby zabránili prílišnej závislosti na jednej forme energie.
Na národnej úrovni by sa mali členské štáty postarať o to, aby boli ich elektrárne rovnomerne rozmiestnené na ich území a čo najbližšie k hlavným centrám spotreby energie.
Parlament trvá na tom, že výskum, rozvoj a inovácia v energetickej oblasti by mali zostať prioritné a zdôrazňuje, že Únia by mala investovať značné zdroje do rozvoja čistejších a efektívnejších technológií, ako sú oddeľovanie čistého uhlíka od CO2, nové zdroje energie a zvyšovanie jadrovej bezpečnosti.
Prijatý text tiež pripomína, že Európa vlastní celosvetovo uznávanú odbornosť v oblasti jadrovej energie, "čo predstavuje jedno z možných riešení energetickej závislosti a klimatických zmien".
Parlament uznáva úlohu, ktorú v súčasnosti zohráva jadrová energia pri udržiavaní istoty dodávok elektriny.
Komisia sa má podľa uznesenia riadiť stratégiou ("roadmap") na znižovanie emisií z ľahkých a vysokovýkonných vozidiel, najmä vylepšovaním technológie vozidiel (hybridné vozidlá) a využívaním biologických palív druhej generácie.
Členské štáty poslanci vyzývajú, aby nasledovali švédsku iniciatívu a nariadili povinný predaj biologických palív na každej čerpacej stanici.
EP prijal uznesenie k revidovanej lisabonskej stratégii:
-//EP//TEXT TA P6-TA-2006-0092 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-009-SK DOC XML V0//SK
-//EP//TEXT IM-PRESS 20060310BRI06068 ITEM-011-SK DOC XML V0//SK
Verejné zdravie
Koľko financií pôjde na zdravie euroobčanov?
2006-03-20 - 14:08
EÚ môže zohrať svoju úlohu na poli zdravotníctva aj napriek tomu, že táto oblasť patrí výhradne do kompetencie členských štátov.
Európsky parlament sa domnieva, že európska verejnosť môže veľa získať najmä z nového sedemročného akčného programu Únie v oblasti zdravia.
Plénum EP preto 16.
3. schválilo v prvom čítaní správu o návrhu tohto programu na roky 2007-13, čím europoslanci dali jasne najavo, že si želajú, aby Únia dopĺňala národné politiky v oblasti zdravia v čo najväčšom rozsahu.
Nový únijný program si kladie za cieľ chrániť občanov pred ohrozením ich zdravia, zvýšiť účinnosť a výkonnosť národných systémov zdravotníctva a propagovať zdravý životný štýl.
Program by mal prispieť k zaručeniu dostupnosti zdravotnej starostlivosti pre všetkých na základe porovnateľných štandardov a bez diskriminácie.
Správa tiež vyzýva na uľahčenie mobility pacientov a na zahrnutie doplňujúcej a alternatívnej medicíny do rámca aktivít, ktoré budú z tohto programu podporované.
Na dosiahnutie spomínaných cieľov je podľa správy potrebné zvýšiť transparentnosť národných zdravotníckych systémov a spoluprácu medzi nimi (najmä pri liečbe zriedkavých ochorení), ako aj informovanosť o službách, liečbach a ich preplácaní.
Program zahŕňa aj zvláštne opatrenia na prevenciu rizík ochorení, vyššiu informovanosť lekárov a verejnosti, ako aj vzájomnú výmenu osvedčených postupov.
Správa tiež konštatuje, že v súčasnosti existujú veľké rozdiely medzi novými a starými členskými štátmi pokiaľ ide o primeranú dĺžku života občanov, ich zdravotný stav a dostupnosť zdravotnej starostlivosti.
Podľa poslancov je preto nevyhnutné zistiť príčiny týchto rozdielov a prijať opatrenia na ich zníženie.
Európska komisia pôvodne navrhovala zriadiť spoločný akčný program pre dve oblasti – ochranu zdravia a ochranu spotrebiteľov - a prideliť im spoločný rozpočet vo výške 1,203 bilióna eur.
Na zdravie malo z neho pripadnúť 969 miliónov eur.
Poslanci však s takýmto krokom nesúhlasia a trvajú na oddelených programoch.
Hlavným argumentom je fakt, že spomínané oblasti sú založené na rôznych právnych základoch (články 152, resp. 153 Zmluvy o ES), z čoho pre Úniu vyplývajú aj rozdielne právomoci.
Poslanci tiež nesúhlasia s výškou rozpočtu na akčný program pre oblasť zdravia.
Prostredníctvom pozmeňujúcich návrhov preto podporili na ďalších 7 rokov alokáciu 1,5 miliardy eur, teda o 531 miliónov viac, než navrhla Komisia.
Parlament už na januárovom zasadnutí vyjadril svoju nespokojnosť s decembrovou dohodou šéfov štátov a vlád Európskej únie o novom dlhodobom rozpočte EÚ, ktorej súčasťou je aj spomínaná problematika.
Keďže schvaľovanie akčného programu spadá pod schvaľovací postup spolurozhodovania, je teraz na Rade Ministrov, aby sa vyjadrila k pozmeňujúcim návrhom prijatým v EP.
Ak s nimi bude súhlasiť, legislatíva bude definitívne schválená.
Ak však Rada odmietne súhlasiť s pozmeňujúcimi návrhmi Parlamentu, alebo k nim pridá svoje vlastné, celý text sa vráti opäť do EP v rámci druhého čítania.
Rozprava:
V rámci rozpravy k tomuto bodu vystúpila slovenská europoslankyňa Irena BELOHORSKÁ (NA, SK).
Vo svojom prejave plne podporila myšlienku rozdelenia akčného programu na dve časti - zdravotníctvo a ochranu spotrebiteľa.
Vyjadrila tiež potešenie nad tým, že niektoré z pozmeňujúcich návrhov, ktoré k tejto správe predostrela, boli počas hlasovania vo Výbore prijaté.
Za najdôležitejší z nich označila návrh týkajúci sa nových členských štátov.
"Medzi zdravotníckymi systémami štátov EÚ existujú markantné rozdiely a najhoršie sú na tom nové členské štáty.
Čelia v zdravotníctve značným problémom a majú menej finančných prostriedkov na zlepšenie.
Nedostatočná investícia do zdravotníctva znamená hlavnú prekážku v ich rozvoji, ako aj v raste Únie ako celku", uviedla a dodala, že je potrebné zdôrazniť možnosť financovania programov zameraných na zdravotnícke účely zo štrukturálnych fondov EÚ.
"Pre nové členské krajiny môže táto informácia znamenať možnosť a nádej ako zlepšiť kvalitu zdravotníckych služieb.
Je chyba, že zdravotníctvo v rámci subsidiarity podlieha národnej legislatíve a nepatrí do právomoci EÚ."
Ocenila tiež snahu zahrnúť do správy ochranu bezpečnosti pacienta.
Komplikovaný prístup občana EÚ ku zdravotníckym službám v inom štáte označila za zábranu realizácie voľného pohybu.
Nejednoznačné predpisy, ktoré sa týkajú preplácania úhrad za zdravotnícke úkony je podľa Belohorskej potrebné presnejšie vymedziť, "pretože aj súčasné ustanovenia a rozhodnutia Európskeho súdneho dvora sú nejasné a pre európskeho občana nezrozumiteľné.
Pre dobro pacienta by bolo možno vhodné, aby vznikla databáza informácií o poskytovateľoch zdravotníckych služieb na území iných členských štátov.
Určite by to prinieslo pozitíva pre pacientov, možno aj odstránenie dlhých čakacích dôb na niektoré úkony".
K zlepšeniu zdravia populácie môžu podľa Ireny Belohorskej prispieť aj médiá.
"Bolo by vhodné nahradiť rôzne reality show a pútavou formou sa dotknúť problémov výživy, ktorá v konečnom dôsledku prispieva k vzniku obezity, kardiovaskulárnych ochorení ako aj ochorení nádorových."
Zainteresovanie médií do zdravotníckej problematiky je podľa nej dôležité aj "z hľadiska bezpečnosti štátu, nakoľko sa objavila možnosť teroristických útokov rozširovaním infekčných chorôb."
Na záver svojho príspevku dodala, že je nutné, aby sa zdravotníckej problematike venovala vyššia pozornosť a vyšší rozpočet, pretože "bez zdravej populácie nebude možné naplniť ciele Lisabonskej stratégie".
Koľko financií pôjde na zdravie euroobčanov?:
-//EP//TEXT TA P6-TA-2006-0093 0 NOT XML V0//SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-010-SK DOC XML V0//SK
-//EP//TEXT IM-PRESS 20060310BRI06068 ITEM-012-SK DOC XML V0//SK
Inštitúcie
Vyhlásenie na znak solidarity s Bieloruskom
2006-03-20 - 14:08
Pred začatím hlasovania bolo vo štvrtok 16. marca napoludnie prednesené v pléne EP vyhlásenie Konferencie predsedov EP k predvolebnej situácii v Bielorusku.
Vzápätí k tejto téme vystúpila aj slovenská europoslankyňa Zita PLEŠTINSKÁ (EPP-ED, SK), ktorá kolegov z poslaneckých lavíc vyzvala na solidaritu s bieloruskými občanmi.
Ako poslankyňa Pleštinská uviedla, na znak tichého protestu voči pretrvávajúcemu diktátorskému režimu začali ľudia v Bielorusku zapaľovať sviečky vo svojich príbytkoch každý mesiac 16-teho.
V súvislosti s nadchádzajúcimi bieloruskými prezidentskými voľbami preto poslancov aj v mene svojich poslaneckých kolegov Petra ŠŤASTNÉHO (EPP-ED, SK) a Milana GAĽU (EPP-ED, SK) poprosila, aby na znak solidarity s bieloruským národom zapálili sviečku vo svojich domoch, bytoch a kanceláriách presne o 16:00 hod. a vyjadrili tak podporu demokratizácii bieloruskej spoločnosti.
"Svetlo sviečky symbolizuje nádej na nový život, nový začiatok, slobodu a demokraciu.
Bude to krásny znak solidarity EÚ s Bieloruskom", uviedla Pleštinská.
Vo vyhlásení Konferencie predsedov sa uvádza, že "zatýkanie opozičných politikov, žurnalistov a ľudí pracujúcich pre mimovládne organizácie je poľutovaniahodné a podkopáva demokratický charakter volieb, ako aj všetky princípy demokracie".
V mene konferencie predsedov bolo Bielorusko vyzvané, aby okamžite prepustilo zatknutých politických väzňov.
K situácii v Bielorusku sa vyjadril aj predseda EP Josep BORRELL.
Ten vo svojom vyhlásení uviedol, že Európsky parlament je "veľmi znepokojený vážnymi porušeniami práv kandidátov v rámci prezidentskej kampane v Bielorusku".
Pripomenul tiež uznesenie prijaté plénom EP 16. februára 2006, v ktorom europoslanci odsúdili "pokračujúce zhoršovanie sa politickej situácie v tejto krajine".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-011-SK DOC XML V0//SK
-//EP//TEXT IM-PRESS 20060310BRI06068 ITEM-013-SK DOC XML V0//SK
Inštitúcie
Ďalšie vystúpenia slovenských europoslancov
2006-03-20 - 14:08
Správa: Nariadenie o rozpočtových pravidlách, vzťahujúcich sa na všeobecný rozpočet ES Vladimír MAŇKA (PES, SK) vo svojom príspevku k nariadeniu o rozpočtových pravidlách uviedol, že revízia "tejto finančnej biblie Spoločenstva", má dopady nielen na inštitucionálny rámec EÚ, ale aj na jej občanov.
Ocenil prácu spravodajkyne Grässle a uviedol, že na stole teraz leží "kvalitný návrh".
Následne vymenoval body, ktoré označil za prioritné.
"Musíme jasne vymedziť úlohu a spoluzodpovednosť členských štátov pri spravovaní financií Spoločenstva.
Vo vzťahu k štrukturálnym fondom, v záujme transparentnosti, spoľahlivosti, efektívnosti a dobrého mena Európskej únie v očiach jej občanov musíme zaistiť prehľadné a rýchle administratívne postupy s jasne definovanou zodpovednosťou jednotlivých aktérov.
V súvislosti s verejným obstarávaním platí to isté.
Aj tu sa často stretávame s nejasnosťami a zbytočným predlžovaním procedúr."
Ako dodal, v tejto problematike má sám negatívne osobné skúsenosti ako bývalý primátor.
"Verím, že schválením dokumentu prispejeme k lepšiemu fungovaniu finančného systému v Európskej únii, a tým aj k lepšej zrozumiteľnosti Európskej únie pre občanov."
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-012-SK DOC XML V0//SK
-//EP//TEXT IM-PRESS 20060310BRI06068 ITEM-014-SK DOC XML V0//SK
Inštitúcie
Všetky texty prijaté EP počas plenárneho zasadnutia 13. - 16. marca 2006
2006-03-20 - 14:08
Keďže publikácia TÝŽDENNÍK nikdy neobsahuje články o všetkých prijatých textoch, kliknutím na doleuvedený link sa dostanete na už spomínané, ako aj ďalšie dokumenty schválené počas plenárneho zasadnutia 13. - 16. marca 2006 (táto informácia platí len pre internetovú verziu) Všetky texty prijaté EP počas plenárneho zasadnutia 13. - 16. marca 2006
SK
1
LINK
/activities/expert/ta.do?WS=10&SV=0&language=SK
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060310BRI06068 FULL-TEXT DOC XML V0//SK
-//EP//TEXT IM-PRESS 20060310BRI06068 ITEM-013-SK DOC XML V0//SK
-//EP//TEXT IM-PRESS 20060310BRI06068 ITEM-COVER-SK DOC XML V0//SK
-//EP//TEXT IM-PRESS 20060310BRI06068 ITEM-001-SK DOC XML V0//SK
-//EP//TEXT IM-PRESS 20060310BRI06068 ITEM-002-SK DOC XML V0//SK
-//EP//TEXT IM-PRESS 20060310BRI06068 ITEM-003-SK DOC XML V0//SK
-//EP//TEXT IM-PRESS 20060310BRI06068 ITEM-004-SK DOC XML V0//SK
-//EP//TEXT IM-PRESS 20060310BRI06068 ITEM-005-SK DOC XML V0//SK
-//EP//TEXT IM-PRESS 20060310BRI06068 ITEM-006-SK DOC XML V0//SK
-//EP//TEXT IM-PRESS 20060310BRI06068 ITEM-007-SK DOC XML V0//SK
-//EP//TEXT IM-PRESS 20060310BRI06068 ITEM-008-SK DOC XML V0//SK
-//EP//TEXT IM-PRESS 20060310BRI06068 ITEM-009-SK DOC XML V0//SK
-//EP//TEXT IM-PRESS 20060310BRI06068 ITEM-010-SK DOC XML V0//SK
-//EP//TEXT IM-PRESS 20060310BRI06068 ITEM-011-SK DOC XML V0//SK
-//EP//TEXT IM-PRESS 20060310BRI06068 ITEM-012-SK DOC XML V0//SK
-//EP//TEXT IM-PRESS 20060310BRI06068 ITEM-013-SK DOC XML V0//SK
-//EP//TEXT IM-PRESS 20060310BRI06068 ITEM-014-SK DOC XML V0//SK
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20060310BRI06068 ITEM-COVER-SK DOC XML V0//SK
-//EP//TEXT IM-PRESS 20060310BRI06068 ITEM-001-SK DOC XML V0//SK
-//EP//TEXT IM-PRESS 20060310BRI06068 ITEM-002-SK DOC XML V0//SK
-//EP//TEXT IM-PRESS 20060310BRI06068 ITEM-003-SK DOC XML V0//SK
-//EP//TEXT IM-PRESS 20060310BRI06068 ITEM-004-SK DOC XML V0//SK
-//EP//TEXT IM-PRESS 20060310BRI06068 ITEM-005-SK DOC XML V0//SK
-//EP//TEXT IM-PRESS 20060310BRI06068 ITEM-006-SK DOC XML V0//SK
-//EP//TEXT IM-PRESS 20060310BRI06068 ITEM-007-SK DOC XML V0//SK
-//EP//TEXT IM-PRESS 20060310BRI06068 ITEM-008-SK DOC XML V0//SK
-//EP//TEXT IM-PRESS 20060310BRI06068 ITEM-009-SK DOC XML V0//SK
-//EP//TEXT IM-PRESS 20060310BRI06068 ITEM-010-SK DOC XML V0//SK
-//EP//TEXT IM-PRESS 20060310BRI06068 ITEM-011-SK DOC XML V0//SK
-//EP//TEXT IM-PRESS 20060310BRI06068 ITEM-012-SK DOC XML V0//SK
-//EP//TEXT IM-PRESS 20060310BRI06068 ITEM-013-SK DOC XML V0//SK
-//EP//TEXT IM-PRESS 20060310BRI06068 ITEM-014-SK DOC XML V0//SK
