Poslanci EP sa stretli s Aun Schan Su Ťij a zapriali jej úspech v nadchádzajúcich voľbách
Delegácie
Vonkajšie vzťahy
2012-03-01 - 17:19
Delegácia poslancov Európskeho parlamentu sa po prvý krát stretla s líderkou tamojšej opozície, Aun Schan Su Ťij Delegácia poslancov Európskeho parlamentu sa 29. februára 2012 po prvýkrát stretla s líderkou opozície, Aun Schan Su Ťij v rámci návštevy zameranej na nadväzovanie formálnych medziparlamentných vzťahov s Mjanmarskom (do roku 1989 známym pod názvom Barma).
Vedúci delegácie EP, nemecký poslanec Európskej ľudovej strany Werner Langen, po stretnutí ocenil desiatky rokov trvajúci boj Su Ťij za demokraciu, ľudské práva a základné slobody.
Ohľadom nadchádzajúcich volieb v krajine zaželal opozičnej strane, ktorú vedie, "obrovský úspech".
Po rokoch autoritatívnej vojenskej správy podnikli mjanmarské autority kroky k obnoveniu politickému pluralizmu v krajine.
Su Ťij sa so svojou stranou bude uchádzať o priazeň voličov v doplňovacích parlamentných voľbách naplánovaných na 1. apríla 2012 , v ktorých sa bude rozdeľovať 48 kresiel.
Su Ťij sa k reformám v Mjanmarsku stavia obozretne.
Hoci si myslí, že "prezident bol úprimný, keď tvrdil, že chce krajine priniesť plnohodnotnú demokraciu" , nalieha, aby EÚ so zrušením sankcií voči Mjanmarsku počkala až do výsledkov volieb .
"Nesmieme zabudnúť, že v roku 1990 sa u nás odohrali voľby, ktoré boli okolitým svetom považované za slobodné a spravodlivé...no napriek tomu nepriniesli žiadnu zmenu."
Aun Schan Su Ťij
Výsledky volieb z roku 1990 boli anulované.
Su Ťij strávila väčšinu času v období medzi rokmi 1989 a 2010 v domácom väzení, z ktorého bola prepustená v novembri 2010.
Su Ťij je laureátkou Sacharovej ceny za slobodu myslenia , ktorú jej Európsky parlament udelil v roku 1990.
V roku 1991 jej bola udelená i Nobelova cena za mier .
20120223STO39241 Tlačová správa spred stretnutia (v angličtine) Sacharova cena za slobodu myslenia Fotografie zo stretnutia
SK
1
PHOTO
20120131PHT36660.jpg
SK
3
LINK
/aboutparliament/sk/002398d833/Sakharov-Prize-for-Freedom-of-Thought.html;jsessionid=4A769FA1688EA5491A096FC90C82D70A.node1
SK
4
LINK
http://www.flickr.com/photos/european_parliament/sets/72157629117621298/show/
-//EP//TEXT IM-PRESS 20120227IPR39436 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
