Odpoveď pána Barniera v mene Komisie
(10. februára 2012)
Komisia si uvedomuje ťažkosti, s ktorými sa spotrebitelia stretávajú z dôvodu nedostatočnej transparentnosti a porovnateľnosti bankových poplatkov.
To bol aj dôvod, prečo Komisia v roku 2010 požiadala európske banky, aby sa dohodli na kódexe správania v tejto záležitosti.
Tento samoregulačný projekt sa v roku 2011 ukončil, a to z dôvodu neschopnosti odvetvia naplniť očakávania Komisie pri riešení otázok transparentnosti a porovnateľnosti v primeranom časovom rámci.
Komisia v následnosti oznámila svoje zámery pracovať na možnom právnom rámci zameranom na zvýšenie transparentnosti a porovnateľnosti bankových poplatkov.
O možnosti regulácie úrovní poplatkov, ktoré účtujú banky, sa však v tomto štádiu neuvažuje.
Prostredníctvom úplnej transparentnosti a porovnateľnosti by sa malo zaistiť, aby si spotrebitelia mohli urobiť prieskum a vybrať si produkt a banky, ktoré najlepšie vyhovujú ich potrebám.
Ak majú zákazníci banky obavy týkajúce sa úrovne poplatkov, ktoré účtuje ich banka, mali by sa obrátiť na príslušný vnútroštátny orgán, ktorý môže overiť, či dotknutá banka dodržiava všetky príslušné vnútroštátne predpisy.
