DEVE Privítanie
Dobrý deň a vitajte.
Volám sa Eva Joly.
Som francúzska poslankyňa Európskeho parlamentu za stranu Zelených a predsedám Výboru Európskeho parlamentu pre rozvoj .
Vyše miliardy ľudí na celom svete žije v podmienkach extrémnej chudoby.
A ešte viac ľudí trpí hladom a chorobami, prípadne nemajú prístup k zdravotnej starostlivosti alebo vzdelaniu.
Okrem toho ľudia v chudobných krajinách musia čoraz viac bojovať proti zničujúcim účinkom zmeny klímy.
Európski občania sú pevne presvedčení o tom, že EÚ má povinnosť zastaviť chudobu a utrpenie na svete, na ktorom je dostatok zdrojov pre všetkých, ak sa spravodlivo rozdelia.
Väčšina Európanov sú rovnako ako ja hrdí na to, že Európa prispieva na rozvojovú pomoc viac než ktokoľvek iný, ide každoročne o miliardy eur.
Mojou úlohou a úlohou členov Výboru pre rozvoj je zabezpečiť, aby EÚ vynaložila maximálne úsilie na pomoc tým, ktorí potrebujú našu pomoc.
A zároveň uistiť sa o tom, že naše peniaze v zahraničí utrácame rozumne.
Takže čím sa zaoberáme?
Pomáhame zostaviť rozpočet.
Zblízka sledujeme Európsku komisiu a všetkých ostatných, ktorí uplatňuje európske rozvojové politiky a humanitárnu pomoc v praxi.
A spolu s ostatnými členskými krajinami EÚ prijímame zákony, ktoré vytvárajú rámec pre naše rozvojové činnosti.
Zároveň sa často stretávame s politikmi a odborníkmi z celého sveta a hovoríme s nimi o situácii v teréne a o tom, čo je naozaj potrebné.
A pokiaľ je to možné, ideme sa pozrieť aj sami na miesta ako Gaza, Haiti a Nepál.
Na našej stránke nájdete ešte mnoho ďalších podrobností.
Predstavenie a právomoci
politický dialóg s rozvojovými krajinami, bilaterálne a v príslušných medzinárodných organizáciách a na medziparlamentných fórach,
pomoc rozvojovým krajinám a dohody o spolupráci s nimi,
presadzovanie demokratických hodnôt, riadnej správy verejných vecí a dodržiavania ľudských práv v rozvojových krajinách; 20090717CDE58447
