Otázka na písomné zodpovedanie E-010033/2011
Komisii
článok 117 rokovacieho poriadku
Monika Flašíková Beňová (S&D)
(7. novembra 2011)
Vec: Idea európskeho ministra financií
Holandsko navrhuje vytvorenie postu komisára Európskej únie, medzi ktorého kompetencie by patril dohľad nad dodržiavaním Paktu o stabilite a raste a presadzovanie opatrení voči krajinám, ktoré prekročia trojpercentný deficit v pomere k HDP a prekročia limit 60 % dlhu.
Podobnú ideu v nedávnej dobe prezentovalo aj Francúzsko, ktoré navrhovalo, aby sa jeden komisár špecializoval na otázky súvisiace s eurom.
Francúzsko sa k návrhu Holandska stavia pozitívne a navrhuje diskusiu o právomociach komisára.
—
Považuje Komisia vytvorenie takéhoto postu za vhodné a potrebné?
Plánuje v tejto súvislosti vyvinúť nejakú iniciatívu?
