BRIEFING z EP 20. - 23. októbra 2008
2008-10-16 - 17:09
Najdôležitejšie udalosti plenárneho zasadnutia
Spoločný systém letiskových poplatkov EÚ
Poslanci budú prerokovávať v druhom čítaní správu, ktorá stanoví spoločné poplatky pre výber letiskových poplatkov.
Nová legislatíva má zabrániť jednotlivým letiskám, aby zneužívali svoje dominantné postavenie na trhu.
Oproti textu Komisie, ktorý pôvodne navrhoval, aby sa smernica vzťahovala na všetky letiská, ktoré odbavia viac ako 1 milión cestujúcich ročne, žiadajú poslanci, aby sa tento počet zvýšil na 5 miliónov vybavených cestujúcich.
Ak poslanci smernicu pri hlasovaní v pléne podporia, bude môcť návrh vstúpiť do platnosti v najbližšej dobe.
EP: Rozpočet na rok 2009 musí odrážať politické záväzky Únie
Európsky parlament bude hlasovať o návrhu Rozpočtového výboru týkajúceho sa rozpočtu EÚ na rok 2009.
Poslanci zvýšili väčšinu čiastok na úroveň navrhovanú Európskou komisiou.
Domnievajú sa totiž, že zníženie výdajov, ktoré žiada Rada, by znemožnilo dodržať prijaté záväzky.
Boj proti klimatickým zmenám, sociálna politika Únie a bezpečnosť občanov figurujú medzi prioritami Parlamentu.
Poslanci žiadajú jasnejšie pravidlá pre rozvody medzinárodných párov
Poslanci EP prerokuj správu týkajúcu sa pravidiel a právnych predpisov v manželských záležitostiach.
Návrh nariadenia si kladie za cieľ stanoviť pravidlá, ktoré umožnia vyhnúť sa sporom ohľadne štátu, v ktorom bude prebiehať rozvodové konanie medzinárodných párov.
Vzhľadom k tomu, že v EÚ sa uskutoční ročne vyše 170.000 cezhraničných rozvodových konaní, si poslanci želajú poskytnúť občanom viac informácií a lepšie možnosti voľby.
Podpora rozvoja čistých a energeticky účinných vozidiel
Poslanci prerokujú návrh smernice o podpore čistých a energeticky účinných diaľničných vozidlách, ktorá nariaďuje verejným orgánom zohľadňovať pri nákupe nových vozidiel okrem ceny taktiež ich dopad na životné prostredie.
Nová legislatíva si kladie za ciel posilniť trh s energeticky účinnými vozidlami a viesť priemysel k rozvoju a investíciám do vozidiel šetrných k životnému prostrediu.
Vzhľadom na to, že Parlament dosiahol dohodu s Radou, očakáva sa, že Parlament pri hlasovaní v pléne návrh podporí.
Erasmus Mundus II - lepší prístup a väčší dôraz na vyúku jazykov
V záujme zlepšenia kvality vysokoškolského vzdelávania a posilnenia medzikultúrneho porozumenia prostredníctvom spolupráce s tretími krajinami budú poslanci EP rokovať o zavedení programu zameraného na mobilitu študentov Erasmus Mundus II.
Podľa predloženej správy by mali členské štáty zvážiť prijatie postupov, ktoré by zjednodušili udeľovanie víz pre študentov z tohto programu.
Poslanci ďalej zdôrazňujú, že v krajinách, kde neexistuje zápisné na vysoké školy, by sa zápisné nemalo od študentov tohto programu vyžadovať.
Parlament bude rokovať s Komisiou a Radou o záveroch zasadnutia Európskej rady
V nadväznosti na rozpravu z uplynulého plenárneho zasadnutia, pri ktorej rokovali poslanci EP so zástupcami Komisie a Rady o prípravách na zasadnutie Európskej rady, bude Parlament hodnotiť závery a rozhodnutia, ktoré predstavitelia štátov a vlád na európskom summite prijali.
Kľúčovou témou zasadnutia je svetová hospodárska a finančná situácia.
K tejto otázke vyjadrili poslanci na prvom októbrovom zasadnutí názor, že EÚ by mala postupovať jednotne a koordinovane.
Agentúrne zamestnávanie: výbor doporučuje prijať spoločný postoj Rady
Výbor pre zamestnanosť a sociálne veci odporúča Parlamentu, aby prijal bez zmien spoločný postoj Rady k smernici o agentúrnom zamestnávaní.
Rada totiž do svojho návrhu prebrala drvivú väčšinu pozmeňovacích návrhov Parlamentu z prvého čítania, vrátane návrhov týkajúcich sa rovnakého zaobchádzania medzi dočasnými a stálymi zamestnancami agentúr.
Bezpečnejší internet pre deti
Deti a mladiství sú nadšenými užívateľmi internetu.
Deti vo vekovom rozmedzí 12 až 15 rokov trávia na počítači najmenej tri hodiny denne, nie sú si však často vedomé nebezpečenstva, ktoré predstavujú niektoré stránky alebo obsahy.
Nejde iba o detskú pornografiu alebo násilie, ale taktiež o riziko obťažovania zo strany určitých jedincov s nekalými úmyslami.
Výbor pre občianske slobody preto predkladá na hlasovanie do pléna správu obsahujúcu návrhy, ako týmto rizikám predchádzať.
Filmová cena EP: Režiséri a herci na odovzdávaní ceny LUX
Jean-Pierre a Luc Dardennovci, režiséri filmu Le silence de Lorna, Kornél Mundruczó, režisér filmu Delta, a herečka Orsi Tóth, a tiež Miroslav Janek, režisér filmu Občan Havel, sa 22. októbra zúčastnia na slávnostnom odovzdávaní ceny LUX v Európskom parlamente v Štrasburgu.
20081014BRI39372
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-001-SK DOC XML V0//SK
Doprava
Spoločný systém letiskových poplatkov EÚ
2008-10-16 - 17:09
Europoslanci budú prerokovávať, ktorá stanoví spoločné poplatky pre výber letiskových poplatkov.
Nová legislatíva má zabrániť jednotlivým letiskám, aby zneužívali svoje dominantné postavenie na trhu.
Oproti textu Komisie, ktorý pôvodne navrhoval, aby sa smernica vzťahovala na všetky letiská, ktoré odbavia viac ako 1 milión cestujúcich ročne, žiadajú poslanci, aby sa tento počet zvýšil na 5 miliónov vybavených cestujúcich.
Ochrana záujmov cestujúcich
Na žiadosť Parlamentu, ktorý predkladá návrh na hlasovanie v pléne prostredníctvom správy poslanca Ulricha STOCKMANNA (PES, DE), ustanovuje smernica mechanizmus konzultácie s užívateľmi letísk a pravidlá na riešenie nezhôd medzi užívateľmi a letiskami.
Poslanci sa domnievajú, že tieto pravidlá sú nevyhnutné na zabezpečenie rovnakých podmienok pre prevádzkovateľov služieb a v konečnej fáze aj pre spotrebiteľov.
Výnimka pre malé letiská
Poslanci rovnako ako Rada zdôrazňujú, že uplatnenie týchto pravidiel na malé letiská, ktoré vybavia ročne menej ako 1 milión cestujúcich, by viedlo k zvýšeniu administratívnej záťaže a nemalo by prakticky žiadny pozitívny dopad.
Argumentujú pritom tým, že vzhľadom ku geografickým a štrukturálnym faktorom nie sú tieto letiská vystavené konkurencii.
Smernica sa však bude vzťahovať na najväčšie letiská v každom členskom štáte, bez ohľadu na počet cestujúcich.
Jasné a objektívne kritéria
Parlament ďalej pripomína, že akékoľvek rozdiely v letiskových poplatkoch budú musieť vychádzať z jasných a objektívnych kritérií.
Rada vo svojom spoločnom postoji z júna tohto roka preberá návrh Parlamentu, podľa ktorého majú byť nezávislé orgány dozoru zriadené skôr na vnútroštátnej ako na regionálnej úrovni.
Parlament okrem toho taktiež presadil užšiu definíciu pojmu "sieť letísk", ktorá musí byť prevádzkovaná rovnakým riadiacim orgánom.
Znevýhodnené a najvzdialenejšie regióny
Rada akceptovala stanovisko Parlamentu, že by mali byť povolené ponuky na otvorenie nových trás do znevýhodnených a najvzdialenejších regiónov.
Uplatnenie jednotného systému poplatkov zo strany riadiacich orgánov na tie letiská, ktoré sú súčasťou rovnakej siete, musia byť založené výhradne na transparentných kritériách.
Vyňatie cestujúcich so zdravotným postihnutím z povinnosti platiť poplatky
Z povinnosti platiť poplatky za služby budú vylúčení cestujúci so zdravotným postihnutím a cestujúci s obmedzenou schopnosťou pohybu.
Pozmeňovací návrh k spoločnému postoju
Rada sa už písomne zaviazala prijať ďalšie pozmeňovacie návrhy Parlamentu, ak budú predložené v druhom čítaní.
Tieto pozmeňovacie návrhy sa týkajú predfinancovania investícií do letísk a prepájajú predfinancovanie s politikami ICAO a nutnosťou ochranných opatrení.
Návrh okrem toho stanoví taktiež termíny pre zverejnenie rozhodnutia o poplatkoch.
Letiská zaradené do pôsobnosti smernice
Alicante, Amsterdam/Schiphol, Athina/Eleftherios Venizelos, Barcelona, Berlin-Schoenefeld, Berlin-Tegel, Birmingham, Bourgas, Bratislava , Bristol, Brussels/Brussels-National, Bucharest/Henri Coanda, Budapest/Ferihegy, Catania/Fontanarossa, Dublin, Düsseldorf, Edinburgh, Faro, Frankfurt/Main, Glasgow, Gran Canaria, Hamburg, Hannover, Helsinki/Vantaa, Iraklion/Nikos Kazantzakis, Kobenhavn/Kastrup, Köln/Bonn, Lanzarote, Larnaka/INTL, Lisboa, Ljubljana, London Gatwick, London Heathrow, London Luton, London Stansted, Luxembourg, Lyon Saint-Exupery, Madrid/Barajas, Malaga, Malta/Luqa, Manchester, Marseille-Provence, Milano/Linate, Milano/Malpensa, München, Newcastle, Nice-Cote d´Azur, Pafos/INTL, Palma de Mallorca, Paris-Charles de Gaulle, Paris/Orly, Praha/Ruzyně, Riga, Rodos/Diagoras, Roma/Fiumicino, Sofia, Stockholm/Arlanda, Stuttgart, Tallinn, Tenerife Sur/Reina Sofia, Timisoara, Toulouse-Blagnac, Toulouse/CCER, Varna, Venezia/Tessera, Vilnius, Warszawa/Okecie, Wien/Schwechat.
Ulrich STOCKMANN PSE DE Dokument: Letiskové poplatky
Číslo: A6-0375/2008
Procedúra: Postup spolurozhodovania 2. čítanie Text návrhu správy: Letiskové poplatky
-//EP//TEXT REPORT A6-2008-0375 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-COVER-SK DOC XML V0//SK
-//EP//TEXT IM-PRESS 20081014BRI39372 ITEM-002-SK DOC XML V0//SK
Rozpočet
EP: Rozpočet na rok 2009 musí odrážať politické záväzky Únie
2008-10-16 - 17:09
Európsky parlament bude hlasovať o návrhu Rozpočtového výboru týkajúceho sa rozpočtu EÚ na rok 2009.
Poslanci zvýšili väčšinu čiastok na úroveň navrhovanú Európskou komisiou.
Domnievajú sa totiž, že zníženie výdajov, ktoré žiada Rada, by znemožnilo dodržať prijaté záväzky.
Boj proti klimatickým zmenám, sociálna politika Únie a bezpečnosť občanov figurujú medzi prioritami Parlamentu.
Práce na budúcom rozpočte Únie sa uskutočňujú v špecifickom kontexte.
Na jednej strane tlačí finančná kríza výdaje smerom dolu a na strane druhej sa k prebiehajúcim programom a politikám Únie pridávajú ďalšie politické záväzky Únie, ako je potravinová pomoc pre rozvojové krajiny či podpora na rekonštrukciu Gruzínska.
Rozdiely medzi predpokladanými finančnými potrebami (záväzky) a plánovanými výdajmi (platby) ešte nikdy neboli v návrhu Rady tak hlboké.
Podľa Rozpočtového výboru je táto situácia predzvesťou zlého prevádzkovania rozpočtu a nedostatku prostriedkov na plnenie prijatých záväzkov a prevádzkovanie priorít EÚ.
S ohľadom na súčasnú situáciu sa poslanci rozhodli nezvyšovať platby na maximálnu výšku, ktorú povoľuje „finančný výhľad” (viacročné finančné plánovanie Únie) a ktorá dosahuje 0,97 % HDP členských štátov.
Parlament prostredníctvom správy poslankyne Jutty HAUG (PES, DE) navrhuje, aby výška platieb predstavovala 0,954% HDP.
Pokiaľ poslanci v pléne tento návrh podporia, stane sa základom pre ďalšie rokovanie medzi Parlamentom a Radou.
Komisia pre porovnanie vo svojom predbežnom návrhu odporúča, aby výška platieb dosahovala 0,899% a Rada počíta s 0,885%.
Rokovanie medzi Parlamentom a Radou, dvoma rozpočtovými orgánmi Únie, sa uskutočnia 21. novembra.
Priority: klíma, sociálny rozmer Únie a bezpečnosť
Poslanci odporúčajú, aby boli prijaté návrhy Európskej komisie u väčšiny rozpočtových položiek.
Pokiaľ ide o prioritné oblasti v niektorých prípadoch navrhujú zvýšenie čiastok stanovených v predbežnom návrhu rozpočtu.
Klimatické zmeny
Poslanci navrhujú zvýšiť celkový objem prostriedkov vyčlenených v rozpočtových položkách týkajúcich sa aktivít Únie v oblasti boja proti klimatickým zmenám o viac než 2 miliardy eur.
Tieto prostriedky by sa mali z väčšej časti použiť na prebiehajúce programy tak, aby boli viac zamerané na klimatické zmeny.
Ide predovšetkým o programy v oblasti rozvoja vidieka, dopravy, výskumu a životného prostredia.
Parlament tiež žiada vytvorenie novej rozpočtovej položky, ktorá by bola venovaná klimatickým zmenám v okruhu „prírodného zdroja” s cieľom posilniť transparentnosť rozpočtu.
Táto položka by totiž umožnila zhromaždiť opatrenia na boj proti klimatickým zmenám a čiastky, ktoré boli za týmto účelom vyčlenené.
Na tento okruh by sa malo podľa EP okrem toho vyčleniť dodatočných 20 miliónov eur.
Sociálny rozmer a zamestnanosť
Poslanci ďalej odporúčajú zvýšenie prostriedkov pre zamestnanosť a sociálny rozmer Únie, teda politické ciele uvedené väčšinou v okruhu 1a (konkurencieschopnosť) a 1b (súdržnosť).
To sa týka, napríklad, európskych sociálnych fondov, kde by sa malo vyčleniť dodatočných 135 miliónov EUR na opatrenia v oblasti konvergencie, zamestnanosti a rastu, fond pre regionálny rozvoj a fond súdržnosti.
Súbor zvláštnych opatrení bude prijatý tiež na podporu malých a stredných podnikov.
Poslanci navrhujú zvýšiť položky platieb pokiaľ ide o program „zlepšenie finančného prostredia MSP” a začať nové iniciatívy (pilotné projekty), ako je program Erasmus pre podnikateľov, a ďalšie činnosti, ktoré by malým a stredným podnikom umožnili rozšíriť svoje aktivity za hranice daného štátu.
Bezpečnosť
Táto priorita sa odráža v niekoľkých rozpočtových oddieloch.
Konkrétne ide o okruh 3a (sloboda, bezpečnosť, spravodlivosť), kde Parlament navrhuje zvýšiť prostriedky pre Frontex, agentúru pre vnútorné hranice Únie.
Tento návrh odôvodňuje posilnením stálych misií, obzvlášť na južných hraniciach Únie (dodatočných 10 miliónov EUR v položkách záväzkov a platieb, z ktorých 5 miliónov bude umiestnených do rezervy).
Poslanci taktiež odporúčajú zvýšiť prostriedky v položke záväzkov na podporu projektov spoločného záujmu v rámci transeurópskych energetických sietí.
Ide predovšetkým o výstavbu plynovodu Nabucco, ktorý by mal zaistiť energetickú bezpečnosť EU.
Plnenie záväzkov EÚ vo svete
Poslanci v súvislosti s predbežným návrhom rozpočtu Rady a Komisie vyjadrili sklamanie nad výškou prostriedkov vyčlenených na vnútorné činnosti Únie.
Ide predovšetkým o okruh 4 „Únia ako svetový hráč”, ktorý je podľa ich názoru od prijatia posledného finančného výhľadu nedostatočne financovaný.
Poslanci zachovali výšku prostriedkov na „Európsku bezpečnostnú a obrannú politiku”, ako je stanovené v predbežnom návrhu rozpočtu Komisie.
Súhlasia tiež s čiastkami navrhnutými pre Palestínu (300 miliónov v položkách záväzkov a 280 miliónov v položkách platieb).
Prostriedky na pomoc Kosovu, ktorá je financovaná z niekoľkých rozpočtových položiek, dosahujú v návrhu Parlamentu rovnakú výšku, akú navrhuje Komisia.
Rovnako je tak tomu i v prípade pomoci pre Afganistan (160 miliónov v položkách záväzkov a 150 miliónov v položkách platieb).
Skúsenosť z minulých rokov však ukazuje, že tieto čiastky sú nedostatočné.
Poslanci preto dúfajú, že sa im podarí presvedčiť Radu, aby na vnútorné činnosti vyčlenila viac prostriedkov.
Dodatočné financie by mohli byť uvoľnené napríklad z nástroja pružnosti či z položky určenej pre naliehavé situácie.
Podľa medziinštitucionálnej dohody však použitie týchto prostriedkov vyžaduje súhlas Parlamentu a Rady.
Gruzínsko a pomoc pre rozvojové krajiny
Okrem súčasných záväzkov v okruhu 4 boli v priebehu roku vytýčené ďalšie ciele: potravinová pomoc pre rozvojové krajiny a pomoc na rekonštrukciu Gruzínska.
V nadväznosti na zvyšovanie cien potravín v roku 2007 a 2008 požiadali predstavitelia štátov a vlád na júnovom zasadnutí Európskej rady Európsku komisiu, aby predložila návrh na zriadenie nového fondu na podporu poľnohospodárstva v rozvojových krajinách.
Komisia navrhla vyčleniť za týmto účelom 1 miliardu eur, pričom 750 miliónov eur by bolo čerpaných z rozpočtu na rok 2008 a ďalších 250 miliónov z rozpočtu na rok 2009.
Pokiaľ ide o záväzky, ktoré prijali členské štáty v súvislosti s pomocou na rekonštrukciu Gruzínska, prijali poslanci niekoľko pozmeňovacích návrhov, ktoré zohľadňujú situáciu v tejto krajine.
Tieto zmeny majú však skôr politický než finančný význam.
Pokiaľ nebude existovať zodpovedajúci právny základ a pokiaľ členské štáty nezverejnia výšku prostriedkov, ktoré sú ochotné na tento účel poskytnúť, nemôže Parlament vyčleniť zodpovedajúce financie.
Poslanci navrhli zriadiť samostatnú rozpočtovú položku pre pomoc Gruzínska, zatiaľ jej však neboli pridelené žiadne prostriedky.
Európsky parlament
Celkový rozpočet Parlamentu na rok 2009 by mal byť 1 529 985 290 eur.
Táto čiastka zodpovedá 19,67% okruhu 5 (správne výdaje) viacročného finančného rámca.
20% strop, ktorý si EP stanovil, teda nebol prekročený.
Rozpočet, ktorý prijal Rozpočtový výbor, je teda o 854 724 eur nižší než predbežný návrh.
Toto zníženie bolo z väčšej časti možné obmedzením prostriedkov, ktoré boli v predošlom návrhu vyčlenené na opatrenia súvisiace so zavádzaním Lisabonskej zmluvy.
Parlament sa domnieva, že takto zostavený rozpočet je v súlade s cieľom inštitúcie a plne zohľadňuje i špecifické požiadavky súvisiace s rokom 2009, kedy sa budú konať voľby do Parlamentu, a s výzvami spojenými s novým štatútom poslancov a s prechodom z jedného volebného obdobia do druhého.
Ďalšou významnou zmenou je plánovaný vstup nového štatútu poslaneckých asistentov do platnosti.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-001-SK DOC XML V0//SK
-//EP//TEXT IM-PRESS 20081014BRI39372 ITEM-003-SK DOC XML V0//SK
Európska rada
Parlament bude rokovať s Komisiou a Radou o záveroch zasadnutia Európskej rady
2008-10-16 - 17:09
V nadväznosti na rozpravu z uplynulého plenárneho zasadnutia, pri ktorej rokovali poslanci EP so zástupcami Komisie a Rady o prípravách na zasadnutie Európskej rady, bude Parlament hodnotiť závery a rozhodnutia, ktoré predstavitelia štátov a vlád na európskom summite prijali.
Kľúčovou témou zasadnutia je svetová hospodárska a finančná situácia.
K tejto otázke vyjadrili poslanci na prvom októbrovom zasadnutí názor, že EÚ by mala postupovať jednotne a koordinovane.
Poslanci európskeho parlamentu budú v priebehu nadchádzajúceho zasadnutia rokovať s predstaviteľmi Rady a Komisie o záveroch zasadnutia Európskej rady.
Kľúčovou témou prebiehajúceho európskeho samitu je hospodárska a finančná situácia a to, akým spôsobom a do akej miery môže Únia prispieť k vyriešeniu tejto celosvetovej krízy.
Ďalším bodom agendy samitu je stav rokovania ohľadne energeticko-klimatického balíčka, ktorý bude predmetom debaty na decembrovom zasadnutí.
Predstavitelia krajín a vlád by sa mali taktiež dohodnúť na konkrétnych opatreniach na zaistenie energetickej bezpečnosti v Európe.
Pokiaľ ide o Lisabonskú zmluvu, členovia Rady a Parlamentu si vypočujú priebežnú správu írskeho premiéra Briana Cowena, ktorá bude slúžiť ako základ pre rokovania o ďalších krokoch, ktoré majú byť v tejto súvislosti uskutočnené.
Predstavitelia krajín a vlád taktiež prijmú Pakt o imigrácii a azyle, ktorý je jednou zo štyroch priorít francúzskeho predsedníctva a z ktorého bude následne vychádzať budúca európska politika v oblasti imigrácie.
Účastníci samitu taktiež nadviažu na svoju mimoriadnu schôdzu z 1. septembra venovanú rusko-gruzínskej otázke, a preskúmajú vzťahy Európskej únie s jej východnými susedmi.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-002-SK DOC XML V0//SK
-//EP//TEXT IM-PRESS 20081014BRI39372 ITEM-004-SK DOC XML V0//SK
Spravodlivosť a vnútorné veci
Poslanci žiadajú jasnejšie pravidlá pre rozvody medzinárodných párov
2008-10-16 - 17:09
Poslanci EP prerokuj správu týkajúcu sa pravidiel a právnych predpisov v manželských záležitostiach.
Návrh nariadenia si kladie za cieľ stanoviť pravidlá, ktoré umožnia vyhnúť sa sporom ohľadne štátu, v ktorom bude prebiehať rozvodové konanie medzinárodných párov.
Vzhľadom k tomu, že v EÚ sa uskutoční ročne vyše 170.000 cezhraničných rozvodových konaní, si poslanci želajú poskytnúť občanom viac informácií a lepšie možnosti voľby.
Cieľom návrhu Komisie, ktorý Parlament konzultuje, nie je vytvoriť spoločný európsky režim, ale harmonizovať pravidlá pre riešenie sporov, ktoré sú doposiaľ nejasné.
Väčšina členských štátov totiž neponúka manželom možnosť výberu právnych predpisov, na základe ktorých bude prebiehať rozvodové konanie.
Často preto nastávajú situácie, keď jeden z manželov požiada o rozvod v krajine, kde budú podľa jeho názoru lepšie chránené jeho záujmy.
Návrh nariadenia by mal párom umožniť, aby si zvolili členský štát, v ktorom chcú požiadať o rozvod.
Podľa stanovených pravidiel si však nemôžu zvoliť ľubovoľný štát, ale len krajinu, ku ktorej majú určitý vzťah.
Musí sa napríklad jednať o krajinu
kde uzavreli manželstvo,
kde majú trvalý pobyt,
v ktorej sú štátnymi príslušníkmi.
Návrh nariadenia taktiež stanovuje, že obaja partneri manželského páru musia byť informovaní o svojich právach s cieľom zabrániť tomu, aby právne predpisy určitej krajiny znevýhodňovali jednu zo strán.
Na prijatie nariadenia je potrebný jednomyseľný súhlas Rady.
Zatiaľ čo Švédsko s návrhom nesúhlasí, najmenej deväť krajín (Francúzsko, Taliansko, Španielsko, Rumunsko, Rakúsko, Maďarsko, Grécko, Slovinsko a Luxembursko) súhlasí s tým, aby sa táto otázka stala predmetom posilnenia spolupráce medzi členskými krajinami.
Zaručenie lepších informácií pre manželov
Výbor pre občianske slobody, spravodlivosť a vnútorné veci EP tento návrh prerokovával prostredníctvom správy poslankyne Evelyne GEBHARDT (PES, DE).
Vzhľadom k tomu, že poslanci vo výbore text podporili, bude o ňom Parlament hlasovať v pléne.
Poslanci predkladajú niekoľko pozmeňovacích návrhov, ktorými zdôrazňujú nutnosť informovať obe strany rozvodového konania o konkrétnych dôsledkoch ich voľby.
Zdôrazňujú pritom, že obaja manželia musia mať ešte pred podpisom žiadosti o rozvod k dispozícii úplné a dôveryhodné informácie.
Doporučujú v tomto ohľade, aby bol zavedený taktiež informačný systém na internete.
Evelyne GEBHARDT PSE DE Dokument: Rozhodné právo v manželských veciach
Číslo: A6-0361/2008
Procedúra: Konzultačný postup Text návrhu správy: Rozhodné právo v manželských veciach
-//EP//TEXT REPORT A6-2008-0361 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-003-SK DOC XML V0//SK
-//EP//TEXT IM-PRESS 20081014BRI39372 ITEM-005-SK DOC XML V0//SK
Spravodlivosť a vnútorné veci
Bezpečnejší internet pre deti
2008-10-16 - 17:09
Deti a mladiství sú nadšenými užívateľmi internetu.
Deti vo vekovom rozmedzí 12 až 15 rokov trávia na počítači najmenej tri hodiny denne, nie sú si však často vedomé nebezpečenstva, ktoré predstavujú niektoré stránky alebo obsahy.
Nejde iba o detskú pornografiu alebo násilie, ale taktiež o riziko obťažovania zo strany určitých jedincov s nekalými úmyslami.
Výbor pre občianske slobody preto predkladá na hlasovanie do pléna správu obsahujúcu návrhy, ako týmto rizikám predchádzať.
Vzhľadom na to, že takmer všetci mladiství užívatelia internetu sa niekedy náhodne stretli s pornografickými materiálmi, a podľa dostupných údajov dochádza k exponenciálnemu nárastu webových stránok s detskou pornografiou, plánuje Európska únia zavedenie programu „Bezpečnejší internet”, ktorý je súčasťou balíčka opatrení na posilnenie bezpečnosti detí, ktoré využívajú internet.
Tento program bude zameraný na boj proti nelegálnym obsahom, bude podporovať bezpečnejšie on-line prostredie, zvyšovať povedomie verejnosti a prispeje k vytvoreniu „vedomostnej základne” pre výskumné a vedecké účely.
Na program bude v rokoch 2009–2013 vyčlenená čiastka vo výške 55 miliónov eur.
Európsky parlament sa bude k tejto otázke vyjadrovať v postupe spolurozhodovania prostredníctvom správy poslankyne Roberty ANGELILLI (UEN, IT).
Vzhľadom na to, že Výbor pre občianske slobody dospel ku dohode s Radou, a jednomyseľne prijal predložené kompromisné návrhy, očakáva sa, že Parlament v pléne dojednané znenie podporí.
Tiesňová linka a kontaktné miesta
Jedným z navrhovaných opatrení na boj proti nezákonnému obsahu na internete je zriadenie tiesňovej telefónnej linky.
Poslanci totiž zdôrazňujú, že tiesňové linky hrajú významnou úlohu pri zhromažďovaní údajov a slúžia tiež ako prvotné zhodnotenie (ne)zákonnosti obsahu.
Návrh počíta tiež so zriadením kontaktných miest, ktoré by mali byť ľahko dostupné pre verejnosť a napojené na policajné orgány.
Tieto kontaktné miesta majú tiež poskytovať verejnosti nevyhnutné informácie o tom, ako informovať príslušné orgány o nelegálnom obsahu, ktorý by mohol fyzicky, psychicky či morálne poškodiť detských používateľov internetu.
Zvyšovanie povedomia o nebezpečenstvách spojených s využívaním nových technológii
Parlament ďalej zdôrazňuje, že jedným z významných nástrojov boja proti tomuto javu je tiež zvyšovanie povedomia detí a mládeže o rizikách spojených s používaním nových technológii.
Deti musia byť už od počiatku vedené k tomu, aby boli schopné rozpoznať a vyhnúť sa nezákonnému správaniu na internete, zdôrazňujú poslanci.
Súčasťou tohto balíčka by mali byť okrem iného tiež opatrenia zamerané na vzdelávanie učiteľov, vychovávateľov a rodičov.
Značka kvality a vekové obmedzenia
Poslanci ďalej navrhujú tiež mnoho konkrétnych opatrení, ako je napríklad zavedenie značky kvality pre poskytovateľov služieb aby spotrebitelia boli informovaní o tom, či daný poskytovateľ rešpektuje „etický kódex”, používanie filtrov zo strany konečných užívateľov, či podpora pozitívneho obsahu pre deti.
Ako nástroj samoregulácie navrhujú poslanci tiež vytvorenie značky „bezchybnej pre deti”, či zavedenie spoločného systému symbolov a varovaní, ktorý by okrem iného obsahoval doporučenú vekovú hranicu pre každý konkrétny obsah.
Roberta ANGELILLI UEN IT Dokument: Ochrana detí, ktoré používajú internet a iné komunikačné technológie
Číslo: A6-0404/2008
Procedúra: Ochrana detí, ktoré používajú internet a iné komunikačné technológie Text návrhu správy: Ochrana detí, ktoré používajú internet a iné komunikačné technológie
-//EP//TEXT REPORT A6-2008-0404 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-004-SK DOC XML V0//SK
-//EP//TEXT IM-PRESS 20081014BRI39372 ITEM-006-SK DOC XML V0//SK
Životné prostredie
Podpora rozvoja čistých a energeticky účinných vozidiel
2008-10-16 - 17:09
Poslanci prerokujú návrh smernice o podpore čistých a energeticky účinných diaľničných vozidlách, ktorá nariaďuje verejným orgánom zohľadňovať pri nákupe nových vozidiel okrem ceny taktiež ich dopad na životné prostredie.
Nová legislatíva si kladie za ciel posilniť trh s energeticky účinnými vozidlami a viesť priemysel k rozvoju a investíciám do vozidiel šetrných k životnému prostrediu.
Kompromisný návrh zaväzuje všetky inštitúcie a orgány, aby pri nákupe nových diaľničných vozidlách zohľadňovali okrem ceny i energetickú spotrebu a dopady týchto vozidiel na životné prostredie (vrátane spotreby palív, emisií CO 2 a emisií niektorých ďalších látok, ako sú mikročastice).
Na žiadosť Parlamentu bude splnenie tejto podmienky záväzné pre všetky členské štáty.
Vzhľadom na to, že jednotlivé členské štáty majú rôzne možnosti, ako tejto požiadavke vyhovieť, bude im na zavedenie smernice poskytnutá istá flexibilita.
Pri vyhlásení výberového konania na nákup vozidiel bude dopad na životné prostredie použitý ako jedno z hlavných kritérií, pričom náklady na energiu po dobu prevádzkovej životnosti automobilov, emisie CO 2 a ďalších znečisťujúcich látok musí byť vyjadrený peňažne a vypočítaný podľa metodológie uvedenej v smernici.
Pôsobnosť smernice
Smernica sa bude vzťahovať nielen na verejné zákazky, ale taktiež na dopravné automobily zaobstarané zadávateľmi bez ohľadu na to, či sa jedná o verejné či súkromné subjekty.
Ďalej sa vzťahuje na nákup nákladných diaľničných vozidiel používaných na prevádzkovanie služieb verejnej osobnej dopravy.
Členské štáty budú môcť napokon vyňať z pôsobnosti smernice menšie nákupy, aby sa tak zabránilo zbytočnej administratívnej záťaži a taktiež automobily navrhnuté a vytvorené za konkrétnym účelom (napr. automobily pre civilnú obranu, požiarnu ochranu, policajné zbory či automobily používané na letiskách a v prístavoch).
Výmena osvedčených postupov
Komisia by podľa predloženého textu mala uľahčiť a štruktúrovať výmenu vedomostí a osvedčených postupov medzi členskými štátmi na podporu čistých a energeticky účinných diaľničných vozidiel.
Údaje
Vzhľadom na to, že celkový objem vozidiel, ktoré každoročne zaobstarajú verejné orgány v EÚ, dosahuje počet 110 000 osobných automobilov, 110 000 ľahkých úžitkových vozidiel, 35 000 nákladných vozidiel a 17 000 autobusov, očakáva sa, že nová smernica zaistí dostatočný dopyt po čistých a energeticky účinných vozidlách, ktoré zástupcov automobilového priemyslu povedie k ďalšiemu rozvoju a investíciám do vozidiel šetrných k životnému prostrediu.
Vstup do platnosti a transpozícia do vnútroštátneho práva
Členské štáty sú povinné previesť smernicu do svojho vnútroštátneho práva 18 mesiacov po jej vstupe do platnosti.
Legislatíva vstúpi do platnosti 20. dňom po jej uverejnení v Úradnom vestníku EÚ.
Súvislosti
V júni 2006 zamietol Výbor pre životné prostredie podobný návrh Komisie.
Nový návrh preberá rad návrhov Parlamentu, napríklad pokiaľ ide o rozsah pôsobnosti smernice, technologickú neutralitu a začlenenie emisií CO 2 .
Dan JØRGENSEN PSE DK Dokument: Podpora čistých vozidiel v cestnej doprave
Číslo: A6-0291/2008
Procedúra: Postup spolurozhodovania 1. čítanie Text návrhu správy: Podpora čistých vozidiel v cestnej doprave
-//EP//TEXT REPORT A6-2008-0291 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-005-SK DOC XML V0//SK
-//EP//TEXT IM-PRESS 20081014BRI39372 ITEM-007-SK DOC XML V0//SK
Vzdelávanie
Erasmus Mundus II - lepší prístup a väčší dôraz na vyúku jazykov
2008-10-16 - 17:09
V záujme zlepšenia kvality vysokoškolského vzdelávania a posilnenia medzikultúrneho porozumenia prostredníctvom spolupráce s tretími krajinami bude EP rokovať o zavedení programu zameraného na mobilitu študentov Erasmus Mundus II.
Podľa predloženej správy by mali členské štáty zvážiť prijatie postupov, ktoré by zjednodušili udeľovanie víz pre študentov z tohto programu.
Program Erasmus Mundus II (2009-2013), na ktorý bude vyčlenený rozpočet vo výške 950 miliónov eur, si kladie za cieľ urobiť z Európy "univerzitné centrum" a vďaka magisterským a doktorským programom pritiahnuť najkvalifikovanejších študentov z tretích krajín.
Tieto programy budú vytvárané združenými univerzitami.
Program Erasmus Mundus bude taktiež zameraný na vytváranie partnerstva medzi európskymi univerzitami a univerzitami z tretích krajín a podporovať európske vysokoškolské vzdelávanie po celom svete.
Časť rozpočtu bude venované taktiež na komunikáciu a informačnú kampaň.
"Európske vysokoškolské vzdelávanie by malo byť konkurencieschopné, aby pritiahlo čo najviac zahraničných študentov a profesorov, ktorí v súčasnej dobe odchádzajú za štúdiom do USA.
Cieľom nie je "únik mozgov" z tretích krajín, ale naopak vytvorenie novej generácie vedeckých pracovníkov", vyhlásila parlamentná spravodajkyňa Marielle DE SARNEZ (ALDE, FR).
Jednoduchší postup pre udeľovanie víz
Výbor pre kultúru a vzdelávanie zdôrazňuje, že aby bolo možné pritiahnuť špičkových študentov, je potrebné klásť väčší dôraz na vysokú kvalitu vysokoškolského vzdelávania.
S cieľom uľahčiť výmeny v rámci programu žiadajú poslanci členské krajiny, aby zjednodušili svoje postupy pre udeľovanie víz študentom tohto programu.
Parlament taktiež zdôrazňuje, že je potrebné, aby študenti z tretích krajín včas vedeli, v akej krajine budú študovať a mali tak dostatok času požiadať o vízum.
Jazyková rozmanitosť a prístup pre všetkých
Jazyková rozmanitosť vo vysokoškolskom vzdelávaní je jednou z hlavných priorít Spoločenstva.
Magisterské programy by preto mali byť štruktúrované tak, aby zahŕňali výuku najmenej dvoch európskych jazykov.
Za týmto účelom by bolo podľa EP vhodné navrhnúť jazykovú prípravu.
Poslanci taktiež žiadajú, aby bol uľahčený prístup pre študentov zo slabších sociálnych skupín alebo z národnostných menšín.
Zápisné
Zápisne sa v jednotlivých členských štátoch výrazne líši.
Poslanci preto pripomínajú, že pokiaľ skupina univerzít zúčastňujúca sa programu bude vyžadovať zápisné, musí sa vždy riadiť platnými vnútroštátnymi predpismi a s cieľom zabrániť tomu, aby univerzity z krajín, ako je Dánsko, kde je zápisné zakázané, nebolo z programu vylúčené.
Štipendiá
Európske spoločenstvo môže poskytnúť študentom denného magisterského alebo doktorandského programu študijné štipendiá.
S cieľom zatraktívniť program pre študentov z tretích krajín, mali by byť štipendia poskytované zahraničným študentom magisterského a doktorandského štúdia vyššie ako štipendiá poskytované európskym študentom.
Druhá fáza
Správa taktiež hovorí, že druhá fáza programu Erasmus Mundus by mala začať v roku 2009.
Podľa nového usporiadania by mali byť zavedené spoločné doktorské programy, mal by byť výrazne zvýšený počet štipendií pre európskych študentov a mala by byť taktiež posilnená spolupráca so vzdelávacími zariadeniami z tretých krajín.
Fáza II zahŕňa taktiež program mobility pre všetky úrovne vysokoškolského vzdelávania.
Nový program budú sústredený do troch hlavných okruhov:
vytvorenie spoločných magisterských a doktorských programov (45 miliónov eur).
Tieto programy musia byť na vysokej akademickej úrovni a na každom z nich sa musia podieľať najmenej tri európske univerzity;
vytvorenie partnerstva medzi európskymi univerzitami a univerzitami z tretích krajín (tieto partnerstvá bude riadiť generálne riaditeľstvo pre vonkajšie vzťahy a generálne riaditeľstvo pre rozvojovú pomoc a spoluprácu Európskej komisie - cca.
460 miliónov eur), ktoré budú slúžiť ako základ pre štrukturálnu spoluprácu, výmeny a mobilitu, vrátane systému štipendií;
podpora európskeho vysokoškolského vzdelávania (16,5 miliónov eur).
Účastníci programu
V rámci prvého programu bolo v obdobie 2004 - 2008 udelených 4424 štipendií študentom z tretích krajín.
Programu sa zúčastnilo 323 univerzít, z ktorých 265 bolo v európskych.
V školskom roku 2008/2009 sa programu zúčastnia študenti z 125 mimoeurópskych krajín, pričom najviac študentov pripadá na Čínu, Etiópiu, Indiu a Brazíliu.
Marielle DE SARNEZ ALDE FR Dokument: Program Erasmus Mundus
Číslo: A6-0294/2008
Procedúra: Postup spolurozhodovania 1. čítanie Text návrhu správy: Program Erasmus Mundus (2009-2013)
-//EP//TEXT REPORT A6-2008-0294 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-006-SK DOC XML V0//SK
-//EP//TEXT IM-PRESS 20081014BRI39372 ITEM-008-SK DOC XML V0//SK
Politika zamestnanosti
Agentúrne zamestnávanie: výbor doporučuje prijať spoločný postoj Rady
2008-10-16 - 17:09
Výbor pre zamestnanosť a sociálne veci odporúča Parlamentu, aby prijal bez zmien spoločný postoj Rady k smernici o agentúrnom zamestnávaní.
Rada totiž do svojho návrhu prebrala drvivú väčšinu pozmeňovacích návrhov Parlamentu z prvého čítania, vrátane návrhov týkajúcich sa rovnakého zaobchádzania medzi dočasnými a stálymi zamestnancami agentúr.
Pozmeňovacie návrhy Parlamentu z prvého čítania si kládli za cieľ presadiť rovnaké zaobchádzanie medzi dočasnými a stálymi zamestnancami agentúr, pokiaľ ide o "základné pracovné podmienky, a podmienky zamestnávania", t.j. pracovnú dobu, nadčasy, prestávky, platy, nočnú prácu a pod.
Návrh smernice z roku 2002, ktorý bol vypracovaný v súlade s Lisabonskou stratégiou pre rast a zamestnanosť, určí zásadu nediskriminácie medzi stálymi pracovníkmi agentúr a dočasnými zamestnancami, ktorí boli najatí na dobu dlhšiu ako šesť týždňov.
Výnimka z pôsobnosti smernice sa týka dočasnej zmluvy.
Rada prebrala do svojho spoločného postoja návrh Európskeho parlamentu, ktorý požadoval, aby bola zásada rovnakého zaobchádzania uplatnená od prvého dňa.
Akékoľvek výnimky z tejto zásady budú obmedzené a musia sa riadiť dohodami medzi sociálnymi partnermi alebo kolektívnymi zmluvami, ktoré boli dohodnuté sociálnymi partnermi na vnútroštátnej úrovni.
Spravodajca Harlem DÉSIR (PES, FR) akceptoval skutočnosť, že Rada neprevzala do svojho spoločného postoja pozmeňovacie návrhy týkajúce sa zdravia, bezpečnosti a hygieny na pracovisku, pretože tie sú už obsiahnuté v smernici Rady 91/383/EHS z roku 1991.
Keďže výbor doporučuje, aby bol spoločný postoj Rady prijatý v pléne bez zmien, poslanci majú možnosť predložiť k správe pozmeňovacie návrhy.
Harlem DÉSIR PSE FR Dokument: Dočasná agentúrna práca
Číslo: A6-0373/2008
Procedúra: Postup spolurozhodovania 2. čítanie Text návrhu správy: Dočasná agentúrna práca
-//EP//TEXT REPORT A6-2008-0373 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-007-SK DOC XML V0//SK
-//EP//TEXT IM-PRESS 20081014BRI39372 ITEM-009-SK DOC XML V0//SK
Kultúra
Filmová cena EP: Režiséri a herci na odovzdávaní ceny LUX
2008-10-16 - 17:09
Jean-Pierre a Luc Dardennovci, režiséri filmu Le silence de Lorna, Kornél Mundruczó, režisér filmu Delta, a herečka Orsi Tóth, a tiež Miroslav Janek, režisér filmu Občan Havel, sa 22. októbra zúčastnia na slávnostnom odovzdávaní ceny LUX v Európskom parlamente v Štrasburgu.
Na Cenu LUX, ktorú Parlament udelí 22. októbra už druhýkrát, sú nominované tri filmy: Delta od Kornéla Mundruczó (Maďarsko, Nemecko) Le silence de Lorna od Jeana-Pierrea a Luca Dardennovcov (Belgicko, Spojené kráľovstvo, Francúzsko, Taliansko) a Občan Havel od Miroslava Janeka a Pavla Kouteckého (Česká republika).
Troch finalistov spomedzi 10 filmov vybrala 17-členná porota zložená z renomovaných odborníkov v oblasti kinematografie: režisérov, distribútorov, kameramanov, riaditeľov festivalov či filmových kritikov.
Filmy majú ilustrovať univerzálnosť európskych hodnôt a/alebo rozmanitosť európskej kultúry a/alebo priniesť svetlo do diskusie o procese budovania Európy.
Cena na podporu európskeho filmu
Účelom Ceny LUX je prelomiť jazykové bariéry, podporiť širšiu distribúciu európskych filmov a zároveň aj kinematografiu na európskom trhu.
Víťazný film bude otitulkovaný do 23 oficiálnych jazykov EÚ.
Hodnota Ceny LUX je asi 87.000 eur.
V roku 2007 Cenu LUX získal turecko-nemecký film "Auf der anderen Seite" od režiséra Fatiha Akina.
Viac informácií o filmovej cene LUX
SK
1
LINK
http://www.lux-prize.eu
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081014BRI39372 FULL-TEXT DOC XML V0//SK
-//EP//TEXT IM-PRESS 20081014BRI39372 ITEM-008-SK DOC XML V0//SK
-//EP//TEXT IM-PRESS 20081014BRI39372 ITEM-COVER-SK DOC XML V0//SK
-//EP//TEXT IM-PRESS 20081014BRI39372 ITEM-001-SK DOC XML V0//SK
-//EP//TEXT IM-PRESS 20081014BRI39372 ITEM-002-SK DOC XML V0//SK
-//EP//TEXT IM-PRESS 20081014BRI39372 ITEM-003-SK DOC XML V0//SK
-//EP//TEXT IM-PRESS 20081014BRI39372 ITEM-004-SK DOC XML V0//SK
-//EP//TEXT IM-PRESS 20081014BRI39372 ITEM-005-SK DOC XML V0//SK
-//EP//TEXT IM-PRESS 20081014BRI39372 ITEM-006-SK DOC XML V0//SK
-//EP//TEXT IM-PRESS 20081014BRI39372 ITEM-007-SK DOC XML V0//SK
-//EP//TEXT IM-PRESS 20081014BRI39372 ITEM-008-SK DOC XML V0//SK
-//EP//TEXT IM-PRESS 20081014BRI39372 ITEM-009-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20081014BRI39372 ITEM-COVER-SK DOC XML V0//SK
-//EP//TEXT IM-PRESS 20081014BRI39372 ITEM-001-SK DOC XML V0//SK
-//EP//TEXT IM-PRESS 20081014BRI39372 ITEM-002-SK DOC XML V0//SK
-//EP//TEXT IM-PRESS 20081014BRI39372 ITEM-003-SK DOC XML V0//SK
-//EP//TEXT IM-PRESS 20081014BRI39372 ITEM-004-SK DOC XML V0//SK
-//EP//TEXT IM-PRESS 20081014BRI39372 ITEM-005-SK DOC XML V0//SK
-//EP//TEXT IM-PRESS 20081014BRI39372 ITEM-006-SK DOC XML V0//SK
-//EP//TEXT IM-PRESS 20081014BRI39372 ITEM-007-SK DOC XML V0//SK
-//EP//TEXT IM-PRESS 20081014BRI39372 ITEM-008-SK DOC XML V0//SK
-//EP//TEXT IM-PRESS 20081014BRI39372 ITEM-009-SK DOC XML V0//SK
