Článok
56
Konferencia výborov pre európske záležitosti (COSAC)
1.
Na návrh predsedu menuje konferencia predsedov členov delegácie Parlamentu pri Konferencii výborov pre európske záležitosti a môže jej udeliť mandát.
Delegáciu vedie jeden z podpredsedov zodpovedných za výkon úloh v oblasti vzťahov s národnými parlamentmi.
2.
Ostatní členovia delegácie sa vyberajú s ohľadom na záležitosti prerokúvané na schôdzi Konferencie výborov pre európske záležitosti a s dostatočným zohľadnením potreby celkovej rovnováhy politických síl v Parlamente.
Delegácia po každej schôdzi predkladá správu.
