A6-0197/2008
29.5.2008
SPRÁVA
o zmene a doplnení článkov Rokovacieho poriadku Európskeho parlamentu so zreteľom na návrhy pracovnej skupiny pre parlamentnú reformu týkajúce sa činnosti pléna a iniciatívnych správ
(2007/2272(REG))
Výbor pre ústavné veci
Spravodajca:
Richard Corbett
PE 400.716v02-00
OBSAH
NÁVRH ROZHODNUTIA EURÓPSKEHO PARLAMENTU...
Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH ROZHODNUTIA EURÓPSKEHO PARLAMENTU
o zmene a doplnení článkov Rokovacieho poriadku Európskeho parlamentu so zreteľom na návrhy pracovnej skupiny pre parlamentnú reformu týkajúce sa činnosti pléna a iniciatívnych správ
( 2007/2272(REG) )
Európsky parlament ,
– so zreteľom na rozhodnutia konferencie predsedov z 25. októbra a 12. decembra 2007,
– so zreteľom na listy svojho predsedu z 15. novembra 2007 a 31. januára 2008,
– so zreteľom na prvú predbežnú správu s názvom Plenárne schôdze a harmonogram činností, ktorú pracovná skupina pre parlamentnú reformu predložila konferencii predsedov 6. septembra 2007 (PE 392.600/CPG), a na jej závery týkajúce sa iniciatívnych správ,
– so zreteľom na článok 199 Zmluvy o ES,
– so zreteľom na články 201 a 202 rokovacieho poriadku,
– so zreteľom na správu Výboru pre ústavné veci ( A6‑0197/2008 ),
1. sa rozhodol zmeniť svoj rokovací poriadok v zmysle nižšie uvedenej zmeny;
2. upozorňuje, že tieto pozmeňujúce a doplňujúce návrhy nadobúdajú účinnosť v prvý deň nasledujúcej schôdze, s výnimkou bodov 2 a 3 novej prílohy IIa, ktoré nadobudnú účinnosť v prvý deň jeho volebného obdobia začínajúceho v júli 2009; zdôrazňuje, že článok 45 ods. 1a sa rovnako vzťahuje na správy schválené pred nadobudnutím účinnosti tohto ustanovenia;
3. rozhodol, že pozmeňujúci a doplňujúci návrh 5 týkajúci sa článku 39 ods. 2 v jeho rozhodnutí z 13. novembra 2007 o zmene a doplnení Rokovacieho poriadku Európskeho parlamentu v súvislosti so štatútom poslancov
Texty prijaté od tohto dátumu, P6_TA(2007)0500 . nadobúda účinnosť v prvý deň nasledujúcej schôdze;
4. na základe článku 204 písm. c) rozhodol, že rozhodnutie konferencie predsedov o pravidlách a postupoch týkajúcich sa iniciatívnych správ, zmenené jej rozhodnutiami z 12. decembra 2007 a 14. februára 2008, bude uverejnené ako príloha k rokovaciemu poriadku; poveruje svojho generálneho tajomníka, aby túto prílohu aktualizoval v súlade s budúcimi rozhodnutiami konferencie predsedov týkajúcimi sa tejto otázky;
5. poveruje svojho predsedu, aby toto rozhodnutie postúpil Rade a Komisii pre informáciu.
Pozmeňujúci a doplňujúci návrh
1
Rokovací poriadok Európskeho parlamentu
Článok 38a (nový)
Platný text
Pozmeňujúci a doplňujúci návrh
Článok 38a
Právo iniciatívy udelené Parlamentu zmluvami
V prípadoch, keď zmluvy udeľujú Parlamentu právo iniciatívy, gestorský výbor môže rozhodnúť o vypracovaní iniciatívnej správy.
Táto správa obsahuje:
a) návrh uznesenia;
b) v prípade potreby návrh rozhodnutia alebo predbežný návrh;
c) dôvodovú správu obsahujúcu v prípade potreby účtovnú závierku.
Ak si prijatie aktu Parlamentom vyžaduje schválenie alebo súhlas Rady a stanovisko alebo súhlas Komisie, Parlament môže po hlasovaní o navrhnutom akte a na návrh spravodajcu rozhodnúť, že hlasovanie o návrhu uznesenia sa odloží dovtedy, kým Rada a Komisia nepredložia svoju pozíciu.
Pozmeňujúci a doplňujúci návrh
2
Rokovací poriadok Európskeho parlamentu
Článok 45 – odsek 1a (nový)
Platný text
Pozmeňujúci a doplňujúci návrh
1a.
Parlament preskúma iniciatívne správy v súlade s postupom pre krátke prednesenie stanoveným v článku 131a.
Pozmeňujúce a doplňujúce návrhy k takýmto textom nie sú prípustné na posúdenie v pléne, pokiaľ ich spravodajca nepredloží kvôli zohľadneniu nových informácií, ale v súlade s článkom 151 ods. 4 môžu byť predložené alternatívne návrhy uznesení.
Tento odsek sa neuplatňuje, ak predmet správy spĺňa podmienky na prioritnú rozpravu v pléne, ak je správa vypracovaná podľa práva iniciatívy uvedeného v článku 38a alebo 39, alebo ak správu možno na základe kritérií stanovených konferenciou predsedov považovať za strategickú 1 .
______________
1 Pozri príslušné rozhodnutie konferencie predsedov reprodukované v prílohe...... k rokovaciemu poriadku
Pozmeňujúci a doplňujúci návrh
3
Rokovací poriadok Európskeho parlamentu
Článok 45 – odsek 2 – pododsek 1
Platný text
Pozmeňujúci a doplňujúci návrh
2.
Ustanovenia tohto článku sa primerane použijú v prípadoch, v ktorých zmluvy priznávajú Parlamentu právo iniciatívy.
2.
Ak sa na predmet správy vzťahuje právo iniciatívy uvedené v článku 38a, udelenie súhlasu možno odmietnuť len na základe toho, že nie sú splnené podmienky stanovené v zmluvách.
Pozmeňujúci a doplňujúci návrh
4
Rokovací poriadok Európskeho parlamentu
Článok 45 – odsek 2 – pododsek 2
Platný text
Pozmeňujúci a doplňujúci návrh
V takýchto prípadoch konferencia predsedov prijme rozhodnutie do dvoch mesiacov.
2a.
V oboch prípadoch konferencia predsedov prijme rozhodnutie do dvoch mesiacov.
Pozmeňujúci a doplňujúci návrh
5
Rokovací poriadok Európskeho parlamentu
Článok 110 – odsek 1
Platný text
Pozmeňujúci a doplňujúci návrh
1.
Každý poslanec môže položiť Rade alebo Komisii otázky na písomnú odpoveď.
Autori otázok v plnej miere zodpovedajú za ich obsah.
1.
Každý poslanec môže položiť Rade alebo Komisii otázky na písomnú odpoveď v súlade s usmerneniami 1 .
Autori otázok v plnej miere zodpovedajú za ich obsah.
______________
1 Pozri prílohu IIa
Pozmeňujúci a doplňujúci návrh
6
Rokovací poriadok Európskeho parlamentu
Článok 110 – odsek 2
Platný text
Pozmeňujúci a doplňujúci návrh
2.
Otázky sa predkladajú písomne predsedovi, ktorý ich postúpi dotknutému orgánu.
2.
Otázky sa predkladajú písomne predsedovi, ktorý ich postúpi dotknutému orgánu.
Predseda rieši pochybnosti týkajúce sa prípustnosti otázky.
Jeho rozhodnutie sa oznámi autorovi otázky.
Pozmeňujúci a doplňujúci návrh
7
Rokovací poriadok Európskeho parlamentu
Článok 111 – odsek 1
Platný text
Pozmeňujúci a doplňujúci návrh
1.
Každý poslanec môže položiť Európskej centrálnej banke otázku na písomnú odpoveď.
1.
Každý poslanec môže položiť Európskej centrálnej banke otázku na písomnú odpoveď v súlade s usmerneniami 1 .
______________
1 Pozri prílohu IIa
Pozmeňujúci a doplňujúci návrh
8
Rokovací poriadok Európskeho parlamentu
Článok 131a (nový)
Platný text
Pozmeňujúci a doplňujúci návrh
Článok 131a
Krátke prednesenie
Na žiadosť spravodajcu alebo na návrh konferencie predsedov môže tiež Parlament rozhodnúť, že sa bod, ktorý nevyžaduje riadnu rozpravu, bude riešiť prostredníctvom krátkeho prednesenia spravodajcom v pléne.
V takom prípade má Komisia možnosť zasiahnuť a každý poslanec má právo reagovať predložením dodatočného písomného vyjadrenia podľa článku 142 ods. 7.
Pozmeňujúci a doplňujúci návrh
9
Rokovací poriadok Európskeho parlamentu
Článok 142 – odsek 5
Platný text
Pozmeňujúci a doplňujúci návrh
5.
Komisii a Rade sa spravidla udelí slovo v rozprave o správe bezprostredne po jej uvedení spravodajcom.
V rozprave o návrhu Komisie predseda vyzve Komisiu, aby sa ujala slova ako prvá a v krátkosti uviedla svoj návrh, a v rozprave o texte vypracovanom Radou môže predseda vyzvať Radu, aby sa ujala slova ako prvá.
V oboch prípadoch ako ďalší vystúpi spravodajca.
Komisii a Rade možno opätovne udeliť slovo, predovšetkým aby reagovali na vyhlásenia poslancov.
5.
Komisii a Rade sa spravidla udelí slovo v rozprave o správe bezprostredne po jej uvedení spravodajcom.
Komisii , Rade a spravodajcovi možno opätovne udeliť slovo, predovšetkým aby reagovali na vyhlásenia poslancov.
Pozmeňujúci a doplňujúci návrh
10
Rokovací poriadok Európskeho parlamentu
Článok 151 – odsek 4
Platný text
Pozmeňujúci a doplňujúci návrh
4.
Politická skupina môže predložiť alternatívny návrh uznesenia k nelegislatívnemu návrhu uznesenia, ktorý je súčasťou správy výboru.
4.
Politická skupina alebo najmenej štyridsať poslancov môže predložiť alternatívny návrh uznesenia k nelegislatívnemu návrhu uznesenia, ktorý je súčasťou správy výboru.
V takom prípade politická skupina nemôže podať pozmeňujúce a doplňujúce návrhy k návrhu uznesenia gestorského výboru.
Návrh uznesenia , ktorý podáva politická skupina, nemôže byť dlhší ako návrh uznesenia výboru.
O návrhu sa hlasuje v Parlamente v jedinom hlasovaní bez pozmeňujúcich a doplňujúcich návrhov.
V takom prípade politická skupina alebo príslušní poslanci nemôžu podať pozmeňujúce a doplňujúce návrhy k návrhu uznesenia gestorského výboru.
Alternatívny návrh uznesenia nemôže byť dlhší ako návrh uznesenia výboru.
O návrhu sa hlasuje v Parlamente v jedinom hlasovaní bez pozmeňujúcich a doplňujúcich návrhov.
Čl.
103 ods. 4 sa použije primerane.
Pozmeňujúci a doplňujúci návrh
11
Rokovací poriadok Európskeho parlamentu
Príloha IIa (nová)
Platný text
Pozmeňujúci a doplňujúci návrh
PRÍLOHA II a
Usmernenia pre otázky na písomnú odpoveď podľa článkov 110 a 111
1.
Otázky na písomnú odpoveď:
— patria do právomoci a príslušnosti dotknutej inštitúcie a sú vo všeobecnom záujme;
— sú stručné a obsahujú zrozumiteľnú otázku;
— neobsahujú urážlivé vyjadrenia;
— sa netýkajú výhradne osobných vecí.
2.
Ak otázka nezodpovedá týmto usmerneniam, sekretariát poradí autorovi, ako môže otázku navrhnúť, aby bola prípustná.
3.
Ak počas predchádzajúcich šiestich mesiacov bola položená a zodpovedaná rovnaká alebo podobná otázka, sekretariát poskytne kópiu predchádzajúcej otázky a odpovede autorovi.
Nová otázka nebude predložená, ak sa autor nebude odvolávať na nové významné skutočnosti alebo požadovať ďalšie informácie.
4.
Ak autor v otázke požaduje faktické alebo štatistické informácie, ktoré už sú k dispozícii v knižnici Parlamentu, knižnica o tom informuje poslanca, ktorý môže otázku stiahnuť.
5.
Otázky týkajúce sa súvisiacich problematík možno zodpovedať spoločne.
DÔVODOVÁ SPRÁVA
I. Východiská k reformnej iniciatíve
Program vnútornej reformy Parlamentu opätovne nadobudol význam po úspešnej dohode týkajúcej sa reformnej zmluvy, ktorá podstatne rozširuje a posilňuje úlohu Európskeho parlamentu ako hlavného aktéra v legislatívnom procese.
Kľúčovým cieľom reformného procesu, ktorý sa v súčasnosti začína, je zlepšiť pracovné postupy, zvýšiť ich transparentnosť a priblížiť našu inštitúciu tomu, čo dnes od Európskeho parlamentu očakávajú občania.
Navrhované zmeny sú výsledkom procesu hlbokej reflexie, ktorej závery boli konkretizované v nasledujúcich krokoch.
Konferencia predsedov Európskeho parlamentu na svojej schôdzi 15. februára 2007 rozhodla o vytvorení pracovnej skupiny pre parlamentnú reformu pod vedením Dagmar Roth-Behrendtovej.
Pani Roth-Behrendt v súlade s udeleným mandátom predložila 6. septembra 2007 prvú predbežnú správu zaoberajúcu sa plenárnymi schôdzami a harmonogramom činností.
Konferencia predsedov na svojej schôdzi 25. októbra 2007 správu privítala a prijala takmer všetky reformné návrhy uvedené v tomto dokumente.
Mnohé z týchto zmien môžu byť uskutočnené v rámci právomocí samotnej konferencie, no určitý počet zmien vyžaduje úpravy v rokovacom poriadku Parlamentu.
Konferencia sa preto rozhodla postúpiť Výboru pre ústavné veci tieto otázky:
– vypracovanie usmernení pre postup týkajúci sa otázok na písomnú odpoveď pre Komisiu a Radu,
– zavedenie postupu, ktorý umožní, aby v prípade správ spĺňajúcich podmienky článku 131 ods. 2 bolo možné využiť prednesenie spravodajcom v pléne, pričom by nasledovala reakcia Komisie a ostatní poslanci by mali možnosť predložiť písomný príspevok,
– možnosť, aby spravodajca otvoril a uzavrel rozpravy v pléne k legislatívnym textom.
S prihliadnutím na ďalšie rokovania pracovnej skupiny pre parlamentnú reformu sa konferencia predsedov 12. decembra 2007 rozhodla postúpiť Výboru pre ústavné veci dodatočné otázky týkajúce sa zavedenia zjednodušeného postupu pre nelegislatívne správy a revízie rokovacieho poriadku s cieľom uľahčiť vypracovávanie návrhov legislatívnych iniciatívnych správ.
Výbor pre ústavné veci v súlade s týmto rozhodnutím a podľa článku 202 rokovacieho poriadku posúdil navrhnuté zmeny.
II.
Obsah a vysvetlenie prijatých reformných opatrení
Nasledujúce odseky poskytujú zdôvodnenie prijatia reformných opatrení navrhnutých spravodajcom.
Táto správa obsahuje aj systematické odkazy na konkrétne návrhy, ktoré sformulovala pracovná skupina pre parlamentnú reformu.
Pozmeňujúce a doplňujúce návrhy k rokovaciemu poriadku obsiahnuté v rozhodnutí Parlamentu sú preskupené a zoradené do štyroch sekcií, ktoré sa týkajú rôznych bodov predložených konferenciou predsedov.
1.
Reforma postupov týkajúcich sa otázok na písomnú odpoveď pre Radu alebo Komisiu podľa článku 110 (pozmeňujúce a doplňujúce návrhy 5, 6 a 11)
Pracovná skupina pre parlamentnú reformu vo svojich záveroch uviedla, že súčasný postup pre otázky na písomnú odpoveď pre Radu alebo Komisiu podľa článku 110 je jasne nedostačujúci.
Komisia sa tiež dôrazne sťažovala na počet takýchto otázok a na administratívne zaťaženie, ktoré na jej služby kladie zodpovedanie týchto otázok.
V rámci úsilia o zavedenie jasnejšej štruktúry a nového strategického plánovania schôdzí predkladá prvá predbežná správa návrh sformulovať kritériá prípustnosti a usmernenia pre tieto otázky podobné tým, ktoré v súčasnosti platia pre otázky na ústnu odpoveď podľa článku 109.
Ako už bolo uvedené, konferencia predsedov tento návrh podporila.
Spravodajca preto zvažoval spôsob, ako tento návrh implementovať, a prišiel k záveru, že vhodným riešením by bolo prijať čiastočnú zmenu článku 110 spolu s pripojením novej prílohy II k rokovaciemu poriadku.
Odsek 1 uvedeného článku sa mení s cieľom odkázať na prílohu, ktorá je zahrnutá do pozmeňujúceho a doplňujúceho návrhu 11 a obsahuje potrebné usmernenia pre prípustnosť otázok na písomnú odpoveď.
Zmena článku 110 ods. 2 stanovuje, že o prípustnosti otázok na písomnú odpoveď rozhoduje predseda.
Reagujúc na obavy, že nadmerné pracovné zaťaženie by mohlo byť pre jeho činnosť prekážkou, je nutné poznamenať, že v zmysle článku 20 ods. 3 bude mať predseda vždy možnosť delegovať výkon právomocí podľa článku 110 ods. 2 na podpredsedu.
Kritériá sú sformulované v podobe, ktorá plne rešpektuje právo poslancov predložiť Komisii otázku na písomnú odpoveď a očakávať včasnú odpoveď.
Na druhej strane sa zavádzajú jasné ustanovenia s cieľom zabrániť akémukoľvek zneužívaniu tohto práva, požiadavka vylúčiť rovnaké alebo podobné otázky (bod 3 novej prílohy), ako aj neprípustnosť otázok obsahujúcich urážlivé vyjadrenia (bod 1 novej prílohy).
Obzvlášť tento bod by mal zabrániť možnému porušeniu základných hodnôt Európskej únie.
Sekretariát predsedníctva bude poverený poskytovaním vhodných návrhov tým poslancov, ktorých otázky nezodpovedajú usmerneniam v prílohe IIa.
Aby mal sekretariát čas prispôsobiť svoju vnútornú štruktúru plneniu týchto úloh, body 2 a 3 prílohy IIa nadobudnú účinnosť v neskoršej fáze.
2.
Zavedenie nového článku 131a týkajúceho sa krátkeho prednesenia správy nevyžadujúcej riadnu rozpravu (pozmeňujúci a doplňujúci návrh 8)
Pracovná skupina pre parlamentnú reformu uviedla, že v záujme zlepšenia kvality zostavovania programu schôdzí by spravodajcovia a tieňoví spravodajcovia mali dostať viac podnetov na lepšie uplatňovanie článku 131 týkajúceho sa rokovania v pléne bez pozmeňujúcich a doplňujúcich návrhov a bez rozpravy.
Prvá predbežná správa o plenárnych schôdzach a harmonograme činností obsahovala návrh na zavedenie podnetov pre spravodajcov, aby upustili od riadnej rozpravy, stanovením časových intervalov, v ktorých by spravodajcovia mohli predniesť svoje správy v pléne bez následného prerokovania.
S prihliadnutím na uvedený návrh sa spravodajca rozhodol pre zavedenie nového článku 131a.
Tento pozmeňujúci a doplňujúci návrh zlepší súčasný postup.
Parlament by mohol v budúcnosti na žiadosť spravodajcu a návrh konferencie predsedov rozhodnúť, že správu, ktorá nevyžaduje riadnu rozpravu, spravodajca prednesie v pléne v určitom časovom intervale.
Po prednesení by nasledovala len reakcia Komisie, žiadne iné zásahy poslancov by neboli možné.
Poslanci však budú mať možnosť predložiť písomné vyjadrenia podľa ustanovení článku 142 ods. 7.
Okrem toho, v súlade s odporúčaniami uvedenými v kapitole 4 prvej predbežnej správy o parlamentnej reforme a s rozhodnutiami, ktoré konferencia predsedov prijala 12. decembra 2007, tento nový článok poskytne všeobecný postup pre preskúmanie iniciatívnych správ v pléne s určitými výnimkami (pozri časť 4).
3.
Zvýšenie viditeľnosti Parlamentu pri rozpravách zmenou článku 142 o pridelení rečníckeho času (pozmeňujúci a doplňujúci návrh 9)
Pokiaľ ide o priority Parlamentu pri organizácii výročných rozpráv, pracovná skupina pre parlamentnú reformu zaznamenala nutnosť zvýšiť viditeľnosť Parlamentu a živosť diskusií.
V záujme dosiahnutia tohto cieľa sa v prvej predbežnej správe vypracovanej spomínanou pracovnou skupinou odporúčal zásah do organizácie diskusií realizáciou niekoľkých opatrení.
Figurovalo medzi nimi najmä všeobecné pravidlo, že rozpravy k legislatívnym textom by mal otvárať a uzatvárať spravodajca.
Jednoduchá zmena odseku 5 článku 142 obsiahnutá v tomto rozhodnutí slúži na dosiahnutie cieľa uvedeného odporúčania.
To, že parlamentnú správu prednesie najprv spravodajca, výrazne prispeje k tomu, že sa posilní pozícia Parlamentu k príslušnej otázke, o ktorej sa vedie rozprava v rámci legislatívneho procesu.
Na druhej strane, ak toto opatrenie bude predstavovať všeobecné pravidlo pre bežný priebeh rozpravy, ustanovenie samé osebe nezabráni predsedovi Parlamentu, aby za určitých okolností rozhodol, že z osobitných dôvodov by zástupca Komisie alebo Rady mal mať možnosť vystúpiť prvý.
Formulácia navrhnutá spravodajcom nakoniec zabezpečuje aj to, že po vyjadrení Rady a/alebo Komisie a rečníkov oficiálne menovaných ich politickými skupinami, by druhá časť rozpravy mohla byť vyhradená pre zásahy a otázky prítomných poslancov, ktorí sa na zhromaždení zúčastňujú.
Postup je preto formulovaný takým spôsobom, ktorý umožňuje komplexnú rozpravu o návrhu Komisie, ako aj o textoch predložených Radou.
4.
Zmena článkov týkajúcich sa iniciatívnych správ (pozmeňujúce a doplňujúce návrhy 1, 2, 3, 4 a 10)
Dňa 12. decembra 2007 konferencia predsedov schválila ďalšie reformné opatrenia zamerané na rozlišovanie medzi rôznymi typmi iniciatívnych správ a založené na návrhoch pracovnej skupiny pre parlamentnú reformu.
Iniciatívne správy budú rozdelené do piatich kategórií, pričom každá bude vyžadovať samostatný postup udelenia súhlasu a nakladania v pléne: legislatívne iniciatívne správy, strategické správy (reagujúce na strategické a prioritné iniciatívy zahrnuté do ročného legislatívneho plánu a plánu práce Komisie), nelegislatívne iniciatívne správy, ročné správy o činnosti a monitorovacie správy, správy o vykonávaní.
Na základe tohto rozdelenia sa konferencia predsedov tiež rozhodla postúpiť Výboru pre ústavné veci nové otázky vyžadujúce zmeny rokovacieho poriadku Parlamentu.
Požiadala takisto výbor, aby prikročil ku koherentnej technickej konsolidácii rokovacieho poriadku, pokiaľ ide o nelegislatívne správy vo všeobecnosti a predovšetkým o iniciatívne správy.
V súlade s touto požiadavkou spravodajca predkladá koherentný súbor pozmeňujúcich a doplňujúcich návrhov.
V záujme objasnenia a skonsolidovania rokovacieho poriadku s ohľadom na správy zaoberajúce sa právom iniciatívy, ktoré Parlamentu udeľujú zmluvy, sa zdalo byť vhodné zaviesť nový článok 38a (pozmeňujúci a doplňujúci návrh 1).
Gestorský výbor bude oprávnený rozhodnúť o vypracovaní takejto správy so súhlasom konferencie predsedov podľa článku 45.
Článok 38a je formulovaný podobne ako existujúci článok 39 o legislatívnych iniciatívach.
Kvôli odlišným procesným aspektom bolo vhodnejšie navrhnúť nový článok, ktorý poskytne určité usmernenia pre zostavovanie týchto správ. Tento nový článok tiež zavádza možnosť odložiť záverečné hlasovanie o takýchto správach v pléne, podobne ako v prípade postupu podľa článku 53, s cieľom dospieť v prípade potreby k dohode s Radou a Komisiou.
Spomínaný odklad by v prípade potreby umožnil aj prijatie stanoviska Komisie bez nutnosti predkladať plénu druhú správu.
Predložené nové znenie článku 45 ods. 2 navrhuje, aby udelenie súhlasu s iniciatívami uvedenými v článku 38a mohlo byť odmietnuté len v prípadoch, keď nie sú splnené podmienky stanovené zmluvami (pozmeňujúci a doplňujúci návrh 3), a aby sa rozhodnutie prijalo do dvoch mesiacov (pozmeňujúci a doplňujúci návrh 4), ako je to v súčasnosti v prípade iniciatív podľa článku 195 Zmluvy o ES (článok 39).
Na druhej strane, článok 45 je ďalej zmenený tak, že zavádza zjednodušený postup pre ostatné kategórie iniciatívnych správ s výnimkou tých iniciatív, ktoré konferencia predsedov označí za strategické správy (pozmeňujúci a doplňujúci návrh 2).
Navrhovaný nový odsek 1a článku 45 umožňuje, aby spravodajca predniesol tieto správy v pléne, pričom by nasledovala reakcia Komisie podľa článku 131a (pozri pozmeňujúci a doplňujúci návrh 8).
V prípade iniciatívnych správ, ktoré nevychádzajú zo znenia Komisie a nemožno ich považovať za predlegislatívne správy, navyše pracovná skupina navrhla, aby skupiny mali možnosť predložiť alternatívne uznesenie, prípadne kompromisné uznesenia.
Nový odsek 1a článku 45 preto stanovuje, že pozmeňujúce a doplňujúce návrhy k takýmto správam nebudú prípustné, kým nebudú predložené v súlade s článkom 151 ods. 4.
Aby sa jednotlivým poslancom neznemožnilo upravovať navrhovaný text, článok 151 ods. 4 je zmenený a doplnený tak, že právo predložiť alternatívne uznesenie rozširuje aj na skupinu štyridsiatich poslancov (pozmeňujúci a doplňujúci návrh 10).
Podľa spravodajcu takýto postup umožní jednotlivým poslancom preukázať koherentným, jasným a transparentným spôsobom ich politickú vôľu.
Zároveň by to zabránilo prijímať protichodné ustanovenia v rámci jedného textu, čím by sa zlepšila kvalita príslušného textu.
V prípade predloženia viacerých alternatívnych návrhov uznesení je vhodné, aby bolo možné dosiahnuť kompromis v podobe spoločného návrhu uznesenia podobne ako podľa článku 103 ods. 4.
Predložené pozmeňujúce a doplňujúce návrhy majú takisto za cieľ umožniť potrebnú flexibilitu pri uplatňovaní nových článkov.
Článok 45 ods. 1a umožní konferencii predsedov v osobitných prípadoch (napríklad pri správach vyčlenených na kľúčové rozpravy) na základe opodstatnených dôvodov rozhodnúť, že správa bude výnimočne preskúmaná podľa všeobecných procesných pravidiel.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
27.5.2008
Výsledok záverečného hlasovania
+:
–:
0:
17
8
1
Poslanci prítomní na záverečnom hlasovaní
Jim Allister, Richard Corbett, Brian Crowley, Hanne Dahl, Andrew Duff, Ingo Friedrich, Sylvia-Yvonne Kaufmann, Timothy Kirkhope, Jo Leinen, Íñigo Méndez de Vigo, Ashley Mote, Borut Pahor, Rihards Pīks, József Szájer, Johannes Voggenhuber
Náhradníci prítomní na záverečnom hlasovaní
Graham Booth, Costas Botopoulos, Klaus Hänsch, György Schöpflin, Mauro Zani
Náhradníci (čl. 178 ods. 2) prítomní na záverečnom hlasovaní
Philip Claeys, Ingeborg Gräßle, Sepp Kusstatscher, Michael Henry Nattrass, Renate Weber, Jan Marinus Wiersma
