P6_TA(2009)0209
Systém environmentálnej značky Spoločenstva ***I
A6-0105/2009
Legislatívne uznesenie Európskeho parlamentu z 2. apríla 2009 o návrhu nariadenia Európskeho parlamentu a Rady o systéme environmentálnej značky Spoločenstva ( KOM(2008)0401 – C6-0279/2008 – 2008/0152(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2008)0401 ),
–
so zreteľom na článok 251 ods. 2 a článok 175 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6-0279/2008 ),
–
so zreteľom na článok 51 rokovacieho poriadku,
–
so zreteľom na správu Výboru pre životné prostredie, verejné zdravie a bezpečnosť potravín a stanoviská Výboru pre priemysel, výskum a energetiku a Výboru pre vnútorný trh a ochranu spotrebiteľa ( A6-0105/2009 ),
1.
schvaľuje zmenený a doplnený návrh Komisie;
2.
berie na vedomie vyhlásenie Komisie pripojené k tomu uzneseniu;
3.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
4.
poveruje svojho predsedu, aby túto pozíciu postúpil Rade a Komisii.
P6_TC1-COD(2008)0152
Pozícia Európskeho parlamentu prijatá v prvom čítaní 2. apríla 2009 na účely prijatia nariadenia Európskeho parlamentu a Rady (ES) č. .../2009 o environmentálnej značke EÚ
(Keďže bola dosiahnutá dohoda medzi Európskym parlamentom a Radou, pozícia Európskeho parlamentu prijatá v prvom čítaní zodpovedá konečnému legislatívnemu aktu, nariadeniu (ES) č. ....)
PRÍLOHA
VYHLÁSENIE KOMISIE
Komisia nezávisle od prijatia nariadenia o environmentálnej značke potvrdzuje, že má v úmysle do konca tohto roku navrhnúť nariadenie o environmentálnom označovaní produktov rybného hospodárstva, ktoré sa bude zakladať najmä na kritériách pre udržateľný rybolov.
Štúdia ustanovená v článku 6 ods. 6 nariadenia o environmentálnej značke zaoberajúca sa ďalšími aspektmi, ako sú spracovanie, balenie a preprava, ktorá preskúma, či je možné rozšíriť rozsah pôsobnosti nariadenia o environmentálnej značke na potraviny vrátane produktov rybolovu a akvakultúry, nebude mať vplyv ani sa nedotkne prijatia tohto nariadenia.
