EP hlasoval organických potravinách
Poľnohospodárstvo
2007-05-22 - 13:50
Europoslanci dnes v hlasovaní pomerom hlasov 611:61:23 súhlasili s nariadením, ktoré má v Únii sprísniť výrobu organických potravín.
O správe mali pôvodne hlasovať už v marci, no na protest proti nesúhlasu Rady zvýšiť kompetencie EP v tejto oblasti pristúpili vtedy len k hlasovaniu o jednotlivých pozmeňujúcich návrhoch a správu vrátili do výboru.
Vzhľadom na to, že v následných rokovaniach od Rady získali prísľub na splnenie časti svojich požiadaviek, plénum dnes hlasovanie neblokovalo.
Za prioritu označil EP v marcovom aj v dnešnom hlasovaní napr. potrebu väčších záruk proti kontaminácií produktov geneticky modifikovanými organizmami (GMO), spoľahlivé značenie pre spotrebiteľov, ako aj tvrdšie inšpekcie, vrátane kontroly dovážaných produktov.
Prísnejšie štandardy požadujú poslanci tiež pre použitie liečiv na rastliny a pre prípravu veterinárnych produktov.
Proti kontaminácii organických produktov GM organizmami
Podľa Európskej komisie by sa potraviny nemali predávať ako "organické", ak obsahujú geneticky modifikované organizmy.
Jedinou výnimkou je prípad, že boli kontaminované GMO náhodne, aj vtedy však len do určitého prahu, ktorý bol stanovený Komisiou na povolených 0,9 % GMO v bežných potravinách.
Vo svojich pozmeňujúcich návrhoch poslanci presadili, aby bol tento prah znížený na 0,1 %.
Označovanie organických produktov a informovanie spotrebiteľov
EP sa zasadil aj za to, aby bolo na obale organických výrobkov povinne uvádzané európske logo a výraz "ORGANICKÉ" či "EKOLOGICKÉ".
Má sa to týkať tých výrobkov, ktorých zloženie je aspoň z 95 % z organických prísad.
Súčasne s tým by sa podľa poslancov mali zachovať aj logá súkromných certifikačných orgánov, ktoré sú už spotrebiteľom známe.
Označenie výrobku by okrem toho podľa poslancov malo uvádzať miesto pôvodu výrobku alebo poľnohospodárskych surovín, z ktorých výrobok pozostáva, a to, či výrobok pochádza z EÚ, z tretej krajiny alebo má kombinovaný pôvod.
Sprísnenie kontrol
EP v marcovom hlasovaní zdôraznil, že národné orgány pre kontrolu organických produktov musia byť schvaľované v súlade s európskymi štandardami.
Členské štáty by navyše mali podľa poslancov zaručiť, že ich inšpekčné systémy umožnia sledovanie výrobkov počas všetkých štádií - od výroby, cez prípravu až po ich distribúciu - aby sa pre spotrebiteľov zaručila výroba organických produktov v súlade s novými pravidlami.
Nariadenie by malo podľa Parlamentu pokrývať aj cateringový priemysel (jedálne, reštaurácie, stánky rýchleho občerstvenia a podobne), a tiež výrobky ako vlnu, výživové doplnky či éterické oleje.
20070516IPR06757 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/expert/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
