Na čele Výboru pre práva žien bude po prvýkrát muž
Práva žien/Rovnosť príležitostí
2011-10-21 - 10:15
"Plnokrvný feminista" Mikael Gustafsson Švéd Mikael Gustafsson (Európska zjednotená ľavica/ Nordická zelená ľavica) sa stal prvým mužom na čele Výboru pre práva žien Európskeho parlamentu.
Ide o jasný signál toho, že presadzovanie rovnosti žien a mužov nie je výlučnou zodpovednosťou žien.
Podľa tých, čo ho poznajú, je nový šéf Ženského výboru Gustafsson je presvedčeným zástancom rodovej rovnosti a svoje názory uplatňuje aj v praxi.
"Cítim sa dojatý a poctený.
Výbor mi vyslovil dôveru a ja urobím všetko preto, aby som ju nesklamal.
Medzi najbližšie výzvy patria právne predpisy Európskej únie proti násiliu páchanom na ženách a na podporu zvýšenia ekonomickej nezávislosti žien a ich vplyvu na politiku," podčiarkol 3. októbra Mikael Gustafsson, po svojom zvolení za predsedu Výboru pre práva žien.
Keďže sme sa chceli o novom predsedovi dozvedieť viac, hovorili sme s jeho niekoľkými priateľmi a kolegami.
Otvorený a inteligentný človek
"Mikael je srdečný, otvorený, veľmi múdry a zvedavý politik, ktorý je čestne a úprimne oddaný práci pre ľudí," povedala Miriam Malm, kolegyňa zo švédskej Ľavicovej strany.
"Je tiež dobrý diplomat, skromný a dôveryhodný priateľ a kolega."
Jenny Fors, ktorá pracuje pre WWF a bola Gustafssonovou kolegyňou vo švédskom parlamente Riksdagen, ho opisuje ako človeka s mnohými záujmami.
"Demokracia, rovnosť, sociálne plánovanie, história, vesmír, trvalo udržateľný rozvoj...a softball," vymenovala.
"Rovnosť žien a mužov a ekologicky udržateľné spoločnosti sú blízke jeho srdcu"
Ale aké témy sú mu srdcu najbližšie?
"Verím, že feminizmus, životné prostredie a ekologicky udržateľná spoločnosť," povedala kolegyňa Malm.
"A uplatňuje aj v praxi to, čo káže."
Švédska poslankyňa Ulla Andersson ho nazvala "eko-feministom, ktorý má veľké znalosti v oblasti hospodárskej politiky a infraštruktúry."
"Tiež má rád techno a mapy," prezradila.
Odpoveď tým, ktorí si myslia, že Mikael Gustafsson nie je "dosť feministický"
"Je plnokrvný feminista.
Dokáže Vám to znovu a znovu.
Pozná problematiku, vie rozoznať priority a môže prispieť k zmene," tvrdila Ulla Andersson.
Aj podľa Jenny Fors je Mikael Gustafsson "feminista na dosah ruky!"
Dobrý poslucháč a vyjednávač
Európsky parlament sa vyznačuje silnou kultúrou kompromisu.
Podľa Miriam Malm a Jenny Fors má Gustafsson potrebné zručnosti pre takéto pracovné prostredie.
"Je veľmi dobrý poslucháč, čo to je dnes vzácny dar, a je tiež dobrým lídrom v práci," dodala Fors.
Miriam Malm argumentovala, že je dobré mať ho v tíme pri rokovaniach "Mikael ukázal veľkú trpezlivosť a schopnosť nájsť rýchlo spoločnú reč."
Oponenti nového šéfa Ženského výboru by však nemali očakávať, že je ľahkým súperom.
"Môžem vám povedať, že jeho politickí súperi sú radi, že sa stal poslancom Európskeho parlamentu.
Lebo v skutočnosti dokáže svojim oponentov pripraviť neľahké chvíle," uzavrela Malm.
Všetko o Mikaelovi Gustafssonovi Narodil sa v roku 1966, ženatý, dve deti 26. septembra bol oficiálne predstavený ako nový poslanec Európskeho parlamentu za Ľavicovú stranu Švédska Nahrádza Evu-Britt Svensson, ktorá opustila EP 1. septembra zo zdravotných dôvodov pochádza z malého mesta Nynashamn 60 km južne od Štokholmu, má skúsenosti ako politik na komunálnej úrovni a pracoval ako politický poradca Ľavicovej strany vo švédskom parlamente (Riksdagen) 3.októbra bol zvolený predsedom Výboru pre práva žien a rodovú rovnosť ako prvý muž od založenia výboru v roku 1984 20111014STO29303 Poslanec Mikael Gustafsson Výbor pre práva žien a rodovú rovnosť Tlačová správa (anglicky)
SK
1
PHOTO
20111017PHT29493.jpg
SK
2
LINK
/members/public/yourMep/view.do?language=SK&partNumber=1&name=gustafsson&id=109649
SK
3
LINK
/activities/committees/homeCom.do;jsessionid=285F0139497DF33F14FA5E5FF4568FBA.node2?language=SK&body=FEMM
-//EP//TEXT IM-PRESS 20111003IPR28094 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
