P6_TA(2006)0303
Zjednodušenie postupu pri účtovaní dane z pridanej hodnoty *
A6-0209/2006
Legislatívne uznesenie Európskeho parlamentu o návrhu smernice Rady, ktorou sa mení a dopĺňa smernica 77/388/EHS, pokiaľ ide o určité opatrenia na zjednodušenie postupu pri účtovaní dane z pridanej hodnoty a na pomoc v boji proti daňovému úniku a obchádzaniu daňových povinností, a ktorou sa zrušujú určité rozhodnutia udeľujúce výnimky ( KOM(2005)0089 – C6-0100/2005 – 2005/0019(CNS) )
(Konzultačný postup)
Európsky parlament
, –
so zreteľom na návrh Komisie pre Radu ( KOM(2005)0089 ) Zatiaľ neuverejnené v úradnom vestníku.
,
–
so zreteľom na článok 93 Zmluvy o ES, v súlade s ktorým Rada konzultovala s Európskym parlamentom ( C6-0100/2005 ),
–
so zreteľom na článok 51 rokovacieho poriadku,
–
so zreteľom na správu Výboru pre hospodárske a menové veci a stanovisko Výboru pre rozpočtovú kontrolu ( A6-0209/2006 ),
1.
schvaľuje zmenený a doplnený návrh Komisie;
2.
vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3.
vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
4.
žiada Radu o opätovnú konzultáciu, ak má v úmysle podstatne zmeniť návrh Komisie;
5.
poveruje svojho predsedu, aby túto pozíciu postúpil Rade a Komisii.
Text predložený Komisiou Pozmeňujúce a doplňujúce návrhy Európskeho Parlamentu Pozmeňujúci a doplňujúci návrh 1 ODÔVODNENIE 1 A (nové)
(1a) Členské štáty by mali úzko spolupracovať s Európskym úradom pre boj proti podvodom (OLAF), aby Spoločenstvo chránili pred poškodením jeho finančných záujmov v oblasti dane z pridanej hodnoty, a najmä proti stratám vyplývajúcim z podvodnej alebo inej nezákonnej cezhraničnej činnosti, k čomu sa členské štáty zaviazali v článku 280 zmluvy.
Pozmeňujúci a doplňujúci návrh 2 ODÔVODNENIE 9 A (nové)
(9a) Táto smernica by nemala zasahovať do právomoci členských štátov vyberať dane
.
Pozmeňujúci a doplňujúci návrh 3 ODÔVODNENIE 9 B (nové)
(9b) Zjednodušenie výnimiek by v záujme účinného boja proti daňovým únikom a obchádzaniu daňových povinností malo byť len jednou zo súčastí rozsiahleho reformného programu týkajúceho sa režimu Spoločenstva v oblasti dane z pridanej hodnoty, a preto by sa mali zaviesť ďalšie reformy tohto režimu, okrem iného zamerané na boj proti daňovým podvodom, s cieľom modernizácie a zjednodušenia napríklad finančných služieb, elektronických služieb, situácie dvojitého zdanenia a verejných služieb.
Pozmeňujúci a doplňujúci návrh 4 ODÔVODNENIE 9 C (nové)
(9c) Kritériami, ktoré treba zohľadňovať pri každej zmene systému výberu dane z pridanej hodnoty, by mali byť účinnosť výberu dane, rovnosť v daňovom zaobchádzaní a uskutočniteľnosť pre podniky.
Pozmeňujúci a doplňujúci návrh 5 ČLÁNOK 1 BOD 1 Článok 4 odsek 4 (smernica 77/388/EHS)
1.
V článku 4 ods. 4 sa pridáva tento pododsek:
"Ak členský štát uplatňuje možnosť ustanovenú v druhom pododseku, zabezpečí, že uplatňovanie tejto možnosti nevytvorí neoprávnenú výhodu ani neoprávnenú nevýhodu pre osoby podliehajúce dani."
vypúšťa sa
Pozmeňujúci a doplňujúci návrh 6 ČLÁNOK 1 BOD 2 Článok 5 odsek 8 druhá veta (smernica 77/388/EHS)
2.
V článku 5 ods. 8 sa druhá veta nahrádza takto:
"Ak je to vhodné, môžu členské štáty v prípadoch, ak príjemca plne nepodlieha dani, prijať potrebné opatrenia na zabránenie narušenia hospodárskej súťaže.
Zabezpečia, že nedôjde k neoprávnenej výhode alebo neoprávnenej nevýhode."
vypúšťa sa
Pozmeňujúci a doplňujúci návrh 7 ČLÁNOK 1 BOD 7 A (nový) Článok 21 odsek 2 písmeno c a) (nové) (smernica 77/388/EHS)
7a.
V článku 21 ods. 2 vo verzii podľa článku 28g sa vkladá toto písmeno ca):
"ca) podniky musia mať možnosť jasne a jednoznačne rozpoznať a určiť rozdiel medzi tými službami, pri ktorých je povinný platiť daň príjemca podliehajúci dani a tými, pri ktorých ako je to doposiaľ, platbe dane podlieha podnik poskytujúci službu."
Pozmeňujúci a doplňujúci návrh 8 ČLÁNOK 1 BOD 7 B (nový) Článok 30 a (nový) (smernica 77/388/EHS)
7b.
Vkladá sa tento nový článok:
"Článok 30a
S cieľom zabrániť cezhraničným podvodom s daňou z pridanej hodnoty, poškodzujúcim finančné záujmy Spoločenstva, a najmä tzv. reťazovým podvodom, vyzývajú členské štáty svoje príslušné orgány, aby v prípade podozrenia z podvodov úzko spolupracovali s OLAF.
Komisia v rámci svojej výročnej správy v súlade s článkom 280 ods. 5 Zmluvy informuje Európsky parlament o pokroku v tejto oblasti."
Pozmeňujúci a doplňujúci návrh 9 ČLÁNOK 1 BOD 7 C (nový) Článok 34 a (nový) (smernica 77/388/EHS)
7c.
Vkladá sa tento článok:
"Článok 34a
Na stanovenie najlepšieho dlhodobého systému účtovania dane z pridanej hodnoty v Európskej únii Komisia vypracuje komplexný porovnávací prehľad, v ktorom zhodnotí postoje jednotlivých štátov k tejto otázke a konkrétne uvedie mnohostranné dôsledky, ktoré zmena systému na postup prenesenia daňovej povinnosti (reverse-charge-model) môže priniesť, ako aj výhody a nevýhody, ktoré z neho vyplývajú pre členské štáty EÚ a pre podniky pôsobiace v Spoločenstve."
