KONEČNÉ ZNENIE
A6-0208/2006
8.
6.
2006
***II
ODPORÚČANIE DO DRUHÉHO ČÍTANIA
o spoločnej pozícii prijatej Radou s cieľom prijať smernicu Európskeho parlamentu a Rady, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS
(13274/1/2005 – C6‑0091/2006 – 1997/0335(COD))
Výbor pre dopravu a cestovný ruch
Spravodajkyňa:
Renate Sommer
PE 371.855v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo napomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
POSTUP...................................................................................................................................10
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii prijatej Radou s cieľom prijať smernicu Európskeho parlamentu a Rady, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS
(13274/1/2005 – C6‑0091/2006 – 1997/0335(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (13274/1/2005 – C6‑0091/2006 ),
– so zreteľom na svoju pozíciu v prvom čítaní
Ú. v.
ES C 341, 9.11.1998, s.
34 a Ú. v.
ES C 54, 25.2.2000, s.
79. k návrhu Komisie pre Európsky parlament a Radu [ KOM(1997)0644 ]
Ú. v.
ES C 105, 6.4.1998, s.
1.
3 Zatiaľ neuverejnené v Úradnom vestníku EÚ. ,
– so zreteľom na zmenený návrh Komisie [ KOM(2000)0419 ] 3 ,
– so zreteľom na článok 251 ods. 2 Zmluvy o ES,
– so zreteľom na článok 62 rokovacieho poriadku,
– so zreteľom na odporúčanie do druhého čítania Výboru pre dopravu a cestovný ruch ( A6‑0208/2006 ),
1. schvaľuje spoločnú pozíciu v pozmenenom znení;
2. poveruje svojho predsedu, aby túto pozíciu Parlamentu postúpil Rade a Komisii.
Spoločná pozícia Rady
Pozmeňujúci a doplňujúci návrh Európskeho parlamentu
Pozmeňujúci a doplňujúci návrh
1
Odôvodnenie 10a (nové)
(10a) Vzhľadom na to, že niektoré plavidlá patria do rozsahu pôsobnosti smernice 94/25/ES Európskeho parlamentu a Rady zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel *, ako aj do rozsahu platnosti tejto smernice, prílohy oboch smerníc by sa mali upraviť postupom vo výboroch čo najskôr, ak medzi ustanoveniami týchto smerníc existujú akékoľvek rozpory alebo odlišnosti.
_____________
*Ú. v.
ES L 164, 30.6.1994, s.
15.
Smernica naposledy zmenená a doplnená nariadením (ES) 1882/2003 (Ú. v.
EÚ L 284, 31.10.2003, s.
1)
DÔVODOVÁ SPRÁVA
1.
Úvod
Komisia v decembri 1997 predložila návrh 1 smernice Rady, ktorou sa mení a dopĺňa smernica č. 82/714/EHS zo 4. októbra 1982, ktorou sa stanovujú technické požiadavky na plavidlá vnútrozemskej plavby.
Účelom návrhu je zosúladiť technické požiadavky Spoločenstva týkajúce sa rozšírených noriem, ktorými sa riadi plavba na Rýne, s cieľom zaviesť jednotný systém pre celú sieť európskych vodných ciest.
Predpokladom vytvorenia vnútorného trhu a rozvoja voľnej vnútrozemskej plavby na všetkých vodných cestách EÚ je zosúladenie prípadne ekvivalentnosť technických požiadaviek a bezpečnostných noriem na najvyššej úrovni.
Platí to tak v zmysle voľnej prepravy tovaru, ako aj na zaručenie bezpečnostných, environmentálnych a sociálnych noriem na vysokej úrovni.
Zároveň sa harmonizáciou technických požiadaviek a vzájomným uznávaním osvedčení na Rýne a v rámci Spoločenstva zlepšia podmienky pre spravodlivú hospodársku súťaž a prostredníctvom nich sa vytvoria rovnaké východiskové podmienky pre vnútrozemskú plavbu na vnútornom trhu.
Európsky parlament prijal v prvom čítaní 20. októbra 1998 legislatívnu správu 2 , ktorou sa v niektorých bodoch mení a dopĺňa návrh Komisie (pozri kapitolu 2 tejto správy).
Po nadobudnutí platnosti Amsterdamskej zmluvy 1. mája 1999 sa zmenil právny základ a pre odvetvie dopravy sa zaviedol spolurozhodovací postup.
Európsky parlament 16. septembra 1999 potvrdil svoje stanovisko prijaté v prvom čítaní
1 KOM(1997)0644 v konečnom znení z 9.12.1997.
2 Správa Christopha Wernera Konrada, uznesenie T4-0606/1998 z 20.10.1998.
3 Správa Konstantinosa Hatzidakisa, uznesenie T5-0015/1999 zo 16.9.1999.
4 KOM(2000)0419 z 19.7.2000.
3 .
Komisia predložila v júli 2000 na základe tohto vývoja zmenený a doplnený návrh 4 obsahujúci zmeny a doplnenia Európskeho parlamentu, ktoré vykonal v pôvodnom návrhu.
Okrem toho sa v rámci postupu vo výboroch zohľadnia budúce úpravy technických požiadaviek, ktoré sa budú riadiť, tak technickým pokrokom, ako aj výsledkami činnosti medzinárodných organizácií.
V súvislosti s týmto je potrebné uviesť predovšetkým Ústrednú komisiu pre plavbu na Rýne („CCNR“).
Práca na tomto návrhu sa v orgánoch Rady na dlhú dobu zastavila z dôvodu otáznej možnosti vydávať osvedčenia Spoločenstva plavidlám pre plavbu na Rýne.
Táto možnosť bola spočiatku podľa pravidiel stanovených Ústrednou komisiou pre plavbu na Rýne („CCNR“) vylúčená.
Situácia sa však zmenila, keď CCNR 27. novembra 2002 prijala zmenu Mannheimského zákona (dodatkový protokol 7).
Tým sa stanovil právny základ pre plavbu na Rýne s osvedčeniami, ktoré vydali iné orgány než CCNR, teda aj Európske spoločenstvo.
Zmena nadobudla účinnosť 1. decembra 2004 po ratifikácii tohto dodatkového protokolu všetkými piatimi zmluvnými štátmi CCNR.
Na základe tohto vývoja bolo možné obnoviť preskúmanie znenia.
Rada dospela 10. decembra 2004 k čiastočnej politickej dohode o základnej časti návrhu smernice.
Rovnako orgány Rady boli o niekoľko mesiacov schopné dosiahnuť dohodu o znení príloh.
Potom ako právni lingvisti celé znenie zrevidovali, prijala Rada 23. februára 2006 svoju spoločnú pozíciu
1 Spoločná pozícia Rady 13274/1/05REV1 z 23.2.2006.
1 .
Z dôvodu veľkého rozsahu a komplexnosti príloh to trvalo veľmi dlho.
2.
Prvé čítanie v Parlamente
Najdôležitejšie zmeny, ktoré navrhol Európsky parlament v správe T4-0606/1998 z 20. októbra 1998 sú:
· Zdôraznenie koexistencie technických požiadaviek, režimu týkajúceho sa Rýna, ako aj smernice 82/714/EHS, ktorou sa stanovujú technické požiadavky na plavidlá vnútrozemskej plavby, pričom je treba upraviť technické požiadavky na úrovni Spoločenstva vzhľadom na prísnejšie normy, ktorými sa riadi plavba na Rýne.
· Úprava rozsahu pôsobnosti začlenením osobných lodí na prepravu viac ako 12 cestujúcich.
· Začlenenie osobitných ustanovení pre osobné lode s plachtami.
Komisia prevzala tieto pozmeňujúce a doplňujúce návrhy do značnej miery do svojho obnoveného návrhu predloženého 19. júla 2000.
Prostredníctvom neho sa vložil do prílohy II nový článok 15a o osobných plachtových lodiach.
Okrem toho Komisia začala nový postup vo výboroch vyplývajúci z nariadenia 1999/468/ES.
Aj Rada dostatočne zohľadnila pri prijímaní spoločnej pozície stanovisko Európskeho parlamentu z prvého čítania.
3.
Spoločná pozícia prijatá Radou
Najdôležitejšie zmeny, ktoré v rámci spoločnej pozície Rada navrhla, sú:
· Článok 3 o povinnosti vlastniť osvedčenie: Vzhľadom na prípravné rokovania medzi Európskou komisiou a členskými štátmi EÚ, ktoré patria aj do CCNR, sa znenie tohto článku mierne zmenilo.
Zabezpečuje rovnocennosť technických požiadaviek v prílohe II smernice a v revidovanom zákone o plavbe na Rýne.
· Článok 5 o dodatočných alebo znížených požiadavkách pre určité zóny: Na želanie niektorých členských štátov je možné, aby nemuseli uplatňovať prechodné ustanovenia uvedené v kapitole 24a prílohy II v tých prípadoch, ak by ich uplatňovanie viedlo k zníženiu úrovne existujúcich národných bezpečnostných noriem.
· Článok 19 (postup vo výboroch) sa zmenil, aby sa zohľadnili všeobecné ustanovenia týkajúce sa postupu vo výboroch v súlade s článkom 3 a článkom 7 rozhodnutia 1999/468/ES.
· Článok 25 pod názvom Zrušenie smernice 82/714/EHS: Nová smernica nahrádza platnú smernicu 82/714/EHS a zvyšuje právnu istotu.
· Článok 27 o adresátoch: Znenie sa zmenilo a ustanovuje, že smernica je určená len tým členským štátom, ktoré majú vnútrozemské vodné cesty uvedené v článku 1 ods. 1.
· Do textu sa vložili tri nové prílohy č. 7, 8, a 9.
Sú výsledkom činnosti spoločnej pracovnej skupiny zloženej z odborníkov členských štátov EÚ, CCNR a Európskej komisie.
Prostredníctvom nich sa zohľadňuje technický pokrok a vývoj v rámci práce iných medzinárodných organizácií, najmä CCNR.
· Príloha II kapitola 15a o osobných plachtových lodiach: Osobitné ustanovenia požadované Parlamentom týkajúce sa plachtových osobných lodí sú bližšie špecifikované v prílohe.
Spravodajkyňa sa domnieva, že tieto zmeny sú prijateľné.
Buď sú nutné (napr. nové ustanovenia týkajúce sa postupu vo výboroch alebo aktualizované prílohy), alebo sa dajú zdôvodniť veľkým záujmom niektorých členských štátov (napr. článok 5 a 27) a nevedú k žiadnej zmene v oblasti bezpečnosti.
Okrem toho sa dostatočne zohľadnili zmeny, ktoré navrhol Parlament v prvom čítaní.
4.
Návrh spravodajkyne na postup v druhom čítaní
Spravodajkyňa pokladá za mimoriadne žiaduce, aby sa čo najskôr prijali všeobecne platné technické požiadavky pre celú sieť vodných ciest v rámci Spoločenstva, ktorými by sa zaručila voľná hospodárska súťaž a bezpečnosť v sektore vnútrozemskej plavby, a najmä skoré zosúladenie požiadaviek.
V prílohe smernice sa odráža stav rokovaní z roku 2004, pričom sa zohľadňuje účel všetkých plavidiel od určitej veľkosti, ktoré sa podieľajú na doprave (nákladných, osobných, rekreačných a kontajnerových plavidiel).
Preklad tejto rozsiahlej prílohy do všetkých úradných jazykov EÚ žiaľ trval príliš dlho.
Podľa názoru spravodajkyne je nevyhnutné, aby sa zabránilo ďalšiemu zdržaniu tohto procesu.
Preto musia byť závery CCNR z roku 2005 týkajúce sa okrem iného kapitoly 15 (osobitné požiadavky týkajúce sa osobných lodí) prerokované v rámci postupu vo výboroch.
Len tak je možné zabezpečiť okamžité zosúladenie existujúcich právnych systémov a právnu istotu pre priemyselné a podnikateľské subjekty.
Vzhľadom na to spravodajkyňa navrhuje, aby sa nepredkladali žiadne pozmeňujúce a doplňujúce návrhy týkajúce sa spoločnej pozície.
POSTUP
Názov
Spoločná pozícia prijatá Radou s cieľom prijať smernicu Európskeho parlamentu a Rady, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS
Referenčné čísla - číslo postupu
13274/1/2005 – C6-0091/2006 – 1997/0335(COD)
Dátum konzultácie s EP
20.10.1998
P4_TA(1998)0606
Návrh Komisie
KOM(1997)0644 – C4‑0066/1998
Zmenený a doplnený návrh Komisie
KOM(2000)0419
Dátum oznámenia spoločnej pozície Rade v pléne
16.3.2006
Gestorský výbor dátum oznámenia na schôdzi
TRAN 16.3.2006
Spravodajkyňa dátum menovania
Renate Sommer 16.3.2006
Zastupujúci spravodajca
Prerokovanie vo výbore
19.4.2006
1.6.2006
Dátum prijatia
1.6.2006
Výsledok záverečného hlasovania
+ : 28
–: 1
0 : 5
Poslanci prítomní na záverečnom hlasovaní
Margrete Auken, Inés Ayala Sender, Etelka Barsi-Pataky, Philip Bradbourn, Luis de Grandes Pascual, Christine De Veyrac, Saïd El Khadraoui, Robert Evans, Mathieu Grosch, Ewa Hedkvist Petersen, Jeanine Hennis-Plasschaert, Georg Jarzembowski, Dieter-Lebrecht Koch, Rodi Kratsa-Tsagaropoulou, Fernand Le Rachinel, Eva Lichtenberger, Seán Ó Neachtain, Josu Ortuondo Larrea, Luca Romagnoli, Gilles Savary, Renate Sommer, Dirk Sterckx, Ulrich Stockmann, Georgios Toussas, Marta Vincenzi, Roberts Zīle
Náhradníci prítomní na záverečnom hlasovaní
Zsolt László Becsey, Fausto Correia, Den Dover, Elisabeth Jeggle, Helmuth Markov, Kathy Sinnott
Náhradníci (čl. 178 ods. 2) prítomní na záverečnom hlasovaní
Raül Romeva i Rueda, Thomas Wise
Dátum predloženia
8.6.2006
Poznámky (údaje, ktoré sú k dispozícii iba v jednej jazykovej verzii)
...
