Otázka na hodinu otázok H-000228/2011
Komisii
Schôdza: júla 2011
článok 116 rokovacieho poriadku
Patrick Le Hyaric
(GUE/NGL) Vec: Uznanie palestínskeho štátu
Podmienky na to, aby OSN uznala palestínsky štát v jeho hraniciach z roku 1967 s východným Jeruzalemom ako hlavným mestom, budú splnené v septembri tohto roku.
Posledné vyhlásenia vlády prezidenta Obamu, ktorá sa oficiálne vyjadruje v prospech vytvorenia palestínskeho štátu na základe hraníc z roku 1967, čo by znamenalo, že by sa Izrael stiahol z celého Predjordánska a z východného Jeruzalema, sú signálom, ktorý by mohol podnietiť celé medzinárodné spoločenstvo do väčšieho angažovania sa v tejto otázke.
Vzhľadom na historický význam takého politického aktu zamýšľa Komisia aktívne sa zapojiť do procesu uznania palestínskeho štátu?
