Odpoveď pána Andora v mene Komisie
(10. februára 2012)
Flexiistota je integrovaný rámec na posilnenie flexibility, ako aj bezpečných trhov práce.
Zahŕňa kombináciu politík na zabezpečenie flexibility externej – v súvislosti s prijímaním do zamestnania a prepúšťaním a ďalšími rozmermi zmluvných dohôd, a internej – v rámci podniku aj bezpečnosti, pokiaľ ide o zamestnanosť a príjem, ktoré sa vykonávajú formou poskytovania pomoci pri hľadaní nového zamestnania prostredníctvom aktívnych politík trhu práce (ALMP) a pri zotrvaní v zamestnaní celoživotné vzdelávanie , a ak je to potrebné, poskytovaním podpory príjmu moderné systémy sociálneho zabezpečenia .
V usmerneniach politík zamestnanosti Rozhodnutia Rady z 21. októbra 2010 a 19. mája 2011 o usmerneniach pre politiky zamestnanosti členských štátov (2010/707/EÚ a 2011/308/EÚ).
Rada stanovuje, že členské štáty (ČŠ) by mali začleňovať zásady flexiistoty do politík a mali by ich uplatňovať s cieľom zvýšiť mieru zamestnanosti v EÚ, znížiť segmentáciu trhu práce, neaktivitu a nerovnosť mužov a žien.
Usmernenia politík zamestnanosti sú neoddeliteľnou súčasťou stratégie EÚ 2020 a pomáhajú zabezpečovať dosahovanie jej cieľov z hľadiska politík zamestnanosti.
Vzhľadom na rozdiely medzi ČŠ, pokiaľ ide o inštitúcie, preferencie, hospodársku výkonnosť a výkonnosť trhov práce, flexiistota je koncipovaná ako rámec a nemala by sa považovať za univerzálny prístup pre všetkých.
Prístupy v rámci flexiistoty sú prispôsobené konkrétnym situáciám každého ČŠ.
Najnovší vývoj poukazuje na prudký nárast nezamestnanosti vo väčšine krajín v 22 z 27 , ktorá postihuje predovšetkým mladých ľudí, zatiaľ čo na trhoch práce v niekoľkých ČŠ sú miery nezamestnanosti nízke.
Politiky zamestnanosti by mali zohrávať kľúčovú úlohu v európskom semestri podporovaním potrieb rastu sprevádzaného tvorbou veľkého počtu pracovných príležitostí v EÚ.
Ako Komisia stanovuje vo svojom pracovnom programe, pripravuje „Balík opatrení pre zamestnanosť“ s dôrazom na ozdravenie sprevádzané tvorbou veľkého počtu pracovných príležitostí, ktorý sa bude zameriavať tak na ponuku pracovnej sily, ako aj na dopyt po nej, pričom sa určia kľúčové akcie na podporu tvorby pracovných miest, okrem iného v konkrétnych odvetviach (informačné a komunikačné technológie, zelené a biele pracovné miesta), zlepší využívanie odbornosti, budú presadzovať reformy trhu práce a bude posilňovať mobilita.
