Otázka na písomné zodpovedanie E-012079/2011
Rade
článok 117 rokovacieho poriadku
Monika Flašíková Beňová (S&D)
(13. decembra 2011)
Vec: Sankcie EÚ voči ruským úradníkom
Nemecko uvažuje o zavedení sankcií voči ruským úradníkom, ktorí sú zapletení do vraždy právnika Sergeja Magnitského, v zmysle zákazu víz Európskej únie.
Jednou z možností je dosiahnutie dohody všetkých 27 členských štátov a pridanie týchto osôb na čiernu listinu.
Druhá možnosť je, že Nemecko dá týmto osobám červenú v súvislosti so systémom schengenských víz jednostranne, čím k takémuto postupu nepriamo prinúti aj ďalších členov Schengenu.
Tento spôsob by však umožňoval obchádzanie nemeckého zákazu, a to by bolo proti pravidlám Schengenskej dohody.
Vytvorenie zoznamu by takúto možnosť vyriešilo a mohlo by pôsobiť aj preventívne s cieľom odradiť od vykonávania takej činnosti, ktorá by viedla k tomu, že dotyčná osoba sa na takomto zozname ocitne.
—
Ako sa Rada stavia k návrhu Nemecka? —
Mieni v tejto súvislosti vydať určitý druh odporúčania?
