P6_TA(2008)0020
Riadenie internetu
B6-0041/2008
Uznesenie Európskeho parlamentu zo 17. januára 2008 o druhom fóre o riadení internetu, ktoré sa uskutočnilo v Rio de Janeiro v dňoch 12. až 15. novembra 2007
Európsky parlament
, –
so zreteľom na svoje uznesenie z 23. júna 2005 o informačnej spoločnosti Ú. v.
EÚ C 133 E, 8.6.2006, s.
140.
,
–
so zreteľom na uznesenie zo 14. marca 2006 o európskej informačnej spoločnosti pre rast a zamestnanosť Ú. v.
EÚ C 291 E, 30.11.2006, s.
133.
,
–
so zreteľom na ženevskú deklaráciu zásad a akčný plán svetového samitu o informačnej spoločnosti (SSIS) prijaté v Ženeve 12. decembra 2003,
–
so zreteľom na oznámenie Komisie s názvom "Pre globálne partnerstvo v informačnej spoločnosti: Premietnutie ženevských zásad do činnosti" ( KOM(2004)0480 ),
–
so zreteľom na tuniský záväzok SSIS a program pre informačnú spoločnosť prijaté v Tunise 18. novembra 2005,
–
so zreteľom na oznámenie Komisie nazvané "Na ceste ku globálnemu partnerstvu v informačnej spoločnosti: Pokračovanie tuniskej fázy svetového samitu o informačnej spoločnosti (SSIS)" ( KOM(2006)0181 ),
–
so zreteľom na príspevok Rady Európy z 10. augusta 2007 pre druhé fórum o riadení internetu v Rio de Janeiro v Brazílii od 12. do 15. novembra 2007,
–
so zreteľom na článok 103 ods. 2 rokovacieho poriadku,
A.
keďže účelom fór o riadení internetu (IGF) je plniť mandát zo SSIS vzhľadom na zvolávanie fór pre demokratický, transparentný a mnohostranný politický dialóg,
B.
keďže hlavnou úlohou a funkciou IGF je diskutovať o širokej škále otázok týkajúcich sa riadenia internetu a v prípade potreby odporučiť kroky medzinárodnému spoločenstvu,
C.
keďže prvé IGF sa konalo v Aténach od 30. októbra do 2. novembra 2006 a na tomto fóre boli identifikované určité otázky a formy diskusie, ako napríklad dynamické koalície, ktorým sa hlbšie venovalo fórum v Rio a ktorým sa budú venovať budúce fóra,
D.
keďže druhé IGF sa konalo v Rio de Janeiro od 12. do 15. novembra 2007 a zúčastnilo sa na ňom viac ako 2000 účastníkov,
E.
keďže ad hoc delegácie Európskeho parlamentu zohrali kľúčovú úlohu pokiaľ ide o presadzovanie európskych hodnôt a spolupôsobenie s organizáciami občianskej spoločnosti a zástupcami národných parlamentov prítomnými na týchto fórach, v spolupráci s Komisiou,
F.
keďže informačné a komunikačné technológie (IKT) majú zohrávať kľúčovú úlohu pri dosahovaní rozvojových cieľov milénia,
G.
keďže jednou z hlavných úloh Európy týkajúcich sa IKT, je prekonanie digitálnej priepasti tak na regionálnej, ako aj celosvetovej úrovni,
H.
keďže hlavnými prioritami pre EÚ a Radu Európy počas druhého IGF boli: ochrana detí na internetovej sieti, ochrana a presadzovanie slobody prejavu, potreba zaručiť otvorenosť a prístupnosť s cieľom umožniť rôznorodosť, používanie IP (internetový protokol) adries a čísiel a internet vecí súvisiacich so širšou problematikou RFID (rádiofrekvenčných identifikačných zariadení),
I.
keďže týmito otázkami sa bude opäť zaoberať najbližšie IGF, ktoré bude zvolané do Nového Dillí v termíne 8. až 11. decembra 2008,
1.
domnieva sa, že aj keď IGF neprijíma formálne závery, zodpovednosťou EÚ je podporovať tento proces, keďže dáva pozitívny a konkrétny kontext formovaniu budúcnosti internetu na základe mnohostranného prístupu;
2.
zdôrazňuje, že plodná výmena názorov v kontexte IGF, ktoré sa konali doteraz, už priniesla poučenie uplatniteľné v praxi, najmä pokiaľ ide o regulačné aspekty elektronickej komunikácie, bezpečnosť údajov a otázky súkromia; zdôrazňuje potrebu zabezpečiť otvorený a nezávislý internet v budúcnosti na základe iniciatív a potrieb zainteresovaných strán ako aj slobody prejavu;
3.
vyzýva príslušné inštitúcie EÚ, aby pri svojej legislatívnej práci vzali do úvahy tuniský program pre informačnú spoločnosť, napríklad pri revízii rámca elektronických telekomunikácií, revízii iniciatívy i2010 a akýchkoľvek nadchádzajúcich legislatívnych návrhoch o IKT; vyzdvihuje prostriedky na zvýšenie prístupnosti internetu pre viac ľudí, napr. konkurenciu medzi operátormi a poskytovateľmi služieb, neutralitu medzi technológiou a vývojom IKT;
4.
zdôrazňuje význam zvýšenia profilu Európskeho parlamentu v procese IGF a teší sa na spoluprácu s brazílskym a indickým parlamentom a ďalšími zapájajúcimi sa zhromaždeniami v súvislosti s budúcim IGF, ktoré sa bude konať v Novom Dillí;
5.
vyzýva Radu a Komisiu, aby IGF bolo významnou súčasťou ich programov;
6.
berie na vedomie ponuku Litvy zorganizovať IGF v roku 2010;
7.
uznáva hodnotu prehĺbenia spolupráce s Komisiou, napr. prostredníctvom pravidelných stretnutí poradnej skupiny IGF;
8.
vyzdvihuje význam zapojenia národných a regionálnych záujmov do procesu IGF s cieľom vytvoriť miestne fóra, ako sa už navrhuje v Spojenom kráľovstve;
9.
vyjadruje podporu organizácii európskeho IGF pred ukončením prvého polroka 2009 v záujme posilnenia európskeho rozmeru celého procesu IGF a SSIS; žiada svojho predsedu, aby ponúkol priestory na prípravné stretnutie pred fórom v Novom Dillí za účasti poslancov parlamentov členských štátov EÚ;
10.
poveruje svojho predsedu, aby toto uznesenie postúpil Rade, Komisii a vládam a parlamentom členských štátov.
