Odpoveď pani Malmströmovej v mene Komisie
(15. februára 2012)
Komisia si je vedomá obáv uvedených v správe, ktoré sa týkajú úrovne ubytovania poskytovaného žiadateľom o azyl v niektorých regiónoch Talianska.
Komisia pozorne sleduje situáciu a prijíma kroky nadväzujúce na tieto správy s cieľom zabezpečiť, aby sa acquis EÚ v oblasti azylu, a najmä smernica Rady 2003/9/ES, plne dodržiavalo.
Komisia osloví talianske orgány s cieľom získať vysvetlenie.
Európsky fond pre utečencov (ERF) podporuje opatrenia členských štátov zamerané na zabezpečenie primeraných noriem ubytovania pre žiadateľov o azyl.
Taliansko získalo v roku 2011 celkovú sumu 12 miliónov EUR v rámci núdzových opatrení fondu ERF na zvýšenie kapacít pre prijímanie utečencov.
