Europoslancom sa výsledok samitu lídrov krajín EÚ nepozdáva
Inštitúcie
2010-04-07 - 19:13
Poslanci EP o stratégii Európa 2020 Predseda Európskej rady Herman Van Rompuy čelil na mimoriadnom plenárnom zasadnutí EP značnej kritike viacerých poslancov.
Tí sa takýmto spôsobom vyjadrili k výsledkom nedávneho samitu lídrov krajín EÚ.
Viacerým politických skupinám sa nepáči, ako Európska rada pristúpila k riešeniu zložitej finančnej situácii v Grécku.
Herman Van Rompuy je s výsledkom samitu, ktorý sa uskutočnil 25. a 26.marca v Bruseli, spokojný.
Napriek odlišným názorom lídrov krajín EÚ "zostala schopnosť Únie nájsť kompromis nedotknutá".
Šéf Európskej rady sa vyjadril aj k situácii v Grécku.
V tejto oblasti sa zasadzuje za posilnenie dohľadu, keďže "za rozpočtovými problémami ležia problémy hospodárske".
Rola Medzinárodného menového fondu
Lídri krajín EÚ sa na samite dohodli, že Grécko získa pomoc z dvoch zdrojov - z dvoch tretín to budú dvojstranné pôžičky a zvyšok by Atény získali od Medzinárodného menového fondu (MMF).
Práve to sa nepáčilo mnohým poslancom.
Van Rompuy však ich názor nezdieľa, pretože aj samotný MMF je podľa neho financovaný z peňazí EÚ a tak niet dôvod na obavy.
Samit zhodnotil aj podpredseda Komisie Maroš Šefčovič.
Výsledky vrcholnej schôdzky vníma pozitívne, hoci uznáva potrebu lepšej koordinácie v hospodárskej oblasti.
Nespokojnosť poslancov
Poslanci však toľko spokojnosti s výsledkom samitu neprejavili.
Zástupkyňa skupiny ľudovcov Corien Wortmann-Kool napríklad očakávala namiesto sľubov konkrétne výsledky.
V mene svojej frakcie zdôraznila, že podporujú Pakt stability a rastu, ktorý určuje hranice deficitov či dlhov krajín eurozóny.
Grécko podľa jej slov musí tiež realizovať úsporné opatrenia v praxi.
Socialisti boli podľa Hannesa Swobodu zo samitu sklamaní.
Priveľký priestor pre MMF znamená vzdať sa spoločnej hospodárskej právomoci v prospech technokratického prístupu.
"Európska rada je ako Titanic - narazila na ľadovec a ako odpoveď jej členovia rozoberajú reštauračné menu týždňa," zdôraznil rakúsky poslanec.
"Neeurópske" riešenie
Kritikou nešetril ani líder liberálov Guy Verhofstadt.
Nepáčia sa mu dvojstranné pôžičky, namiesto ktorých by radšej videl spoločné európske riešenie.
"Nie takýmto spôsobom by ste mali pomôcť Grécku - mechanizmami, ktoré nepomáhajú, ale ubližujú," dodal.
Spolupredsedníčka frakcie zelených Rebecca Harms si všimla aj pozitívnu stránku samitu.
Podľa jej názoru sa tým ukončila "nedôstojná bitka medzi Parížom a Berlínom".
V otázke Grécka to však vidí podobne ako socialisti.
"Kritériá na ozdravenie gréckeho finančného systému možno určí MMF, pričom Brusel sa vzdal svojich právomocí," podčiarkla.
Aj Lothar Bisky zo skupiny zjednotenej ľavice má na celú záležitosť podobný názor.
"Táto odpoveď nie je európskym riešením.
Necháme tým banky a finančné trhy, aby krajinám hovorili, ako majú míňať peniaze občanov," poznamenal.
Kritika smerom k EÚ
Konzervatívec Timothy Kirkhope zas varoval, aby diskusia o európskom riešení krízy neslúžila ako zámienka pre rozšírenie právomocí EÚ.
Ešte väčší pesimista je Nigel Farage z frakcie Európa slobody a demokracie, podľa ktorého doteraz zlyhali všetky centralizované plány EÚ a podobne zlyhá aj hospodárske riadenie.
20100406STO72118 Rada o situácii v Grécku (anglicky) Rada o výsledkoch samitu (anglicky) Webstránka Európskej rady Fotogaléria zo zasadnutia
SK
1
EUROPARL-TV
http://www.europarltv.europa.eu/swf/EmbedPlayer.swf?vid=7a5bcd81-e504-48cc-895b-1c279e9ab277 &cid=0c8dedcf-1098-46c9-9b85-6f2b0f0b120d&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
2
LINK
http://www.consilium.europa.eu/uedocs/cms_data/docs/pressdata/en/ec/113563.pdf
SK
3
LINK
http://www.consilium.europa.eu/ueDocs/cms_Data/docs/pressData/en/ec/113591.pdf
SK
4
LINK
http://www.european-council.europa.eu/home-page.aspx?lang=sk
SK
5
LINK
http://www.flickr.com/photos/european_parliament/sets/72157623671122755/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
