Tento týždeň: Telekomunikácie, klimatické zmeny, rozpočet, USA
Inštitúcie
2009-11-03 - 16:16
Budovy EP v Bruseli Prvé novembrové dni budú v Parlamente patriť schôdzam výborov.
Na rad sa dostanú finančné otázky, či hľadanie kompromisu v legislatíve o telekomunikáciách.
Prvýkrát pod novým vedením zasadne Osobitný výbor pre finančnú krízu a do Parlamentu zavíta americká ministerka pre vnútornú bezpečnosť Janet Napolitano.
Klimatické zmeny, financie, piráti
Mesiac pred decembrovou konferenciou OSN v Kodani sa bude o klimatických zmenách diskutovať vo Výbore pre životné prostredie.
Okrem poslancov sa v stredu predpoludním k téme vyjadrí aj eurokomisár Stavros Dimas.
Člen Európskej komisie zavíta aj do ďalšieho výboru.
Joaquín Almunia bude v stredu od 15:15 vo Výbore pre hospodárske a menové veci rokovať o udržateľnosti verejných financií a o sociálnych dopadoch finančnej krízy.
Výbor pre rybolov sa v rovnaký deň pokúsi dať odpoveď na otázku ako chrániť plavidlá EÚ, ktoré na severozápade Indického oceánu napádajú piráti.
Telekomunikácie a rozpočet
Prístup k internetu bude zrejme hlavnou témou zmierovacieho konania medzi zástupcami Parlamentu a Rady v stredu večer.
Hoci sa ich hľadanie kompromisného návrhu k legislatívnemu balíčku o telekomunikáciách uskutoční za zatvorenými dverami, vo štvrtok o 09:00 sa účastníci vyjadria verejne na tlačovej konferencii.
Výbor pre kontrolu rozpočtu bude v stredu už druhý krát rozhodovať o tom, či Rada ministrov získa absolutórium za hospodárenie s rozpočtom v roku 2007.
Kríza, Chorvátsko, práva žien
V stredu predpoludní sa tiež zíde Osobitný výbor pre finančnú krízu, ktorý bude po prvýkrát viesť jeho predseda, nemecký liberál, Wolf Klinz.
Popoludní sa zas do Výboru pre zahraničné veci dostaví chorvátsky vyjednávač pre vstup do EÚ Vladimir Drobnjak.
Výbor pre práva žien bude najskôr rokovať so zástupcami Rady o zosúladení rodinného a pracovného života a neskôr hlasovať o návrhu uznesenia, ktoré presadzuje zastavenie násilia páchanom na ženách.
Srbsko a USA
Schôdze výborov budú pokračovať aj počas ďalších dní.
Vo štvrtok napríklad do Výboru pre zahraničné veci zavíta srbský minister zahraničných vecí Vuk Jeremič.
V piatok sa zas členovia delegácie pre vzťahy s USA a poslanci z Výboru pre občianske slobody stretnú s americkou ministerkou pre vnútornú bezpečnosť Janet Napolitano.
Priamy prenos zo schôdzí výborov môžete sledovať na nižšie uvedených odkazoch.
20091103STO63552 Priamy prenos Program vysielania Schôdze výborov Zoznam výborov
SK
1
PHOTO
20091019PHT62737.jpg
SK
2
LINK
/wps-europarl-internet/frd/live/live-video?language=sk
SK
3
LINK
/wps-europarl-internet/frd/live/live-program?language=sk
SK
5
LINK
/activities/committees/committeesList.do?language=SK
-//EP//TEXT IM-PRESS 20094500AGD00000 BY-DAY NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
