Rozhovor: Bude mať raz EÚ kreslo v OSN?
Vonkajšie vzťahy
2010-03-30 - 18:13
Bezpečnostná rada OSN © UN Photo/Paulo Filgueiras V septembri sa uskutoční ďalšie zasadnutie Valného zhromaždenia OSN.
Európsky parlament však už dnes diskutuje tom, aké priority by tam mal presadzovať.
Nemecký liberál Alexander Graf Lambsdorff sa zhostil dôležitej úlohy - pripravuje parlamentnú správu o budúcnosti OSN.
Zaujímalo nás, či si vie predstaviť, že by EÚ mala v Bezpečnostnej rade svoje kreslo.
Nakoľko je reálne, že EÚ bude mať zastúpenie v Bezpečnostnej rade OSN?
V blízkej budúcnosti to nie je reálne, pretože to by sa musel zmeniť jeden zo základných článkov Charty OSN.
Je to však dôležitá priorita Parlamentu a jeden z dlhodobých politických cieľov.
Napriek tomu sme presvedčení, že Bezpečnostná rada by mala prejsť reformou tak či tak.
Mala by byť väčšia a lepšie odrážať realitu 21. storočia.
Posilnila Lisabonská zmluva pozíciu EÚ v OSN?
Áno aj nie.
Uvidíme ako Lisabonská zmluva ovplyvní fungovanie OSN.
Na jednej strane dnes už môže niekto vystupovať za celú EÚ - je to Catherine Ashton ako Vysoká predstaviteľka pre zahraničnú politiku.
To je pozitívne.
No, myslím si, že vo Valnom zhromaždení bude ťažké skĺbiť trvalé predsedníctvo EÚ s tým rotujúcim.
Akú váhu má hlas Parlamentu v rámci OSN?
Na rozdiel od iných oblastí Parlament nie je zákonodarca v zahraničnej politike.
Dávame jasne najavo, aké priority by mali mať členské štáty v rámci OSN.
Som rád, že prebieha živý dialóg medzi Parlamentom a Radou ministrov na témy, o ktorých sa diskutuje v OSN.
A zároveň dúfam, že niektoré z našich odporúčaní začleňujú do uznesení Rady.
Ako členovia Výboru pre zahraničné veci cestujeme raz do roka do New Yorku na Valné zhromaždenie OSN a počas tejto návštevy pravidelne diskutujeme s kľúčovými predstaviteľmi všetkých strán.
Bezpečnostná rada by mala prejsť reformou tak či tak.
Alexander Lambsdorff
20100319STO70953 Profil poslanca Lambsdorffa 65. zasadnutie Valného zhromaždenia OSN (anglicky) Odporúčanie EP Rade k 65. zasadnutiu Valného zhromaždenia OSN Postavenie EÚ v OSN sa oslabuje
SK
1
PHOTO
20100329PHT71456.jpg
SK
2
LINK
/members/public/geoSearch/view.do;jsessionid=3A6B534288288CD3CD925F7DCB14F19F.node2?language=SK&partNumber=1&country=DE&id=28242
SK
3
LINK
http://www.un.org/ga/65/index.shtml
-//EP//TEXT TA P7-TA-2010-0084 0 NOT XML V0//SK
-//EP//TEXT IM-PRESS 20081013STO39207 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
