Veľký Mufti: " To človek je posvätný, nie kúsok zeme!"
Kultúra
2008-01-17 - 18:14
Veľký Mufti Sýrie
Veľký Mufti Sýrie, najvyššia autorita náboženského práva v sunitských moslimských krajinách, zavítal tento týždeň do Európskeho parlamentu.
V utorok 15. januára sa osobne prihovoril poslancom EP v Štrasburgu.
Jeho návšteva sa uskutočnila na začiatku Európskeho roka medzikultúrneho dialógu.
Práve o vzťahoch medzi kultúrami a náboženstvami sme sa ním rozprávali aj my.
Veľký Mufti Ahmad Badr al-din Hassoun však neprišiel do Parlamentu sám.
Sprevádzal ho chaldejský biskup Antoine Odo, ktorý nám zároveň tlmočil slová Veľkého Muftiho z arabčiny.
Včera ste pred poslancami uvideli, že ľudstvo tvorí jednu civilizáciu.
Ako by sa to malo premietnuť do správania sa politikov pri riešení konfliktov vo svete?
Včera som povedal, že existuje jedna civilizácia a mnoho kultúr.
Civilizácia je ako obrovská nádrž, do ktorej sa vlievajú všetky kultúry.
Kultúra môže byť napríklad francúzska alebo nemecká, no všetky kultúry sa vlievajú do jedného celku, ktorý vytvára ľudskú civilizáciu.
Avšak duchovná kultúra, akou je napríklad kresťanská či moslimská, dáva ľudskosti aj etický rozmer.
Ľudská civilizácia je založená na morálke a rozume.
Rozum stavia materiálnu časť života a morálka buduje lásku medzi nami a spája ľudí ako bratov - kultúrne a duchovne.
Z tohto dôvodu môžeme dnes vo svete, ktorý sa stal malou dedinou, ťažiť zo všetkých kultúr a spájať ich do jednej civilizácie pre dobro všetkých.
V minulosti ste modlitbu alebo kázeň mohli počuť len na mieste bohoslužby.
Dnes je možné prijímať tisíce televíznych staníc, pričom každá z nich odovzdáva kultúru.
Naše deti dokážu počúvať celý svet.
Nemôžeme im zabrániť, aby boli univerzálne vo svojej kultúre.
Zároveň však človek musí chrániť svoju identitu, aby zachoval krásu sveta.
Tu sa z dialógu kultúr stáva cesta šťastia pre človeka, cesta, ktorá nás vzďaľuje od konfliktu.
Preto ani nemôžme viesť vojnu proti jednej civilizácii alebo jednej kultúre, ale navzájom si pomôžme pri budovaní civilizácie sveta.
Svätá zem je posvätným miestom pre tri veľké náboženstvá.
Každé z nich pritom zdôrazňuje lásku.
Mier je tam však takmer nedosiahnuteľný.
Ako si to vysvetľujete?
Problém nespočíva v ľuďoch či náboženstvách, ale v politikoch, ktorí si nesprávne vykladajú náboženské texty: Bibliu, Tóru a Korán.
To človek je posvätný, nie kúsok zeme, alebo kostola, Múru nárekov či mešity.
V Tóre, Koráne a Biblii čítame, že prst malého dieťaťa je posvätnejší než celá zem.
Dieťa je dielom Boha.
Ten, kto ho ničí, útočí proti Bohu.
Zničte všetky náboženské budovy a opätovne ich postavíme.
Zničte dielo Boha - kto mu však vráti život?
Proroci prišli kvôli človeku, a anjelské misie sú tiež kvôli človeku.
Divné je, že sme pretvorili svätý odkaz na ospravedlnenie zabíjania ľudí.
Rozhodli sme, že existujú svätý ľud a bezbožný ľud, posvätné miesto a bezbožné miesto.
Len Boh sám je svätý.
Ak niekto zničí dielo Michelangela, čo si o ňom pomyslíme?
Ignorant, násilník, na úrovni zvierat, bez úcty voči ľudským hodnotám.
Čo však vtedy, ak niekto zničí dielo, ktoré stvoril samotný Boh?
Tí, ktorí vyrábajú nášľapné míny, zbrane hromadného ničenia sú nepriateľmi ľudskej civilizácie, pretože zabíjajú ľudí.
Včera som nášmu regiónu, kolíske troch náboženstiev, odovzdal odkaz z neba sprostredkovaný cez kresťanstvo, islam a judaizmus: nezosielajte na nás oheň!
Naše krajiny majú svetlo, región Blízkeho východu má svetlo.
Nezosielajte oheň!
Ako bývalý mufti mesta Aleppo a súčasný Veľký Mufti Sýrie ste sa stali známym zástancom mierového spolužitia rôznych náboženských komunít.
Čo ste sa naučili počas pôsobenia v Aleppe?
Keď ma vymenovali za Veľkého Muftiho Sýrskej arabskej republiky, ľudia si mysleli, že som muftim len pre moslimov.
Avšak po mojom prvom prejave, ktorý bol vysielaný cez rádio a televíziu, som sa stal muftim pre moslimov, kresťanov, neveriacich a všetkých občanov našej krajiny.
Neobmedzujem sa len na jedno spoločenstvo: z tohto dôvodu som požiadal všetkých duchovných vodcov, aby boli otcami každého sýrskeho občana a neuzatvárali sa len pre svoje spoločenstvo.
Snažím sa šíriť tento prístup do celého arabského a moslimského sveta a následne všade.
Duchovní vodcovia by mali byť univerzálni, nie vyhradení len pre svoju komunitu či vierovyznanie.
Pápež nezodpovedá len za katolíkov, ale za celé ľudstvo, mufti nezodpovedá len za moslimov, ale tiež za celé ľudstvo.
20080111STO18374 Európsky parlament navštívil Veľký Mufti Sýrie Webstránka Veľkého Muftiho (anglicky) Európsky rok medzikultúrneho dialógu (anglicky) Audio, 36:11 Audio, 20:25
SK
1
PHOTO
20080116PHT19042.jpg
SK
3
LINK
http://www.drhassoun.com/index.php?lang=en&PHPSESSID=4cc00d9e58aaa1c8d88913ce82404b00
SK
4
LINK
http://ec.europa.eu/culture/portal/events/current/dialogue2008_en.htm
SK
5
MULTIMEDIA
20080115MLT18683.asf
SK
6
MULTIMEDIA
20080115MLT18679.asf
-//EP//TEXT IM-PRESS 20080111IPR18241 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
