KONEČNÉ ZNENIE
A6-0398/2006
23.11.2006
*
SPRÁVA
o návrhu odporúčania Rady o prevencii úrazov a zvyšovaní bezpečnosti
(KOM(2006)0329 – C6‑0238/2006 – 2006/0106(CNS))
Výbor pre životné prostredie, verejné zdravie a bezpečnosť potravín
Spravodajkyňa:
Kathy Sinnott
PE 378.598v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
STANOVISKO Výboru pre práva žien a rodovú rovnosť Error!
Bookmark not defined.
POSTUP...................................................................................................................................24
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu odporúčania Rady o prevencii úrazov a zvyšovaní bezpečnosti
( KOM(2006)0329 – C6‑0238/2006 – 2006/0106(CNS) )
(Konzultačný postup)
Európsky parlament ,
– so zreteľom na návrh Komisie pre Radu ( KOM(2006)0329 )
Zatiaľ neuverejnené v úradnom vestníku. ,
– so zreteľom na článok 152 ods. 4 druhý pododsek Zmluvy o ES, v súlade s ktorým Rada konzultovala s Európskym parlamentom ( C6‑0238/2006 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín a stanovisko Výboru pre práva žien a rodovú rovnosť ( A6‑0398/2006 ),
1. schvaľuje zmenený a doplnený návrh Komisie;
2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
3. vyzýva Radu, aby oznámila Európskemu parlamentu, ak má v úmysle odchýliť sa od textu, ktorý on schválil;
4. žiada Radu o opätovnú konzultáciu, ak má v úmysle podstatne zmeniť návrh Komisie;
5. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 2 a (nové)
(2a) Ľudia starší ako 65 rokov tvoria 16 % obyvateľstva v EÚ, ale ich podiel na smrteľných úrazoch je nepomerných 40 %; starší ľudia majú preto viac než dvojnásobné riziko smrteľného úrazu a najčastejšou príčinou ich hospitalizácie sú zlomeniny dlhých kostí.
Odôvodnenie
Napriek počtu úrazov v prípade detí a dospievajúcich sú to práve starší občania, ktorí utrpia prevažnú väčšinu zranení.
Vyplýva to z údajov o úmrtnosti, ktoré poskytol Portál štatistiky o zraneniach.
Pozmeňujúci a doplňujúci návrh
2
Odôvodnenie 5 a (nové)
(5a) Na verejné zdravie vplývajú biologické rozdiely, životné prostredie, prístup k informáciám a sociálno-ekonomické podmienky.
Pozmeňujúci a doplňujúci návrh
3
Odôvodnenie 5 b (nové)
(5b) Rodové hľadisko by sa malo začleniť do všetkých oblastí vrátane politiky zdravotníctva.
Mali by sa podniknúť kroky smerom k vypracovaniu kvantitatívnych štúdií na základe rodového hľadiska a k prideľovaniu zdrojov s použitím zásady tvorby rozpočtu na základe rodového hľadiska.
Pozmeňujúci a doplňujúci návrh
4
Odôvodnenie 5 c (nové)
(5c) Domáce násilie proti ženám je hlavnou príčinou smrti a invalidity žien vo veku 16 až 44 rokov.
Pozmeňujúci a doplňujúci návrh
5
Odôvodnenie 6
(6) Riziko úrazov je v rámci členských štátov, ako aj spoločenských skupín rozložené nerovnomerne.
Riziko úmrtia z dôvodu úrazu je päťkrát vyššie v členských štátoch s najvyššou mierou úrazov ako v tých, ktoré majú najnižšiu mieru úrazov.
(6) Riziko úrazov je v rámci členských štátov rozložené nerovnomerne a ovplyvňuje ho prostredie, pracovné a spoločenské podmienky, vek a pohlavie .
Riziko úmrtia z dôvodu úrazu je päťkrát vyššie v členských štátoch s najvyššou mierou úrazov ako v tých, ktoré majú najnižšiu mieru úrazov.
Odôvodnenie
Je dôležité uviesť, že rizikové faktory ovplyvňujú objektívne podmienky, napr. prostredie v ktorom ľudia žijú (domácnosť, práca atď.) a osobná situácia ohrozených osôb, napr. ich vek, pohlavie atď.
Pozmeňujúci a doplňujúci návrh
6
Odôvodnenie 7
7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame a služby, ktoré využívame.
Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne.
(7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame, a služby, ktoré využívame, a to informovaním verejnosti o dôsledkoch rizikového správania.
Prijatie širšieho prístupu k verejnému zdraviu môže tiež výrazne znížiť mieru úrazov a násilia.
Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne.
Odôvodnenie
Mnohým úrazom možno predchádzať lepšou informovanosťou verejnosti a zmenou tzv. rizikového správania: napr. riadenie automobilu pod vplyvom alkohol a drogy alebo iné.
Pozmeňujúci a doplňujúci návrh
7
Odôvodnenie 8
(8) Väčšina týchto opatrení sa osvedčila ako nákladovo efektívna, pretože prínosy prevencie pre systémy zdravotníctva často mnohonásobne presahujú náklady následného zásahu.
(8) Väčšina týchto opatrení sa osvedčila ako nákladovo efektívna pri ochrane zdravia a životov ľudí , pretože prínosy prevencie pre súkromný a verejný sektor, a najmä pre systémy zdravotníctva často mnohonásobne presahujú náklady následného zásahu.
Okrem nákladov na zdravotnú starostlivosť a hospodárskych nákladov by sa nemali podceňovať ľudské a skutočné náklady, ktoré zaplatí spoločnosť.
Hospodárske náklady a náklady na zdravotnú starostlivosť sa netýkajú ani dôsledkov pre rodiny obetí a siete sociálneho zabezpečenia, ani pre obce, pracovné miesta a školy .
Odôvodnenie
Osobám, obetiam a sociálnej podpore sa musí venovať priorita.
Prínos prevencie sa prejavuje nielen v systéme zdravotníctva, ale aj v súkromnom a verejnom sektore.
Pozmeňujúci a doplňujúci návrh
8
Odôvodnenie 9
(9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí a starších občanov).
(9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí , žien a starších občanov).
Pozmeňujúci a doplňujúci návrh
9
Odôvodnenie 9 a (nové)
(9a) Napriek najnovším štúdiám sa zranenia v dôsledku domáceho násilia stále podceňujú tak z hľadiska spôsobenej fyzickej a psychologickej ujmy, ako aj z hľadiska finančného zaťaženia systémov zdravotníckej starostlivosti a sociálneho zabezpečenia.
Odôvodnenie
Nedávna britská štúdia odhadla ročné náklady v súvislosti s domácim násilím na 23 miliárd britských libier, pričom priame náklady systému zdravotníckej starostlivosti a hospodárske straty v dôsledku zranení predstavovali viac ako 4 miliardy britských libier.
Pozmeňujúci a doplňujúci návrh
10
Odôvodnenie 9 b (nové)
(9b) Je potrebné zohľadniť súvis medzi dostupnosťou požívania alkoholu a omamných látok a výskytom zranení spôsobených násilnými činmi alebo úrazov, predovšetkým úrazov z cestnej premávky.
Pozmeňujúci a doplňujúci návrh
11
Odôvodnenie 10
(10) Preto sa zdá byť potrebné vytvoriť systém sledovania a vykazovania úrazov, prostredníctvom ktorého by sa mohol dosiahnuť koordinovaný postup členských štátov pri tvorbe a zavádzaní národných politík v oblasti prevencie úrazov, ktorý by zahŕňal výmenu osvedčených postupov.
Takýto systém sa vytvorí na základe rozhodnutia Európskeho parlamentu a Rady 1786/2002/ES z 23. septembra 2002 o akčnom programe Spoločenstva v oblasti verejného zdravia (2003–2008) a nástupníckych programov a bude sa budovať na základe národných systémov sledovania a vykazovania úrazov, ktoré sa majú vytvoriť koherentným a harmonizovaným spôsobom.
(10) Preto sa zdá byť potrebné vytvoriť systém sledovania a vykazovania úrazov, prostredníctvom ktorého by sa mohol dosiahnuť koordinovaný postup členských štátov pri tvorbe a zavádzaní národných politík v oblasti prevencie úrazov a podpory bezpečnosti , ktorý by zahŕňal výmenu osvedčených postupov.
Takýto systém sa bude budovať na základe národných systémov sledovania a vykazovania úrazov, ktoré sa majú vytvoriť koherentným a harmonizovaným spôsobom.
Odôvodnenie
Text sa vypúšťa, pretože systém sledovania by sa mal financovať nezávisle.
Ide o trvalú štruktúru, ktorú nie je možné financovať z časovo obmedzeného programu.
Pozmeňujúci a doplňujúci návrh
12
Odôvodnenie 10 a (nové)
(10a) Systém sledovania úrazov by mal začleniť existujúce programy venované úrazom a databázy úrazov a ich siete, ktoré už Komisia vo veľkej miere finančne podporovala.
Toto je absolútne nevyhnutné na dosiahnutie súčinnosti a na zníženie nákladov prostredníctvom už fungujúcich mechanizmov.
Odôvodnenie
Európska komisia už poskytla finančné prostriedky na vytvorenie a spustenie programov o úrazoch a úrazových databáz a sietí.
Súčinnosť a nákladová efektívnosť sa dosiahne len vtedy, ak sa začlenia do vývoja systému sledovania zranení.
Pozmeňujúci a doplňujúci návrh
13
Odôvodnenie 10 b (nové)
(10b) Ak sa zistí, že existujúce systémy sledovania a monitorovania sú pre niektoré členské štáty finančne nedostupné, mal by sa použiť alternatívny systém, napríklad taký, ktorý sa bude opierať o dostupnejšie, tzv. minimálne súbory dát, vypracované na základe štatistík nemocníc.
Odôvodnenie
Je zrejmé, že ak všetky členské štáty nedokážu finančne uniesť už zavedený systém, mali by sa nájsť iné metódy na zabezpečenie zberu údajov o úrazoch.
Pozmeňujúci a doplňujúci návrh
14
Odôvodnenie 10 c (nové)
(10c) Na zabezpečenie toho, aby osvedčené postupy naozaj slúžili potrebám a kapacitám každej jednotlivej krajiny, malo by sa podporovať budovanie inštitúcií, rozvoj ľudských zdrojov a výskum, najmä v krajinách s najväčším podielom úrazov, ktorým by sa dalo predísť.
Pozmeňujúci a doplňujúci návrh
15
Odôvodnenie 11
(11) V záujme efektívneho využívania zdrojov programu Spoločenstva v oblasti verejného zdravia a čo najefektívnejšieho prístupu k prevencii úrazov bolo vymedzených sedem prioritných oblastí: bezpečnosť detí a dospievajúcich, bezpečnosť starších občanov, bezpečnosť zraniteľných účastníkov cestnej premávky, prevencia športových úrazov, prevencia úrazov zapríčinených výrobkami alebo službami, prevencia sebapoškodzovania a prevencia násilia.
Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej implementácie v členských štátoch.
(11) V záujme čo najefektívnejšieho prístupu k prevencii úrazov bolo vymedzených osem prioritných oblastí: bezpečnosť detí a dospievajúcich, bezpečnosť starších občanov, bezpečnosť účastníkov cestnej premávky, najmä tých, ktorí sú ohrození , prevencia zranení a bezpečnosť na pracovisku, prevencia športových úrazov a úrazov, ku ktorým dochádza vo voľnom čase , prevencia úrazov zapríčinených výrobkami alebo službami, prevencia sebapoškodzovania a prevencia násilia, najmä násilia voči ženám a deťom.
Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej realizácie v členských štátoch..
Odôvodnenie
Navrhuje sa vypustenie textu, pretože systém sledovania by sa mal financovať nezávisle.
Ide o trvalú štruktúru, ktorú nie je možné financovať z časovo obmedzeného programu.
Hoci je potrebné venovať osobitnú pozornosť ohrozeným účastníkom cestnej premávky, akými sú cyklisti a chodci, všetci účastníci cestnej premávky podliehajú riziku zranenia.
Väčšiu pozornosť treba venovať prioritnej oblasti – prevencii zranení, ktoré súvisia s voľným časom, a bezpečnosti na pracovisku.
Pozmeňujúci a doplňujúci návrh
16
Odporúčanie členským štátom, bod 1
(1) vytvoriť vnútroštátny systém sledovania a vykazovania úrazov, prostredníctvom ktorého by sa poskytovali porovnateľné informácie, monitoroval vývoj rizika úrazov a účinky preventívnych opatrení v priebehu určitého časového obdobia a posudzovala potreba ďalších iniciatív v oblasti bezpečnosti výrobkov a služieb;
(1) vytvoriť vnútroštátny systém sledovania a vykazovania úrazov, ktorý by mal prístup k iným súvisiacim databázam , prostredníctvom ktorého by sa poskytovali porovnateľné informácie a rozpis údajov podľa pohlavia a veku , monitoroval by sa vývoj rizika úrazov zameraním sa na faktory spôsobujúce zranenia úrazov , monitorovali by sa účinky preventívnych opatrení v priebehu určitého časového obdobia a posudzovala potreba ďalších iniciatív, najskôr v oblasti bezpečnosti výrobkov a služieb a tiež v oblasti informovanosti verejnosti, venujúc osobitnú pozornosť zraniteľným skupinám osôb, akými sú mladí ľudia. ;
(1a) vytvoriť viacsektorovú spoluprácu, ktorá bude zahŕňať partnerstvá so zainteresovanými stranami na miestnej, vnútroštátnej a medzinárodnej úrovni a ich posilnenie, čím sa zabezpečí koordinácia a integrovaná reakcia na úrazy a v otázkach bezpečnosti
Odôvodnenie
Pri zhromažďovaní štatistických údajov by mohlo byť dôležité zohľadňovať rodové hľadisko, aby sa zistilo, aké druhy nehôd sa stávajú väčšinou mužom a aké ženám, a mať možnosť analýzy na základe veku.
V medziach možností je takisto možné získať osobitné informácie prepojením rôznych databáz.
Nato, aby sa zlepšila predvídateľnosť úrazov, je nevyhnutné zaoberať sa každým prípadom individuálne tak, že sa informácie rozčlenia podľa jednotlivých faktorov spôsobujúcich zranenia.
Takto by sa vytvorila skutočná základňa tvorby účinných postupov a na podporu bezpečnosti.
Dodatočné iniciatívy by sa nemali zameriavať len na bezpečnosť služieb a výrobkov
Pozmeňujúci a doplňujúci návrh
17
Odporúčanie členským štátom, bod 2
2) vypracovať národné plány prevencie nehôd a úrazov, iniciovať medzirezortnú spoluprácu a zlepšiť možnosti financovania kampaní, zvyšovať bezpečnosť a implementovať takéto národné plány v praxi, pričom by sa mala venovať osobitná pozornosť deťom, starším ľuďom a zraniteľným účastníkom cestnej premávky a osobitný ohľad by sa mal brať na športové úrazy, úrazy zapríčinené výrobkami a službami, násilie a sebapoškodzovanie,
(2) vypracovať národné plány prevencie nehôd a úrazov, iniciovať medzirezortnú spoluprácu a spoluprácu so zúčastnenými stranami, zlepšiť možnosti financovania kampaní, určiť stimuly na podporu bezpečnosti a uskutočňovať takéto národné plány v praxi, pričom by sa mala venovať osobitná pozornosť vysokorizikovým skupinám, ako sú deti, starším ľuďom, postihnutým, ženám a účastníkom cestnej premávky a osobitný ohľad by sa mal brať na športové úrazy a úrazy, ku ktorým dochádza vo voľnom čase , zranenia zapríčinené zmrzačovaním ženských pohlavných orgánov, úrazy zapríčinené výrobkami a službami, násilie, najmä domáce násilie voči ženám a deťom a sebapoškodzovanie,
Odôvodnenie
Ako doplnok k medzirezortnej spolupráci je potrebné zohľadniť aj spoluprácu na vertikálnej úrovni so zúčastnenými stranami.
Vzhľadom na vysoký počet zranení zapríčinených v dôsledku domáceho násilia a na skutočnosť, že jeho obeťami sú väčšinou ženy a mladé prisťahovalkyne, je potrebné zaradiť ho medzi priority spolu so zraneniami zapríčinenými zmrzačovaním ženských pohlavných orgánov.
Pozmeňujúci a doplňujúci návrh
18
Odporúčanie členským štátom, bod 2a (nový)
(2a) uskutočniť vedecké štúdie, predovšetkým v oblasti sebapoškodzovania a rizikového správania.
Odôvodnenie
Vo všeobecnosti je potrebné zistiť prečo a ako dochádza k úrazom.
Osobitne sa treba zaoberať úrazmi, ktoré patria do kategórie sebapoškodzovania, vzhľadom na to, že niektoré úrazy sa nesprávne do tejto kategórie zaraďujú, iné, ktoré boli zapríčinené sebapoškodením nie sú riadne identifikované.
Ďalej je potrebné venovať sa výskumu rizikového správania, ktoré patrí medzi hlavné kľúčové faktory úrazov.
Pozmeňujúci a doplňujúci návrh
19
Odporúčanie členským štátom, bod 2b (nový)
(2b) Venovať mimoriadnu pozornosť sociálnym faktorom, ktoré majú za následok úrazy a zníženú bezpečnosť: najväčšie rozdiely v úrazovosti, chorobnosti a úmrtnosti existujú medzi chudobnejšími a bohatšími krajinami a medzi spoločenskými triedami v rámci jednotlivých krajín.
Rozdiely narastajú najmä v dôsledku faktorov, ako sú nárast cestnej premávky, zvyšovanie nerovnosti príjmov, nárast nezamestnanosti, zníženie sociálnej podpory, liberalizácia trhu, zvýšená dostupnosť alkoholu a neúčinné mechanizmy regulácie a presadzovania práva.
Mimoriadne ohrození sú najmä nezamestnaní, skupiny etnických menšín, migrujúci pracovníci, utečenci, zdravotne postihnutí a bezdomovci;
Pozmeňujúci a doplňujúci návrh
20
Odporúčanie členským štátom, bod 2c (nový)
(2c) podniknúť opatrenia na to, aby sa databázy osvedčených postupov na prevenciu úrazov zakladali na spoľahlivých údajoch zohľadňujúcich miestne podmienky, pričom tieto údaje by mal potvrdzovať výskum, ktorý berie do úvahy špecifické sociálne, hospodárske, infraštruktúrne a kultúrne okolnosti, v rámci ktorých sa úspešné politiky uplatňujú;
Odôvodnenie
To, čo funguje pri prevencii úrazov v jednej krajine, nemusí fungovať rovnako dobre v iných krajinách.
Mali by sa lepšie objasniť spoločenské, hospodárske politické, kultúrne a infraštruktúrne podmienky, ktoré rozhodujú o účinnosti politík, prioritách vlád, vnímavosti obyvateľstva a kapacite hospodárstva krajín.
Pozmeňujúci a doplňujúci návrh
21
Odporúčanie členským štátom, bod 3
3) zabezpečiť systematické začlenenie tematiky prevencie úrazov a zvyšovania bezpečnosti do odbornej prípravy zdravotníckych pracovníkov, aby tieto skupiny odborníkov mohli kompetentným spôsobom poskytovať poradenstvo svojim pacientom, klientom a verejnosti.
(3) zabezpečiť systematické začlenenie tematiky prevencie úrazov a zvyšovania bezpečnosti zlepšovaním vzdelávania a odbornej prípravy zdravotníckych pracovníkov a iného odborného personálu , aby tieto skupiny odborníkov mohli kompetentným spôsobom poskytovať poradenstvo svojim pacientom, klientom a verejnosti.
Zvyšovať informovanosť verejnosti o príčinách a následkoch zdôrazňovaním zodpovednosti jednotlivca a spoločnosti pri prevencii úrazov a podpore bezpečnosti.
Odôvodnenie
Bezpečnosť sa nemôže obmedziť len na vyškolenie zdravotníckeho personálu.
Pridaním textu „zvyšovať informovanosť verejnosti“ sa slovné spojenie „podpora bezpečnosti“ stane jasnejším.
Navyše sa zdôrazňuje úloha každého občana pri prevencii úrazov a pomoci iným.
Pozmeňujúci a doplňujúci návrh
22
Odporúčanie členským štátom, bod 3a (nový)
(3a) zabezpečiť, aby poisťovne majúce prístup k údajom o úrazoch poskytovali členským štátom všetky údaje potrebné na určovanie okolností a miest, pri ktorých najčastejšie dochádza k nehodám, a zabezpečiť, aby sa tieto informácie použili na zlepšenie prevencie.
Odôvodnenie
Je zrejmé, že poisťovne majú údaje o úrazoch a mohli by členským štátom pomôcť pri určovaní oblastí, do ktorých by sa malo prioritne investovať s cieľom predísť ďalším nehodám.
Pozmeňujúci a doplňujúci návrh
23
Odporúčanie Komisii, bod 1
(1) v rámci programu Spoločenstva v oblasti verejného zdravia a jeho nástupníckych programov podporovala a prioritizovala zavedenie systému sledovania úrazov na úrovni Spoločenstva, prostredníctvom ktorého sa budú zhromažďovať údaje o úrazoch získané od členských štátov prostredníctvom národných systémov sledovania úrazov a aby zabezpečila všetkým zainteresovaným stranám ľahký prístup k informáciám uloženým v databáze,
(1) podporovala a prioritizovala zavedenie systému sledovania úrazov na úrovni Spoločenstva, prostredníctvom ktorého sa budú zhromažďovať údaje o úrazoch získané od členských štátov prostredníctvom národných systémov sledovania úrazov, a aby zabezpečila všetkým zainteresovaným stranám ľahký prístup k informáciám uloženým v databáze;
Odôvodnenie
Navrhuje sa vypustenie textu, pretože systém sledovania by sa mal financovať nezávisle.
Ide o trvalú štruktúru, ktorú nie je možné financovať z časovo obmedzeného programu.
Pozmeňujúci a doplňujúci návrh
24
Odporúčanie Komisii, bod 1a (nový)
(1a) predložila legislatívny návrh na vytvorenie systému sledovania úrazov na úrovni Spoločenstva, ktorého účelom je výmena informácií o osvedčených postupoch a poskytovanie informácií v zmysle bodu 1 Európskemu parlamentu a Rade v súlade s článkom 251 zmluvy vrátane presných podrobností o finančných dôsledkoch;
Odôvodnenie
Podľa správy WHO o zdraví v Európe z roku 2005 sú z hľadiska DALY (t. j. rokov života ovplyvnených chorobou –Disability Adjusted Life-Years) jednými z najdôležitejších príčin ochorení v európskom regióne WHO vonkajšie príčiny, t.j. úrazy a otravy (14 %).
Tejto otázke by sa preto mala venovať osobitná pozornosť a špecifické financovanie.
Pozmeňujúci a doplňujúci návrh
25
Odporúčanie Komisii, bod 2
(2) vytvorila mechanizmus výmeny informácií o osvedčených postupoch v rámci celého Spoločenstva a sprístupnila tieto informácie príslušným zainteresovaným stranám,;
vypúšťa sa
Odôvodnenie
Obsah bodu (2) už vyjadruje bod (1) a (1a) (nový).
Pozmeňujúci a doplňujúci návrh
26
Odporúčanie Komisii, bod 3a (nový)
(3a) podporovala prostredníctvom Kohézneho fondu a štrukturálnych fondov činnosti týkajúce sa prevencie úrazov a lepšej a bezpečnejšej infraštruktúry;
Pozmeňujúci a doplňujúci návrh
27
Odporúčanie Komisii, bod 4
(4) podporovala rozvoj osvedčených postupov a opatrení politiky v súvislosti so siedmimi vymedzenými prioritnými oblasťami prostredníctvom zdrojov programu Spoločenstva v oblasti verejného zdravia a nástupníckych programov, a to všeobecného rámca na financovanie opatrení Spoločenstva na podporu spotrebiteľskej politiky a rámcového programu pre výskum ,
(4) vypracovala osvedčené postupy a opatrenia politiky v súvislosti s ôsmimi vymedzenými prioritnými oblasťami; zabezpečila, aby všetky budúce programy týkajúce sa predchádzania úrazov a podpory bezpečnosti zohľadnili nerovnováhy v oblasti zdravia, pričom treba brať do úvahy, že nedostatočný prístup k sociálnej podpore, slabá súdržnosť komunity a sociálne vyčleňovanie znižujú schopnosť ľudí odolávať spoločenským konfliktom bez uchyľovania sa k násiliu vrátane sebapoškodzovania;
Odôvodnenie
Navrhuje sa vypustenie textu, pretože systém sledovania by sa mal financovať nezávisle.
Ide o trvalú štruktúru, ktorú nie je možné financovať z časovo obmedzeného programu.
Pozmeňujúci a doplňujúci návrh
28
Odporúčanie Komisii, bod 5
(5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení a potrebu ďalších opatrení.;
(5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení , potrebu ďalších opatrení a uskutočniť hodnotenie vplyvu existujúcich a budúcich opatrení a činností z rodového hľadiska ;
Odôvodnenie
Návrh odporúčania ani oznámenie Komisie neobsahujú odkaz na žiadne predchádzajúce hodnotenie vplyvu z rodového hľadiska, ani ho nezamýšľajú uskutočniť v budúcnosti.
Zmena tohto stavu si vyžaduje, aby sa hodnotenie vplyvu z rodového hľadiska stalo povinnou súčasťou správy.
DÔVODOVÁ SPRÁVA
Približne 235 000 občanov Európskej únie zomiera každý rok na následky úrazov alebo zranení spôsobených násilím.
To znamená, že každý deň zomrie na následky zranení viac ako 600 ľudí.
Úrazy zvyšujú aj sociálnu a hospodársku záťaž, pretože každoročne je v nemocniciach prijatých 7 miliónov ľudí a 65 miliónov potrebuje lekársku starostlivosť.
V záujme zníženia tejto záťaže zdôrazňuje spravodajkyňa problematiku zhromažďovania údajov a ich kvalitu a vyzdvihuje význam podpory bezpečnosti spolu so zvyšovaním informovanosti o znižovaním nákladov vďaka opatreniam na prevenciu úrazov.
Spravodajkyňa sa navyše snaží objasniť prioritné oblasti a zdôrazniť potrebu medzisektorovej spolupráce a účasti zúčastnených subjektov.
Okrem zohľadnenia významu zhromažďovania informácií v súlade s návrhom odporúčania Rady je cieľom pozmeňujúcich a doplňujúcich návrhov taktiež poskytovanie vysokokvalitných údajov.
Zhromažďovanie množstva údajov má tendenciu skrývať faktory spôsobujúce zranenia.
Preto je potrebné zistiť, prečo a ako dochádza k úrazom.
Napríklad úrazy spojené s dopravnými nehodami sú zaraďované len do jednej štatistickej kategórie.
Táto kategória však nepoukazuje na rôzne faktory, ktoré v skutočnosti majú vplyv na dopravné nehody, ako sú napríklad:
1) fyzická kapacita,
2) nedostatok skúseností,
3) vplyv drog (predovšetkým alkoholu),
4) nedostatočná sústredenosť,
5) rozdiely v spôsobe života (napr. sociálna príslušnosť, kultúra)
6) rizikové správanie (najmä medzi mladými ľuďmi, líši sa aj podľa od pohlavia),
7) okolité podmienky (počasie, mestské/životné prostredie, infraštruktúra, výrobky a služby).
Na zlepšenie predvídateľnosti úrazov je nevyhnutné individuálne prešetriť každý vážny alebo smrteľný prípad a informácie klasifikovať podľa jednotlivých faktorov uvedených vyššie.
Vytvorila by sa tak skutočná základňa na rozvoj účinných postupov a podporu bezpečnosti.
Takisto je možné získať osobitné informácie prepojením rôznych databáz, napríklad Eurostatu a poisťovacích spoločností, ktoré majú prístup k presnejším informáciám o príčinách úrazov.
Návrh odporúčania Rady sa zameriava hlavne na zhromažďovanie informácií o úrazoch zriadením systému sledovania.
V správe sa však podrobnejšie neuvádza spôsob podpory bezpečnosti, hoci je to uvedené v názve.
Bezpečnosť sa spomína v celom dokumente len dvakrát a tento pojem nie je jasne vymedzený.
Na toto treba klásť väčší dôraz, a to predovšetkým v súvislosti so zvyšovaním informovanosti verejnosti.
Je potrebné zvyšovať informovanosť a odbornú prípravu/vzdelávanie príslušných skupín, nielen zdravotníckych pracovníkov.
Napokon nemali by sme zabúdať, že ľudský život je krehký a k úrazom bude stále dochádzať.
Ľudia si musia uvedomiť skutočnosť, ktorá sa v dnes zanedbáva, že so životom sa nemožno zahrávať.
Preto je potrebné zvyšovať informovanosť verejnosti a zlepšovať vzdelávanie, a to predovšetkým u vysokorizikových skupín.
Vedeckým výskumom sa dokázalo, že opatrenia zamerané na prevenciu úrazov pomáhajú znížiť náklady v súkromnom i verejnom sektore.
Čo sa týka súkromného sektoru, stimuly, akými sú finančná podpora alebo odmena by prispeli k zdokonaleniu bezpečnostných opatrení a vybavenia.
S niektorými prioritnými oblasťami, ktoré sa uvádzajú v odporúčaní Rady (bezpečnosť detí a dospievajúcich, bezpečnosť starších občanov, prevencia úrazov zapríčinených výrobkami a službami, prevencia medziľudského násilia), možno súhlasiť.
Je však potrebné objasniť aj iné priority.
Hoci je potrebné venovať osobitnú pozornosť ohrozeným účastníkom cestnej premávky, akými sú cyklisti a chodci, všetci účastníci cestnej premávky podliehajú riziku zranenia, a na to by sa mal v tejto kategórii brať ohľad.
Treba urobiť rozbor úrazov, ktoré patria do kategórie sebapoškodzovania, vzhľadom na to, že niektoré úrazy sa nesprávne do tejto kategórie zaraďujú, kým iné, ktoré boli zapríčinené sebapoškodením, nie sú riadne identifikované.
Športové zranenia tvoria veľkú časť vážnych úrazov, a to aj napriek tomu, že k nim dochádza pod vedením športových trénerov.
V návrhu sa však nespomínajú aktivity voľného času, ktoré sa uskutočňujú bez dohľadu, občas alebo spontánne (napr. skateboarding).
Prioritná oblasť preto musí byť rozšírená o úrazy, ku ktorým dochádza pri športe alebo vo voľnom čase.
Súčasný návrh uvádza len prepojenia medzi subjektmi verejného sektoru (medzirezortná spolupráca), je však takisto potrebné zvážiť i vertikálnu spoluprácu so zúčastnenými subjektmi.
V tejto správe je preto zdôraznená potreba programovej spolupráce s mimovládnymi organizáciami v oblasti prevencie úrazov (najmä s Európskou kanceláriou Svetovej zdravotníckej organizácie).
Prevencia úrazov zahŕňa navyše významné sociálne a morálne úvahy v tom, že kladie dôraz na zodpovednosť jednotlivcov pomáhať iným v rámci miestnej komunity, najmä ľuďom, ktorí sú zraneniami najviac ohrození (napr. deti, dospievajúci, tehotné ženy, starší ľudia a ľudia s postihnutím).
Preto je prepojenie s komunitami rozhodujúcim faktorom znižovania záťaže spôsobenej úrazmi.
Je dôležité spomenúť, že rizikové faktory zranenia sú dané objektívnymi podmienkami.
Treba napríklad prihliadať na sociálno-ekonomické podmienky i rodové hľadisko.
Okrem toho je potrebné brať do úvahy domáce násilie, ako aj súvislosť medzi konzumáciou alkoholu a drog a výskytom zranení.
(CNS)
14.
11.
2006
STANOVISKO Výboru pre práva žien a rodovú rovnosť
pre Výbor pre životné prostredie, verejné zdravie a bezpečnosť potravín
k návrhu odporúčania Rady o prevencii úrazov a zvyšovaní bezpečnosti
( KOM(2006)0329 – C6‑0238/2006 – 2006/0106(CNS) )
Spravodajkyňa výboru požiadaného o stanovisko:
Maria Carlshamre
POZMEŇUJÚCE A DOPLŇUJÚCE NÁVRHY
Výbor pre práva žien a rodovú rovnosť vyzýva Výbor pre životné prostredie, verejné zdravie a bezpečnosť potravín, aby ako gestorský výbor zaradil do svojej správy tieto pozmeňujúce a doplňujúce návrhy:
Text predložený Komisiou
Ú. v.
C ... ..., 14.9.2006, s. ....
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Odôvodnenie 7
(7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame a služby, ktoré využívame.
Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne.
(7) Na rozdiel od mnohých iných príčin chorôb alebo predčasnej smrti je možné predchádzať úrazom tým, že si vytvoríme bezpečnejšie životné prostredie a výrobky, ktoré používame , a služby, ktoré využívame , zvýšením informovanosti verejnosti o dôsledkoch rizikového správania.
Existujú dostatočné dôkazy o účinnosti opatrení na predchádzanie nehodám, ktoré sa ešte stále v rámci Spoločenstva neuplatňujú bežne.
Odôvodnenie
Mnohým úrazom a zraneniam možno predchádzať účinnejším zvýšením informovanosti verejnosti a zmenou rizikového správania, akým je napr. jazda pod vplyvom alkoholu alebo drog a iné.
Pozmeňujúci a doplňujúci návrh
2
Odôvodnenie 9
(9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí a starších občanov).
(9) Napriek skutočnosti, že sa dospelo k výraznému pokroku v niekoľkých oblastiach s bezpečnostnými rizikami ako doprava alebo pracovisko, existujú ďalšie oblasti, ktorým sa venuje oveľa menšia pozornosť (napr. domáce prostredie, trávenie voľného času a šport, nehody a prevencia úrazov detí , žien a starších občanov).
Pozmeňujúci a doplňujúci návrh
3
Odôvodnenie 9 a (nové)
(9a) Napriek najnovším štúdiám sa zranenia v dôsledku domáceho násilia stále podceňujú jednak z hľadiska spôsobenej fyzickej a psychologickej ujmy, ako aj z hľadiska finančného zaťaženia systémov zdravotníckej starostlivosti a sociálneho zabezpečenia.
Odôvodnenie
Nedávna britská štúdia odhadla ročné náklady v súvislosti s domácim násilím na 23 miliárd britských libier, pričom priame náklady na systém zdravotníckej starostlivosti a hospodárske straty v dôsledku zranení predstavovali viac ako 4 miliardy britských libier.
Pozmeňujúci a doplňujúci návrh
4
Odôvodnenie 9 b (nové)
(9b) Je potrebné venovať pozornosť súvislosti medzi dostupnosťou a požívaním alkoholu alebo omamných látok a výskytom zranení spôsobených násilnými činmi alebo nehôd, predovšetkým nehôd pri cestnej premávke.
Pozmeňujúci a doplňujúci návrh
5
Odôvodnenie 11
(11) V záujme efektívneho využívania zdrojov programu Spoločenstva v oblasti verejného zdravia a čo najefektívnejšieho prístupu k prevencii úrazov bolo vymedzených sedem prioritných oblastí: bezpečnosť detí a dospievajúcich, bezpečnosť starších občanov, bezpečnosť zraniteľných účastníkov cestnej premávky, prevencia športových úrazov, prevencia úrazov zapríčinených výrobkami alebo službami, prevencia sebapoškodzovania a prevencia násilia.
Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej implementácie v členských štátoch.
(11) V záujme efektívneho využívania zdrojov programu Spoločenstva v oblasti verejného zdravia a čo najefektívnejšieho prístupu k prevencii úrazov bolo vymedzených sedem prioritných oblastí: bezpečnosť detí a dospievajúcich, bezpečnosť starších občanov, bezpečnosť zraniteľných účastníkov cestnej premávky, prevencia športových úrazov, prevencia úrazov zapríčinených výrobkami alebo službami, prevencia sebapoškodzovania a prevencia násilia, predovšetkým na ženách.
Tieto prioritné oblasti boli vymedzené vzhľadom na spoločenský dosah úrazov (počet prípadov a závažnosť úrazov), dôkazy o efektívnosti zásahov a možnosť úspešnej realizácie v členských štátoch.
Pozmeňujúci a doplňujúci návrh
6
Odporúčania pre členské štáty 1
(1) vytvoriť vnútroštátny systém sledovania a vykazovania úrazov, prostredníctvom ktorého by sa poskytovali porovnateľné informácie, monitoroval vývoj rizika úrazov a účinky preventívnych opatrení v priebehu určitého časového obdobia a posudzovala potreba ďalších iniciatív v oblasti bezpečnosti výrobkov a služieb;
(1) vytvoriť vnútroštátny systém sledovania a vykazovania úrazov, prostredníctvom ktorého by sa poskytovali porovnateľné informácie a klasifikácia údajov podľa pohlavia a veku , monitoroval vývoj rizika úrazov a účinky preventívnych opatrení v priebehu určitého časového obdobia a posudzovala potreba ďalších iniciatív predovšetkým v oblasti bezpečnosti výrobkov a služieb a ďalej v oblasti informovanosti verejnosti, venujúc osobitnú pozornosť ohrozeným skupinám osôb, akými sú mladí ľudia. ;
Odôvodnenie
Pri zhromažďovaní štatistických údajov by bolo dôležité zohľadňovať rodové hľadisko, aby sa zistilo, aké druhy nehôd sa stávajú väčšinou mužom a aké ženám, a mať možnosť analýzy na základe veku.
Pozmeňujúci a doplňujúci návrh
7
Odporúčania pre členské štáty 2
(2) Vypracovať národné plány prevencie nehôd a úrazov, iniciovať medzirezortnú spoluprácu a zlepšiť možnosti financovania kampaní, zvyšovať bezpečnosť a implementovať takéto národné plány v praxi, pričom by sa mala venovať osobitná pozornosť deťom, starším ľuďom a zraniteľným účastníkom cestnej premávky a osobitný ohľad by sa mal brať na športové úrazy, úrazy zapríčinené výrobkami a službami, násilie a sebapoškodzovanie,
(2) vypracovať národné plány prevencie nehôd a úrazov, iniciovať medzirezortnú spoluprácu a zlepšiť možnosti financovania kampaní, zvyšovať bezpečnosť a uskutočňovať takéto národné plány v praxi, pričom by sa mala venovať osobitná pozornosť deťom, najmä mladým dievčatám, starším ľuďom, postihnutým, ženám, a ohrozeným účastníkom cestnej premávky a osobitný ohľad by sa mal brať na športové úrazy, zranenia zapríčinené zmrzačovaním ženských pohlavných orgánov, úrazy zapríčinené výrobkami a službami, násilie , najmä domáce násilie a sebapoškodzovanie.
Odôvodnenie
Vzhľadom na vysoký počet zranení zapríčinených v dôsledku domáceho násilia a na skutočnosť, že jeho obeťami sú väčšinou ženy a mladé prisťahovalkyne, je potrebné zaradiť ho medzi priority spolu so zraneniami zapríčinenými zmrzačovaním ženských pohlavných orgánov.
Pozmeňujúci a doplňujúci návrh
8
Odporúčanie Komisii 5
(5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení a potrebu ďalších opatrení.;
(5) štyri roky po prijatí tohto odporúčania vypracovala hodnotiacu správu s cieľom posúdiť účinnosť navrhovaných opatrení , potrebu ďalších opatrení a uskutočniť hodnotenie vplyvu existujúcich a budúcich opatrení a činností z rodového hľadiska ;
Odôvodnenie
Návrh odporúčania ani oznámenie Komisie neobsahujú odkaz na žiadne predchádzajúce hodnotenie vplyvu z rodového hľadiska, ani ho nezamýšľajú uskutočniť v budúcnosti.
Na zmenu tejto situácie je potrebné, aby sa hodnotenie vplyvu z rodového hľadiska stalo povinnou súčasťou správy.
POSTUP
Názov
Návrh odporúčania Rady o prevencii úrazov a zvyšovaní bezpečnosti
Referenčné čísla
KOM(2006)0329 – C6‑0238/2006 – 2006/0106(CNS)
Gestorský výbor
ENVI
Výbor, ktorý predložil stanovisko dátum oznámenia na schôdzi
FEMM 5.9.2006
Rozšírená spolupráca - dátum oznámenia na schôdzi
Spravodajca výboru požiadaného o stanovisko dátum menovania
Maria Carlshamre 11.7.2006
Predchádzajúci spravodajca výboru požiadaného o stanovisko
Prerokovanie vo výbore
5.10.2006
13.11.2006
Dátum prijatia
13.11.2006
Výsledok záverečného hlasovania
+:
–:
0:
23
Poslanci prítomní na záverečnom hlasovaní
Edit Bauer, Hiltrud Breyer, Maria Carlshamre, Ilda Figueiredo, Věra Flasarová, Lívia Járóka, Piia-Noora Kauppi, Rodi Kratsa-Tsagaropoulou, Siiri Oviir, Marie Panayotopoulos-Cassiotou, Marie-Line Reynaud, Teresa Riera Madurell, Raül Romeva i Rueda, Amalia Sartori, Eva-Britt Svensson, Anne Van Lancker, Corien Wortmann-Kool, Anna Záborská
Náhradníci prítomní na záverečnom hlasovaní
Lidia Joanna Geringer de Oedenberg, Anna Hedh, Zita Pleštinská
Náhradníci (čl. 178 ods. 2) prítomní na záverečnom hlasovaní
Albert Deß, Viktória Mohácsi
Poznámky (údaje, ktoré sú k dispozícii iba v jednej jazykovej verzii)
...
POSTUP
Názov
Návrh odporúčania Rady o prevencii úrazov a zvyšovaní bezpečnosti
Referenčné čísla
KOM(2006)0329 - C6-0238/2006 - 2006/0106(CNS)
Dátum konzultácie s Parlamentom
11.7.2006
Gestorský výbor dátum oznámenia na schôdzi
ENVI 5.9.2006
Výbory požiadané o stanovisko dátum oznámenia na schôdzi
EMPL 5.9.2006
TRAN
5.9.2006
FEMM
5.9.2006
Bez predloženia stanoviska dátum rozhodnutia
EMPL
10.7.2006
TRAN
12.7.2006
Rozšírená spolupráca
dátum oznámenia na schôdzi
-
Spravodajca dátum menovania
Kathy Sinnott 13.7.2006
Predchádzajúci spravodajca
-
Zjednodušený postup - dátum rozhodnutia
Dátum rozhodnutia
-
Konzultácia s Európskym hospodárskym a sociálnym výborom - dátum rozhodnutia na schôdzi
-
Prerokovanie vo výbore
10.10.2006
Dátum prijatia
21.11.2006
Výsledok záverečného hlasovania
+:
–:
0:
43 1 1
Poslanci prítomní na záverečnom hlasovaní
Adamos Adamou, Georgs Andrejevs, Irena Belohorská, Johannes Blokland, Frieda Brepoels, Dorette Corbey, Chris Davies, Avril Doyle, Edite Estrela, Jill Evans, Anne Ferreira, Karl-Heinz Florenz, Alessandro Foglietta, Matthias Groote, Françoise Grossetête, Satu Hassi, Jens Holm, Mary Honeyball, Caroline Jackson, Aldis Kušķis, Peter Liese, Jules Maaten, Roberto Musacchio, Péter Olajos, Adriana Poli Bortone, Vittorio Prodi, Frédérique Ries, Dagmar Roth-Berendt, Guido Sacconi, Kathy Sinnott, Antonios Trakatellis, Evangelia Tzampazi, Thomas Ulmer, Anja Weisgerber, Åsa Westlund, Anders Wijkman
Náhradníci prítomní na záverečnom hlasovaní
Bairbre de Brún, Milan Gaľa, Vasco Graça Moura, Ria Oomen-Ruijten, Pál Schmitt, Renate Sommer, Bart Staes, Andres Tarand, Marcello Vernola
Náhradníci (čl. 178 ods. 2) prítomní na záverečnom hlasovaní
Jens Holm
Dátum predloženia
23.11.2006
Poznámky (údaje, ktoré sú k dispozícii iba v jednej jazykovej verzii)
-
