Plenárne zasadnutie EP (12. - 13. októbra 2011)
Inštitúcie
2011-10-11 - 16:39
V nadväznosti na holandsko-fínske rozhodnutie zablokovať pristúpenie Bulharska a Rumunska k schengenskému priestoru bez hraníc sa poslanci budú predstaviteľov Komisie a Rady pýtať, či považujú za spravodlivé a legálne požadovať od týchto krajín splnenie dodatočných kritérií a odložiť tak ich členstvo na neurčito.
Obe krajiny podľa poslancov splnili všetky podmienky na pristúpenie a nemali by sa stať obeťou populizmu.
Hlasovanie o uznesení prebehne vo štvrtok.
Blížiace sa zasadnutie Európskej rady, ktoré sa uskutoční 23. októbra v Bruseli, bude v stredu predmetom diskusie poslancov so zástupcami Rady a Komisie.
Hlavnými témami bude hospodárska politika, najmä konkurencieschopnosť EÚ a rast, ako aj príprava na samit štátov G20 a konferencia o klimatických zmenách v Durbane, ktoré sa uskutočnia v novembri.
V nasledujúcej sekcii nájdete základné informácie o plenárnom zasadnutí.
Celý súhrnný článok sme postupne aktualizovali o najnovšie správy.
20111010FCS28752
Spravodaj plenárneho zasadnutia EP (12. - 13. októbra 2011)
Newsletter Schengen: Poslanci žiadajú spravodlivé rozhodnutie o pristúpení Bulharska a Rumunska
V nadväznosti na holandsko-fínske rozhodnutie zablokovať pristúpenie Bulharska a Rumunska k schengenskému priestoru bez hraníc sa poslanci budú predstaviteľov Komisie a Rady pýtať, či považujú za spravodlivé a legálne požadovať od týchto krajín splnenie dodatočných kritérií a odložiť tak ich členstvo na neurčito.
Obe krajiny podľa poslancov splnili všetky podmienky na pristúpenie a nemali by sa stať obeťou populizmu.
Hlasovanie o uznesení prebehne vo štvrtok.
Príprava na zasadnutie Európskej rady
Blížiace sa zasadnutie Európskej rady, ktoré sa uskutoční 23. októbra v Bruseli, bude v stredu predmetom diskusie poslancov so zástupcami Rady a Komisie.
Hlavnými témami bude hospodárska politika, najmä konkurencieschopnosť EÚ a rast, ako aj príprava na samit štátov G20 a konferencia o klimatických zmenách v Durbane, ktoré sa uskutočnia v novembri.
Poslanci budú diskutovať o situácii v Jemene a Bahrajne
Najnovším vývojom v Jemene a Bahrajne sa bude Parlament zaoberať v stredu večer, diskusie sa zúčastnia aj zástupcovia Rady.
Nové pravidlá vývozu strelných zbraní
Poslanci budú vo štvrtok hlasovať o nových pravidlá EÚ zameraných na kontrolu vývozu strelných zbraní určených na civilné využitie, napríklad na šport alebo na lov.
Finálna podoba pravidiel je výsledkom dohody Parlamentu s Radou.
Garantujúc maximálnu možnú mieru bezpečnosti, poslanci presadili, aby lovci a športovci opúšťajúci územie EÚ na krátku dobu nemuseli absolvovať nadbytočné procedúry.
Program zasadnutia Plenárne zasadnutie naživo Tlačové konferencie a iné udalosti EuroparlTV Audiovizuálna služba pre novinárov
Otvoreniu plenárneho zasadnutia dominoval vývoj na Blízkom východe a rozsudok nad Tymošenkovou
Predseda Európskeho parlamentu dnes (12.10.) privítal demokratický pokrok na Blízkom východe, zároveň však odsúdil pretrvávajúce násilnosti v niektorých krajinách.
Parlament tiež odsúdil sedemročný trest odňatia slobody pre predstaviteľku ukrajinskej opozície Júliu Tymošenkovú.
Napriek obavám o osud utečencov Jerzy Buzek privítal stabilizáciu situácie v Líbyi, ako aj smerovanie Tuniska k slobodným voľbám.
Predseda Európskeho parlamentu navštívi Tunisko v najbližších týždňoch, aby tam tlmočil parlamentnú podporu dobrým susedským vzťahom a vzájomnej spolupráci.
Predseda Buzek odsúdil násilie v Egypte a vyzval zodpovedné orgány aby predchádzali sporom a podporovali náboženskú toleranciu.
Zároveň odsúdil nedávne násilnosti v Sýrii a Jemene a vyzval medzinárodné spoločenstvo, aby sa "postavilo týmto brutálnym režimom."
Rozsudok nad Tymošenkovou "politicky motivovaný"
Rozsudok nad Júliou Tymošenkovou, ktorý poslal bývalú ukrajinskú premiérku do väzenia na sedem rokov, bol "politicky motivovaným aktom selektívne uplatňovaného práva," vyhlásil Jerzy Buzek zdôrazňujúc, že náležité uplatňovanie práva je základnou podmienkou podpisu akejkoľvek dohody o spolupráci medzi EÚ a Ukrajinou.
Ďalšie oznámenia
Lena Ek (ALDE, SE) sa vzdala poslaneckého mandátu, aby sa mohla stať členkou švédskej vlády.
Hlasovanie o uznesení o situácii v Ukrajine sa uskutoční počas nasledujúceho plenárneho zasadnutia v Štrasburgu (24. - 27. októbra).
Konečný návrh programu Spravodaj plenárneho zasadnutia Sledujte plenárne zasadnutie naživo EuroparlTV Audiovizuálna služba pre novinárov Tlačové konferencie
Kríza v eurozóne: Europoslanci požadujú ďalšiu harmonizáciu a reformy
Európsky parlament v dnes (13.10.) schválenom uznesení požaduje komplexný plán, ktorý by vyviedol EÚ z krízy.
Jeho súčasťou by mala byť rekapitalizácia európskych bánk, ďalšia harmonizácia daňových systémov členských štátov, vydávanie eurobondov a posilnenie pravidiel hospodárskeho riadenia EÚ pre eurozónu.
V rozprave sa poslanci nevyhli ani slovenskému odmietnutiu eurovalu.
Europoslanci vyzvali Európsku komisiu, aby predložila európsky plán s jasným harmonogramom, ktorého cieľom by malo byť obnovenie dôvery na trhoch.
Plán by sa mal realizovať prostredníctvom európskych inštitúcií a nie na medzivládnej úrovni, uvádza sa v uznesení, ktoré dnes schválil Európsky parlament.
Rekapitalizácia bánk by mala byť podľa Parlamentu riadená na úrovni EÚ a nie na národnej úrovni.
Europoslanci vyzvali na uskutočnenie reformy európskeho nariadenia o finančných trhoch s cieľom zvýšiť odolnosť ekonomiky EÚ voči budúcim krízam.
Členské štáty by tiež mali pristúpiť ku koordinácii a harmonizácii ich daňových systémov a zaviesť spoločné opatrenia na boj proti podvodom, uvádza sa v uznesení.
Eurobondy a projektové dlhopisy
V snahe podporiť rast europoslanci žiadajú zavedenie tzv. projektových bondov a nový mechanizmus, ktorý by umožnil Európskej komisii rýchlejšie a účinnejšie presadzovať trhové pravidlá EÚ v jednotlivých členských štátoch.
V súvislosti s krízou v eurozóne by Európska komisia mala vypracovať správu o možnosti zavedenie európskych dlhopisov (tzv. eurobondov) na základe spoločnej a nerozdielnej zodpovednosti, a to do konca roka 2011.
Cieľom je posilniť fiškálnu disciplínu a zvýšiť stabilitu v eurozóne a na trhoch.
Europoslanci tiež žiadajú posilnenie spoločného hospodárskeho riadenia pre krajiny eurozóny.
Slovenské nie eurovalu: Jednohlasnosť rozhodovania spochybnená
K slovenskému odmietnutiu európskeho nástroja finančnej stability (tzv. eurovalu I) sa počas včerajšej rozpravy vyjadrilo niekoľko poslancov.
Niektorí vo svojich reakciách spochybnili efektívnosť jednohlasného rozhodovania v prípade záchranného mechanizmu, iní Slovensku gratulovali k principiálnemu postoju v "demokratickej revolúcii proti bláznovstvu eura."
Ďalší postup
Uznesenie bude zaslané Európskej rade, ktorá sa zíde 23. októbra v Bruseli.
Prijatý text bude dostupný tu (zvoľte dátum 13.10.2011) Sledujte rozpravu zo záznamu (zvoľte dátum 12.10.2011)
Schengen: Bulharsko a Rumunsko by sa nemali stať obeťou populizmu, tvrdia europoslanci
©Belga/EPA Členské štáty by mali zanechať národný populizmus a rozhodnúť o pristúpení Bulharska a Rumunska do schengenského priestoru výlučne na základe existujúcich kritérií, uvádza sa v dnes (13.10.) schválenom uznesení Európskeho parlamentu.
Europoslanci vyzvali Európsku radu, aby prijala opatrenia, ktoré by umožnili obom krajinám vstúpiť do zóny bez hraničných kontrol.
V nadväznosti na holandsko-fínske rozhodnutie z 22. septembra o zablokovaní vstupu Bulharska a Rumunska do schengenskej zóny dnes europoslanci vyjadrili veľkou väčšinou hlasov obom krajinám podporu.
Bulharsko a Rumunsko splnilo všetky kritéria na vstup, uviedli europoslanci.
Obe krajiny v plnej miere zaviedli schengenské pravidlá, ktoré sú "jedinou podmienkou na ich vstup do schengenského priestoru."
Parlament vyzval všetky členské štáty, aby rozhodovali o ich pristúpení "výhradne na základe schengenského acquis a schengenských postupov."
Nie je možné ukladať dodatočné kritériá v procese prístupu, zdôraznili europoslanci vyzývajúc členské štáty, aby rešpektovali svoje záväzky a "neuprednostňovali národný populizmus."
Europoslanci zamietli pozmeňovací návrh, ktorý žiadal Európsku komisiu o vypracovanie legislatívneho návrhu na posilnenie schengenských pravidiel aj prostredníctvom zavedenia dodatočných kritérií v oblasti boja proti organizovaného zločinu a korupcii.
Bezpečnosť vonkajších hraníc zabezpečená
"Obe krajiny zásadným spôsobom prepracovali a reorganizovali svoje systémy integrovaného riadenia hraníc značnými investíciami do svojich orgánov presadzovania práva ... a viditeľne posilnili svoje inštitucionálne a právne rámce, čo sa uznáva vo všetkých správach schengenského hodnotenia," uvádza sa v uznesení.
Európsky parlament tiež poukázal na "vytrvalú podporu a solidaritu, ktorú Bulharsko a Rumunsko preukázali ako spoľahliví partneri v juhovýchodnej Európe, spolu s ich neustálou účasťou na zabezpečovaní hraníc v tejto časti EÚ."
"Bulharsko a Rumunsko si zaslúžia byť súčasťou schengenského priestoru.
Splnili všetky požadované kritériá.
Ich hranice sú bezpečné," uviedol predseda Európskeho parlamentu, Jerzy Buzek vyzývajúc členské štáty, aby "prijali rozhodnutie o rozšírení schengenskej zóny len na základe schengenských pravidiel a postupov.
Bulharsko a Rumunsko by mali mať možnosť spoľahnúť sa na solidaritu a spravodlivosť ich partnerov v EÚ," dodal na záver.
Postup: Nelegislatívne uznesenie
Prijatý text bude dostupný tu (zvoľte dátum 13.10.2011) Sledujte rozpravu zo záznamu (zvoľte dátum 12.10.2011)
SK
1
PHOTO
20111006PHT28483.jpg
SK
2
PHOTO
20111006PHT28465.jpg
SK
3
LINK
/activities/plenary/home.do?language=SK
SK
4
LINK
/wps-europarl-internet/frd/live/live-video?language=sk
SK
5
LINK
/wps-europarl-internet/frd/live/live-program?language=sk
SK
6
LINK
http://www.europarltv.europa.eu/sk/home.aspx
SK
7
LINK
http://audiovisual.europarl.europa.eu/
SK
8
PHOTO
20111003PHT28058.jpg
SK
11
LINK
/wps-europarl-internet/frd/live/live-video?language=sk
SK
12
LINK
http://www.europarltv.europa.eu/sk/home.aspx
SK
13
LINK
http://audiovisual.europarl.europa.eu/
SK
14
LINK
/wps-europarl-internet/frd/live/live-program;jsessionid=AB49150B30AA3A5091C5E8DC9052BCA0?language=sk
SK
15
PHOTO
20111012PHT29046.jpg
SK
16
LINK
/activities/plenary/ta/calendar.do?language=SK
SK
17
LINK
/wps-europarl-internet/frd/vod/research-by-date?language=sk
SK
18
PHOTO
20111012PHT29072.jpg
SK
19
LINK
/activities/plenary/ta/calendar.do?language=SK
SK
20
LINK
/wps-europarl-internet/frd/vod/research-by-date?language=sk
-//EP//TEXT AGENDA 20111012 SYN NOT XML V0//SK
-//EP//TEXT IM-PRESS 20111003NEW28045 FULL-TEXT NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
