A7-0271/2010
6.10.2010
SPRÁVA
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
(KOM(2010)0452 – C7‑0223/2010 – 2010/2164(BUD))
Výbor pre rozpočet
Spravodajkyňa: Barbara Matera
PE 448.850v02-00
OBSAH
NÁVRH UZNESENIA EURÓPSKEHO PARLAMENTU..........
Error!
Bookmark not defined.
PRÍLOHA: ROZHODNUTIE EURÓPSKEHO PARLAMENTU A RADY Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
PRÍLOHA: LIST VÝBORU PRE ZAMESTNANOSŤ A SOCIÁLNE VECI Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE.
Error!
Bookmark not defined.
NÁVRH UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
( KOM(2010)0452 – C7‑0223/2010 – 2010/2164(BUD) )
Európsky parlament ,
– so zreteľom na návrh Komisie pre Európsky parlament a Radu ( KOM(2010)0452 – C7-0223/2010 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. (medziinštitucionálna dohoda zo 17. mája 2006), a najmä na jej bod 28,
– so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. (nariadenie o EGF),
– so zreteľom na stanovisko Výboru pre zamestnanosť a sociálne veci,
– so zreteľom na správu Výboru pre rozpočet ( A7-0271/2010 ),
A. keďže Európska únia ustanovila príslušné legislatívne a rozpočtové nástroje s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce,
B. keďže rozsah pôsobnosti EGF bol rozšírený pre žiadosti podané po 1. máji 2009 s cieľom zahrnúť podporu pre pracovníkov prepustených priamo v dôsledku globálnej hospodárskej a finančnej krízy,
C. keďže finančná pomoc Európskej únie prepusteným pracovníkom by mala byť dynamická a dostupná čo najrýchlejšie a najúčinnejšie v súlade so spoločným vyhlásením Európskeho parlamentu, Rady a Komisie, ktoré bolo prijaté v rámci zmierovacieho zasadnutia 17. júla 2008, a mala by riadne zohľadňovať medziinštitucionálnu dohodu zo 17. mája 2006 v súvislosti s prijímaním rozhodnutí o mobilizácii Európskeho fondu na prispôsobenie sa globalizácii (EGF),
D. keďže Portugalsko požiadalo o pomoc v súvislosti s prepustením 839 pracovníkov z podniku Qimonda AG, nadnárodnej firmy pôsobiacej v odvetví elektroniky v regióne Norte na úrovni NUTS II,
E. keďže žiadosť spĺňa kritériá oprávnenosti stanovené nariadením o EGF,
1. žiada zúčastnené inštitúcie, aby vyvinuli potrebné úsilie na urýchlenie mobilizácie EGF;
2. pripomína záväzok inštitúcií zabezpečiť hladký a rýchly postup prijímania rozhodnutí o mobilizácii EGF a poskytnúť jednorazovú, časovo obmedzenú individuálnu podporu zameranú na pomoc pracovníkom, ktorí boli prepustení v dôsledku globalizácie a finančnej a hospodárskej krízy; v tejto súvislosti zdôrazňuje úlohu, ktorú EGF môže zohrávať pri opätovnom začleňovaní prepustených pracovníkov do trhu práce;
3. zdôrazňuje, že v súlade s článkom 6 nariadenia o EGF by sa malo zaistiť, aby EGF podporoval opätovné začlenenie jednotlivých prepustených pracovníkov do zamestnania; opakovane zdôrazňuje, že pomoc z EGF nesmie nahrádzať opatrenia, za ktoré sú podľa vnútroštátneho práva alebo kolektívnych zmlúv zodpovedné podniky, ani opatrenia na reštrukturalizáciu podnikov alebo odvetví;
4. berie na vedomie, že informácie poskytované o koordinovanom balíčku personalizovaných služieb, ktoré sa majú financovať z EGF, obsahujú podrobné informácie o komplementárnosti s akciami financovanými zo štrukturálnych fondov; pripomína svoju požiadavku, aby sa predložilo komparatívne zhodnotenie týchto údajov aj v príslušných výročných správach;
5. v súvislosti s mobilizáciou EGF víta skutočnosť, že Komisia navrhla alternatívny zdroj platobných rozpočtových prostriedkov pre nevyužité prostriedky Európskeho sociálneho fondu po tom, čo jej Európsky parlament často pripomínal, že EGF bol zriadený ako samostatný, osobitný nástroj s vlastnými cieľmi a lehotami a že je preto potrebné určiť rozpočtové riadky vhodné na presuny;
6. poznamenáva, že s cieľom mobilizovať EGF pre tento prípad sa platobné rozpočtové prostriedky presunú z rozpočtového riadka určeného na podporu MSP a inovácie; vyjadruje poľutovanie nad vážnymi nedostatkami Európskej komisie pri plnení rámcových programov pre konkurencieschopnosť a inovácie, najmä počas hospodárskej krízy, ktorá by mohla výrazne zvýšiť potrebu takejto podpory;
7. pripomína, že fungovanie a pridaná hodnota EGF by sa mali posúdiť v kontexte všeobecného hodnotenia programov a rozličných iných nástrojov vytvorených na základe MID zo 17. mája 2006, a to v rámci postupu preskúmania viacročného finančného rámca na roky 2007 – 2013 v polovici obdobia;
8. víta nový formát návrhu Komisie, ktorý v dôvodovej správe uvádza jasné a podrobné informácie o žiadosti, analyzuje kritériá oprávnenosti a vysvetľuje dôvody, ktoré viedli k jej schváleniu, čo je v súlade s požiadavkami Parlamentu;
9. schvaľuje rozhodnutie, ktoré je uvedené v prílohe k tomuto uzneseniu;
10. poveruje svojho predsedu, aby podpísal rozhodnutie spoločne s predsedom Rady a zabezpečil jeho uverejnenie v Úradnom vestníku Európskej únie;
11. poveruje svojho predsedu, aby postúpil toto uznesenie spolu s prílohou Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
z xxx
o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2009/023 PT/Qimonda, Portugalsko)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. , a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. , a najmä na jeho článok 12 ods. 3,
so zreteľom na návrh Európskej komisie
Ú. v.
EÚ C [...], [...], s. [...]. ,
keďže:
(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní do trhu práce;
(2) rozsah pôsobnosti EGF bol rozšírený o žiadosti podané po 1. máji 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy;
(3) medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR;
(4) Portugalsko predložilo 17. decembra 2009 žiadosť o mobilizáciu EGF v súvislosti s prepúšťaním v podniku Qimonda Portugal S. A. a do 28. apríla 2010 ju doplnilo o ďalšie informácie.
Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006.
Komisia preto navrhuje uvoľniť prostriedky vo výške 2 405 671 EUR;
(5) EGF by sa mal preto mobilizovať s cieľom poskytnúť finančný príspevok v súvislosti so žiadosťou Portugalska.
ROZHODLI TAKTO:
Článok 1
V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 2 405 671 EUR vo forme viazaných a platobných rozpočtových prostriedkov.
Článok 2
Toto rozhodnutie sa uverejní v Úradnom vestníku Európskej únie .
V
Za Európsky parlament Za Radu
predseda predseda
DÔVODOVÁ SPRÁVA
I. Východiská
Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu.
Podľa ustanovení bodu 28 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. a článku 12 nariadenia (ES) č. 1927/2006
Ú. v.
EÚ L 406, 30.12.2006, s.
1. fond nesmie prekročiť maximálnu sumu 500 miliónov EUR, ktorá sa čerpá z rezervy v rámci stropu celkových výdavkov z predchádzajúceho roka a/alebo zo zrušených viazaných rozpočtových prostriedkov z predchádzajúcich dvoch rokov s výnimkou prostriedkov, ktoré súvisia s okruhom 1b.
Príslušné sumy sa zahrnú do rozpočtu ako rezerva, hneď ako sa určia dostatočné rezervy a/alebo zrušené záväzky.
Čo sa týka postupu na využitie prostriedkov z fondu, Komisia v prípade kladného posúdenia žiadosti predloží rozpočtovému orgánu návrh na mobilizáciu fondu spolu s príslušnou žiadosťou o presun prostriedkov.
Zároveň sa môže usporiadať trialóg na dosiahnutie dohody o využívaní fondu a o požadovaných sumách.
Trialóg sa môže uskutočniť v zjednodušenej forme.
II.
Aktuálny stav: návrh Komisie
Komisia prijala 2. septembra 2010 tri nové návrhy rozhodnutia o mobilizácii EGF v prospech Španielska, Portugalska a Dánska s cieľom podporiť opätovné začlenenie pracovníkov, ktorí boli prepustení z dôvodu globálnej finančnej a hospodárskej krízy, do trhu práce.
Toto je šestnásta žiadosť, ktorá sa má preskúmať v rámci rozpočtu na rok 2010, a týka sa mobilizácie celkovej sumy 2 405 671 EUR z EGF v prospech Portugalska.
Týka sa 839 pracovníkov prepustených z podniku Qimonda Portugal S.A. pôsobiacich v odvetví elektroniky v regióne Norte na úrovni NUTS II počas štvormesačného referenčného obdobia od 8. júna 2009 do 8. októbra 2009.
Táto žiadosť, vec EGF/2009/023 PT/Qimonda , bola Komisii predložená 17. decembra 2009 a 28. apríla 2010 bola doplnená o dodatočné informácie.
Žiadosť bola založená na intervenčných kritériách podľa článku 2 písm. a) nariadenia EGF, podľa ktorého je potrebných najmenej 500 prepustených pracovníkov v období štyroch mesiacov v jednom podniku vrátane pracovníkov prepustených u jeho dodávateľov alebo u nadväzujúcich výrobcov, a bola podaná v lehote 10 týždňov (článok 5 nariadenia).
Posúdenie Komisie vychádzalo z hodnotenia súvislosti medzi prepúšťaním a významnými štrukturálnymi zmenami v usporiadaní svetového obchodu alebo finančnou krízou, nepredvídateľného charakteru prepúšťania, preukázania počtu prípadov prepustenia a súladu s kritériami uvedenými v článku 2 písm. a), vysvetlenia nepredvídateľného charakteru tohto prepúšťania, uvedenia prepúšťajúcich podnikov a pracovníkov, ktorých sa pomoc týka, príslušného územia a jeho orgánov a zúčastnených strán, vplyvu prepúšťania na miestnu, regionálnu alebo vnútroštátnu zamestnanosť, koordinovaného súboru personalizovaných služieb, ktoré sa majú financovať, vrátane zlučiteľnosti s opatreniami financovanými zo štrukturálnych fondov, dátumov začiatku alebo plánovaného začiatku poskytovania personalizovaných služieb dotknutým pracovníkom, postupov konzultácií so sociálnymi partnermi a riadiacich a kontrolných systémov.
V súlade s posúdením Komisie žiadosť spĺňa kritériá oprávnenosti stanovené nariadením o EGF a Komisia odporúča rozpočtovému orgánu, aby žiadosti schválil.
S cieľom mobilizovať fond Komisia predložila rozpočtovému orgánu žiadosť o presun (DEC 13/2010) celkovej sumy vo výške 2 405 671 EUR z rezervy pre EGF (40 02 43) v záväzkoch a z rozpočtového riadka „Ukončenie programu pre podniky: zlepšenie finančného prostredia pre malé a stredné podniky (MSP)“ (01 04 05) v platbách do rozpočtových riadkov EGF (04 05 01).
Po prvýkrát našla Komisia na základe početných žiadostí Európskeho parlamentu alternatívny zdroj platobných rozpočtových prostriedkov, ktoré nepochádzajú z nevyužitých prostriedkov ESF.
MID umožňuje mobilizáciu fondu s ročným stropom vo výške 500 miliónov EUR.
V článku 12 ods. 6 nariadenia o EGF sa vyžaduje, aby k 1. septembru každý rok zostalo k dispozícii najmenej 25 % ročnej maximálnej sumy EGF na pokrytie potrieb, ktoré vzniknú do konca roka.
V roku 2010 už rozpočtový orgán schválil osem návrhov na mobilizáciu fondu a presun do oblasti technickej pomoci v celkovej výške 20 991 554 EUR, takže k dispozícii ostáva suma 481 228 446 EUR.
III.
Postup
Komisia predložila žiadosť o presun prostriedkov
DEC 13/2010 z .........
2010 s cieľom zahrnúť do rozpočtu na rok 2010 osobitné viazané a platobné rozpočtové prostriedky v súlade s bodom 28 medziinštitucionálnej dohody zo 17. mája 2006.
Trialóg o návrhu rozhodnutia o mobilizácii EGF, ktorý predložila Komisia, by sa mohol uskutočniť v zjednodušenej podobe (výmena listov), ako je uvedené v článku 12 ods. 5 právneho základu, okrem prípadu, že medzi Parlamentom a Radou sa nedosiahne dohoda.
Podľa internej dohody by sa mal Výbor pre zamestnanosť a sociálne veci (EMPL) zapojiť do tohto procesu s cieľom poskytnúť konštruktívnu podporu a prispieť k hodnoteniu žiadostí o uvoľnenie prostriedkov z fondu.
Výbor EMPL Európskeho parlamentu po zhodnotení žiadosti vyjadril svoj názor na mobilizáciu fondu v stanovisku pripojenom k tejto správe.
Európsky parlament, Rada a Komisia v spoločnom vyhlásení, ktoré prijali v rámci zmierovacieho zasadnutia dňa 17. júla 2008, potvrdili, že s náležitým zreteľom na medziinštitucionálnu dohodu je dôležité zabezpečiť rýchly postup prijímania rozhodnutí o mobilizácii fondu.
PRÍLOHA: LIST VÝBORU PRE ZAMESTNANOSŤ A SOCIÁLNE VECI
ES/sg
D(2010)46644
Vážený pán Alain Lamassoure
predseda Výboru pre rozpočet
ASP 13E158
Vec: Stanovisko k mobilizácii Európskeho fondu na prispôsobenie sa globalizácii (EGF) súvislosti so žiadosťou EGF/2009/023 PT/Qimonda (KOM(2010)452 v konečnom znení)
Vážený pán Lamassoure,
Výbor pre zamestnanosť a sociálne veci (EMPL), ako aj jeho pracovná skupina pre EGF preskúmali mobilizáciu EGF v súvislosti so žiadosťou EGF/2009/023 PT/Qimonda a prijali toto stanovisko.
Výbor EMPL a pracovná skupina pre EGF súhlasia v prípade tejto žiadosti s mobilizáciou fondu.
V tejto súvislosti výbor EMPL predkladá niektoré poznámky, pričom však nijako nespochybňuje presun finančných prostriedkov.
Rozhodnutie výboru EMPL vychádza z týchto úvah:
A) keďže táto žiadosť sa týka 914 prepustení pracovníkov podniku Quimonda Portugal S. A., ku ktorým došlo počas referenčného obdobia 4 mesiacov od 8. júna do 8. októbra 2009 v súlade s článkom 2 písm. a) nariadenia o EGF, zatiaľ čo podľa portugalských orgánov miera nezamestnanosti v NUTS II regióne Norte stúpla z 9,1 % v treťom štvrťroku 2008 na 11,6 % v treťom štvrťroku 2009,
B) keďže tieto prepustenia boli zapríčinené vplyvom globalizácie, konkrétne platobnou neschopnosťou nemeckej nadnárodnej spoločnosti Quimonda AG v januári 2009, ktorá bola dodávateľom surovín pre závod Vila do Conte, ktorý tiež skrachoval z dôvodu rôznych vplyvov finančnej krízy,
C) keďže región Norte je najhustejšie obývaný a najviac industrializovaný región v krajine, ktorý sa vyznačuje vysokou koncentráciou tradičného priemyslu a poľnohospodárstva a rozvojom nových odvetví, napríklad v oblasti zdravotníckych technológií; keďže región Norte má vyššiu mieru nezamestnanosti ako celá krajina; keďže región Norte už získal súhlas na podporu z EGF v predchádzajúcom prípade EGF/2009/001 PT/Norte-Centro,
D) keďže strata podniku Qimonda tiež ovplyvnila vyhliadky regiónu do budúcnosti, v ktorom bol vnímaný ako príklad úspechu vďaka svojmu úsiliu zavádzať inovácie, technologický vývoj a medzinárodný charakter,
E) keďže dlhodobá nezamestnanosť predstavuje 49 % celkovej nezamestnanosti v regióne Norte,
F) keďže približne 20 % prepustených pracovníkov boli vysoko kvalifikovaní ľudia, ktorí pravdepodobne opustia tento región pre nedostatok atraktívnych pracovných príležitostí voľných v blízkej budúcnosti,
G) keďže však viac ako 75 % týchto prepustených pracovalo pri obsluhe strojov a na montážnych linkách, keďže región vo všeobecnosti trpí nízkou úrovňou vzdelania, ktorá postihuje najmä staršiu generáciu,
H) keďže takmer 60 % prepustených pracovníkov sú muži a takmer 75 % týchto pracovníkov sú ľudia vo veku od 25 do 54 rokov.
Výbor pre zamestnanosť a sociálne veci preto vyzýva Výbor pre rozpočet, aby ako gestorský výbor zaradil do návrhu uznesenia, ktoré prijme, v súvislosti so žiadosťou Portugalska tieto návrhy:
1. súhlasí s Komisiou v tom, že podmienky na poskytnutie finančného príspevku podľa nariadenia o EGF sú splnené;
2. uvítal by informácie o prepustených pracovníkoch v ostatných prevádzkach nemeckej nadnárodnej spoločnosti Quimonda a o tom, či sa uskutočnili nejaké kroky s cieľom podať spoločnú žiadosť členských štátov v prospech všetkých dotknutých pracovníkov v Európskej únii;
3. víta rôznorodosť opatrení, ktoré boli navrhnuté prepusteným pracovníkom a ktoré umožnia cielenú a individualizovanú podporu;
4. víta aj skutočnosť, že výška stimulov na zamestnanie poskytovaných zamestnávateľským subjektom, ktorí uzatvoria zmluvy na plný úväzok s pracovníkmi podporovanými z EGF, bude závisieť od dĺžky a kvality ponúknutých zmlúv;
5. uvítal by informácie, či sa niektoré z opatrení zavádzajú osobitne na účel podpory pracovných príležitostí v odvetví zdravotníckych technológií orientovanom na budúcnosť;
6. poukazuje na skutočnosť, že dotovaním novovytvorených pracovných miest sa podporia aj pracovníci, ktorí nepatria priamo k prepusteným zamestnancom spoločnosti Quimonda.
S pozdravom,
Pervenche Berès
VÝSLEDOK ZÁVEREČNÉHO HLASOVANIA VO VÝBORE
Dátum prijatia
5.10.2010
Výsledok záverečného hlasovania
+:
–:
0:
36
2
Poslanci prítomní na záverečnom hlasovaní
Damien Abad, Alexander Alvaro, Reimer Böge, Lajos Bokros, Giovanni Collino, Andrea Cozzolino, Isabelle Durant, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ingeborg Gräßle, Estelle Grelier, Carl Haglund, Lucas Hartong, Jutta Haug, Jiří Havel, Sidonia Elżbieta Jędrzejewska, Anne E. Jensen, Ivailo Kalfin, Jan Kozłowski, Alain Lamassoure, Giovanni La Via, Barbara Matera, Claudio Morganti, Nadezhda Neynsky, Miguel Portas, Dominique Riquet, László Surján, Helga Trüpel, Angelika Werthmann, Jacek Włosowicz
Náhradníci prítomní na záverečnom hlasovaní
François Alfonsi, Frédéric Daerden, Peter Šťastný, Georgios Stavrakakis
Náhradníci (čl. 187 ods. 2) prítomní na záverečnom hlasovaní
Sabine Verheyen
