3.7.2008
NÁVRH UZNESENIA
ktorý v súlade s článkom 113 rokovacieho poriadku
predkladajú Philip Claeys, Frank Vanhecke a Koenraad Dillen
o zrušení Európskej banky pre obnovu a rozvoj
Návrh uznesenia Európskeho parlamentu o zrušení Európskej banky pre obnovu a rozvoj
Európsky parlament ,
–
so zreteľom na článok 113 rokovacieho poriadku,
A.
keďže Európska banka pre obnovu a rozvoj bola založená v roku 1991 so špecifickým cieľom podporovať proces transformácie v postkomunistických krajinách strednej a východnej Európy od štátom riadeného hospodárstva k trhovému hospodárstvu,
B.
keďže v rámci Európskej únie kolujú plány na zlúčenie tejto banky s Európskou investičnou bankou v záujme vytvorenia akejsi novej rozvojovej banky, ktorá by pôsobila mimo Európy,
C.
keďže Európska investičná banka okrem podpory infraštruktúry v rôznych členských štátoch EÚ financuje množstvo (rozvojových) projektov v EÚ, Rusku, Afrike, Ázii a Latinskej Amerike,
1.
zastáva názor, že dôvod existencie Európskej banky pre obnovu a rozvoj zanikol a túto banku treba po zatiaľ bližšie neurčenom prechodnom období zrušiť;
2.
poukazuje na to, že nové úlohy navrhované v súvislosti s touto bankou môže v plnej miere vykonávať Európska investičná banka a že nato netreba zakladať žiadnu novú inštitúciu;
