Odpoveď pána Oettingera v mene Komisie
(27. februára 2012)
V novom návrhu smernice o energetickej účinnosti KOM(2011) 370 v konečnom znení. sú vymenované konkrétne opatrenia, medzi ktoré patria posilnenie postavenia verejného sektora, povinnosť členských štátov zriadiť systémy povinných úspor energie alebo alternatívne nástroje politickej podpory, požiadavky na meranie spotreby, vyúčtovávanie, audity veľkých spoločností a požiadavky na širšie zavádzanie kogenerácie.
Aby sa využil existujúci potenciál v oblasti šetrenia energiou, ekonomiky a zamestnanosti, musí mať výsledok riadneho legislatívneho postupu rovnako vysoké ciele ako legislatívny návrh Komisie.
