Článok
124
Vykázanie poslancov
1.
Vo vážnych prípadoch narušenia poriadku alebo chodu Parlamentu môže predseda po formálnom upozornení navrhnúť bezprostredne alebo najneskôr počas nasledujúcej schôdze, aby Parlament hlasoval o pokarhaní poslanca, čo má za následok okamžité vykázanie poslanca z rokovacej sály a zákaz vstupu do nej na dva až päť dní.
2.
Parlament rozhodne o vykonaní takéhoto disciplinárneho opatrenia v čase, ktorý určí predseda, t.j. počas rokovania, na ktorom k narušeniu došlo, alebo v prípade narušenia poriadku mimo rokovacej sály v čase, keď bol o ňom predseda informovaný, najneskôr však na nasledujúcej schôdzi.
Dotknutý poslanec má právo byť vypočutý v Parlamente pred hlasovaním.
Dĺžka jeho rečníckeho času je najviac päť minút.
3.
O navrhnutom disciplinárnom opatrení sa hlasuje elektronicky a bez rozpravy.
Žiadosti podané podľa čl. 126 ods. 3 a čl. 134 ods. 1 nie sú prípustné.
