Kríza dominuje dánskemu predsedníctvu
Európska rada
2012-01-13 - 14:35
2.decembra 2011, Kodaň: dánska premiérka Helle Thorning-Schmidt a predseda EP Jerzy Buzek ©eu2012dk/Bjarke Orsted Dáni prevzali opraty od Poliakov v Rade EÚ.
Dánskych europoslancov z rôznych politických skupín sme sa spýtali, čo bude najväčšou výzvou pre Kodaň a aké by mali byť jej priority na nasledujúcich šesť mesiacov.
"Najväčšou výzvou je nepochybne hospodárska kríza," neskrýval Bendt Bendtsen (Európska ľudová strana).
"Musíme ju zvládnuť a snažiť sa z nej dostať bez toho, aby sme ohrozili životné prostredie a inovácie v EÚ."
Podľa sociálneho demokrata Dana Jørgensena je najdôležitejšou úlohou nezanedbanie investícii a podnietenie hospodárskeho rastu.
Je presvedčený, že: "kríza sa nevyrieši pokiaľ sa sústredíme len na úsporné opatrenia."
Liberál Morten Løkkegaard dodal, že EÚ musí získať dôveru občanov a vyhnúť sa dvojrýchlostnej Európe.
Margrete Auken (Strana zelených) varovala dánske predsedníctvo: "Štáty sa snažia vyriešiť svoje problémy sami, ale lepšie môžete pracovať spoločne," vysvetlila.
"Kríza nemôže byť ospravedlnením pre väčšiu integráciu," argumentovala Anna Rosbach (Konzervatívci a reformisti).
Podľa nej by mala byť riešená znížením verejných výdavkov a zvýšením konkurencieschopnosti.
Čím sa budú Dáni zaoberať okrem krízy?
"Prioritou musia byť rokovania o smernici o energetickej účinnosti, "povedal Bendt Bendtsen .
"Existuje mnoho dôležitých tém, ako je reforma poľnohospodárskej politiky EÚ," dodala Rosbach .
"Dánsko sa tiež zameria na oblasť životného prostredia," doplnil Jørgensen .
"Aj keď sa Dánsko na mnohých dôležitých dohodách EÚ nezúčastňuje, musí sa snažiť udržať jednotu," poznamenal Løkkegaard .
Medzi priority uviedol ďalšie zníženie cien roamingu, európsky patent, digitálny jednotný trh a obchodné dohody s tretími krajinami.
Morten Messerschmidt (Európa slobody a demokracie) varoval, že Dánsko by sa mohol pokúsiť zaviesť "socialistickú" alternatívu k EÚ.
Konštatuje, že predsedníctvo by sa malo zamerať skôr na zvyšovanie konkurencieschopnosti EÚ, napr. zvýšením výdavkov na vedu a rozvoj.
20120109STO34979 Dánske predsedníctvo EÚ Dan Jørgensen Morten Løkkegaard Bendt Bendtsen Margrete Auken Morten Messerschmidt Anna Rosbach
SK
1
PHOTO
20120110PHT35046.jpg
SK
2
LINK
http://eu2012.dk/en
SK
3
LINK
/meps/sk/28156/Dan_JRGENSEN.html
SK
4
LINK
/meps/sk/96709/Morten_LKKEGAARD.html
SK
5
LINK
/meps/sk/96705/Bendt_BENDTSEN.html
SK
6
LINK
/meps/sk/28161/Margrete_AUKEN.html
SK
7
LINK
/meps/sk/96663/Morten_MESSERSCHMIDT.html
SK
8
LINK
/meps/sk/96664/Anna_ROSBACH.htmll
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
