Najčastejšie otázky k Európskym voľbám
Voľby 2009
Inštitúcie
2009-05-28 - 13:01
Klávesnica písacieho stroja © BELGA_Monkey O niekoľko dní sa uskutočnia siedme voľby do Európskeho parlamentu.
V celej EÚ môže k urnám prísť až 375 miliónov občanov.
Tí si zvolia nových europoslancov na najbližších päť rokov.
K voľbám sme od čitateľov dostali viacero otázok.
Roztriedili sme ich do skupín a zodpovedali.
Potenciálni voliči si pred eurovoľbami kladú viacero otázok.
Niektoré sa týkajú dátumu či zvoliteľnosti kandidátov, iné zas financovania kampane alebo významu politických skupín.
20090525FCS56249
Dátum Európskych volieb
Zapisovanie poznámok © BELGA_Illustra Európsky parlament komunikuje s občanmi EÚ aj prostredníctvom špeciálneho oddelenia.
Jeho pracovníci dostali v rokoch 2007 až 2008 viac než 55 000 rôznych otázok.
Rok 2009 sa nesie najmä v znamení európskych volieb.
Aké boli najčastejšie otázky, pokiaľ ide o ich dátum?
Mnohých občanov EÚ zaujíma, ako sa stanovuje deň volieb do Európskeho parlamentu.
Na Oddelenie pre komunikáciu s občanmi preto prišlo viacero podobných otázok:
Kto rozhoduje o dátume konania Európskych volieb?
Bude sa deň volieb prekrývať s nejakým štátnym sviatkom?
Budú sa voľby konať v deň vylodenia v Normandii, t.j.
6. júna?
Budú sa európske voľby konať v rovnaký deň vo všetkých krajinách EÚ?
Oddelenie pre komunikáciu s občanmi odpovedá na tieto otázky priamo ich zadávateľom.
Pozrime sa však na odpovede spoločne.
Európske voľby sa v krajinách EÚ uskutočnia v dňoch 4.-7. júna 2009.
Každý štát si sám môže v tomto termíne vybrať jeden alebo viacero volebných dní.
Na Slovensku sa voľby uskutočnia v sobotu 6. júna.
Samotné výsledky budú známe až po zatvorení všetkých volebných miestností v krajinách EÚ v nedeľu večer.
Ani v jednej krajine EÚ sa pritom volebný deň nekryje so štátnym sviatkom.
Vo Francúzsku sa hlasovanie uskutoční v nedeľu 7. júna.
Európske voľby sa tak v krajine galského kohúta nekonajú v deň vylodenia v Normandii.
Viac informácií o volebných dňoch nájdete na nižšie uvedenom odkaze.
Stačí kliknúť na príslušnú členskú krajinu EÚ.
Kliknite na mapu a vyberte si krajinu Formulár pre odoslanie otázky Najčastejšie kladené otázky Európskemu parlamentu
Zvoliteľnosť kandidátov
Ceruza © BELGA_Illustra_Laurents Hamels Mnohých európskych občanov zaujímajú podrobnosti ohľadom zvoliteľnosti jednotlivých kandidátov na post europoslanca.
Kto môže kandidovať a aké pravidlá musí spĺňať?
Európske voľby sa uskutočnia v dňoch 4. - 7. júna 2009.
Tu sú niektoré z otázok, ktoré občania zasielajú ohľadom zvoliteľnosti kandidátov.
Ako sa stať kandidátom na europoslanca?
Každý členský štát si v tomto prípade určuje pravidlá zvlášť.
Väčšinou je však potrebná registrácia a zaplatenie volebnej kaucie.
Presnejšie pravidlá nájdete na našej interaktívnej mape v sekcii "Volebný zákon".
Aké sú kritériá zvoliteľnosti?
Aj v tomto prípade sa pravidlá v jednotlivých členských štátoch rôznia.
V zásade však stačí splniť isté minimálne požiadavky na vek a registráciu.
V niektorých krajinách musia kandidáti zložiť volebnú kauciu, ktorá v prípade, že nezískajú stanovený počet hlasov, prepadáva.
Viac informácií nájdete na interaktívnej mape.
Kde nájdem zoznam kandidátov?
Keďže zoznam kandidátov pre európske voľby pripravujú národne volebné orgány, Európsky parlament nemôže ponúknuť celoeurópsky zoznam všetkých kandidátov.
Národný zoznam však na svojich stránkach ponúkajú jednotlivé informačné kancelárie Európskeho parlamentu.
Kliknite na štát a ikonku "Volebný zákon" vpravo Zoznam informačných kancelárií EP Informačná kancelária EP na Slovensku Ktoré vlastnosti má mať dobrý europoslanec?
Pravidlá voľby europoslancov
Politické skupiny a financovanie volieb
Počítač © BELGA_Illustra_VINCENT HAZAT Mnoho otázok, ktoré majú občania v súvislosti s Európskymi voľbami, sa týkajú poslaneckého mandátu a politických skupín.
Koľko poslancov je potrebných na vytvorenie skupiny a kto financuje volebnú kampaň?
Ako sú v Parlamente zastúpení slovenskí občania?
Prinášame vám niekoľko otázok a odpovedí.
Koho počúvajú poslanci?
Poslanci sú do Európskeho parlamentu zvolení na základe kandidátnej listiny politickej strany v danej krajine.
Rokovací poriadok Európskeho parlamentu hovorí, že "poslanci Európskeho parlamentu vykonávajú svoj mandát nezávisle.
Nie sú viazaní príkazmi a ich mandát nie je imperatívny."
Znamená to tiež, že sa zodpovedajú len svojim voličom a nemusia plniť príkazy vlastnej politickej strany či iných osôb.
Čo sú politické skupiny a ako vznikajú?
V záujme presadenia svojich cieľov sa však zvolení poslanci v Bruseli zoskupujú do frakcií, ktoré voláme politické skupiny.
Tie sú základom politického života v Európskom parlamente.
Až doteraz mohla politická skupina vzniknúť, ak mala vo svojich radoch aspoň 20 europoslancov z najmenej pätiny členských štátov.
Každý poslanec pritom môže patriť len do jednej takejto frakcie.
Tieto pravidlá sa však po júnových voľbách zmenia.
Sprísnené podmienky hovoria o najmenej 25 členoch aspoň zo siedmych krajín EÚ.
Ktorá frakcia je najpočetnejšia?
Europoslanci v pléne nesedia podľa národností, ale práve podľa príslušnosti k politickým skupinám.
V súčasnosti je v Parlamente sedem frakcií.
Najpočetnejší sú ľudovci a európski demokrati s 288 poslancami.
Na opačnej strane je zas skupina Nezávislosť/Demokracia, ktorá má 22 členov.
Nie všetci poslanci však patria do niektorej z politických skupín.
V súčasnosti je nezaradených 30 poslancov.
Kto financuje kampaň?
Financovanie predvolebnej kampane sa riadi zákonmi v jednotlivých krajinách.
Každá slovenská politická strana tak dostáva financie podľa slovenských pravidiel.
Európsky parlament však takisto prispeje do kampane.
Zo špeciálneho fondu sa môžu financovať aktivity "politických strán na európskej úrovni".
Peniaze tak získajú organizácie, ktoré združujú politické strany či jednotlivcov z aspoň štvrtiny krajín EÚ.
Nezáleží pritom, či tieto strany reprezentujú europoslanci, národní poslanci alebo regionálni zástupcovia volených orgánov.
Koľko poslancov budeme voliť?
V júnových voľbách si 375 miliónov voličov bude vyberať 736 poslancov.
Po rozšírení EÚ o Rumunsko a Bulharsko v roku 2007 síce počet poslancov narástol na 785, no už po voľbách sa tento počet vráti na číslo 736, ktoré stanovuje doteraz platná Zmluva z Nice.
V prípade, že po voľbách vstúpi do platnosti Lisabonská zmluva, počet poslancov sa opätovne zmení.
Dočasne by sa zvýšil na 754 a po ďalších voľbách v roku 2014 by klesol na finálnych 751 poslancov.
Koľko slovenských poslancov je v EP?
Poslanci sú volení priamou voľbou na obdobie piatich rokov.
Každá krajina má presne predelený počet poslancov.
Slovensko malo až doteraz 14 zástupcov.
Vo voľbách si však slovenskí občania budú môcť vybrať len 13 poslancov.
Tento počet sa nebude meniť ani v prípade, že by do platnosti vstúpila Lisabonská zmluva.
Súčasní slovenskí europoslanci sú v dvoch politických skupinách.
Osem zástupcov patrí k ľudovcom a európskym demokratov a traja k socialistom.
Traja poslanci sú nezaradení.
Politické skupiny a počet poslancov
288 - Skupina Európskej ľudovej strany (kresťanských demokratov) a Európskych demokratov
217 - Socialistická skupina v Európskom parlamente
100 - Skupina Aliancie liberálov a demokratov za Európu
44 - Skupina Únie za Európu národov
43 - Skupina zelených/Európska slobodná aliancia
41 - Konfederatívna skupina Európskej zjednotenej ľavice - Nordická zelená ľavica
22 - Skupina Nezávislosť/Demokracia
30 - nezaradení poslanci
Oficiálna webstránka k Európskym voľbám Profily jednotlivých krajín EÚ Europoslanci z jednotlivých krajín EÚ Práva a povinnosti europoslancov Politické skupiny Politické strany na európskej úrovni Lisabonská zmluva
Kto kandiduje, prečo takáto kampaň a koľko stojí?
Obrázky z billboardov k Európskym voľbám Niektoré otázky potenciálnych voličov sa týkajú nielen kandidátov na post europoslanca, ale aj samotnej informačnej kampane Európskeho parlamentu.
Komu je určená a koľko stojí?
Na tieto a ďalšie otázky sme pre vás pripravili odpovede.
Kde nájdem informácie o kandidátoch?
Zoznam kandidátov pripravuje každá krajina EÚ osobitne.
Ich dostupnosť závisí od platných zákonov v danej krajine.
Z tohto dôvodu zatiaľ nie sú dostupné všetky zoznamy.
Doposiaľ zverejnené mená kandidátov však nájdete v profile jednotlivých krajín EÚ vpravo.
Kandidátov za Slovensko nájdete aj na nižšie uvedenom odkaze.
Na čo je zameraná kampaň EP?
Predvolebná kampaň Európskeho parlamentu má informačný charakter.
Jej cieľom nie je propagovať niektorú z politických strán, ale motivovať voličov, aby prišli k urnám.
Kampaň poukazuje na viacero celoeurópskych problémov a ponúka riešenia.
Spôsob, ako sa k niektorým otázkam bude pristupovať, napokon záleží na samotných občanoch.
Práve oni si totiž môžu vo voľbách vybrať zástupcov, ktorí budú presadzovať ich záujmy.
V skratke to naznačuje aj motto kampane "Vy rozhodnete".
Kde sa možno stretnúť s informačnou kampaňou?
Cieľom kampane je dostať informácie o Európskych voľbách k čo najširšiemu okruhu voličov.
S reklamnými spotmi sa tak môžete stretnúť v televízii a rozhlase, ale aj na verejných priestranstvách.
Okrem billboardov sú v každej krajine rozmiestnené obrovské trojrozmerné inštalácie, či takzvaný choice box.
Tak je to aj v prípade Slovenska.
Inštalácie nájdete v centrách Bratislavy, Trnavy a Banskej Bystrici a choice box zase v Košiciach.
Samostatná časť kampane prebieha aj na internete.
Okrem oficiálnej webstránky k voľbám sa Európsky parlament prihovára voličom aj prostredníctvom služieb Facebook, MySpace, Flickr či YouTube.
Príspevky o kampani nájdete aj na internetovej parlamentnej televízii europarltv.
Koľko stojí kampaň a z čoho je financovaná?
Informačná kampaň prebieha v 27 krajinách EÚ vo viac než 23 jazykoch.
Jej celkové náklady sa pohybujú vo výške 18 miliónov eur.
Pri 375 miliónoch potenciálnych voličov EÚ to vychádza 5 centov na voliča.
Peniaze pochádzajú z rozpočtu Európskeho parlamentu na roky 2008 a 2009, ktorý je zas súčasťou celkového rozpočtu EÚ.
Vyčísliť finančné náklady kampane v jednotlivých krajinách je veľmi zložité.
Väčšia pozornosť je však venovaná krajinám, ktoré mali v posledných eurovoľbách nízku účasť a tiež štátom, kde predvolebné prieskumy varujú pred nezáujmom.
Zoznam kandidátov na europoslancov za Slovensko Webstránka k voľbám Profily krajín Propagačný materiál na stiahnutie Televízne spoty Cestovanie časom s EÚ EP na YouTube EP na Facebooku Facebook: Tajní agenti YaBs EP na MySpace EP na Flickri EP na Twitteri Príručka pre novinárov - Európske voľby 2009 europarltv Čo je choice box?
Ako voliť v zahraničí a prečo vôbec voliť?
Ruka dieťaťa © BELGA_Illustra_Mieke Dalle Viacero čitateľov zaujíma, ako môžu voliť tí občania EÚ, ktorí sú v zahraničí.
Dá sa voliť poštou?
A čo väzni - môžu voliť?
A prečo vôbec ísť k Európskym voľbám?
Odpovede na tieto otázky nájdete v našom článku.
Kto môže voliť?
Pravidlá Európskych volieb sú v každej krajine iné.
V drvivej väčšine členských štátov EÚ však stačí mať aspoň 18 rokov a byť zaregistrovaný vo voličskom zozname.
Podrobnejšie informácie o slovenských pravidlách nájdete na nižšie uvedenom odkaze.
Môžem voliť v zahraničí?
V prípade, že sa zdržiavate v inom členskom štáte EÚ, máte prevažne na výber dve možnosti.
Môžete voliť kandidátov hostiteľskej krajiny, alebo kandidátov vašej vlasti.
V druhom spomenutom prípade si svojich europoslancov vyberáte poštou alebo vhodením hlasovacieho lístka do urny na príslušnom veľvyslanectve.
Slovenský zákon však hlasovanie v Európskych voľbách zo zahraničia neumožňuje.
Jedinou možnosťou pre Slovákov v cudzine tak zostáva hlasovanie za kandidátov krajiny prechodného bydliska.
Prečo by som mal voliť?
Voliť europoslancov znamená aktívne sa zapojiť do budovania Európy.
Ak si svojich poslancov nevyberiete vy, vyberú si ich iní.
Ľudia, ktorí majú v porovnaní s vami možno úplne odlišné názory na fungovanie EÚ.
Nenechajte iných rozhodnúť za vás!
Európsky parlament rozhoduje o mnohých veciach, ktoré majú priamy dopad na každodenný život ľudí.
Nech už ide o ochranu životného prostredia, či práva spotrebiteľov.
Vyberte si preto takých poslancov, ktorí budú najlepšie zastupovať vaše názory.
Nepresvedčili sme vás?
Prečítajte si 10 dôvodov, prečo voliť.
Môžu voliť väzni?
Väzni majú volebné právo za predpokladu, že neboli pozbavení svojich politických a občianskych práv.
Koľko kôl majú Európske voľby?
Hoci je dátum konania volieb rôzny a pohybuje sa od 4. do 7. júna, v každej krajine voľby prebehnú len jednokolovým systémom.
Na Slovensku sa voľby konajú v sobotu 6. júna.
Dá sa voliť poštou?
Poštou môžu voliť občania EÚ žijúci mimo svojej krajiny.
V súčasnosti to umožňuje 15 štátov.
Slovensko medzi nich nepatrí.
Pravidlá eurovolieb na Slovensku Pravidlá v iných krajinách - vyberte štát a kliknite na "Volebný zákon" vpravo 10 dôvodov, prečo voliť Zoznam kandidátov v SR Volebný postup (anglicky) Pravidlá voľby europoslancov Práva a povinnosti europoslancov Oficiálna webstránka k voľbám
SK
1
PHOTO
20090526PHT56298.jpg
SK
2
PHOTO
20090526PHT56296.jpg
SK
3
LINK
/elections2009/countries/default.htm;jsessionid=089D3C60DA8A77DA813D0A4C43D7B594.node2?language=SK
SK
4
LINK
https://www.secure.europarl.europa.eu/parliament/public/citizensMail/secured/cmRequest.do?cmLanguage=sk
SK
6
PHOTO
20090515PHT56000.jpg
SK
7
LINK
/elections2009/countries/default.htm;jsessionid=DF05B89009755569008F1213509AA874.node2?language=SK
SK
8
LINK
/parliament/public/nearYou/completeList.do?language=SK
SK
9
LINK
http://www.europskyparlament.sk/
SK
11
LINK
/elections2009/headlines/product.htm?ref=20090302STO50552&secondRef=0&language=SK
SK
12
PHOTO
20090526PHT56300.jpg
SK
13
LINK
/elections2009/default.htm?language=SK
SK
14
LINK
/elections2009/countries/default.htm?language=SK
SK
15
LINK
/members/public/geoSearch.do?language=SK
SK
17
LINK
/parliament/public/staticDisplay.do?language=SK&pageRank=4&id=45
SK
18
LINK
/parliament/expert/staticDisplay.do?language=SK&id=43
SK
19
LINK
http://europa.eu/lisbon_treaty/index_sk.htm
SK
20
PHOTO
20090514PHT55799.jpg
SK
21
LINK
http://www.europskyparlament.sk/view/sk/press-release/institution/institution-2009/institution-2009-April/institution-2009-April-5.html
SK
22
LINK
/elections2009/default.htm?language=sk
SK
23
LINK
/elections2009/countries/default.htm?language=SK
SK
24
LINK
/elections_2009_package/default.htm
SK
25
LINK
http://www.youtube.com/view_play_list?p=8D4530ED07CE0D6A&page=2
SK
26
LINK
/elections2009/results/default.htm?language=SK
SK
27
LINK
http://www.youtube.com/EuropeanParliament
SK
28
LINK
http://www.facebook.com/europeanparliament
SK
29
LINK
http://www.facebook.com/YaBs
SK
30
LINK
http://www.myspace.com/europeanparliament
SK
31
LINK
http://www.flickr.com/photos/european_parliament
SK
32
LINK
http://twitter.com/EU_Elections_en
SK
33
LINK
/elections2009/presskit/Press_Kit_SK.doc
SK
34
LINK
http://www.europarltv.europa.eu/
SK
36
PHOTO
20090526PHT56302.jpg
SK
37
LINK
/elections2009/countries/electoral_laws/slovakia.htm?language=SK
SK
38
LINK
/elections2009/countries/default.htm?language=SK
SK
39
LINK
/elections2009/whyvote/default.htm?language=SK
SK
40
LINK
http://www.europskyparlament.sk/view/sk/press-release/institution/institution-2009/institution-2009-April/institution-2009-April-5.html
SK
41
LINK
/parliament/expert/displayFtu.do?language=EN&ftuId=FTU_1.3.4.html&id=74
SK
42
LINK
/elections2009/headlines/product.htm?ref=20090302STO50552&secondRef=0&language=SK
SK
44
LINK
/elections2009/default.htm?language=SK
-//EP//TEXT IM-PRESS 20090126IPR47080 SK NOT XML V0//SK
-//EP//TEXT IM-PRESS 20090403STO53401 0 NOT XML V0//SK
-//EP//TEXT IM-PRESS 20090302STO50535 0 NOT XML V0//SK
-//EP//TEXT IM-PRESS 20090511STO55547 0 NOT XML V0//SK
-//EP//TEXT IM-PRESS 20090302STO50535 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
