Streda v plenárnom zasadnutí: Turecko, Rusko, Srbsko a Cena LUX
Inštitúcie
2007-10-25 - 13:29
V pléne tentokrát dominovala téma vzťahov medzi EÚ a Tureckom
Tretí deň plenárneho zasadnutia EP v Štrasburgu odštartoval rozpravou o vzťahoch EÚ s Tureckom.
Poslanci síce privítali záväzok Ankary pokračovať v reformách, upozornili však tiež na oblasti, kde je uskutočnenie zmien najnaliehavejšie.
Poslanci ďalej rokovali o pripravovanom samite EÚ - Rusko, ktorý sa uskutoční v Portugalsku.
Predseda EP Pöttering napoludnie odovzdal cenu LUX producentovi filmu "Auf der anderen Seite".
Turecko je oficiálnym kandidátom na vstup do EÚ.
Prístupové rokovania začali pred dvoma rokmi a Európska komisia teraz pravidelne uverejňuje správy o pokroku Turecka.
Najbližšie hodnotenie vyjde už 6. novembra.
Aby sa v tejto správe odrazil aj vplyv Parlamentu, poslanci sa rozhodli upozorniť na niektoré aspekty vývoja situácie v Turecku.
Obavy zo zásahu tureckej armády v Iraku
Autorom uznesenia, ktoré poslanci schválili, je holandská poslankyňa zo skupiny ľudovcov a európskych demokratov Ria Oomen-Ruijten.
Text predovšetkým pozitívne vyzdvihuje, že nová turecká vláda potvrdila svoj záväzok pokračovať v reformnom procese.
Poslancov však znepokojuje pripravovaná reforma ústavy, ako aj aktivity tureckej armády v severnom Iraku.
Na druhej strane však Parlament odsudzuje násilnosti, za ktoré v južnom Turecku zodpovedá Strana kurdských pracujúcich.
V tejto súvislosti vyslovil rakúsky socialista Hannes Swoboda presvedčenie, že konflikt Turecka a Kurdov je možné vyriešiť jedine politickým spôsobom a nie násilím.
Pokiaľ ide o cyperskú otázku text zdôrazňuje, že rokovaniam by pomohlo stiahnutie tureckých vojsk.
Ankara by tiež mala začať proces uzmierenia s Arménskou vládou.
"Ak nedokážeme uznať minulosť, nemôže byť žiadna budúcnosť", uviedla Oomen-Ruijten.
Samit EÚ - Rusko
V piatok 26. októbra sa v portugalskej Mafre uskutoční v poradí už 20. samit EÚ - Rusko.
Na poslednej schôdzke v máji sa obe strany nezhodli na tom, ako hodnotiť demokratické slobody v Rusku či jeho hospodárske vzťahy.
Diskusia v pléne sa preto logicky zmeriavala práve na tieto aspekty.
Holandský socialista Jan Wiersma sa vyjadril k blížiacim sa parlamentným voľbám v Rusku.
V nich by mal kandidovať aj súčasný ruský prezident Vladimír Putin.
Pokiaľ ide o ľudské práva a demokraciu podľa názoru Wiersmu by sme sa mali na Moskvu dívať kritickým okom.
Zároveň sa však treba vyhnúť polarizácii.
Britský liberál Graham Watson sa zas domnieva, že Rusko ignoruje posvätné hodnoty Európy "ako slobodu, demokraciu, právny štát, ktoré v dnešnom Rusku viditeľne chýbajú".
Emisie CO2 z osobných áut
Ešte v pondelok poslanci rokovali o emisiách CO2, ktoré do ovzdušia vypúšťajú osobné automobily.
Pôvodný návrh nelegislatívnej správy britského liberála Chrisa Daviesa napokon poslanci zmiernili.
Najprv sa totiž uvažovalo, že od roku 2012 by nové osobné autá nemohli vypúšťať do ovzdušia viac než v priemere 120 g/km CO2.
Schválená verzia textu však posúva zákaz na rok 2015 a zvyšuje množstvo CO2 na 125 g/km.
Tieto podmienky poslanci navrhujú v budúcnosti ešte sprísniť.
Priemer emisií CO2 by tak od roku 2020 mal byť len 95 g/km.
Vzťahy so Srbskom
Popoludní sa na programe rokovania objavilo aj uznesenie o vzťahoch EÚ so Srbskom.
Autor textu slovinský liberál Jelko Kacin označil potenciálny vstup Srbska do EÚ za silnú motiváciu Belehradu k demokratizácii.
Budúcnosť Srbska teda leží v únii.
"EÚ nebude kompletná, kým jej časťou nebude aj Balkán.
Nie však za každú cenu a určite nie za cenu podkopania medzinárodného práva a ignorovania základných hodnôt," zdôraznil slovinský poslanec.
Srbsko teraz podľa jeho slov musí dokázať užšiu spoluprácu s Medzinárodným trestným tribunálom pre bývalú Juhosláviu.
Ďalšie témy
Na programe sa však objavili aj ďalšie témy.
Poslanci schválili uznesenie o tradičných energetických zdrojoch, v ktorom podčiarkli nezastupiteľnú úlohu jadrovej energie v Európe.
V ďalšej nelegislatívnej správe zas poslanci navrhujú, aby bola vypracovaná legislatíva zakazujúca fajčenie na verejných miestach v celej EÚ a aby sa sťažil prístup mladistvých k tabakovým výrobkom.
Predseda EP Pöttering napoludnie vyhlásil víťaza Parlamentom udeľovanej ceny LUX.
Získal ju film režiséra Fatiha Akina "Auf der anderen Seite".
20071019STO11874 Parlament sa vyjadril k vzťahom EÚ s Tureckom Poslanci žiadajú obmedziť emisie CO2 z osobných áut Poslanci diskutujú o vzťahoch EÚ so Srbskom Jadrová energia zatiaľ nenahraditeľná Cenu LUX si odnáša film "Auf der anderen Seite" Audio, 08:22 Audio, 06:43 Audio, 19:23 Audio, 16:59
SK
1
PHOTO
20071024PHT12283.jpg
SK
7
MULTIMEDIA
20071024MLT12204.asf
SK
8
MULTIMEDIA
20071024MLT12210.asf
SK
9
MULTIMEDIA
20071024MLT12222.asf
SK
10
MULTIMEDIA
20071024MLT12346.asf
-//EP//TEXT IM-PRESS 20071023IPR12108 0 NOT XML V0//SK
-//EP//TEXT IM-PRESS 20071023IPR12110 0 NOT XML V0//SK
-//EP//TEXT IM-PRESS 20071019STO11860 0 NOT XML V0//SK
-//EP//TEXT IM-PRESS 20071019IPR11930 0 NOT XML V0//SK
-//EP//TEXT IM-PRESS 20071023IPR12109 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
