Rozpravy o zvieratách: Testovanie, usmrcovanie a lov tuleňov
Poľnohospodárstvo
2009-05-04 - 18:16
Makak v klietke © BELGA_SCIENCE V prvé dva dni plenárneho zasadnutia v Štrasburgu sa hneď tri správy dotknú situácie zvierat.
V prvom prípade ide o sprísnenie podmienok pri vedeckom testovaní na zvieratách, v druhom o zákaz obchodu s tuleními výrobkami a posledná správa sa zaoberá ochranou zvierat počas usmrcovania.
V EÚ sa ročne na testovanie liekov využíva 12 miliónov zvierat.
Z toho je asi 10 000 primátov.
Vedci hovoria o potrebe testovania za účelom nájdenia nových liečiv na rôzne druhy rakoviny, sklerózu multiplex, Parkinsonovu chorobu či HIV.
Kritici však odmietajú testovanie z etických dôvodov - zvieratá pri ňom trpia a využiť sa dajú aj alternatívne spôsoby.
Testovanie na zvieratách
V pondelok budú preto poslanci diskutovať o sprísnení podmienok testovania na zvieratách.
Správa britského poslanca zo skupiny ľudovcov a európskych demokratov Neila Parisha navrhuje obmedziť testovanie na zvieratách, avšak nie za cenu spomalenia farmaceutického výskumu v EÚ.
Bolesť, utrpenie či stres zvierat je podľa návrhu potrebné minimalizovať, alebo úplne odstrániť.
Šimpanzy, gorily či orangutany na pokraji vyhynutia by sa na testovanie nemali využívať vôbec.
V prípade makakov by obmedzenia mohli podľa návrhu viesť k znevýhodneniu európskych laboratórií v porovnaní s americkými, či ázijskými, kde sú podmienky liberálnejšie.
Obchod s tuleními výrobkami
Približne 900 000 tuleňov je ročne zabitých pri komerčnom love.
Väčšinou sa tak deje v Kanade, Grónsku, Namíbii, Nórsku a Rusku.
Z EÚ sa na love tuleňov podieľajú Švédsko, Fínsko a Veľká Británia a to najmä za účelom riadenia populácií rýb a kontroly škodcov.
Dánsko a Taliansko sú zas najväčšími dovozcami tulenej kožušiny.
Metódy lovu sú pritom častokrát neľudské a veľmi kruté.
Správa britskej liberálky Diany Wallis preto navrhuje úplne zakázať obchod s tuleními výrobkami.
Loviť tulene by mohli len pôvodní obyvatelia Arktického regiónu Inuiti.
Usmrcovanie zvierat na bitúnkoch
Autorom poslednej správy je poľský poslanec zo skupiny Únia za Európu národov Janusz Wojciechowski.
Predložený text navrhuje zamedziť zbytočnému utrpeniu zvierat na bitúnkoch.
Dobytok či hydina by sa tak mali usmrcovať metódami, ktoré navodia smrť okamžite.
Výnimkou by boli rituálne prípady zabíjania zvierat v súlade s náboženskými obradmi.
Rozprava o prvých dvoch správach je na programe v pondelok 4. mája večer.
Diskusiu o usmrcovaní zvierat môžete sledovať v utorok 5. mája po 21:00.
20090504STO54870 Priamy prenos Program zasadnutia Ochrana zvierat používaných na vedecké účely europarltv: Ochrana zvierat
SK
1
PHOTO
20090429PHT54753.jpg
SK
2
LINK
//eplive/public/livebroadcast_sk.htm
SK
3
LINK
/sides/indexPartSession.do?reference=2009-05&language=SK
SK
5
LINK
http://www.europarltv.europa.eu/yourParliament.aspx?action=viewVideo&packageId=cf65281e-0d37-4bfc-822b-fffacc7802f7
-//EP//TEXT IM-PRESS 20090421BRI54104 ITEM-013-SK NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
