Otázka na hodinu otázok H-0637/2010
Komisii
Schôdza: januára 2011
článok 116 rokovacieho poriadku
Nikolaos Chountis
(GUE/NGL) Vec: Zvýšenie ceny cestovných lístkov vo verejnej doprave
Memorandum o porozumení uzatvorené medzi Gréckom, EÚ a MMF výslovne odkazuje na zvýšenie ceny cestovných lístkov vo verejnej doprave.
Podľa informácií zverejnených v tlači toto zvýšenie cestovných lístkov bude predstavovať 30 až 50 %.
Vzhľadom na to, že úlohou Komisie je podporovať používanie prostriedkov verejnej dopravy a že každé zvýšenie ceny cestovných lístkov bude mať závažné hospodárske dôsledky pre najchudobnejšie skupiny obyvateľov, mohla by Komisia odpovedať na tieto otázky:
Môže Komisia potvrdiť rozsah tohto neúnosného zvýšenia ceny cestovných lístkov vo verejnej doprave?
Domnieva sa Komisia, že je potrebné, aby sa okrem rozsiahleho zvyšovania priamych a nepriamych daní prijalo toto opatrenie, ktoré sa dotkne najmenej zvýhodnených vrstiev obyvateľstva?
Domnieva sa Komisia, že toto opatrenie je v súlade s politikami EÚ, ktorých úlohou je povzbudzovať používanie prostriedkov verejnej dopravy, ako hospodárnejšieho a ekologickejšieho spôsobu prepravy?
