Poslanci schválili odhad pre rozpočet Európskeho parlamentu na rok 2012
Rozpočet
Plenárne zasadnutie
2011-04-06 - 15:54
Parlament v stredu schválil svoj rozpočtový odhad na rok 2012 v objeme 1,725 mld. eur, čo predstavuje nárast výdavkov o 2,3% pri súčasnej miere inflácie EÚ 2,8%.
Odhad bude teraz zaslaný Európskej komisii, ktorá predstaví návrh celkového rozpočtu EÚ o dva týždne.
"Povedali sme, že nárast (výdavkov, pozn. red.) by mal byť na úrovni inflácie, teraz sme ďaleko pod ňou," uviedol autor správy, poslanec José Manuel Fernandes (EPP,PT).
"Vo fáze realizácie rozpočtu na rok 2012 ... chceme, aby boli všetky výdavky zdôvodniteľné a požadujeme, aby boli premenlivé náklady predmetom analýzy nákladov a výnosov.
Takto by sme mohli dosiahnuť ďalšie úspory," dodal poslanec.
Plénum návrh podporilo pomerom hlasov 479 (za): 176 (proti): 23 (zdržalo sa).
Schválená podoba odhadu znížila pôvodne navrhované náklady o 13,7 mil. eur.
Škrtanie výdavkov sa týka financovania politických strán a nadácií, informačných kampaní, IT, údržby budov a plánovaných miest.
Ďalšie úspory by sa podľa poslancov dali dosiahnuť obmedzením využívania externých služieb a špecialistov a to vďaka súčasným snahám o modernizáciu a racionalizáciu administratívy.
Výdavky by sa vďaka týmto opatreniam mali skresať aspoň na úroveň z roku 2010.
Úspory chcú poslanci dosiahnuť aj znížením spotreby vody, elektrickej energie a papiera a znížením nákladov na dopravu.
Poslanci zároveň požadujú preskúmanie rozpočtu EP z dlhodobého hľadiska s cieľom identifikovať možné úspory.
V súvislosti s bezpečnostnými opatreniami Parlament požaduje rezervu vo výške 3 mil. eur, ktorú by bolo možné čerpať po predložení koncepcie zameranej na zlepšenie aktuálneho stavu a súvisiaceho plánu výdavkov.
Naplánovanie výdavkov súvisiacich s nástupom 18 nových poslancov, s ktorými počíta Lisabonská zmluva, ako aj s nákladmi na prípravu pristúpenia Chorvátska k EÚ, bolo odložené až do momentu prijatia definitívneho rozhodnutia.
Svoje rozpočtové odhady odoslali Európskej komisii aj ďalšie inštitúcie EÚ.
Komisia predstaví návrh celkového rozpočtu EÚ na roku 2012 už 20. apríla.
Návrhom sa bude následne zaoberať Európsky parlament a členské štáty zastúpené v Rade EÚ.
Obe inštitúcie predstavia svoje pozmeňovacie návrhy a po vzájomných rokovaniach budú o rozpočte hlasovať.
Jeho schválenie sa očakáva v novembri.
Postup: Rozpočtový postup
20110406IPR17116 Prijatý text bude dostupný tu (zvoľte dátum 06.04.2011) Sledujte rozpravu zo záznamu (zvoľte dátum 05.04.2011) Profil spravodajca: José Manuel Fernandes (EPP, PT)
SK
1
LINK
/activities/plenary/ta/calendar.do?language=SK
SK
2
LINK
/wps-europarl-internet/frd/vod/research-by-date?language=sk
SK
3
LINK
/members/public/geoSearch/view.do?language=SK&id=96899
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
