A6-0425/2008
7.11.2008
***II
ODPORÚČANIE DO DRUHÉHO ČÍTANIA
k spoločnej pozícii Rady na účely prijatia nariadenia Európskeho parlamentu a Rady o štatistikách Spoločenstva v oblasti verejného zdravia a bezpečnosti a ochrany zdravia pri práci
(9815/3/2008 – C6‑0343/2008 – 2007/0020(COD))
Výbor pre životné prostredie, verejné zdravie a bezpečnosť potravín
Spravodajkyňa:
Karin Scheele
PE 414.315v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................7
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii Rady na účely prijatia nariadenia Európskeho parlamentu a Rady o štatistikách Spoločenstva v oblasti verejného zdravia a bezpečnosti a ochrany zdravia pri práci
(9815/3/2008 – C6‑0343/2008 – 2007/0020(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (9815/3/2008 – C6-0343/2008 ),
– so zreteľom na svoju pozíciu v prvom čítaní
Prijaté texty, P6_T6(2007)0501. k návrhu Komisie pre Európsky parlament a Radu ( KOM(2007)0046 ),
– so zreteľom na článok 251 ods. 2 Zmluvy o ES,
– so zreteľom na článok 67 rokovacieho poriadku,
– so zreteľom na odporúčanie do druhého čítania Výboru pre životné prostredie, verejné zdravie a bezpečnosť potravín ( A6‑0425/2008 ),
1. schvaľuje spoločnú pozíciu;
2. konštatuje, že akt bol prijatý v súlade so spoločnou pozíciou;
3. poveruje svojho predsedu, aby akt podpísal spoločne s predsedom Rady, v súlade s článkom 254 ods. 1 Zmluvy o ES;
4. poveruje svojho generálneho tajomníka, aby akt podpísal hneď potom, čo sa overí, že všetky postupy boli náležite ukončené, a aby s generálnym tajomníkom Rady zabezpečil jeho uverejnenie v Úradnom vestníku Európskej únie;
5. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Cieľom navrhovaného nariadenia je vytvoriť rámec pre systematickú tvorbu štatistík Spoločenstva v dvoch oblastiach: v oblasti verejného zdravia a v oblasti bezpečnosti a ochrany zdravia pri práci.
Štatistiky by mali mať formu harmonizovaného a spoločného súboru údajov a mal by ich pripravovať Eurostat v spolupráci v národnými štatistickými úradmi a ďalšími vnútroštátnymi úradmi zodpovednými za poskytovanie oficiálnych štatistík.
V súčasnosti sa štatistické údaje o verejnom zdraví a bezpečnosti a zdraví pri práci zhromažďujú prevažne na dobrovoľnej báze.
Prijatím nariadenia by sa formalizovala súčasná „džentlmenská dohoda“ a zabezpečila kontinuita zhromažďovania údajov, ako aj kvalita a porovnateľnosť údajov.
Prvé čítanie
Oblasť verejného zdravia patrí do pôsobnosti Výboru pre životné prostredie, verejné zdravie a bezpečnosť potravín.
Zdravie a bezpečnosť pri práci však patrí do kompetencie Výboru pre zamestnanosť a sociálne veci.
V prvom čítaní sa preto pri návrhu uplatnil článok 47 (postup pridružených výborov) a Výbor pre zamestnanosť a sociálne veci sa mohol vyjadriť predovšetkým k prílohe IV (pracovné úrazy) a k prílohe V (choroby z povolania a iné zdravotné problémy spojené s prácou).
Ani gestorský výbor, ani výbor požiadaný o stanovisko nenavrhli žiadne zásadné zmeny textu Komisie.
V prvom čítaní v novembri 2007 prijal Európsky parlament 12 pozmeňujúcich a doplňujúcich návrhov k návrhu Komisie.
Väčšina z nich sa týkala horizontálnych otázok, napríklad zahrnutia pohlavia a veku medzi premenné v rámci členenia a využitia dodatočného a doplňujúceho financovania z určitých programov Spoločenstva v dvoch oblastiach, na ktoré sa vzťahuje nariadenie.
Parlament vyzval tiež na koordináciu aktivít Spoločenstva v oblasti štatistiky s aktivitami príslušných medzinárodných organizácií.
Niektoré pozmeňujúce a doplňujúce návrhy boli prijaté k prílohám týkajúcim sa výhradne len verejného zdravia alebo výhradne len bezpečnosti a ochrany zdravia pri práci, napríklad zhromažďovania údajov o ochrane pred pandémiami a prenosnými chorobami.
V nasledujúcich rokovaniach so slovinským predsedníctvom sa dohodlo, že takmer všetky pozmeňujúce a doplňujúce návrhy prijaté Európskym parlamentom budú zahrnuté do spoločnej pozície buď v plnom znení alebo v mierne pozmenenej podobe.
Aj Rada vykonala niektoré ďalšie zmeny v texte, ale tieto boli vo všeobecnosti prijateľné pre spravodajcu a tieňových spravodajcov.
Dokázali sa preto dohodnúť na celom texte, ktoré predsedníctvo predložilo minulú jar.
Túto „skorú dohodu v druhom čítaní“ potvrdil predseda Výboru pre životné prostredie pán Ouzký v liste slovinskému predsedníctvu.
Stanovisko spravodajcu
Keďže spoločná pozícia prijatá Radou 2. októbra 2008 zodpovedá skorej dohode v druhom čítaní uzavretej so slovinským predsedníctvom na jar 2008, váš spravodajca navrhuje výboru jej prijatie bezo zmien a doplnení a bez ďalších prieťahov.
POSTUP
Názov
Štatistika Spoločenstva v oblasti verejného zdravia a bezpečnosti a ochrany zdravia pri práci
Referenčné čísla
09815/3/2008 – C6-0343/2008 – 2007/0020(COD)
Dátum prvého čítania EP– Číslo P
13.11.2007 T6-0501/2007
Návrh Komisie
KOM(2007)0046 - C6-0062/2007
Dátum oznámenia prijatia spoločnej pozície na schôdzi
9.10.2008
Gestorský výbor
dátum oznámenia na schôdzi
ENVI
9.10.2008
Spravodaj kyňa
dátum menovania
Karin Scheele
27.2.2007
Dátum prijatia
5.11.2008
Výsledok záverečného hlasovania
+:
–:
0:
47
1
Poslanci prítomní na záverečnom hlasovaní
Adamos Adamou, Georgs Andrejevs, Margrete Auken, Liam Aylward, Pilar Ayuso, Johannes Blokland, John Bowis, Hiltrud Breyer, Magor Imre Csibi, Avril Doyle, Mojca Drčar Murko, Edite Estrela, Anne Ferreira, Karl-Heinz Florenz, Matthias Groote, Françoise Grossetête, Satu Hassi, Gyula Hegyi, Jens Holm, Christa Klaß, Urszula Krupa, Marios Matsakis, Riitta Myller, Miroslav Ouzký, Vladko Todorov Panayotov, Vittorio Prodi, Frédérique Ries, Dagmar Roth-Behrendt, Guido Sacconi, Daciana Octavia Sârbu, Carl Schlyter, Horst Schnellhardt, Antonios Trakatellis, Thomas Ulmer, Glenis Willmott
Náhradníci prítomní na záverečnom hlasovaní
Bairbre de Brún, Milan Gaľa, Erna Hennicot-Schoepges, Karsten Friedrich Hoppenstedt, Anne Laperrouze, Johannes Lebech, Caroline Lucas, Miroslav Mikolášik, Hartmut Nassauer, Bart Staes, Robert Sturdy, Lambert van Nistelrooij
Náhradníci (čl. 178 ods. 2) prítomní na záverečnom hlasovaní
Britta Thomsen
