Cena LUX: Rúcanie jazykových bariér v európskych filmoch
Inštitúcie
2008-10-22 - 18:39
Cena LUX putuje tento rok do Belgicka Tohtoročnú Cenu LUX si odnáša film "Mlčanie Lorny" bratov Jean-Pierra a Luca Dardennovcov z Belgicka.
Víťaza určili europoslanci na základe trojčlenného finále, o ktorom rozhodovala medzinárodná porota.
Cenu si jeden z režisérov prevzal osobne od predsedu EP Hansa-Gerta Pötteringa na plenárnom zasadnutí v Štrasburgu.
Viac informácií o nominovaných filmoch a ich režiséroch nájdete v tomto špecializovanom článku.
Cena LUX sa snaží viac sprístupniť európske filmy verejnosti.
Robí to prostredníctvom financií, z ktorých je víťazný film otitulkovaný do všetkých úradných jazykov EÚ.
Názov ceny pochádza z latinského slova pre svetlo a spája sa s bratmi Lumièrovcami - francúzskymi priekopníkmi kinematografie.
Predseda EP Hans-Gert Pöttering pred vyhlásením víťaza podčiarkol, že všetky tri nominované filmy si zasluhujú uznanie a pozornosť.
Luc Dardenne po vyhlásení zdôraznil, že Európania nesledujú dosť európskych filmov.
Dúfa preto, že "všetci distribútori a riaditelia kín porozumejú posolstvu tejto ceny".
20081020FCS39962
Luc Dardenne
Luc Dardenne Belgičan Luc Dardenne natočil víťazný film "Mlčanie Lorny" spoločne so svojim bratom Jean-Pierrom.
Cenu si prevzal priamo z rúk predsedu EP Pötteringa na plenárnom zasadnutí v Štrasburgu.
Bratia Dardennovci sú známym duom, ktoré získalo už viacero prestížnych ocenení.
Podobne ako vo víťaznej snímke, aj v ďalších svojich filmoch sa zameriavajú na ťažké sociálne podmienky.
Na naše otázky nám odpovedal po prevzatí ceny.
Natočil som tento film lebo...
...som mal som hlbokú túžbu ho natočiť spolu so svojim bratom.
Táto cena pre mňa znamená...
...kultúrnu rôznorodosť, čiže vzájomnú výmenu medzi európskymi krajinami, ktorá v rámci kinematografie nie je dostatočná.
Mojim ďalším filmom bude...
...ešte neviem.
Najlepší film, ktorý sa kedy natočil,...
...taký sa ešte nenatočil.
Európska kinematografia bez verejnej podpory by ...
...už neexistovala alebo by sa stala kinematografiou, ktorá by sa primárne snažila o zisk, čiže kinematografiou, ktorá by bola, až na pár výnimiek, čoraz menej dobrá.
Keby som nebol filmovým režisérom,...
...chcel by som byť spevákom alebo hudobníkom.
Kinematografia bez Hollywoodu by bola...
...z veľkej časti histórie sirotou.
Človek okolo filmu, ktorého najviac obľubujem, je...
...Charlie Chaplin.
Pretože pre mňa bol priekopníkom a zhmotnením doby a sociálno-hospodárskej reality a zároveň, čo je silnejšie a krajšie, bol komediantom.
Videozáznam z odovzdávania ceny Ukážka z víťazného filmu Cena LUX 2008 Cena LUX 2007
Miroslav Janek
Miroslav Janek Kariéra českého režiséra Miroslava Janeka sa začala ešte v Československu.
Vo veku 26 rokov emigroval do USA, kde v nakrúcaní pokračoval.
Doposiaľ natočil asi 40 filmov.
Európsky parlament ho nominoval na Cenu LUX za film Občan Havel.
Natočil som tento film, lebo ...
...ma o to požiadali.
Film 13 rokov nakrúcal Pavel Koutecký, náš priateľ a kolega.
Pred tým než ho zostrihal však tragicky zahynul pri nehode.
Následne ma produkcia požiadala, aby som ho dokončil.
Mojim ďalším filmom bude...
..päť jednohodinových častí seriálu Občan Havel.
Najlepším natočeným filmom je...
...teraz, keď tu sedím v tomto (pozn. sedí v sivom kresle pred zasadacou miestnosťou), povedal by som, že "Kabinet Doktora Caligariho".
Je to nemecký nemý film z 20-tych rokov minulého storočia.
Je to klasika a má veľmi zvláštny dizajn, ktorý mi pripomína toto kreslo.
Európska kinematografia bez verejnej podpory by ...
...bola mŕtva alebo chorá (smiech).
Keby som nebol filmovým režisérom,...
...bol by som tesárom.
Kinematografia bez Hollywoodu by bola...
...lepšia (smiech).
Nie, nie, to nie je pravda.
Je to ťažká otázka, pretože odtiaľ pochádza niekoľko neuveriteľných filmov, ale aj veľa odpadu, ktorý kiná preberajú.
Aby som vrátil k podstate, jedným slovom by kinematografia bola iná.
Doteraz mojim najlepším filmom bol...
...asi film s názvom "Nevidené" (1997).
Je o slepých deťoch, ktoré fotia.
Človek okolo filmu, ktorého najviac obľubujem, je...
...taký neexistuje.
Obľubujem mnohých.
Ak by som však musel menovať len jednu osobu, vybral by som si Federica Felliniho.
Cena LUX pre mňa znamená...
...zvláštny zážitok.
Nikdy by som nečakal, že vstúpim do Európskeho či iného parlamentu.
Viac o filme Občan Havel (anglicky)
Kornél Mundruczó
Kornél Mundruczó Maďarský režisér Kornél Mundruczó už získal viacero medzinárodných ocenení vrátane ceny pre krátky film na medzinárodnom filmovom festivale v Cottbuse.
Na Cenu LUX bol nominovaný za svoju snímku Delta.
Tento film už bol ocenený aj na tohtoročnom filmovom festivale v Cannes.
Natočil som tento film, lebo ...
...som dostal nápad.
Každý deň vidím nedostatok tolerancie v Maďarsku, ale aj v celej Európe.
Tak som si pomyslel, že by bolo dobré natočiť o tom film.
Mojim ďalším filmom bude...
...to nikdy neviete.
Nápady prichádzajú stále, viacero naraz.
V našej brandži je však zložité čakanie na financie.
Najlepšími natočenými filmami sú...
...filmy od nemeckého režiséra Rainera Wernera Fassbinera.
Pre mňa je najväčším.
Každý z jeho filmov je výborný.
Európska kinematografia bez verejnej podpory by ...
...bola šialená, pre Európu veľmi, veľmi zlá a to najmä pre divákov.
V tomto prípade peniaze môžu stanoviť pravidlá a poznáme prípady, ako to dopadlo.
Musíme mať na zreteli, že kultúra je pre Európu veľmi dôležitá.
História a kultúra - to je to najlepšie, čo Európa má.
Kinematografia bez Hollywoodu by bola...
...to závisí od uhla pohľadu.
V súčasnosti je Hollywood veľmi konzervatívny, avšak v 40-tych, 50-tych a 60-tych rokoch predstavoval veľmi odvážny krok.
V tom čase si boli hollywoodska a európska kinematografia bližšie.
Preto dúfam, že v Hollywoode dôjde k revolúcii a následne budeme môcť robiť filmy spoločne, ako tomu bolo v 40-tych a 50-tych rokoch.
Doteraz mojim najlepším filmom bol...
...ten nasledujúci.
Cena LUX pre mňa znamená...
...taktiež možnosť budovať mosty medzi západom a východom.
Cítil som sa Európanom od ranného detstva a teraz žijeme ako keby v jednej krajine.
A to je skvelé.
Moja nominácia znamená, že to funguje.
Viac o koprodukcii Delta Viac o filme Delta (anglicky)
Víťaz filmovej ceny Lux 2008: Mlčanie Lorny
Luc Dardenne a Hans-Gert Pöttering Tohtoročným držiteľom filmovej ceny EP LUX 2008 je film "Mlčanie Lorny" od belgických režisérov Jeana-Pierra a Luca Dardennovcov.
Na dnešnom slávnostnom zasadnutí v Štrasburgu odovzdal cenu Lucovi Dardennovi predseda EP Hans-Gert Pöttering.
Slávnostného ceremoniálu sa okrem poslancov EP zúčastnili taktiež predstavitelia troch filmov, ktoré súťažili v záverečnom kole.
„Kultúra vždy hrala kľúčovú úlohu v Európskom parlamente a udelenie druhej filmovej ceny Lux to dokazuje,“ povedal predseda EP Hans-Gert Pöttering pri príležitosti dnešného slávnostného odovzdávania ceny v Parlamente. „Jedným s hlavných cieľov tejto ceny je zvýšiť povedomie európskych občanov o kultúrnej a jazykovej rozmanitosti,“ uviedol predseda EP.
Cena na podporu európskej kinematografie
Účelom Ceny LUX je prelomiť jazykové bariéry, ktoré európskym filmom často bránia v tom, aby boli distribuované za hranicami svojej krajiny, uľahčiť šírenie európskych filmových diel a podporiť rozvoj kinematografie v Európe.
Víťazný film bude otitulkovaný do 23 oficiálnych jazykov EÚ a pre každý členský štát bude vyrobená jedna kópia vo formáte 35 mm.
Kópie budú taktiež upravené pre nepočujúcich divákov a divákov so sluchovým postihnutím, prípadne taktiež pre nevidiacich divákov.
Súťaž
Film Mlčanie Lorny zvolili poslanci, ktorí mali možnosť dať svoj hlas jednému z troch filmov vybraných do záverečného kola: 'Mlčanie Lorny' (Jean-Pierre a Luc Dardenne), 'Občan Havel' (Miroslav Janek a Pavel Koutecký) a 'Delta' (Kornél Mundruczó).
Uvedené filmy boli vybrané zo zoznamu 10 súťažiacich filmov.
Na výbere sa podieľala 17-členná porota zložená z odborníkov v oblasti kinematografie: producenti, riaditelia festivalov, distribútori, filmoví kritici a pod.
Jedným z hlavných kritérií výberu bolo to, ako jednotlivé filmy odrážajú univerzálnosť európskych hodnôt a/alebo rozmanitosť európskej kultúry, a do akej miery prinášajú svetlo do diskusie o procese budovania Európy.
Filmy boli premietané v priestoroch Európskeho parlamentu v Bruseli od 15. septembra do 17. októbra 2008.
Cena bola prvýkrát udelená v roku 2007 a získal ju turecko-nemecký film "Auf der anderen Seite" od režiséra Fatiha Akina.
Víťazný film
Mlčanie Lorny
Režia: Jean-Pierre a Luc DARDENNE
Krajina: Belgicko, Nemecko, Francie, Taliansko, Veľká Británia
Rok produkcie: 2008
Dĺžka: 105 minút
Pôvodné znenie: francúzske
Ceny: Cena za scenár (Cannes, 2008)
Stručný obsah filmu:
Aby sa Lorna, mladá albánska žena žijúca v Belgicku, mohla spoločne so svojim priateľom Sokolom stať majiteľkou bistra, rozhodne sa stať komplicom diabolského plánu gangstera Fabia.
Ten pre ňu zorganizuje fingovanú svadbu s Claudym, aby získala belgické občianstvo, a mohla sa potom vydať za ruského mafiána, ktorý je ochotný dobre zaplatiť, aby sa stal Belgičanom.
Aby sa mohla druhá svadba uskutočniť čo najrýchlejšie, rozhodne sa Fabio zabiť Claudyho.
Udrží to Lorna v tajnosti?
SK
1
PHOTO
20081020PHT40045.jpg
SK
2
PHOTO
20081022PHT40457.jpg
SK
3
LINK
http://ec.europa.eu/avservices/video/video_prod_en.cfm?type=ebs&sid=129651
SK
4
LINK
http://www.sonyclassics.com/lornassilence/
SK
5
LINK
http://www.lux-prize.eu/
SK
7
PHOTO
20081020PHT40043.jpg
SK
8
LINK
http://www.lux-prize.eu/films_details/havel/index_en.htm
SK
9
PHOTO
20081022PHT40459.jpg
SK
10
LINK
http://www.coproductionoffice.eu/
SK
11
LINK
http://www.lux-prize.eu/films_details/delta/index_en.htm
SK
12
PHOTO
20081022PHT40461.jpg
-//EP//TEXT IM-PRESS 20071107FCS12747 0 NOT XML V0//SK
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
