19.6.2008
NÁVRH UZNESENIA
ktorý v súlade s článkom 113 rokovacieho poriadku
predkladá Cristiana Muscardini
o kontrole falšovaných farmaceutických výrobkov zo strany Európskej únie
Návrh uznesenia Európskeho parlamentu o kontrole falšovaných farmaceutických výrobkov zo strany Európskej únie
Európsky parlament ,
–
so zreteľom na článok 113 rokovacieho poriadku,
A.
keďže trh s falšovanými farmaceutickými výrobkami sa neustále hrozivo rozširuje, čo má nebezpečné dôsledky jednak z hľadiska zdravia a jednak z hospodárskeho a sociálneho hľadiska,
B.
keďže Svetová zdravotnícka organizácia odsudzuje skutočnosť, že v celosvetovom meradle je jeden z desiatich farmaceutických výrobkov falšovaný, a keďže v Paríži sa stretli zástupcovia Európskej federácie farmaceutického priemyslu a farmaceutických združení s cieľom stanoviť protiopatrenia na zamedzenie tomuto javu, ktorý je obzvlášť rozšírený na internete,
C.
keďže z falšovaných farmaceutických výrobkov tvoria 28 % antibiotiká, 11 % hormóny, 8 % antialergiká a 7 antimalariká,
D.
keďže na čele štátov, ktoré vyrábajú falšované farmaceutické výrobky, je Čína, z ktorej pochádza množstvo necertifikovaných účinných látok, pričom tieto látky sú súčasťou viac ako 75 % generických liekov, ktoré sú v Európe v obehu,
1.
žiada Komisiu, aby prijala opatrenia na pomoc pracovnej skupine IMPACT a na zavedenie povinnosti vykonávať testy, ktoré dokážu odhaliť prostredníctvom identifikačných systémov falšované farmaceutické výrobky;
2.
žiada Komisiu, aby preskúmala opatrenia na podporu lekárnikov a distribútorov povolených farmaceutických výrobkov, a to konkrétne so zreteľom na ochranu spotrebiteľa a vo všeobecnejšej rovine na zdravie občanov.
