BRIEFING z EP 19. - 22. mája 2008
2008-05-14 - 19:58
Najdôležitejšie udalosti zasadnutia
Dohoda medzi EP a Radou: zákaz vývozu ortuti od marca 2011
Poslanci budú v druhom čítaní hlasovať o kompromisnom návrhu nariadenia, ktorého predmetom je zákaz vývozu ortuti, ako aj sprísnenie pravidiel pre jej uskladňovanie.
Poslanci budú schvaľovať predbežnú správu výboru EP pre klimatické zmeny
EP bude hlasovať o predbežnej správe Dočasného výboru EP pre otázky klimatických zmien.
Jej text za zameriava prevažne na dostupné vedecké poznatky v tejto oblasti a odsudzuje vedecky nepodložené snahy skresľovať či podceňovať výsledky odborných štúdií o príčinách a následkoch klimatických zmien.
EP bude hlasovať o balíku nariadení v oblasti cestnej prepravy
Poslanci budú v rámci prvého čítania hlasovať o troch návrhoch nariadení, ktoré sa zaoberajú cestnou dopravou.
Pripravovaná legislatíva, týkajúca sa prepravy cestujúcich autokarmi a autobusovou dopravou a prístupu cestnej dopravy na medzinárodný trh, si kladie za cieľ modernizovať existujúce právne predpisy v tejto oblasti.
Nariadenie týkajúce sa výkonu povolania prevádzkovateľov cestnej dopravy má zas za cieľ stanoviť odborné podmienky pre získanie licencie prevádzkovateľa.
Správa EP: Turecko by malo urýchliť reformy
Poslanci budú hlasovať o správe zaoberajúcej sa pokrokom Turecka na jeho ceste k členstvu v EÚ.
EP žiada komplexnú legislatívu pre boj proti diskriminácii
Europoslanci budú hlasovať o nelegislatívnej správe, ktorá sa zaoberá pokrokom v oblasti rovnosti príležitostí a nediskriminácie v EÚ a vyzývajú v nej okrem iného na vypracovanie komplexnej európskej smernice, ktorá by zakazovala akúkoľvek diskrimináciu.
EP schváli uznesenie k vízovej politike USA voči EÚ
Poslanci budú hlasovať o uznesení, v ktorom sa vyjadria k americkej vízovej politike voči krajinám EÚ.
O tejto problematike diskutovali počas rozpravy v pléne EP už 23. apríla 2008.
Parlament prijme uznesenie k zdražovaniu cien potravín
Europoslanci budú hlasovať o spoločnom uznesení k narastajúcim cenám potravín.
Vplyv zvyšujúcich sa cien na rozvoj chudobných krajín, ako aj vplyv produkcie biopalív na potravinový trh boli už predmetom rozpravy EP počas aprílového zasadnutia pléna v Štrasburgu.
Európsky námorný deň
V utorok 20. mája bude Európska únia po prvýkrát sláviť Európsky námorný deň.
Na zavedení tohto dňa sa dohodli Európsky parlament, Rada a Komisia, pričom cieľom je zvýšiť povedomie európskych občanov o význame európskych morí a oceánov.
20080430BRI28007
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-001-SK DOC XML V0//SK
Životné prostredie
Dohoda medzi EP a Radou: zákaz vývozu ortuti od marca 2011
2008-05-14 - 19:58
Poslanci budú v druhom čítaní hlasovať o návrhu nariadenia, ktorého predmetom je zákaz vývozu ortuti a tiež sprísnenie pravidiel pre jej uskladňovanie.
Rada síce odmietla väčšinu pozmeňujúcich návrhov EP z prvého čítania, no obe inštitúcie napokon počas náročných rokovaní dospeli k dohode na kompromisnom znení nariadenia, ktoré bude teraz predložené na schválenie plénu.
Zákaz vývozu ortuti a jej zlúčenín
Kompromisný text nariadenia, o ktorom bude EP hlasovať prostredníctvom správy Dimitriosa PAPADIMOULISA (GEU/NGL, EL) v rámci druhého čítania, požaduje zákaz vývozu ortuti a jej zlúčenín od 15. marca 2011 , t.j. o tri mesiace skôr, než navrhovala Rada.
Do nariadenia bola tiež pridaná požiadavka spravodajcu, aby sa pôsobnosť nariadenia rozšírila aj na zlúčeniny ortuti - rumelku, kalomel a oxid ortutnatý.
Existuje totiž obava, že ortuť by mohla byť vyvážaná do iných krajín ako zlúčenina, napr. ako produkt z neželezných kovov, a tam za účelom ďalšieho využitia premieňaná na elementárnu ortuť.
Zlúčenín určených na výskum a vývoj, na medicínske účely či na účely analýzy sa zákaz týkať nebude.
Európska komisia má tiež podľa kompromisu v budúcnosti preveriť, či by sa mal zákaz vývozu rozšíriť aj na ďalšie zlúčeniny ortuti a produkty obsahujúce ortuť, ako napr. teplomery, barometre a aneroidné tlakomery.
Bezpečné skladovanie ortuti
Parlament v kompromisnom znení nariadenia súhlasí s Radou, že odpad z ortuti by mal byť uskladňovaný v bývalých soľných baniach, podzemných skladoch alebo v špeciálnych povrchových priestoroch, a to tak, aby bolo toto skladovanie bezpečné pre ľudské zdravie, ako aj pre životné prostredie.
Komisia by mala podľa EP navyše sledovať prebiehajúci výskum, týkajúci sa ďalších možností skladovania, vrátane solidifikácie kovovej ortuti a do 1. januára 2010 o tom predložiť správu Európskemu parlamentu a Rade.
Na jej základe má Komisia najneskôr do 1. marca 2013 predložiť návrh na prípadnú revíziu tohto nariadenia.
Dovoz ortuti nebude zatiaľ zakázaný
Požiadavka Parlamentu z prvého čítania, aby sa nariadenie týkalo nielen zákazu vývozu, ale aj zákaz dovozu ortuti, sa do kompromisného znenia nedostala.
Stanovilo sa však, že Komisia spolu s členskými krajinami a ďalšími zúčastnenými stranami bude mať úlohu do roku 2010 preskúmať, či je takýto zákaz potrebný.
Riziká ortuti
Experti a lekári sa zhodujú v tom, že ortuť je toxická látka, ktorá negatívne ovplyvňuje ľudské zdravie, čo sa prejavuje najmä poškodzovaním mozgu a pľúc.
Keďže pôsobí dlhodobo a v prostredí sa môže zmeniť na metylortuť – jej najtoxickejšiu formu, ktorá ľahko preniká placentovou a hematoencefalitickou bariérou a môže poškodiť vyvíjajúci sa mozog - zvlášť nebezpečné je jej pôsobenie na tehotné ženy a malé deti.
Metylortuť sa navyše zhromažďuje a sústreďuje vo vodnom potravinovom reťazci, čím vystavuje riziku populáciu s vysokou mierou konzumácie rýb a morských plodov.
Ortuť môže pochádzať aj z recyklácie odpadu (napríklad fluorescenčných lámp, batérií, atď.), čistenia zemného plynu alebo z priemyselného spracovania nekovov.
Dimitrios PAPADIMOULIS GUE/NGL GR Dokument: Zákaz vývozu a bezpečné uskladnenie kovovej ortuti
Číslo: A6-0102/2008
Procedúra: Postup spolurozhodovania 2. čítanie Text návrhu správy: Zákaz vývozu a bezpečné uskladnenie kovovej ortuti EP postúpil v bitke proti ortuti o krok ďalej (1. čítanie, jún 2007)
-//EP//TEXT REPORT A6-2008-0102 0 NOT XML V0//SK
-//EP//TEXT IM-PRESS 20070615BRI07879 ITEM-006-SK NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-COVER-SK DOC XML V0//SK
-//EP//TEXT IM-PRESS 20080430BRI28007 ITEM-002-SK DOC XML V0//SK
Životné prostredie
Poslanci budú schvaľovať predbežnú správu výboru EP pre klimatické zmeny
2008-05-14 - 19:58
EP zriadil pred časom tzv. Dočasný výbor pre otázky klimatických zmien, pričom na májovom zasadnutí Parlamentu v Štrasburgu sa budú poslanci zaoberať jeho predbežnou správou.
Jej text za zameriava prevažne na dostupné vedecké poznatky v tejto oblasti a odsudzuje vedecky nepodložené snahy skresľovať či podceňovať výsledky odborných štúdií o príčinách a následkoch klimatických zmien.
Iniciatívna správa Dočasného výboru EP pre otázky klimatických zmien, ktorú plénu predkladá poslanec Karl HEINZ-FLORENZ (EPP-ED, DE), varuje, že existujúce snahy v tejto oblasti nie sú dostatočné pre dlhodobý boj proti spomínanému celosvetovému problému.
Ide o predbežnú správu, pričom na konci svojho mandátu predloží Dočasný výbor konečnú verziu, ktorá má obsahovať návrh opatrení pre integrovanú stratégiu EÚ v tejto oblasti.
Poslanci v predbežnej správe upozorňujú, že ak nebudú urýchlene prijaté opatrenia pre spomalenie či zastavenie ďalšieho zvyšovania emisií CO 2 a skleníkových plynov, bude naša planéta vážne ohrozená.
Existujúce politiky zamerané na znižovanie emisií skleníkových plynov na najbližšie desaťročia sú pritom podľa nich nepostačujúce a to aj napriek tomu, že takmer všetky členské štáty Únie vykazujú dobrý či dokonca vynikajúci pokrok v úsilí plniť svoje ciele s ohľadom na záväzky vyplývajúce z Kjótskeho protokolu.
Aby sa dosiahli dlhodobé ciele, je podľa EP potrebné zabezpečiť, aby sa po roku 2012 emisie znížili ešte výraznejšie.
EP odmieta skeptické postoje voči vedeckým poznatkom
Správa uvádza, že hoci vedecké poznatky a diskusie vždy sprevádza aj určitá miera neistoty, bolo vedecky dokázané, že základnou príčinou globálneho otepľovania je pôsobenie ľudskej činnosti.
Poslanci poukazujú napr. na vedecké dôkazy zo všetkých kontinentov, ktoré preukazujú, že mnoho prírodných systémov je zasiahnutých regionálnymi zmenami klímy kvôli emisiám vypúšťaným v minulosti v priemyselne vyspelých krajinách.
Odsudzujú preto vedecky nepodložené skeptické snahy vykresľovať výsledky štúdií o príčinách a dôsledkoch klimatických zmien ako pochybné, neisté či sporné.
Prognózy ďalšieho vývoja
Poslanci zdôrazňujú, že za súčasných podmienok by mohli niektoré javy spojené s klimatickými zmenami – napr. odumieranie amazonského dažďového pralesa, miznutie grónskych ľadovcov a ľadovej vrstvy v západnej Antarktíde, vývoj poklesu indických monzúnových vetrov či obrovské uvoľňovanie metánu v sibírskej tundre - dosiahnuť v priebehu tohto storočia kritické rozmery.
Upozorňujú tiež na predpokladané prekyslenie oceánov v dôsledku zvýšenia CO 2 , ktoré môže mať veľmi vážne dôsledky pre morské ekosystémy.
Poslanci v správe ďalej vyzývajú, aby sa podrobnejšie preskúmali dôsledky vyžívania biopalív a ich dopadu na ďalšie odlesňovanie, rozširovanie poľnohospodárskych plôch a na celosvetovú ponuku potravín.
Karl-Heinz FLORENZ EPP-ED DE Dokument: Vedecké fakty o klimatických zmenách
Číslo: A6-0136/2008
Procedúra: Iniciatívna správa Text návrhu správy: Vedecké fakty o klimatických zmenách
-//EP//TEXT REPORT A6-2008-0136 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-001-SK DOC XML V0//SK
-//EP//TEXT IM-PRESS 20080430BRI28007 ITEM-003-SK DOC XML V0//SK
Doprava
EP bude hlasovať o balíku nariadení v oblasti cestnej prepravy
2008-05-14 - 19:58
Poslanci budú v rámci prvého čítania hlasovať o troch návrhoch nariadení, ktoré sa zaoberajú cestnou dopravou.
Pripravovaná legislatíva, týkajúca sa prepravy cestujúcich autokarmi a autobusovou dopravou a prístupu cestnej dopravy na medzinárodný trh, si kladie za cieľ modernizovať a harmonizovať existujúce právne predpisy v tejto oblasti.
Nariadenie týkajúce sa výkonu povolania prevádzkovateľov cestnej dopravy má zas za cieľ stanoviť odborné podmienky pre získanie licencie prevádzkovateľa.
Účelom nariadenia o spoločných pravidlách pre výkon povolania prevádzkovateľa cestnej dopravy je stanoviť podmienky (finančnú a odbornú spôsobilosť) pre získanie licencie prevádzkovateľa.
Týmto nariadením sa budú poslanci zaoberať prostredníctvom správy Silvie - Adriany ŢICĂU (PES, RO), pričom jej text podporuje najmä požiadavku bezúhonnosti prevádzkovateľa, návrh na zamestnávanie kvalifikovaných pracovníkov, či možnosť odňatia povolenia na prevádzku v prípade vážneho porušenia predpisov.
Poslanci zdôrazňujú, že kvalifikovaní dopravní manažéri musia mať pobyt v členskom štáte Únie a prikláňajú sa aj k možnosti zostavenia zoznamu porušení predpisov, ktoré by viedli k pozastaveniu či odňatiu ich licencie v celej EÚ.
Dopravní prevádzkovatelia budú tiež musieť dokladať ich finančnú spôsobilosť (krátkodobú solventnosť) na základe vhodných finančných ukazovateľov, napr. prostredníctvom bankovej záruky.
Aby sa zabezpečila spravodlivá hospodárska súťaž, dopravné spoločnosti budú musieť mať prevádzkové stredisko, čo má zabrániť vytváraniu fiktívnych firiem na princípe P.O.BOXU.
Všetky spoločnosti, ktoré prejavia záujem o vstup na trh cestnej prepravy, budú musieť zamestnať dopravného manažéra, ktorý bude schopný preukázať svoju profesionálnu spôsobilosť (140 hodín príslušných kurzov a písomné skúšky).
Dalšie dve správy v dopravnom balíčku vypracoval belgický europoslanec Mathieu GROSCH (EPP-ED, BE).
Prvá z nich sa týka nariadenia o spoločných pravidlách pre prístup na trh prepravy cestujúcich autokarmi a autobusmi .
Cieľom návrhu je zjednodušiť existujúci právny rámec v tejto oblasti a tiež posilniť spoluprácu medzi členskými štátmi a harmonizovať formát dokumentov, čím sa uľahčí vykonávanie kontrol.
Druhá správa tohto poslanca sa týka nariadenia o spoločných pravidlách pre prístup na trh medzinárodnej cestnej prepravy tovaru a jej cieľom je taktiež zjednodušiť dve nariadenia a jednu smernicu, ktoré platia v tejto oblasti v súčasnosti.
Najdôležitejším bodom tohto nariadenia je otázka kabotáže, ktorú nariadenie definuje ako „vnútroštátnu prepravu pre cudziu potrebu dočasne vykonávanú v hostiteľskom štáte”.
Jej cieľom je zamedziť zbytočným naprázdno uskutočneným cestám dopravných firiem – teda preprave bez naloženia tovarov.
Parlament v tejto súvislosti zdôrazňuje, že pre kabotáž je potrebné stanoviť detailné podmienky, ktoré vo svojej správe ďalej presnejšie špecifikuje.
Silvia-Adriana ŢICĂU PSE RO Mathieu GROSCH EPP-ED BE Dokument: Podmienky, ktoré treba dodržiavať pri výkone povolania prevádzkovateľa cestnej dopravy
Číslo: A6-0087/2008
Procedúra: Postup spolurozhodovania 1. čítanie
Dokument: Prístup na trh autokarovej a autobusovej dopravy (prepracované znenie)
Číslo: A6-0037/2008
Procedúra: Postup spolurozhodovania 1. čítanie
Dokument: Prístup na trh medzinárodnej cestnej nákladnej dopravy (prepracované znenie)
Číslo: A6-0028/2008
Procedúra: Postup spolurozhodovania 1. čítanie Text návrhu správy: Podmienky, ktoré treba dodržiavať pri výkone povolania prevádzkovateľa cestnej dopravy Text návrhu správy: Prístup na trh autokarovej a autobusovej dopravy (prepracované znenie) Text návrhu správy: Prístup na trh medzinárodnej cestnej nákladnej dopravy ( prepracované znenie)
-//EP//TEXT REPORT A6-2008-0087 0 NOT XML V0//SK
-//EP//TEXT REPORT A6-2008-0037 0 NOT XML V0//SK
-//EP//TEXT REPORT A6-2008-0038 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-002-SK DOC XML V0//SK
-//EP//TEXT IM-PRESS 20080430BRI28007 ITEM-004-SK DOC XML V0//SK
Doprava
Európsky námorný deň
2008-05-14 - 19:58
V utorok 20. mája bude Európska únia po prvýkrát sláviť Európsky námorný deň.
Na zavedení tohto dňa sa dohodli Európsky parlament, Rada a Komisia, pričom cieľom je zvýšiť povedomie európskych občanov o význame európskych morí a oceánov.
Iniciatívu za vyhlásenie Európskeho námorného dňa odštartujú podpisom vyhlásenia spoločne predsedovia všetkých troch spomínaných inštitúcií - Hans-Gert Pöttering, Janez Janša a José Manuel Barroso.
V rovnaký deň budú tiež poslanci schvaľovať iniciatívnu správu týkajúcu sa integrovanej námornej politiky EÚ, v ktorej vyjadrujú presvedčenie, že na to, aby sa splnili ciele ako čistota európskych morí či udržateľná biologická rozmanitosť, musí byť akčný plán Komisie v tejto oblasti ambicióznejší.
Poslanci tiež v správe vyjadrujú presvedčenie, že úlohou európskej námornej politiky musí byť príprava na následky klimatických zmien, najmä v súvislosti s topením ľadovcov a dvíhaním hladiny morí, ktoré ohrozuje pobrežné oblasti.
Willi PIECYK PSE DE Dokument: Integrovaná námorná politika Európskej únie
Číslo: A6-0163/2008
Procedúra: Iniciatívna správa Text návrhu správy: Integrovaná námorná politika Európskej únie
-//EP//TEXT REPORT A6-2008-0163 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-003-SK DOC XML V0//SK
-//EP//TEXT IM-PRESS 20080430BRI28007 ITEM-005-SK DOC XML V0//SK
Politika zamestnanosti
EP žiada komplexnú legislatívu pre boj proti diskriminácii
2008-05-14 - 19:58
Poslanci EP budú hlasovať o nelegislatívnej správe, ktorá sa zaoberá pokrokom v oblasti rovnosti príležitostí a nediskriminácie v EÚ.
Vyzývajú v nej okrem iného na vypracovanie komplexnej európskej smernice, ktorá by umožňovala účinne bojovať proti všetkým formám diskriminácie, na podporu pre jej obete, ako aj na zavedenie účinných sankcií voči tým, ktorí nediskriminačné zákony porušujú.
Poslanci v iniciatívnej správe poslankyne Elizabeth LYNNE (EPP-ED, UK), vyjadrujú presvedčenie, že nemá význam postaviť diskrimináciu mimo zákon iba určitých oblastiach a v iných to prehliadať.
Vítajú preto zámer Európskej komisie navrhnúť komplexnú smernicu pre boj proti diskriminácii podľa článku 13 Zmluvy o ES, ktorý zakazuje diskrimináciu „na základe pohlavia, rasového či etnického pôvodu, náboženského vyznania a svetonázoru, zdravotného postihnutia, veku a sexuálnej orientácie”.
Tato nová smernica by mala zrušiť hierarchiu ochrany pred rôznymi dôvodmi diskriminácie.
Boj proti všetkým formám diskriminácie
Parlament zdôrazňuje, že akákoľvek nová legislatíva v tejto oblasti musí zakazovať všetky formy diskriminácie, vrátane nepriamej diskriminácie, a pokrývať všetky oblasti spadajúce do kompetencií EÚ, ako aj oblasť vzdelávania (vrátane celoživotného), sociálnej ochrany, bývania, zdravotnej starostlivosti, vyobrazovania diskriminovaných skupín v médiách a reklame, či fyzického prístupu zdravotne postihnutých osôb k rôznym službám.
Poslanci tiež v správe vítajú zámer Komisie venovať sa problému viacnásobnej diskriminácie, v súvislosti s čím žiadajú jej všeobecnú a vyváženú definíciu.
Nesprávne uplatňovanie existujúcej legislatívy
EP vyjadruje obavy v súvislosti s nedostatkami niektorých členských krajín EÚ pri implementácii a uplatňovaní smernice o rovnakom zaobchádzaní v zamestnaní a pri výkone povolania (Smernica 2000/78/ES) ako aj smernice o rovnakom zaobchádzaní s osobami bez ohľadu na ich rasu alebo etnický pôvod (Smernica 2000/43/ES).
Občania EÚ tiež podľa poslancov často nemajú dostatočné informácie o možných opravných prostriedkoch v prípade diskriminácie.
Komisia by preto podľa správy mala prísne sledovať prevádzanie smerníc v tejto oblasti do vnútroštátneho práva členských krajín a vyžadovať plnenie z nich vyplývajúcich záväzkov prostredníctvom existujúcich postupov pre nápravu porušovania predpisov.
Poslanci okrem toho upozorňujú aj na to, že z dôvodu výnimiek poskytovaných Smernicou o rodinnom stave nie je v plnej miere uplatňovaná ochrana proti diskriminácii na základe sexuálnej orientácie.
Diskriminácia menšín
Poslanci vyjadrujú v správe presvedčenie, že problémy menšinových spoločenstiev, najmä Rómov, sa po rozšírení EÚ stali ešte naliehavejšími a sú často spojené s diskrimináciou a vylúčením v oblastiach vzdelávania, zdravotnej starostlivosti, bývania, zamestnanosti a práv žien, kvôli čomu je podľa EP potrebná ich sociálna ochrana.
Mimoriadna pozornosť by podľa EP mala byť venovaná zabezpečeniu prístupu znevýhodnených a rómskych detí k vysokokvalitnému vzdelávaniu.
Sankcie pre porušovateľov a pomoc obetiam diskriminácie
Parlament žiada účinné, primerané a odradzujúce sankcie za porušovanie antidiskriminačných predpisov a tiež zlepšenie informovanosti občanov o ich právach v tejto oblasti, vrátane zabezpečenia prístupu k právnej ochrane pre obete diskriminácie.
Členské štáty by napríklad podľa europoslancov mali zabezpečiť, aby bola obetiam diskriminácie automaticky poskytnutá pomoc pri súdnych konaniach, a to aj z verejných finančných prostriedkov.
Elizabeth LYNNE ALDE GB Dokument: Pokrok v oblasti rovnakých príležitostí a nediskriminácie v EÚ ( transpozícia smerníc 2000/43/ES a 2000/78/ES)
Číslo: A6-0159/2008
Procedúra: Iniciatívna správa Text návrhu správy: Pokrok v oblasti rovnakých príležitostí a nediskriminácie v EÚ (transpozícia smerníc 2000/43/ES a 2000/78/ES)
-//EP//TEXT REPORT A6-2008-0159 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-004-SK DOC XML V0//SK
-//EP//TEXT IM-PRESS 20080430BRI28007 ITEM-006-SK DOC XML V0//SK
Vonkajšie vzťahy
Správa EP: Turecko by malo urýchliť reformy
2008-05-14 - 19:58
EP bude hlasovať o správe zaoberajúcej sa pokrokom Turecka na jeho ceste k členstvu v EÚ.
Poslanci hodnotia pokrok tejto krajiny za rok 2007, pričom v správe vítajú nedávne legislatívne iniciatívy tureckej vlády, zároveň ju však žiadajú, aby urýchlila reformy a začlenila časové lehoty do svojich reformných plánov.
Turecká vláda by sa tiež podľa EP mala usilovať o nájdenie trvalého riešenia pre kurdskú otázku a zabezpečiť, aby nová ústava zaručovala rovnosť mužov a žien.
Správa poslankyne Rie OOMEN-RUIJTEN (EPP-ED, NL) víta záväzok tureckého premiéra Erdogana, ktorý prisľúbil, že rok 2008 bude rokom reforiem, poslanci však tureckú vládu vyzývajú, aby využila svoju parlamentnú väčšinu na splnenie všetkých reformných sľubov v praxi a zdôrazňujú, že modernizácia je predovšetkým vo vlastnom záujme tejto krajiny.
Reforma trestného zákonníka a pravidlá pre zákaz činnosti politických strán
Poslanci vyjadrujú v správe znepokojenie v súvislosti s možnými dopadmi zákazu politickej strany AKP a očakávajú, že Ústavný súd Tureckej republiky bude rešpektovať zásady právneho štátu, európske normy a odporúčania benátskej komisie o pravidlách pre zákaz činnosti politických strán.
Pozmeňujúci návrh tureckej vlády k článku 301 trestného zákonníka tejto krajiny pokladá EP za iba „prvý krok“ na ceste k zásadnej reforme, pričom turecké orgány žiada, aby spomínanú reformu uskutočnili bez ďalších prieťahov.
Majú tým zabezpečiť, aby sa žiadne články trestného zákonníka nezneužívali na svojvoľné obmedzovanie slobody prejavu.
Armáda a politika
Poslanci v správe vítajú skutočnosť, že v roku 2007 prevažovala v Turecku demokracia nad pokusmi armády o zasahovanie do politického procesu a vyzývajú tureckú vládu, aby zabezpečila, že plnú zodpovednosť za vytváranie vnútornej, zahraničnej a bezpečnostnej politiky, vrátane politiky voči Cypru, ponesie demokraticky zvolená politická reprezentácia.
Ozbrojené sily budú podľa správy EP musieť túto zodpovednosť rešpektovať bezvýhradným a jednoznačným uznaním civilnej vlády.
Kurdská otázka
Poslanci v správe žiadajú tureckú vládu, aby v rámci svojich priorít prispela k trvalému vyriešeniu kurdskej otázky, vrátane komplexného plánu na posilnenie rozvoja juhovýchodnej časti krajiny.
Vláda Turecka sa má tiež podľa EP usilovať o to, aby bola zabezpečená možnosť výučby kurdského jazyka v rámci verejného a súkromného školstva a tiež jeho využívanie vo vysielaní, verejnom živote a prístupe k verejným službám.
Napriek presvedčeniu EP, že prípadný zákaz Strany za demokratickú spoločnosť (DTP) by bol pri hľadaní politického riešenia kontraproduktívny, žiadajú europoslanci túto politickú stranu a jej poslancov a starostov, aby sa jednoznačne dištancovali od Kurdskej strany pracujúcich (PKK) a aby sa zasadili o politické vyriešenie kurdskej otázky v rámci demokratického tureckého štátu.
Parlament zároveň opätovne vyzýva PKK, aby bezodkladne a bez ďalších podmienok vyhlásila a dodržovala prímerie.
EP v tejto súvislosti vyjadruje poľutovanie nad množstvom súdnych procesov vedených proti zvoleným starostom a ďalším politikom z dôvodu používania kurdského jazyka či vyjadrenia ich názoru na kurdskú otázku, vrátane nedávneho odsúdenia Leyly Zany, nositeľky Sacharovovej ceny EP za rok 1995.
Rovnosť príležitostí
Poslanci v správe zdôrazňujú, že návrh novej tureckej ústavy musí zaručovať rovnosť mužov a žien, zdržať sa používania nejednoznačných kritérií, ako napr. „všeobecnej morálky“ a opätovne potvrdiť individuálne práva žien.
Parlament tiež v správe poukazuje na znepokojenie časti tureckého obyvateľstva nad tým, že zrušenie zákazu nosenia islamských šatiek na univerzitách nebolo súčasťou rozsiahlejšieho súboru reformných opatrení, ktoré by vychádzali z intenzívnych konzultácií s občianskou spoločnosťou.
Sloboda vyznania
Parlament vyzýva tureckú vládu, aby vytvorila právny rámec, ktorý umožní všetkým náboženským komunitám pôsobiť v spoločnosti bez zbytočných obmedzení, najmä čo sa týka ich právneho statusu, vzdelávania duchovných, voľbu predstavených, náboženskú výchovu a budovanie miest pre vykonávanie bohoslužieb.
Boj proti všetkým formám násilia voči menšinám
Parlament v neposlednom rade vyjadruje znepokojenie nad nepriateľstvom, ktoré určité skupiny spoločnosti prejavujú voči menšinám, a tiež nad politicky a nábožensky motivovaným násilím.
Vyzýva preto turecké orgány, aby dôkladne vyšetrili vraždu Hranta Dinka a troch kresťanov v Malatyi, ako aj všetky ostatné prípady politicky, nábožensky či rasovo motivovaného násilia.
Ria OOMEN-RUIJTEN EPP-ED NL Dokument: Správa o pokroku Turecka za rok 2007
Číslo: A6-0168/2008
Procedúra: Iniciatívna správa Text návrhu správy: Správa o pokroku Turecka za rok 2007
-//EP//TEXT REPORT A6-2008-0168 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-005-SK DOC XML V0//SK
-//EP//TEXT IM-PRESS 20080430BRI28007 ITEM-007-SK DOC XML V0//SK
Vonkajšie vzťahy
EP schváli uznesenie k vízovej politike USA voči EÚ
2008-05-14 - 19:58
Poslanci budú hlasovať o uznesení, v ktorom sa vyjadria k americkej vízovej politike voči krajinám EÚ.
O tejto problematike diskutovali počas rozpravy v pléne EP už 23.
4.
2008, pričom rozpravy sa zúčastnili aj predstavitelia Rady a Komisie.
Nedávne rozhodnutie USA uzavrieť samostatné bilaterálne dohody s niektorými členskými štátmi EÚ, vrátane Slovenska, sa stalo predmetom kritiky európskych inštitúcií.
Hlavnú obavu predstavujú požiadavky USA o poskytovaní údajov o leteckých cestujúcich.
Počas aprílovej rozpravy v pléne vyjadrila väčšina europoslancov názor, že EÚ by v tejto otázke mala postupovať jednotne a usilovať sa pritom o rovnaké práva (bezvízový styk s USA) pre všetkých občanov Únie.
V EP sa konala rozprava o vízovej politike USA voči EÚ (23.
4.
2008)
-//EP//TEXT IM-PRESS 20080418BRI27036 ITEM-004-SK NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-006-SK DOC XML V0//SK
-//EP//TEXT IM-PRESS 20080430BRI28007 ITEM-008-SK DOC XML V0//SK
Vonkajšie vzťahy
Poslanci budú schvaľovať uznesenie o situácii v Barme
2008-05-14 - 19:58
Poslanci EP budú schvaľovať uznesenie o situácii po ničivej prírodnej katastrofe v Barme.
K tejto téme sa vyjadril aj predseda EP Hans-Gert PÖTTERING pri otvorení predchádzajúceho plenárneho zasadnutia Parlamentu v Bruseli.
Pri otvorení plenárneho zasadnutia EP dňa 7. mája predniesol predseda EP Hans-Gert PÖTTERING vyhlásenie k humanitárnej katastrofe v Barme (Mjanmarsku), po tom, čo sa jej juhozápadnou časťou prehnal ničivý cyklón Nagris.
Predseda Parlamentu vyjadril solidaritu s obyvateľmi tejto krajiny a kritizoval tamojšiu vládnucu vojenskú juntu za to, že sa nesnaží obyvateľom dostatočne pomôcť.
Hans-Gert PÖTTERING na margo ničivých dôsledkov cyklónu uviedol, že EÚ už vyslala do oblasti humanitárnu pomoc a zdôraznil, že na nadchádzajúcom zasadnutí EP v Štrasburgu poskytne Európska komisia poslancom informácie o tejto pomoci.
Kriticky sa vyjadril na adresu barmského vojenského režimu, ktorý podľa jeho slov urobil iba veľmi málo pre pomoc trpiacemu obyvateľstvu a ktorému sa podľa predsedu EP nepodarilo situáciu zvládnuť.
V rámci tohto vyhlásenia opätovne vyzval aj na prepustenie väznenej barmskej opozičnej političky a nositeľky Sacharovovej ceny za slobodu myslenia, Aun Schan Su Ťij, ktorej takisto vyjadril solidaritu.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-007-SK DOC XML V0//SK
-//EP//TEXT IM-PRESS 20080430BRI28007 ITEM-009-SK DOC XML V0//SK
Vonkajšie vzťahy
Vyhlásenie Rady a Komisie k prípravám summitu EÚ-Rusko
2008-05-14 - 19:58
Poslanci si v Štrasburgu vypočujú vyhlásenie Rady a Komisie o nadchádzajúcom summite EÚ - Rusko, ktorý sa uskutoční 26. - 27. júna na Sibíri, a k tejto téme budú následne schvaľovať spoločné uznesenie.
Hlavnou témou stretnutia má byť nová Dohoda o partnerstve a spolupráci, ktorú ohrozuje veto jednej z členských krajín EÚ – Litvy.
Ďalšou horúcou témou by mohli byť situácia v Gruzínsku, ako aj postoj EP k nedostatkom prezidentských volieb v Rusku.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-008-SK DOC XML V0//SK
-//EP//TEXT IM-PRESS 20080430BRI28007 ITEM-010-SK DOC XML V0//SK
Spotrebitelia
Parlament prijme uznesenie k zdražovaniu cien potravín
2008-05-14 - 19:58
Europoslanci budú hlasovať o spoločnom uznesení k narastajúcim cenám potravín.
Vplyv zvyšujúcich sa cien na rozvoj chudobných krajín, ako aj vplyv produkcie biopalív na potravinový trh, boli už predmetom rozpravy EP počas aprílového zasadnutia pléna v Štrasburgu a tiež obsahom diskusie s výkonnou riaditeľkou Svetového potravinového programu OSN, s ktorou sa poslanci stretli začiatkom marca na zasadnutí Výboru EP pre rozvoj.
Medzi príčiny neustáleho zdražovania potravín patrí najmä zvyšovanie cien ropy a energií; vplyv klimatických zmien na počasie v určitých oblastiach, ktoré následne vplýva na úrodnosť a zber; ako aj vzájomné "konkurovanie si" medzi jedlom a palivami v súvislosti s produkciou biopalív.
"Príklon k výrobe biopalív odklonil pôdu od potravinového reťazca", uviedla v marci vo výbore EP výkonná riaditeľka Svetového potravinového programu OSN, Josette Sheeran, ktorá tiež poukázala na to, že v Afrike tento fenomén spôsobil nárast ceny palmového oleja až na úroveň cien pohonných látok.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-009-SK DOC XML V0//SK
-//EP//TEXT IM-PRESS 20080430BRI28007 ITEM-011-SK DOC XML V0//SK
Inštitúcie
Poslanci budú schvaľovať kalendár zasadnutí na rok 2009
2008-05-14 - 19:58
Poslanci EP budú schvaľovať kalendár plenárnych zasadnutí na rok 2009.
Budúci rok bude výnimočný najmä z dôvodu nadchádzajúcich volieb do Európskeho parlamentu, ako aj z dôvodu plánovaného rozšírenia kompetencií EP, vyplývajúceho z očakávanej ratifikácie Lisabonskej zmluvy.
Kalendár plenárnych zasadnutí by preto mal odrážať všetky spomínané skutočnosti a brať do úvahy pracovné potreby europoslancov.
Kalendár zasadnutí, o ktorom budú poslanci hlasovať, má zohľadňovať tak plánované rozšírenie kompetencií EP, ku ktorému dôjde po ratifikácii a vstupe Lisabonskej zmluvy do platnosti, ako aj nadchádzajúce voľby do Európskeho parlamentu, ktoré sa uskutočnia v júni 2009.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080430BRI28007 FULL-TEXT DOC XML V0//SK
-//EP//TEXT IM-PRESS 20080430BRI28007 ITEM-010-SK DOC XML V0//SK
-//EP//TEXT IM-PRESS 20080430BRI28007 ITEM-COVER-SK DOC XML V0//SK
-//EP//TEXT IM-PRESS 20080430BRI28007 ITEM-001-SK DOC XML V0//SK
-//EP//TEXT IM-PRESS 20080430BRI28007 ITEM-002-SK DOC XML V0//SK
-//EP//TEXT IM-PRESS 20080430BRI28007 ITEM-003-SK DOC XML V0//SK
-//EP//TEXT IM-PRESS 20080430BRI28007 ITEM-004-SK DOC XML V0//SK
-//EP//TEXT IM-PRESS 20080430BRI28007 ITEM-005-SK DOC XML V0//SK
-//EP//TEXT IM-PRESS 20080430BRI28007 ITEM-006-SK DOC XML V0//SK
-//EP//TEXT IM-PRESS 20080430BRI28007 ITEM-007-SK DOC XML V0//SK
-//EP//TEXT IM-PRESS 20080430BRI28007 ITEM-008-SK DOC XML V0//SK
-//EP//TEXT IM-PRESS 20080430BRI28007 ITEM-009-SK DOC XML V0//SK
-//EP//TEXT IM-PRESS 20080430BRI28007 ITEM-010-SK DOC XML V0//SK
-//EP//TEXT IM-PRESS 20080430BRI28007 ITEM-011-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080430BRI28007 ITEM-COVER-SK DOC XML V0//SK
-//EP//TEXT IM-PRESS 20080430BRI28007 ITEM-001-SK DOC XML V0//SK
-//EP//TEXT IM-PRESS 20080430BRI28007 ITEM-002-SK DOC XML V0//SK
-//EP//TEXT IM-PRESS 20080430BRI28007 ITEM-003-SK DOC XML V0//SK
-//EP//TEXT IM-PRESS 20080430BRI28007 ITEM-004-SK DOC XML V0//SK
-//EP//TEXT IM-PRESS 20080430BRI28007 ITEM-005-SK DOC XML V0//SK
-//EP//TEXT IM-PRESS 20080430BRI28007 ITEM-006-SK DOC XML V0//SK
-//EP//TEXT IM-PRESS 20080430BRI28007 ITEM-007-SK DOC XML V0//SK
-//EP//TEXT IM-PRESS 20080430BRI28007 ITEM-008-SK DOC XML V0//SK
-//EP//TEXT IM-PRESS 20080430BRI28007 ITEM-009-SK DOC XML V0//SK
-//EP//TEXT IM-PRESS 20080430BRI28007 ITEM-010-SK DOC XML V0//SK
-//EP//TEXT IM-PRESS 20080430BRI28007 ITEM-011-SK DOC XML V0//SK
