Voda: 71 percent povrchu Zeme a predsa vzácna
Životné prostredie
2009-03-20 - 10:34
Prístup k vode môže v budúcnosti viesť k vojnám Keď v roku 1965 vydal Frank Herbert svoj sci-fi román Duna, v ktorom bola voda najvzácnejšou látkou, hovoril o ďalekej budúcnosti.
Takýto scenár je dnes na našej planéte takmer skutočnosťou.
Prístup k pitnej vode totiž v súčasnosti nemá viac než miliarda ľudí.
Niekoľko dní pred 5. svetovým fórom o vode a pred Svetovým dňom vody, ktorý pripadá na 22. marca, diskutovali o "modrom zlate" aj europoslanci.
Voda je pre život nevyhnutnosťou.
V mnohých prípadoch však musí byť čistá.
Znečistená voda je zodpovedná za 80 percent všetkých chorôb a úmrtí v rozvojových krajinách.
Medzi najzraniteľnejšie skupiny pritom patria deti.
Chlapci a dievčatá z rozvojových krajín pijú 30 až 50-krát menej vody ako my.
Každých osem sekúnd pritom zomiera na následky chorôb prenášaných znečistenou vodou jedno dieťa.
Problémy má Afrika aj Európa
Príčin tohto stavu je viacero: rast svetovej populácie, plytvanie vodou, ale aj nestabilná politická situácia.
Výrazne sa s týmito problémami možno stretnúť najmä v Afrike.
Do hry tu vstupuje aj fenomén globálneho otepľovania.
Klimatické zmeny totiž prinášajú dezertfikáciu, čiže rozširovanie púští.
Ani situácia v Európe nie je ružová.
Dunaj patrí kvôli znečisťovaniu medzi desať najohrozenejších riek na svete.
Ďalšia regulácia tohto veľtoku by podľa Svetového fondu ochrany prírody (WWF) mohla ohroziť prístup k pitnej vode pre 20 miliónov obyvateľov.
Problémy s vodou sa prejavujú najmä na juhu Európy.
Počet turistov v letoviskách Stredozemného mora neustále stúpa, čo sa odráža aj na vzrastajúcej spotrebe vody.
Turisti ubytovaní v hoteloch pritom minú o tretinu viac vody ako miestni obyvatelia.
Rozmáhajúci sa golfový turizmus má výrazný podiel na zhoršovaní situácie.
Ročné zalievanie priemerného golfového ihriska napríklad v Španielsku by vystačilo na celoročnú spotrebu vody v meste s 12 000 obyvateľmi.
V októbri 2008 preto poslanci schválili uznesenie, v ktorom vyzývajú, aby sa v Európe viac šetrilo vodou.
Voda ako strategická surovina
Voda sa vďaka svojej životodarnej schopnosti stáva čoraz strategickejším zdrojom.
Dnes žije v oblastiach s nedostatkom vody 2,8 miliárd obyvateľov Zeme.
Do roku 2030 by sa mal ich počet zvýšiť na 3,9 miliárd.
Hospodárenie s vodou v krajinách, ktoré sú závislé od spoločných tokov, pritom spôsobuje nemalé napätia.
Rieky Tigris a Eufrat napríklad privádzajú vodu Turecku, Sýrii aj Iraku.
Tak Damask ako aj Bagdad sa preto logicky obávajú tureckého projektu výstavby 22 priehrad a 18 vodných elektrární na svojom území.
Existujú totiž odhady, že fungujúce priehrady znížia hladiny riek v Sýrii a Iraku.
Osemdesiat percent vody v Sýrii pritom pochádza z riek na tureckom území.
Závislosť Egypta je ešte vyššia.
Kvôli minimálnym zrážkam pochádza takmer každá používaná kvapka vody v tejto krajine z rieky Níl.
Tá sa však k Egypťanom dostane až potom, čo prejde územím ďalších ôsmych krajín.
Rast populácie v tomto regióne by tak mohol spôsobiť vážne problémy so zásobami vody.
Do roku 2027 by sa pritom mal počet obyvateľov Egypta zdvojnásobiť.
Svetové fórum o vode
V dňoch 16.- 22. marca sa v Istanbule koná svetové fórum o vode.
Pred samotným podujatím poslanci EP schválili uznesenie, v ktorom formulujú svoj postoj k tejto otázke.
Text zdôrazňuje, že prístup k pitnej vode je veľmi nerovnomerný, pričom by malo ísť o základné ľudské právo.
Poslanci tiež vyzývajú, aby sa vyvinulo všetko potrebné úsilie na zaručenie prístupu k pitnej vode pre najchudobnejších obyvateľov do roku 2015.
Členské štáty EÚ by podľa poslancov aj napriek finančnej kríze mali zvýšiť svoje príspevky do oficiálnej rozvojovej pomoci s cieľom splniť rozvojové ciele milénia týkajúce sa zásobovania pitnou vodou.
Na v poradí piatom svetovom fóre o vode v Istanbule budú Parlament zastupovať piati poslanci z výborov pre ochranu životného prostredia a pre rozvoj.
V Turecku sa postupne stretnú so zástupcami mimovládnych organizácií, odborármi a podnikateľmi.
20070329STO04903 Otázka k 5. svetovému fóru o vode Uznesenie k svetovému fóru o vode Nedostatok vody a sucho v EÚ (anglicky) Uznesenie k nedostatku vody a problému sucha v EÚ Svetové fórum o vode v Istanbule (anglicky) Svetový deň vody (anglicky)
SK
1
PHOTO
20070411PHT05162.jpg
SK
6
LINK
http://www.worldwatercouncil.org/index.php?id=1842&L=0%22%20onfocus%3D%252
SK
7
LINK
http://www.unwater.org/worldwaterday/flashindex.html
-//EP//TEXT OQ O-2009-0026 0 NOT XML V0//SK
-//EP//TEXT TA P6-TA-2009-0137 0 NOT XML V0//SK
-//EP//TEXT IM-PRESS 20081008IPR39026 0 NOT XML V0//SK
-//EP//TEXT TA P6-TA-2008-0473 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
