Nové webové stránky Európskeho parlamentu
Inštitúcie
2005-09-14 - 13:53
Európsky parlament dúfa, že prostredníctvom svojich nových webových stránok zefektívni komunikáciu s obyvateľmi Európy.
Na zlepšenie svojich doterajších stránok sa Parlament podujal na základe viacerých správ poslancov EP, ktoré vyzývali, aby sa stal zrozumiteľnejší a viac sa „priblížil” k širokej verejnosti.
Predseda Európskeho parlamentu, Joseph Borrell, využil svoj prejav pri oficiálnom spustení stránok na to, aby sa vyjadril k súčasným ťažkostiam, ktorým EÚ čelí, a poukázal na tento duch vytvárania väčšej otvorenosti a prehľadnosti v práci inštitúcií EÚ.
J. Borrell upozornil na očividný odstup, ktorý existuje medzi občanmi Európy a európskymi štruktúrami: „Musíme sa zamyslieť nad príčinami tohto rastúceho nezáujmu.
Je výrazný najmä medzi mladými ľuďmi, ktorým je EÚ cudzia.”
Dodal, že jedna z hlavných príčin tohto nezáujmu vyplýva z komunikačných ťažkostí medzi európskymi inštitúciami a občanmi.
Spustenie stránok sa uskutočnilo za prítomnosti pozvaných novinárov, hostí a zamestnancov Parlamentu, z ktorých mnohí mali oblečené čierne tričká s heslami propagujúcimi stránky.
Na jednom z nich stálo: „Komu záleží na Európe?
Mne.”
Hlavným sloganom kampane sprevádzajúcej spustenie nových stránok je:
„457 miliónov občanov má spoločnú adresu“
Najdôležitejšou úlohou nových stránok je predovšetkým lepšie informovať širokú verejnosť o poslaní a činnostiach Parlamentu.
Stránky boli úplne prepracované, aby boli zrozumiteľnejšie, dynamickejšie a príťažlivejšie.
Sú rozdelené na piatich samostatných oblastí: Spravodajstvo, Parlament, Vaši poslanci, Činnosti a EP Live.
(Podrobnejší opis týchto oblastí nájdete kliknutím na nižšie uvedený odkaz na oficiálnu tlačovú správu).
Borrell na záver svojho prejavu upozornil, že spustenie nových webových stránok je iba prvým krokom.
Povedal: „Veľmi dobre si uvedomujeme, že k zlepšeniu komunikácie nedôjde mávnutím čarovného prútika.
Ale dnes sme urobili prvý a dôležitý krok.“
20050913STO00296 Tlačová správa o nových webových stránkach Európskeho parlamentu Na tejto stránke nájdete všetky materiály z komunikačnej kampane: pozadia, obrázky, plagáty a podobne.
SK
1
PHOTO
20050913PHT00294.jpg
SK
3
LINK
/ep_products/
-//EP//TEXT IM-PRESS 20050908IPR00068 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
