Utorok v plenárnom zasadnutí: Libérijská prezidentka, životné prostredie a rozširovanie Únie
Inštitúcie
2006-09-27 - 13:31
Ellen Johnson v Európskom parlamente
Europoslanci v utorok rokovali o správe Európskej komisie, ktorá potvrdila pripravenosť Bulharska a Rumunska na vstup do EÚ k 1. januáru 2007.
Prijali aj niekoľko správ, ktorých cieľom je zlepšiť kvalitu ovzdušia, mestského životného prostredia, podporiť študentskú mobilitu a celoživotné vzdelávanie.
Parlament tiež udelil predsedovi EP právo udeliť absolutórium za rozpočet EP na rok 2004.
Poslanci si vypočuli aj slávnostný prejav libérijskej prezidentky Ellen Johnson Sirleaf.
Predseda Parlamentu Josep Borrell privítal Ellen Johnson Sirleaf, prvú prezidentku v Libérii a aj na celom africkom kontinente, a uviedol, že jej zvolenie je "symbolom demokracie, práv žien a boja proti korupcii a beztrestnosti".
Nová prezidentka sa v prejave zmienila o zavedení reforiem vo svojej krajine, aby tak zabránila návratu k vojne.
Obyvatelia Libérie chcú "žiť v mieri, získať dobré vzdelanie a zabezpečiť svoje rodiny," uviedla Ellen Johnson Sirleaf.
Poďakovala tiež za pomoc, ktorú jej krajine poskytuje Únia a jednotlivé členské štáty a vyjadrila nádej, že sa s predstaviteľmi EÚ čoskoro dohodnú na uzavretí Dohody o partnerstve.
Kvalita ovzdušia
Podľa najnovších štúdií prispieva znečistenie ovzdušia nepriamo k viac než 360 000 predčasným úmrtiam v Európe každý rok.
Ako odpoveď na tieto štatistiky spustila Komisia v roku 2005 stratégiu, ktorej cieľom je do roku 2020 znížiť počet takýchto obetí o 40 %.
Tento ambiciózny plán má podporiť aj smernica o kvalite ovzdušia, ktorá sa dostala do Parlamentu.
Spravodajca a nemecký liberál Holger Krahmer navrhol vo svojej správe zaviesť prísnejšie normy pre emisie ako to pôvodne navrhla Komisia.
Poslanci v prvom čítaní napokon doplnili návrh o väčšiu flexibilitu pri napĺňaní sprísnených kritérií.
V pléne sa rokovalo aj o správe holandskej socialistky Dorette Corbey, ktorá navrhuje znížiť koncentráciu oxidov dusíka a zamerať pozornosť na zdroje znečistenia.
Mobilita pre študentov, vzdelávanie pre dospelých
Ak chce Európska únia hrať prím v globalizovanom svete, musia si jej obyvatelia vedieť osvojiť najnovšie poznatky a neustále dopĺňať svoje vzdelanie.
Správa nemeckej poslankyne Helgy Trüpel zo skupiny Zelení/Európska slobodná aliancia požaduje väčšie zapojenie občanov do programu celoživotného vzdelávania, keďže len tak je možné si nájsť primerané pracovné miesto a plne sa zapojiť do občianskej spoločnosti.
Jej rakúska kolegyňa zo Socialistickej skupiny Christa Prets predložila správu o študentskej mobilite, v ktorej navrhuje zaviesť tzv. chartu kvality.
Absolutórium za rok 2004
Schválením správy nemeckého kresťanského demokrata Markusa Ferbera poslanci EP udelili absolutórium za plnenie svojho rozpočtu za rok 2004.
Udelenie absolutória znamená súhlas poslancov s tým, že Parlament riadne hospodáril s finančnými prostriedkami Európskej únie.
K udeleniu absolutória malo dôjsť už v apríli 2006, avšak Výbor pre rozpočtovú kontrolu vtedy požadoval znovu preskúmať nájomné za budovy EP v Štrasburgu.
Životné prostredie v mestách
Parlament schválil správu maďarského socialistu Gyulu Hegyiho o tematickej stratégii pre životné prostredie v mestách.
Poslanci privítali pôvodný návrh Komisie, avšak požadujú, aby sa pozornosť zamerala na potreby a záujmy mestskej populácie, ktorá v Európe predstavuje až 80%.
Parlament verí, že všetky mestá s populáciou viac ako 100 000 obyvateľov by mali mať plán mestského riadenia a udržateľnej mestskej dopravy.
Správa Komisie o Bulharsku a Rumunsku
Predseda Európskej komisie José Manuel Barroso a Komisár pre rozširovanie Oli Rehn na utorkovom plenárnom zasadnutí potvrdili, že Bulharsko aj Rumunsko sú pripravené na vstup do EÚ k 1. januáru 2007.
Zároveň tak zablahoželali všetkým, ktorí viedli negociačné rokovania až do úspešného konca.
Komisár Rehn zdôraznil hlavné výzvy, pred ktorými stoja tieto dve krajiny a informoval tiež o finančných opatreniach, ktoré budú nasledovať po rozšírení Únie.
K slovu sa dostali aj lídri politických skupín EP, ktorí oznámenie Komisie privítali.
Parlament bude o správe Komisie hlasovať ešte v tomto roku.
Program rokovania v stredu
V stredu sa poslanci vyjadria k pokroku Turecka na jeho ceste do EÚ, k verejnoprospešným službám a do Parlamentu zavíta libanonský premiér.
Rokovania môžete sledovať v priamom prenose na nižšie uvedenom odkaze.
20060927STO11032 Ellen Johnson Sirleaf: budovanie novej Libérie Zlepšovanie kvality ovzdušia Vzdelávanie a mobilita v EÚ EP si udelil absolutórium za rok 2004 Životné prostredie v európskych mestách Komisia potvrdzuje pristúpenie Bulharska a Rumunska k EÚ 1. januára 2007 doplnené balíkom prísnych sprievodných opatrení Plenárne zasadnutie
SK
1
PHOTO
20060927PHT11036.jpg
SK
7
LINK
http://europa.eu/rapid/pressReleasesAction.do?reference=IP/06/1257&format=HTML&aged=0&language=SK&guiLanguage=en
SK
8
LINK
/eplive/public/freetext_page_webstreaming/default/default_sk.htm
-//EP//TEXT IM-PRESS 20060926IPR10990 0 NOT XML V0//SK
-//EP//TEXT IM-PRESS 20060922IPR10875 0 NOT XML V0//SK
-//EP//TEXT IM-PRESS 20060922IPR10878 0 NOT XML V0//SK
-//EP//TEXT IM-PRESS 20060922IPR10877 0 NOT XML V0//SK
-//EP//TEXT IM-PRESS 20060922IPR10876 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
