KONEČNÉ ZNENIE
A6-0357/2007
5.10.2007
*
SPRÁVA
o návrhu rozhodnutia Rady o zavedení, prevádzke a riadení komunikačnej infraštruktúry pre prostredie Schengenského informačného systému (SIS)
(KOM(2007)0306 – C6‑0215/2007 – 2007/0104(CNS))
Výbor pre občianske slobody, spravodlivosť a vnútorné veci
Spravodajca:
Carlos Coelho
PE 392.121v04-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................9
STANOVISKO Výboru pre rozpočet ..........................................................................12
POSTUP...................................................................................................................................17
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o zavedení, prevádzke a riadení komunikačnej infraštruktúry pre prostredie Schengenského informačného systému (SIS)
( KOM(2007)0306 – C6‑0215/2007 – 2007/0104(CNS) )
(Konzultačný postup)
Európsky parlament ,
– so zreteľom na návrh Komisie ( KOM(2007)0306 )
Zatiaľ neuverejnené v úradnom vestníku. ,
– so zreteľom na článok 30 ods. 1 písm. a) a b), článok 31 ods. 1 písm. a) a b) a článok 34 ods. 2 písm. c) Zmluvy o EÚ,
– so zreteľom na článok 39 ods. 1 Zmluvy o EÚ, v súlade s ktorým Rada konzultovala s Európskym parlamentom ( C6‑0215/2007 ),
– so zreteľom na články 93 a 51 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci a stanovisko Výboru pre rozpočet ( A6‑0357/2007 ),
1. schvaľuje návrh Komisie v znení zmien a doplnení;
2. domnieva sa, že orientačná referenčná suma uvedená v návrhu Komisie musí zodpovedať stropu kapitoly 3a nového viacročného finančného rámca, a upozorňuje, že o ročnej sume sa rozhodne v rámci každoročného rozpočtového postupu v súlade s ustanoveniami bodu 38 medziinštitucionálnej dohody zo 17. mája 2006;
3. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES;
4. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu;
5. žiada Radu o opätovnú konzultáciu, ak má v úmysle podstatne zmeniť návrh Komisie;
6. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
Článok 1 odsek 5
5.
Náklady na zavedenie, prevádzku a riadenie komunikačnej infraštruktúry sa hradia zo všeobecného rozpočtu Európskej únie.
5.
Náklady na zavedenie, prevádzku a riadenie komunikačnej infraštruktúry sa hradia zo všeobecného rozpočtu Európskej únie.
Každý členský štát samostatne hradí náklady vzniknuté prostredníctvom vnútroštátnej databázy a jej pripojenia na komunikačnú infraštruktúru SIS alebo s-TESTA.
Odôvodnenie
Keďže SIS bude aj naďalej systémom spájajúcim vnútroštátne databázy, mali by ho financovať členské štáty, ak sa zachová jeho vnútroštátna úroveň.
Pozmeňujúci a doplňujúci návrh
2
Článok 3 odsek 3
3.
Rada koordinuje testovacie činnosti členských štátov, validuje výsledky testov a informuje Komisiu.
3.
Rada koordinuje testovacie činnosti členských štátov, validuje výsledky testov a informuje Komisiu a Európsky parlament .
Pozmeňujúci a doplňujúci návrh
3
Článok 5 odsek 1a (nový)
1a.
Zmluva uvedená v odseku 1 musí byť v súlade s ustanoveniami článkov 88 až 107 nariadenia (ES, Euratom) č. 1605/2002.
Odôvodnenie
Ustanovenia nariadenia o rozpočtových pravidlách sa musia vždy dodržiavať.
Pozmeňujúci a doplňujúci návrh
4
Článok 5 odsek 2
2.
Náklady, ktoré vzniknú orgánom uvedeným v odseku 1 za vykonanie úloh stanovených v tom istom odseku, sa hradia zo všeobecného rozpočtu Európskej únie.
2.
Náklady, ktoré vzniknú orgánom uvedeným v odseku 1 za vykonanie úloh stanovených v tom istom odseku, sa hradia zo všeobecného rozpočtu Európskej únie v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, v znení zmien a doplnení nariadenia Rady č. ES/1995/2006 z 13. decembra 2006 .
Pozmeňujúci a doplňujúci návrh
5
Článok 5 odsek 2a (nový)
2a.
Komisia informuje Európsky parlament a Radu o podmienkach zmluvy uvedenej v odseku 1 a o tom, s ktorým vnútroštátnym orgánom ju uzavrela.
Odôvodnenie
Keďže náklady orgánov uvedených v odseku 1 hradí EÚ, je len vhodné, aby bol rozpočtový orgán informovaný o príjemcoch platby.
Pozmeňujúci a doplňujúci návrh
6
Článok 5a (nový)
Článok 5a
Bezpečnosť
Komisia prijme potrebné opatrenia (vrátane prijatia bezpečnostného plánu), ktoré sa týkajú komunikačnej infraštruktúry.
Pozmeňujúci a doplňujúci návrh
7
Článok 7 odsek 2
2.
Časť rozpočtu stanoveného rozhodnutím Rady 2000/265/ES sa ku dnu určenému podľa článku 4 ods. 1 vráti členským štátom .
Sumy, ktoré sa majú vrátiť, sa vypočítajú na základe príspevkov od členských štátov podľa článku 26 rozhodnutia Rady 2000/265/ES .
2.
Časť rozpočtu stanoveného rozhodnutím Rady 2000/265/ES ku dnu určenému podľa článku 4 ods. 1 využije Komisia na vybudovanie komunikačnej infraštruktúry uvedenej v článku 1 .
Odôvodnenie
Ak zostane nejaká nevyužitá suma, bolo by jednoduchšie použiť ju priamo na novú infraštruktúru, ktorú teraz bude riadiť Komisia, namiesto toho, aby bola vrátená členským štátom na základe zložitých výpočtov.
Pozmeňujúci a doplňujúci návrh
8
Článok 9 odsek 2
2.
Uplatňovanie tohto rozhodnutia podlieha oznámeniu zástupcu generálneho tajomníka Rady Komisii o tom, že nebola uzatvorená dohoda alebo zmluva o poskytovaní sieťových a bezpečnostných služieb na výmenu údajov podľa článku 1 ods. 1 rozhodnutia Rady 2007/149/ES a rozhodnutia Rady 2000/265/ES.
2.
Toto rozhodnutie je uplatniteľné od dátumu jeho uverejnenia a po oznámení zástupcu generálneho tajomníka Rady Komisii o tom, že nebola uzatvorená dohoda alebo zmluva o poskytovaní sieťových a bezpečnostných služieb na výmenu údajov podľa článku 1 ods. 1 rozhodnutia Rady 2007/149/ES a rozhodnutia Rady 2000/265/ES.
DÔVODOVÁ SPRÁVA
SÚVISLOSTI
Systémy SIS 1+ a SIRENE sú v súčasnosti v prevádzke v rámci komunikačnej siete SISNET.
Platnú zmluvu pre služby siete SISNET spravuje v zastúpení členských štátov zástupca generálneho tajomníka Rady a spoločne ju financujú členské štáty.
Systém SIS II bol vypracovaný ako náhrada systému SIS 1+ a na rozdiel od SIS 1+ by sa mal financovať z rozpočtu EÚ a mal by fungovať v rámci siete s-TESTA.
Termín stanovený na sprevádzkovanie nového systému bol marec 2007.
Pre rozličné problémy sa projekt niekoľkokrát oneskoril a poslednou predpoveďou je, že SIS II sa podľa plánu sprevádzkuje dňa 17. decembra 2008 v prípade členských štátov, ktoré používajú SIS 1 +.
Platnosť zmluvy pre SISNET však skončí 13. novembra 2008.
Vytvára sa tak veľmi zložitá situácia, pretože v období od 13. novembra 2008 do 17. decembra 2008 sa nebudú poskytovať žiadne služby siete, čo vážne ohrozí voľný pohyb v schengenskom priestore.
Tento priestor bez kontrol na vnútorných hraniciach môže existovať iba vtedy, ak komunikačná sieť pre Schengenský informačný systém a systém SIRENE na výmenu dodatočných informácií, funguje nepretržite a v súlade s najprísnejšími bezpečnostnými normami.
Rada preto rozhodla, že prijme kroky potrebné na zabezpečenie existencie siete pre SIS 1+ (podľa súčasného časového plánu by už mal byť v prevádzke systém SISone4all) v období od 13. novembra do 17. decembra 2008 (ak nevzniknú ďalšie oneskorenia týkajúce sa systému SIS II).
Naplánovali sa tieto súbežné postupy:
1.
Predĺženie poskytovania služby sieťou SISNET
Vo februári 2007 bolo prijaté rozhodnutie, že zástupca generálneho tajomníka Rady (konal opäť v mene príslušných členských štátov) by mal uverejniť výzvu na obnovenie zmluvy SISNET, aby sa zabezpečila dostupnosť služby po novembri 2008.
2.
Vypracovanie núdzového riešenia prostredníctvom siete s-TESTA
Rada zohľadnila riziká súvisiace s verejným obstarávaním a rozhodla sa požiadať Komisiu, aby predložila všetky legislatívne návrhy, ktoré budú požadované s cieľom umožniť presun SIS 1+ zo siete SISNET do siete s-TESTA (Secured Trans-European Services for Telematics between Administrations – zabezpečené celoeurópske telematické služby medzi orgánmi verejnej správy, ktoré by sa mali poskytovať v rámci SIS II) ako alternatívne sieťové riešenie, ktoré umožní nepretržité fungovanie schengenských systémov.
PREDLOŽENÉ LEGISLATÍVNE NÁVRHY
11. júna 2007 predložila Európska komisia dva návrhy: rozhodnutia Rady a nariadenia Rady o zavedení, prevádzke a riadení komunikačnej infraštruktúry pre prostredie schengenského informačného systému (SIS), o ktorých teraz konzultuje s Európskym parlamentom.
Všeobecný cieľ návrhov Komisie je poskytnúť dočasné núdzové riešenie, ktoré umožní, že po skončení platnosti súčasnej zmluvy pre SISNET bude prevádzka SIS pokračovať, a kým sa nedokončí prechod na SIS II, verejné obstarávanie Rady by nemalo viesť k uzatvoreniu dohody ani zmluvy na poskytovanie služieb potrebných pre prostredie SIS.
Cieľom tohto návrhu je vytvoriť potrebný právny rámec tohto dočasného riešenia, ktoré by sa malo zrealizovať a sfunkčniť najneskôr do dátumu skončenia platnosti súčasnej zmluvy pre SISNET.
Návrh zároveň ustanovuje zodpovednosť Komisie, Rady a členských štátov za náklady na zavedenie a prevádzku siete SISNET a ich riadenie a fungovanie.
STANOVISKO SPRAVODAJCU
Spravodajca znovu ľutuje, že začiatok prevádzky SIS II sa posunul už viackrát, čo naďalej spôsobuje problémy.
Napriek tomu si dobre uvedomuje, že je potrebné nájsť riešenie tohto problému, ktorý môže ohroziť samotné jestvovanie schengenského priestoru.
Súčasný rámec SIS 1+ (alebo dokonca rámec SISone 4all) patrí do výlučnej zodpovednosti Rady a členských štátov.
Keďže uvažuje sa výhradne o medzivládnom systéme, spravodajca sa domnieva, že najlepšie riešenie z hľadiska účinnosti nákladov by mohlo byť zavedenie novej zmluvy pre SISNET, ktorá zabezpečí dostupnosť tejto siete po 13. novembri 2008.
Výhodou tohto riešenia je i to, že sa zachová jasný právny rámec a jasná štruktúra riadenia.
Z tohto dôvodu spravodajca verí, že sa prostredníctvom výzvy na predloženie ponúk, ktorú uverejnil generálny tajomník Rady, dospeje k najželateľnejšiemu výsledku vrátane včasného uzavretia zmluvy, ktoré budú spoločne financovať členské štáty zúčastňujúce sa na SIS 1+ a neskôr na SIS one4all.
Núdzové riešenie, ktoré sa predpokladá v týchto návrhoch – zavedenie novej komunikačnej infraštruktúry pre SIS 1+ Komisiou, a to prostredníctvom osobitnej zmluvy s poskytovateľom s-TESTA financovanej zo všeobecného rozpočtu EÚ, predstavuje veľmi vysoké nebezpečenstvo z hľadiska oneskorení na právnej a technickej úrovni, čo sa týka nejednoznačnosti rozhodovania.
Európsky parlament vždy jednoznačne vyjadril, že absolútnou prioritou je začať prevádzku systému SIS II v rámci Spoločenstva.
Je preto veľmi poľutovaniahodné, že vytvorenie a sprevádzkovanie tejto novej siete nakoniec odkloní ľudské a finančné zdroje od systému SIS II, tak na európskej úrovni, ako aj v členských štátoch.
V skutočnosti budú zdroje potrebné na súčasné riadenie troch rozličných projektov:
— SIS II
— SISone4all
— zavedenie, prevádzka a riadenie novej komunikačnej infraštruktúry.
Bude to mať nepriaznivý vplyv na prechod na systém SIS II a v dôsledku toho vzniknú ďalšie oneskorenia v realizácii projektu SIS II.
Hospodársky vplyv je okrem toho rovnako nesmierne vážny, pretože náklady na dočasné riešenie predložené v prerokúvaných legislatívnych návrhoch sú príliš vysoké (jeden rok).
Náklady na túto novú sieť sa budú financovať zo všeobecného rozpočtu Európskej únie a s ohľadom na ciele sú jednoznačne neprimerané.
Neexistuje ani jasná definícia zodpovednosti (za čo vlastne bude zodpovedná Rada a za čo členské štáty a do akej miery prevezme zodpovednosť v danej veci Komisia.
Spravodajca pokladá možnosť vytvorenia tejto novej siete za zlú v dôsledku veľmi poškodzujúcich účinkov vysvetlených vyššie.
V súčasnej situácii je však dôležité uviesť, že ak je verejné obstarávanie neúspešné, predložený návrh Komisie sa zdá jediným zostávajúcim riešením problému, ktorým je prípadná nedostupnosť komunikačnej siete na prevádzku systému SIS a súvisiaceho systému SIRENE na výmenu dodatočných informácií, čo by nevyhnutne viedlo k opätovnému zavedeniu kontrol na vnútorných hraniciach.
Súčasná sieť SISNET zahŕňa aj sieť VISION, t. j. sieť podporujúcu konzultačné postupy medzi centrálnymi orgánmi členských štátov udeľujúcimi víza.
Ak konečným riešením je obnova zmluvy pre SISNET, sieť VISION by mala ďalej fungovať aspoň jeden ďalší rok.
Na druhej strane, ak cieľom konečného rozhodnutia je vytvoriť novú sieť, tak už vtedy vzniká problém, pretože s neprítomnosťou siete VISION bude v systéme medzera.
Očakáva sa, že do roku 2012 by sa mala sieť VISION začleniť do VIS (realizácia vízového informačného systému, ktorý nahradí Schengenskú konzultačnú sieť týkajúcu sa víz).
Dovtedy sa však musí nájsť riešenie, ktoré začlení VISION do siete s-TESTA a ktoré obsiahne prevzatie vykonávacích právomocí Komisiou v tejto oblasti (právomocí, ktoré má v súčasnosti Rada).
Problém sa musí riešiť teraz, pretože je jasné, že Schengenský priestor nemôže existovať bez siete VISION a nemôžeme si dovoliť čakať na nový právny nástroj, ktorý bude riešiť tento problém.
Bude to mať bezpochyby nesmierny dosah na rozpočet.
Spravodajca sa rozhodol predložiť aj niekoľko pozmeňujúcich a doplňujúcich návrhov s cieľom posilniť úlohu Európskeho parlamentu v celom procese.
2.10.2007
STANOVISKO Výboru pre rozpočet
pre Výbor pre občianske slobody, spravodlivosť a vnútorné veci
k návrhu rozhodnutia Rady o zavedení, prevádzke a riadení komunikačnej infraštruktúry pre prostredie Schengenského informačného systému (SIS)
( KOM(2007)0306 – C6‑0215/2007 – 2007/0104(CNS) )
Spravodajca výboru požiadaného o stanovisko:
Reimer Böge
STRUČNÉ ODÔVODNENIE
1.
Obsah návrhu
Schengenský informačný systém (SIS) bol v roku 1990 pôvodne zriadený ako systém výmeny informácií medzi členskými štátmi EÚ, Islandom a Nórskom.
Jeho účelom je fungovať ako informačná sieť, ktorá umožňuje členským štátom získavať informácie o určitých kategóriách osôb a majetku (väčšinou vozidlách).
Členské štáty budú zodpovedať za vykonávanie testov na zabezpečenie náležitej výmeny údajov prostredníctvom infraštruktúry.
Rada bude zodpovedná za vytvorenie plánu testov na základe iniciatívy, ktorú pripraví Francúzsko, členský štát zodpovedný za SIS.
V určenom termíne budú členské štáty vyzvané, aby prešli zo systému SISNET na novú komunikačnú infraštruktúru.
Komisia bude môcť uzatvárať zmluvy o vykonaní osobitných prevádzkových riadiacich úloh súvisiacich s bezpečnosťou a dohľadom nad infraštruktúrou len s vnútroštátnymi verejnoprávnymi orgánmi.
SIS preto zostáva systémom, ktorý v prípade, že verejná súťaž týkajúca sa systému SISNET nebude úspešná, prepojí výhradne (mnoho-) národné databázy v rámci jednej infraštruktúry Spoločenstva.
Inak túto funkciu preberie SISNET, ktorý funguje čisto na medzivládnej úrovni.
2.
Vplyv na rozpočet
Zatiaľ čo SISNET doteraz financovali členské štáty, na základe PNR na rok 2008 (položka 18 02 04 01) bude financovaný zo všeobecného rozpočtu Únie.
V súlade so želaniami členských štátov budú náklady na jeho riadenie hradené zo všeobecného rozpočtu EÚ.
V prípade, že verejná súťaž týkajúca sa systému SISNET nebude úspešná, nevyužité prostriedky rozpočtu systému SISNET budú preplatené členským štátom v pomere k výške ich príspevku.
3.
Pozmeňujúce a doplňujúce návrhy
Mali by sa preto predložiť pozmeňujúce a doplňujúce návrhy týkajúce sa právneho základu, aby sa zabezpečilo, že Spoločenstvo, ako aj členské štáty spravodlivo rozdelia finančné prostriedky.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre občianske slobody, spravodlivosť a vnútorné veci, aby ako gestorský výbor zaradil do svojej správy tieto pozmeňujúce a doplňujúce návrhy:
Návrh legislatívneho uznesenia
Pozmeňujúci a doplňujúci návrh
1
Odsek 1a (nový)
1a. domnieva sa, že orientačná referenčná suma uvedená v legislatívnom návrhu musí zodpovedať stropu okruhu 3a nového viacročného finančného rámca, a upozorňuje na to, že o ročnej sume sa rozhodne v rámci každoročného rozpočtového postupu v súlade s ustanoveniami bodu 38 medziinštitucionálnej dohody zo 17. mája 2006.
Návrh rozhodnutia
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
2
Článok 1 odsek 5
5.
Náklady na zavedenie, prevádzku a riadenie komunikačnej infraštruktúry sa hradia zo všeobecného rozpočtu Európskej únie.
5.
Náklady na zavedenie, prevádzku a riadenie komunikačnej infraštruktúry sa hradia zo všeobecného rozpočtu Európskej únie.
Každý členský štát samostatne hradí náklady súvisiace s vnútroštátnymi databázami a ich pripojením na komunikačnú infraštruktúru SIS alebo S-TESTA.
Odôvodnenie
Keďže SIS bude aj naďalej systémom spájajúcim vnútroštátne databázy, mali by ho financovať členské štáty, ak sa zachová jeho vnútroštátna úroveň.
Pozmeňujúci a doplňujúci návrh
3
Článok 5 odsek 1a (nový)
1a.
Zmluva podľa odseku 1 sa uzatvára v súlade s ustanoveniami článkov 88 až 107 (pravidlá verejného obstarávania) nariadenia (ES, Euratom) č. 1605/2002.
Odôvodnenie
Ustanovenia nariadenia o rozpočtových pravidlách sa musia vždy dodržiavať.
Pozmeňujúci a doplňujúci návrh
4
Článok 5 odsek 2a (nový)
2a.
Komisia informuje príslušný výbor Európskeho parlamentu o podmienkach zmluvy uzavretej v súlade s odsekom 1 a o tom, s ktorým vnútroštátnym orgánom ju uzavrela.
Odôvodnenie
Keďže náklady orgánov uvedených v odseku 1 hradí EÚ, je len vhodné, aby bol rozpočtový orgán informovaný o príjemcoch platby.
Pozmeňujúci a doplňujúci návrh
5
Článok 7 odsek 2
2.
Časť rozpočtu stanoveného rozhodnutím Rady 2000/265/ES sa ku dnu určenému podľa článku 4 ods. 1 vráti členským štátom .
Sumy, ktoré sa majú vrátiť, sa vypočítajú na základe príspevkov od členských štátov podľa článku 26 rozhodnutia Rady 2000/265/ES .
2.
Časť rozpočtu stanoveného rozhodnutím Rady 2000/265/ES ku dnu určenému podľa článku 4 ods. 1 využije Komisia na vybudovanie komunikačnej infraštruktúry uvedenej v článku 1 .
Odôvodnenie
Ak zostane nejaká nevyužitá suma, bolo by jednoduchšie použiť ju priamo na novú infraštruktúru, ktorú teraz bude riadiť Komisia, namiesto toho, aby bola podľa zložitých výpočtov vrátená členským štátom.
POSTUP
Názov
Komunikačná infraštruktúra pre prostredie Schengenského informačného systému (SIS) (rozhodnutie)
Referenčné čísla
KOM(2007)0306 - C6-0215/2007 - 2007/0104(CNS)
Gestorský výbor
LIBE
Výbor, ktorý predložil stanovisko
dátum oznámenia na schôdzi
BUDG
12.7.2007
Spravodajca výboru požiadaného o stanovisko
dátum menovania
Reimer Böge
12.9.2007
Prerokovanie vo výbore
1.10.2007
Dátum prijatia
1.10.2007
Výsledok záverečného hlasovania
+:
–:
0:
26
1
Poslanci prítomní na záverečnom hlasovaní
Reimer Böge, Simon Busuttil, Joan Calabuig Rull, Gérard Deprez, Valdis Dombrovskis, Göran Färm, Szabolcs Fazakas, Salvador Garriga Polledo, Ingeborg Gräßle, Louis Grech, Catherine Guy-Quint, Jutta Haug, Monica Maria Iacob-Ridzi, Ville Itälä, Anne E. Jensen, Janusz Lewandowski, Vladimír Maňka, Mario Mauro, Jan Mulder, Gérard Onesta, Gianni Pittella, Rovana Plumb, Esko Seppänen, Ralf Walter
Náhradníci prítomní na záverečnom hlasovaní
Marusya Ivanova Lyubcheva, Paul Rübig, Margarita Starkevičiūtė
POSTUP
Názov
Komunikačná infraštruktúra pre prostredie Schengenského informačného systému (SIS) (rozhodnutie)
Referenčné čísla
KOM(2007)0306 - C6-0215/2007 - 2007/0104(CNS)
Dátum konzultácie s EP
6.7.2007
Gestorský výbor
dátum oznámenia na schôdzi
LIBE
12.7.2007
Výbory požiadané o stanovisko
dátum oznámenia na schôdzi
BUDG
12.7.2007
Spravodajca
dátum menovania
Carlos Coelho
17.7.2007
Prerokovanie vo výbore
17.7.2007
12.9.2007
3.10.2007
Dátum prijatia
3.10.2007
Výsledok záverečného hlasovania
+:
–:
0:
30
1
Poslanci prítomní na záverečnom hlasovaní
Alexander Alvaro, Philip Bradbourn, Michael Cashman, Jean-Marie Cavada, Carlos Coelho, Fausto Correia, Esther De Lange, Panayiotis Demetriou, Bárbara Dührkop Dührkop, Kinga Gál, Roland Gewalt, Jeanine Hennis-Plasschaert, Lívia Járóka, Magda Kósáné Kovács, Barbara Kudrycka, Henrik Lax, Kartika Tamara Liotard, Sarah Ludford, Viktória Mohácsi, Martine Roure, Søren Bo Søndergaard, Vladimir Urutchev, Adina-Ioana Vălean, Ioannis Varvitsiotis
Náhradníci prítomní na záverečnom hlasovaní
Inés Ayala Sender, Edit Bauer, Maria da Assunção Esteves, Ona Juknevičienė, Jean Lambert, Antonio Masip Hidalgo, Siiri Oviir, Eva-Britt Svensson
