P6_TA(2009)0214
Úloha kultúry pri rozvoji európskych regiónov
B6-0166 , 0167 a 0168/2009
Uznesenie Európskeho parlamentu z 2. apríla 2009 o úlohe kultúry pri rozvoji európskych regiónov
Európsky parlament
, –
so zreteľom na Dohovor UNESCO z roku 2005 o ochrane a podpore rozmanitosti kultúrnych prejavov,
–
so zreteľom na závery Rady z 24. mája 2007 o príspevku sektorov kultúry a tvorivej činnosti k plneniu lisabonských cieľov Ú. v.
EÚ C 311, 21.12.2007, s.
7.
,
–
so zreteľom na Rozhodnutie Európskeho parlamentu a Rady č. 1855/2006/ES z 12. decembra 2006, ktorým sa ustanovuje program Kultúra (2007 – 2013) Ú. v.
EÚ L 372, 27.12.2006, s.
1.
,
–
so zreteľom na svoje uznesenie z 10. apríla 2008 o kultúrnom priemysle v Európe Prijaté texty P6_TA(2008)0123 .
,
–
so zreteľom na svoje uznesenie z 10. apríla 2008 o európskej stratégii pre kultúru v globalizovanom svete Prijaté texty P6_TA(2008)0124 .
,
–
so zreteľom na článok 108 ods. 5 rokovacieho poriadku,
A.
keďže kultúrny duch Európy sa stáva čoraz dôležitejším ako prostriedok na zbližovanie európskych občanov spôsobom, ktorý zachováva odlišnú kultúrnu a jazykovú identitu,
B.
keďže kultúry Európy sú strategickými faktormi európskeho rozvoja na miestnej, regionálnej a národnej úrovni, ako aj na úrovni ústredných európskych inštitúcií,
C.
keďže mestá a regióny sa stávajú európskymi aktérmi, pretože uznávajú spoločnú európsku myšlienku a prispievajú k rozvoju EÚ,
D.
keďže sa zdá, že kultúrne projekty vychádzajúce z iniciatív občianskej spoločnosti sú účinné pri posilňovaní a rozvoji regiónov,
E.
keďže regionálne konferencie sú pre občiansku spoločnosť vynikajúcou možnosťou na predkladanie projektov a návrhov, výmenu najlepších postupov a vedenie dialógu medzi zodpovednými stranami,
1.
zdôrazňuje, že stratégie regionálneho a miestneho rozvoja, ktoré zahŕňajú kultúru, tvorivosť a umenie, významnou mierou prispievajú k zlepšovaniu kvality života v európskych regiónoch a mestách prostredníctvom podporovania kultúrnej rozmanitosti, demokracie, účasti a medzikultúrneho dialógu;
2.
vyzýva Komisiu, aby predložila zelenú knihu s možnou škálou opatrení na moderné kultúrne aktivity zamerané na posilňovanie kultúrneho rozvoja európskych regiónov;
3.
vyzýva Komisiu, aby spolu s regionálnymi orgánmi a miestnou občianskou spoločnosťou podporovala regionálne konferencie;
4.
požaduje organizovanie akcií a kampaní na zvyšovaní povedomia o úlohe kultúrnych projektov pre regionálny rozvoj;
5.
vyzýva zainteresované strany, aby sa snažili o urýchlenú a účinnú realizáciu týchto projektov;
6.
očakáva, že Komisia pri najbližšej príležitosti predloží Európskemu parlamentu štúdiu o vplyve kultúry na regionálnej a miestnej úrovni spolu so závermi a opatreniami, ktoré z nich chce vyvodiť;
7.
poveruje svojho predsedu, aby toto uznesenie postúpil Komisii a Výboru regiónov.
