A7-0075/2010
26.3.2010
SPRÁVA
k absolutóriu za plnenie rozpočtu Európskej policajnej akadémie za rozpočtový rok 2008
(C7‑0198/2009 – 2009/2127(DEC))
Výbor pre kontrolu rozpočtu
Spravodajkyňa:
Véronique Mathieu
PE 430.456v02-00
OBSAH
1.
NÁVRH ROZHODNUTIA EURÓPSKEHO PARLAMENTU Error!
Bookmark not defined.
2.
NÁVRH ROZHODNUTIA EURÓPSKEHO PARLAMENTU Error!
Bookmark not defined.
3.
NÁVRH UZNESENIA EURÓPSKEHO PARLAMENTU ......
Error!
Bookmark not defined.
STANOVISKO Výboru pre občianske slobody, spravodlivosť a vnútorné veci Error!
Bookmark not defined.
VÝSLEDOK ZÁVEREČNÉHO HLASOVANIA VO VÝBORE .
Error!
Bookmark not defined.
1.
NÁVRH ROZHODNUTIA EURÓPSKEHO PARLAMENTU
k absolutóriu za plnenie rozpočtu Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
EÚ C 304, 15.12.2009, s.
124. ,
– so zreteľom na odporúčanie Rady zo 16. februára 2010 (5827/2010 – C7-0061/2010 ),
– so zreteľom na článok 276 Zmluvy o ES a článok 319 Zmluvy o fungovaní EÚ,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci ( A7-0075/2010 ),
1. odkladá svoje rozhodnutie o udelení absolutória riaditeľovi Európskej policajnej akadémie za plnenie rozpočtu akadémie za rozpočtový rok 2008;
2. uvádza svoje poznámky v priloženom uznesení;
3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej policajnej akadémie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
2.
NÁVRH ROZHODNUTIA EURÓPSKEHO PARLAMENTU
o účtovnej závierke Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
ES C 304, 16.9.2002, s.
1. ,
– so zreteľom na odporúčanie Rady zo 16. februára 2010 (5827/2010 – C7-0061/2010 ),
– so zreteľom na článok 276 Zmluvy o ES a článok 319 Zmluvy o fungovaní EÚ,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci ( A7-0075/2010 ),
1. odkladá účtovnú závierku Európskej policajnej akadémie za rozpočtový rok 2008;
2. poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
3.
NÁVRH UZNESENIA EURÓPSKEHO PARLAMENTU
s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej policajnej akadémie za rozpočtový rok 2008
( C7‑0198/2009 – 2009/2127(DEC) )
Európsky parlament ,
– so zreteľom na konečnú ročnú účtovnú závierku Európskej policajnej akadémie za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskej policajnej akadémie za rozpočtový rok 2008 spolu s odpoveďami akadémie
Ú. v.
EÚ C 304, 15.12.2009, s.
1. ,
– so zreteľom na odporúčanie Rady zo 16. februára 2010 (5827/2010 – C7-0061/2010 ),
– so zreteľom na článok 276 Zmluvy o ES a článok 319 Zmluvy o fungovaní EÚ,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA)
Ú. v.
EÚ L 256, 1.10.2005, s.
63. , a najmä na jeho článok 16,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci ( A7-0075/2010 ),
A. keďže akadémia bola založená v roku 2001 a od 1. januára 2006 sa stala orgánom Spoločenstva v zmysle článku 185 nariadenia o rozpočtových pravidlách, na ktorý sa vzťahuje rámcové nariadenie o rozpočtových pravidlách pre subjekty,
B. keďže Dvor audítorov vo svojej správe o účtovnej závierke akadémie za rozpočtový rok 2006 poskytol stanovisko s výhradou, pokiaľ ide o zákonnosť a správnosť príslušných transakcií, z dôvodu, že postupy verejného obstarávania neboli v súlade s ustanoveniami nariadenia o rozpočtových pravidlách,
C. keďže Dvor audítorov vo svojej správe o účtovnej závierke akadémie za rozpočtový rok 2007 poskytol stanovisko s výhradou v súvislosti so spoľahlivosťou ročných závierok, zákonnosťou a správnosťou príslušných transakcií,
D. keďže 23. apríla 2009 Parlament udelil riaditeľovi akadémie absolutórium za plnenie rozpočtu akadémie za rozpočtový rok 2007
Ú. v.
EÚ L 255, 26.9.2009, s.
157. a vo svojom uznesení, ktoré je súčasťou rozhodnutia o absolutóriu, Parlament okrem iného:
- vyjadril hlboké znepokojenie nad skutočnosťou, že Dvor audítorov zistil prípady, kedy sa rozpočtové prostriedky použili na financovanie súkromných výdavkov. zamestnancov akadémie;
- vyzval akadémiu, aby prijala podrobné vykonávacie predpisy, najmä pokiaľ ide o zabezpečenie transparentnosti postupov verejného obstarávania, v súlade s nariadením o rozpočtových pravidlách,
- žiadal Komisiu, aby dôsledne dozerala na plnenie rozpočtu akadémie,
- konštatoval, že Európsky úrad pre boj proti podvodom (OLAF) začal vnútorné vyšetrovanie v akadémii,
E. keďže vo svoje správe o ročnej účtovnej závierke akadémie za rozpočtový rok 2008 Dvor audítorov zdôvodnil svoje stanovisko, avšak bez toho, a aby vzniesol výhrady k spoľahlivosti účtovnej závierky, a predložil svoje stanovisko s výhradami k zákonnosti a správnosti príslušných transakcií,
1. domnieva sa, že vo všeobecnosti sú odpovede akadémie na otázky Dvora audítorov opäť nedostatočné a predložené nápravné opatrenia príliš všeobecné a nepresné na to, aby mohol orgán udeľujúci absolutórium správne posúdiť, či je akadémia skutočne schopná zlepšiť sa v budúcnosti;
Štrukturálne problémy akadémie
2. domnieva sa, že nízky počet zamestnancov akadémie vyvoláva pochybnosti o tom, či je schopná účinne uplatňovať náročné rozpočtové pravidlá a služobný poriadok úradníkov EÚ;
3. poznamenáva, že umiestnenie sekretariátu v Bramshille, približne 70 km od Londýna, predstavuje nevýhodu, najmä pokiaľ ide o prijímanie zamestnancov a spojenie na verejnú dopravu;
4. kladie otázku, ako bude nový riaditeľ akadémie schopný čeliť týmto štrukturálnym problémom;
5. kladie otázku, či by sa nemalo uvažovať o prípadnom pripojení akadémie k Europolu;
Riadenie akadémie a transparentnosť
6. nepovažuje fixné náklady na riadenie akadémie, ktorej správna rada pozostáva z 27 členov, hoci zamestnáva iba 24 zamestnancov (údaje zo začiatku rozpočtového roka 2008), za zanedbateľné;
7. poznamenáva, že akadémia neuverejnila informácie o správnej rade na svojej internetovej stránke; preto odporúča, aby sa v záujme zvýšenia transparentnosti zoznam členov správnej rady uverejnil na internetovej stránke akadémie spolu s kompletnými kontaktnými údajmi všetkých členov správnej rady;
Spoľahlivosť účtovnej závierky
8. je veľmi znepokojený skutočnosťou, že nie všetky opravy týkajúce sa obdobia pokrytého manuálnym účtovným systémom zavedeným v čase od uzavretia starého účtovného systému (23. mája 2008) do zavedenia nového systému ABAC (14. júla 2008) sa vykonali včas a že finančné informácie týkajúce sa prenosov rozpočtových prostriedkov z predchádzajúceho rozpočtového roka, použitie pripísaných príjmov, ako aj prepojenia s niektorými číselnými údajmi v súvahe za rok 2007 boli nejasné;
9. je znepokojený nad skutočnosťou, že počas koexistencie dvoch systémov riadenia investičného majetku v roku 2008, akadémia niekedy dvakrát zaregistrovala svoje aktíva, pričom nebola pridelená žiadna etiketa ani jednotné inventárne číslo;
10. vyjadruje poľutovanie nad tým, že – ako Dvor audítorov zdôrazňuje vo svojich pripomienkach – následná kontrola prostredníctvom externej spoločnosti sa nezačala ani do polovice roka 2009 (po zisteniach Dvora audítorov uvedených v správe za rozpočtový rok 2007, že sa vyskytli prípady použitia rozpočtových prostriedkov na financovanie súkromných výdavkov); žiada akadémiu, aby prijala všetky potrebné opatrenia na uskutočnenie čo najskoršej kontroly, aby sa tento nedostatok už nemusel uvádzať v správe o účtovnej závierke akadémie za rozpočtový rok 2009;
Nedostatky v postupoch verejného obstarávania
11. zistil nezrovnalosti v postupoch verejného obstarávania v prípade zmluvy s dodávateľom v hodnote približne 2 % prevádzkových výdavkov; poznamenáva najmä, že táto zmluva s dodávateľom bola založená na inom druhu rámcovej zmluvy určenej výlučne pre vzdelávacie služby; ďalej poznamenáva, že na základe zmluvných ustanovení sa akadémii umožňuje neobmedzene obnovovať alebo rozširovať zmluvu;
12. tak ako po minulé roky zdôrazňuje, že akadémia musí prísne dodržiavať nariadenie o rozpočtových pravidlách a právne predpisy ES o verejnom obstarávaní a zlepšiť svoje finančné hospodárenie;
Nedodržiavanie pravidiel týkajúcich sa výdavkov na organizovanie kurzov
13. považuje za znepokojujúcu skutočnosť, že Dvor audítorov zistil vysoký počet prípadov nedodržania administratívnych a finančných pravidiel týkajúcich sa výdavkov na organizovanie kurzov a seminárov, ktoré predstavujú podstatnú časť (64 %) prevádzkových výdavkov akadémie; berie na vedomie, že tieto nezrovnalosti sa týkajú najmä: chýbajúcich zdôvodnení vzniknutých nákladov, chýbajúcich potvrdení o účasti na kurzoch, originálnych faktúr a dokumentov potrebných na uhradenie nákladov na ubytovanie a neoverovania cestovných nákladov odborníkov; domnieva sa, že odpovede akadémie na pripomienky Dvora audítorov a spravodajcu na túto tému sú veľmi nejasné, a teda neprijateľné pre orgán udeľujúci absolutórium; žiada akadémiu, aby sa zasadila o zlepšenie tejto situácie;
Prenesenie rozpočtových prostriedkov
14. berie na vedomie zistenie Dvora audítorov, že viac ako 2 700 000 EUR (t. j.
31 % z celkového rozpočtu akadémie) sa muselo preniesť do budúceho roka; preto vyjadruje znepokojenie nad tým, že táto situácia je v rozpore so zásadou ročnej platnosti rozpočtu a poukazuje na nedostatky v plánovaní a kontrole plnenia rozpočtu akadémie;
15. žiada akadémiu, aby do budúcich rozpočtov na dotácie zaradila diferencované rozpočtové prostriedky s cieľom vyhnúť sa možným zrušeniam;
Ďalšie nezrovnalosti
16. berie na vedomie zistenie Dvora audítorov, že chýbajú:
- v troch prípadoch právne záväzky v celkovej hodnote 39 500 EUR,
- v deviatich prípadoch rozpočtové záväzky, ktoré predchádzajú právnemu záväzku, v celkovej hodnote 244 200 EUR;
preto žiada akadémiu, aby sa zasadila o zlepšenie tejto situáciu a následne o tom informovala orgán udeľujúci absolutórium;
17. poznamenáva, že v nadchádzajúcich rokoch by sa absolutórium za plnenie rozpočtu akadémie malo viac zakladať na hodnotení práce akadémie počas celého roka;
Prebiehajúce vyšetrovanie úradu OLAF
18. poznamenáva, že v roku 2008 úrad OLAF začal vnútorné vyšetrovanie týkajúce sa akadémie po tom, čo Dvor audítorov a útvar vnútorného auditu (IAS) odhalili používanie verejných financií na súkromné účely zamestnancami akadémie; poukazuje na to, že informácie, ktoré akadémia poskytla na žiadosť Parlamentu v roku 2009, sa týkali používania mobilných telefónov, dodávok nábytku do bytov zamestnancov a poskytovania bezplatných služieb prepravy zamestnancov na letiská a železničné a autobusové stanice; poukazuje na to, že podľa akadémie išlo o tieto sumy a príslušné opatrenia na získanie týchto súm:
- používanie mobilných telefónov zamestnancami: 3 405 GBP za obdobie od apríla do decembra 2007, všetky náklady sa získali späť;
- používanie služobných áut personálom: všetky náklady sa získali späť a autá sa už predali (1 157 GBP za obdobie od júla do decembra 2007);
- nábytok: nábytok sa už predal (6 625 GBP za nákup hnuteľného majetku v roku 2007);
- bezplatné dopravné služby na cesty zamestnancov na letiská a železničné a autobusové stanice: začalo sa vymáhanie (náklady vo výške 9 508 GBP v roku 2007);
19. žiada akadémiu a Komisiu, aby orgán udeľujúci absolutórium bezodkladne informovali o výsledkoch vyšetrovania úradu OLAF;
Ľudské zdroje
20. je znepokojený skutočnosťou, že prácu vo finančnej oblasti doteraz vykonávali dočasní zamestnanci; poznamenáva, že akadémia až v roku 2009 uverejnila oznámenie o výberovom konaní s cieľom zamestnať koordinátora štandardov vnútornej kontroly a že pohovory s kandidátmi na toto pracovné miesto sa plánovali na začiatok roku 2010;
Vnútorný audit
21. uznáva, že IAS vo svojej audítorskej správe predložil 13 odporúčaní (2 kritické a 9 veľmi dôležitých); poznamenáva, že sa týkajú najmä: dodržiavania rozpočtových pravidiel verejného obstarávania; spoľahlivosti riadenia; fixných aktív (inventarizačný systém); riadenia delegovania (delegovanie musí byť riadne zdokumentované a pravidelne skúmané); rozpočtového hospodárenia; dodržiavania zásad a pravidiel účtovníctva; kontrolného zoznamu na zabezpečenie konzistentnosti a zdokumentovania finančných kontrol;
Akčný plán, ktorý schváli správna rada a ktorý zavedie riaditeľ akadémie do 30. júna 2010
22. najskôr žiada, aby správna rada urýchlene schválila akčný plán zameraný na dosiahnutie cieľov stanovených v prílohe k tomuto uzneseniu; následne žiada, aby riaditeľ akadémie v spolupráci s IAS Komisie a príslušným generálnym riaditeľstvom (GR) vypracoval konkrétne opatrenia a harmonogram na plnenie tohto plánu a predložil ich na schválenie správnou radou; preto žiada IAS Komisie a príslušné GR, aby poskytli maximálnu pomoc potrebnú na stanovenie ukazovateľov, ktoré umožnia pravidelne posudzovať vykonávanie opatrení prijatých akadémiou; vyžaduje taktiež, aby akadémia do 30. júna 2010 informovala orgán udeľujúci absolutórium o konkrétnych opatreniach a stanovených ukazovateľoch;
23. vyzýva Dvor audítorov, aby svoje stanovisko k uplatňovaniu akčného plánu akadémie urýchlene predložil formou listu orgánu udeľujúcemu absolutórium;
o
o o
24. pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z xx. apríla 2010
Prijaté texty, P7_TA-PROV(2010)... o výkonnosti, finančnom hospodárení a kontrole agentúr.
PRÍLOHA
Akčný plán, ktorý schváli správna rada a ktorý zavedie riaditeľ akadémie do 30. júna 2010
ROZPOČTOVÉ PLÁNOVANIE
1.
Cieľ:
postupne zlepšiť rozpočtové a prevádzkové plánovanie a kontrolu akadémie.
Potrebné opatrenia:
riaditeľ vypracuje viacročný plán na obdobie svojho mandátu, ktorý sa bude týkať týchto oblastí:
– stanovené úlohy (výsledky a vplyv); – finančné potreby a príslušné ročné rozpočtové odhady;
– požadované ľudské zdroje, ktoré vykonajú stanovené úlohy;
– materiálne zdroje na zabezpečenie stanovených úloh;
SYSTÉMY VNÚTORNEJ KONTROLY
2.
Cieľ:
zlepšiť finančné hospodárenie v rámci činností akadémie vrátane činností, ktoré sa týkajú programov financovaných z pripísaných príjmov (programy AGIS, ISEC a MEDA).
Potrebné opatrenia:
v prípade jednotlivých činností akadémie revízia systému finančného hospodárenia (úprava súčasných finančných postupov) harmonizovanejším a účinnejším spôsobom.
Cieľom tejto úpravy musia byť tiež kvalitnejšie finančné informácie, ktoré poskytujú jednotliví programoví manažéri.
3.
Cieľ: v súlade s článkom 43 rámcového rozpočtového nariadenia oficiálne potvrdiť všetky finančné postupy a nový účtovný systém.
Potrebné opatrenia: povoľujúci úradník a jeho zástupcovia musia oficiálne zdokumentovať systémy, ktoré zaviedli na poskytovanie potrebných finančných informácií účtovníkovi: v záujme zabezpečenia kvality finančných informácií, ktoré sa účtovníkovi poskytujú na zostavenie ročných účtovných závierok, musí účtovník schváliť tieto popisy systémov.
4.
Cieľ: zlepšiť prostredie overovania výdavkov (bod 14 správy Dvora audítorov za rozpočtový rok 2008).
Potrebné opatrenia: oficiálne schváliť a zaviesť účinné postupy a/alebo kontrolné zoznamy s cieľom zabezpečiť, aby žiadosti o platbu podané subjektmi organizujúcimi kurzy v mene akadémie boli v súlade s príslušnými administratívnymi a rozpočtovými pravidlami.
ZAMESTNANCI
5.
Cieľ:
obsadiť neobsadené miesta s cieľom dosiahnuť „normálny“ počet neobsadených miest (približne 5 %).
Potrebné opatrenia:
– prijať a vykonávať ročné plány prijímania zamestnancov počas rokov, ktoré spadajú do viacročného plánu uvedeného v bode 1.
– prijať a uplatňovať usmernenia v oblasti prijímania zamestnancov.
6.
Cieľ: rozšíriť oddelenie ľudských zdrojov.
Potrebné opatrenia: obsadiť v priebehu roka všetky miesta, ktoré sú v súčasnosti neobsadené (alebo sú obsadené zamestnancami agentúr), dočasnými zamestnancami.
VEREJNÉ OBSTARÁVANIE
7.
Cieľ:
zlepšiť prostredie kontroly v oblasti verejného obstarávania.
Potrebné opatrenia:
– schváliť a uplatňovať príručku postupov verejného obstarávania a kontrolných zoznamov s cieľom zabezpečiť výber zodpovedajúcich postupov a ich správne uplatňovanie.
– schváliť a uplatňovať ročný plán „obstarávania tovaru a služieb“.
RÔZNE
8.
Cieľ:
konečné vyriešenie otázky rozpočtových prostriedkov používaných na financovanie súkromných výdavkov.
Potrebné opatrenia:
predložiť konečnú správu externého audítora obsahujúcu tieto informácie:
– celková výška rozpočtových prostriedkov použitých na financovanie súkromných výdavkov;
– suma, ktorá bola doteraz skutočne získaná späť;
– v prípade súm, ktoré ešte neboli vrátené, pravdepodobnosť a plán ich vrátenia.
13.1.2010
STANOVISKO Výboru pre občianske slobody, spravodlivosť a vnútorné veci
pre Výbor pre kontrolu rozpočtu
k absolutóriu za plnenie rozpočtu Európskej policajnej akadémie za rozpočtový rok 2008
( C7-0198/2009 – 2009/2127(DEC) )
Spravodajca výboru požiadaného o stanovisko: Juan Fernando López Aguilar
NÁVRHY
Výbor pre občianske slobody, spravodlivosť a vnútorné veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
1. upozorňuje na skutočnosť, že hoci sa Dvoru audítorov podarilo získať primeranú istotu o tom, že ročná účtovná závierka Európskej policajnej akadémie (ďalej „akadémie“) za rozpočtový rok, ktorý sa skončil 31. decembra 2008, je zo všetkých významných hľadísk spoľahlivá, Dvor audítorov skonštatoval, že ťažkosti, ktoré sa vyskytli v roku 2008 pri prechode zo starého účtovného systému na systém ABAC, a neskoré zavedenie riadneho účtovného systému stále ohrozujú kvalitu finančných informácií týkajúcich sa prenesených rozpočtových prostriedkov z predchádzajúceho roka, využitia pripísaných príjmov a prepojenia s určitými číselnými údajmi v súvahe za rok 2007; náležite zohľadňuje odpovede akadémie týkajúce sa tohto osobitného bodu;
2. je znepokojený skutočnosťou, že aj keď Dvor audítorov považuje príslušné transakcie súvisiace s ročnou účtovnou závierkou akadémie za zákonné a správne, zároveň upozornil na tieto výnimky, ktorým treba venovať náležitú pozornosť: nezrovnalosti v postupe verejného obstarávania (akadémia zadala zákazku na poradenské služby v hodnote 96 000 EUR priamo poskytovateľovi na základe rámcovej zmluvy Komisie týkajúcej sa výlučne služieb odbornej prípravy); veľký počet porušení platných administratívnych a rozpočtových pravidiel, pokiaľ ide o výdavky spojené s organizáciou kurzov a seminárov, rad záväzkov, ku ktorým chýbali právne záväzky, či prípady prijatia právnych záväzkov bez predchádzajúcej existencie rozpočtových záväzkov; náležite zohľadňuje odpovede akadémie týkajúce sa týchto otázok, ale vyjadruje poľutovanie nad tým, že jej odpovede dostatočne nestanovujú osobitné opatrenia prijaté a implementované s cieľom rýchlej nápravy týchto problémov;
3. vyjadruje poľutovanie nad tým, že – ako Dvor audítorov zdôrazňuje vo svojich pripomienkach – následná kontrola prostredníctvom externej spoločnosti sa nezačala ani do polovice roka 2009 (po zisteniach Dvora audítorov uvedených v správe za rozpočtový rok 2007, že sa vyskytli prípady použitia rozpočtových prostriedkov na financovanie súkromných výdavkov); žiada akadémiu, aby prijala všetky potrebné opatrenia na uskutočnenie čo najskoršej kontroly, aby sa tento nedostatok už nemusel uvádzať v správe o účtovnej závierke akadémie za rozpočtový rok 2009;
4. tak ako po minulé roky zdôrazňuje, že akadémia musí prísne dodržiavať nariadenie o rozpočtových pravidlách a právne predpisy ES o verejnom obstarávaní a zlepšiť svoje finančné hospodárenie;
5. poznamenáva, že v nadchádzajúcich rokoch by sa absolutórium za plnenie rozpočtu akadémie malo viac zakladať na hodnotení práce akadémie počas celého roka;
6. žiada Komisiu, aby dôsledne dozerala na plnenie rozpočtu akadémie.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
11.1.2010
Výsledok záverečného hlasovania
+:
–:
0:
36
Poslanci prítomní na záverečnom hlasovaní
Sonia Alfano, Roberta Angelilli, Vilija Blinkevičiūtė, Emine Bozkurt, Simon Busuttil, Carlos Coelho, Rosario Crocetta, Tanja Fajon, Hélène Flautre, Kinga Göncz, Sylvie Guillaume, Ágnes Hankiss, Jeanine Hennis-Plasschaert, Salvatore Iacolino, Timothy Kirkhope, Baroness Sarah Ludford, Monica Luisa Macovei, Claude Moraes, Carmen Romero López, Birgit Sippel, Csaba Sógor, Renate Sommer, Rui Tavares, Wim van de Camp, Renate Weber
Náhradníci prítomní na záverečnom hlasovaní
Alexander Alvaro, Anna Maria Corazza Bildt, Ioan Enciu, Nadja Hirsch, Monika Hohlmeier, Stanimir Ilchev, Iliana Malinova Iotova, Petru Constantin Luhan, Mariya Nedelcheva, Raül Romeva i Rueda, Cecilia Wikström
VÝSLEDOK ZÁVEREČNÉHO HLASOVANIA VO VÝBORE
Dátum prijatia
23.3.2010
Výsledok záverečného hlasovania
+:
–:
0:
24
1
Poslanci prítomní na záverečnom hlasovaní
Jean-Pierre Audy, Jorgo Chatzimarkakis, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Iliana Ivanova, Monica Luisa Macovei, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Náhradníci prítomní na záverečnom hlasovaní
Thijs Berman, Esther de Lange, Christofer Fjellner, Salvador Garriga Polledo, Edit Herczog, Ivailo Kalfin, Véronique Mathieu, Olle Schmidt, Derek Vaughan
