18.10.2006
NÁVRH UZNESENIA
ktorý na základe otázok na ústne zodpovedanie B6‑0433/2006 , B6-0434/2006 a B6‑0436/2006
v súlade s článkom 108 ods. 5 rokovacieho poriadku
predkladajú Karin Jöns a Martin Schulz v mene Socialistickej skupiny v Európskom parlamente, Hans-Gert Poettering, John Bowis, Ria Oomen-Ruijten, Anna Záborská, Marie Panayotopoulos-Cassiotouv mene Skupiny Európskej ľudovej strany (kresťanských demokratov) a európskych demokratov, Elizabeth Lynne a Marios Matsakis v mene Skupiny Aliancie liberálov a demokratov za Európu, Hiltrud Breyer a Raül Romeva i Rueda v mene Skupiny zelených/Európskej slobodnej aliancie, Adamos Adamou, Ilda Figueiredo a Eva-Britt Svensson v mene Konfederatívnej skupiny Európskej zjednotenej ľavice - Nordickej zelenej ľavice, Adriana Poli Bortone, Liam Aylward, Konrad Szymański a Alessandro Foglietta v mene Skupiny Únie za Európu národov, Kathy Sinnott v mene Skupiny nezávislosť/demokracia
o rakovine prsníka v rozšírenej Európskej únii
Uznesenie Európskeho parlamentu o rakovine prsníka v rozšírenej Európskej únii
Európsky parlament ,
–
so zreteľom na článok 152 Zmluvy o ES v znení zmenenom Zmluvou z Nice,
–
so zreteľom na článok 35 Charty základných práv Európskej únie Ú.v.
ES C 364 z 18.12.2000, s.
1.
–
so zreteľom na svoje uznesenie z 5. júna 2003 o rakovine prsníka P5-TA(2003)0270 . ,
–
so zreteľom na svoje uznesenie z 13. februára 2003 s ohľadom na oznámenie Komisie o opatreniach Spoločenstva a členských štátov v súvislosti s prsnými implantátmi, P5-TA(2003)0063 .
–
so zreteľom na svoje uznesenie zo 4. októbra 2001 o udelení patentu na gén BRCA1 a BRCA2 (predispozícia na rakovinu prsníka), Ú.v.
ES C 87 z 11.4.2002, s.263.
–
so zreteľom na odporúčanie Rady z 2. decembra 2003 o včasnom diagnostikovaní rakovinového ochorenia, Ú.v.
ES L 327 z 16.12.2003, s.
34.
–
so zreteľom na štvrté vydanie Európskych usmernení o zabezpečení kvality pri prevencii a diagnostike rakoviny prsníka z apríla 2006 ISBN 92-79-01258-4. , ktoré vypracovala Európska komisia,
–
so zreteľom na zasadnutie Fóra pre kontrolu rakoviny IARC, ktoré sa skladá z riaditeľov národných inštitútov pre výskum rakoviny a ktoré sa konalo 17.–19. júla 2006 v Medzinárodnej agentúre pre výskum rakoviny (IARC) v Lyone,
–
so zreteľom na pracovný seminár pod názvom Potreba európskych smerníc o starostlivosti pri rakovine prsníka, ktorý sa uskutočnil 17. októbra 2006 v Európskom parlamente,
–
so zreteľom na článok 108 odsek 5 rokovacieho poriadku,
A.
keďže rakovina prsníka je najčastejším rakovinovým ochorením u žien a v Európskej únii na rakovinu prsníka ročne ochorie 275 000 žien, P.Boyle et al. (2005): Cancer and Incidence in Europe.2004.
Annals of Oncology 16: 481-488.
B.
keďže rakovinovým ochorením prsníka trpia čoraz mladšie ženy, 35% žien s rakovinou prsníka má menej ako 55 rokov a 12% ochorení na rakovinu prsníka sa týka žien mladších ako 45 rokov J. Ferlay et al. (2004): Cancer Incidence , Mortality and Prevalence Worldwide, IARC CancerBase No.
5. version 2.0, LARC Press ,Lyon,(GLOBOCAN 2002). ,
C.
keďže najčastejšou príčinou úmrtí u žien vo veku od 35 do 59 rokov EUROSTAT: Príčiny úmrtí podľa regiónov. (na 100 000 obyvateľov, ročný priemer, ženy). je rakovina prsníka a na rakovinu v Európskej únii zomiera ročne 88 000 žien, P.Boyle et al. (2005): Cancer and Incidence in Europe.2004.
Annals of Oncology 16: 481-488.
D.
keďže rakovina prsníka je druhým najčastejším rakovinovým ochorením, rakovinou prsníka trpia aj muži a v Európskej únii na toto ochorenie ročne zomiera 1 000 mužov, EUROSTAT: Príčiny úmrtí - Absolútny počet (ročné údaje, muži).
E.
keďže problémy s opätovným začlenením na pracovný trh a s nedostatočným finančným zabezpečením sa týkajú najmä mladých žien s rakovinovým ochorením prsníka, ktoré sú navyše konfrontované so špecifickými otázkami plánovania života, ako je neplodnosť v dôsledku hormonálnej liečby alebo stanovenie diagnózy počas tehotenstva,
F.
keďže podľa Svetovej zdravotníckej organizácie (WHO) miera úmrtnosti na rakovinu prsníka v Európskej únii s 25 členskými štátmi dosahuje viac ako 50 % a rozdiely medzi jednotlivými členskými štátmi v miere vykonaných mastektómií pri rakovine prsníka dokonca aj v ranom štádiu v jednotlivých členských štátoch dosahujú až 60 %, J. Jassem et al. (marec 2004): Surgical Approaches to Early Breast Cancer", International Collaborative Cancer Group (ICCG), Imperial College, London.
G.
keďže je potrebné odhaľovať príčiny rakoviny prsníka v rozsiahlejšom meradle, a to najmä pokiaľ ide o úlohu škodlivých chemických látok a znečistenia životného prostredia, výživy, životného štýlu a genetických faktorov, ako aj ich vzájomné pôsobenie,
H.
so zreteľom na skutočnosť, že podľa údajov WHO je vďaka mamografickému vyšetreniu možné znížiť mieru úmrtnosti na rakovinu prsníka u žien vo veku od 50 do 69 rokov až o 35 % a prvé štúdie poukazujú na to, že skríningové vyšetrenie môže prispieť k zníženiu miery úmrtnosti aj u žien vo veku od 40 do 49 rokov, LARC Handbook of Caner Prevention Vol.
7, Breast Cancer Screening (2002).
I.
keďže napriek tomu, že usmernenia EÚ o mamografickom skríningu boli po prvý raz predložené v roku 1992, ale plošný mamografický skríning doposiaľ ponúka len 11 členských štátov EÚ (Belgicko, Estónsko, Fínsko, Francúzsko, Luxembursko, Holandsko, Švédsko, Španielsko, Česká republika, Maďarsko a Spojené kráľovstvo),
J.
so zreteľom na skutočnosť, že aj v členských štátoch s plošnou ponukou skríningu sa skríning v mnohých prípadoch nevykonáva v súlade s usmerneniami EÚ ani s ohľadom na obyvateľstvo a navyše nezodpovedá mnohým iným kritériám kvality a v nových členských štátoch sú zatiaľ usmernenia EÚ takmer neznáme,
K.
keďže interdisciplinárne centrá pre pacientov s rakovinou prsníka v súlade s odporúčanými vysokými normami stanovenými v usmerneniach EÚ existujú len v jednom členskom štáte (Spojené kráľovstvo), no ani tam sa starostlivosť neposkytuje v plnej miere,
L.
so zreteľom na skutočnosť, že kvalitná starostlivosť o pacientov s rakovinou prsníka zo strednodobého a dlhodobého hľadiska vedie k úspore nákladov na zdravotný systém, keďže je možné predísť zbytočným vyšetreniam a liečeniam, mamakarcinómy sa včas diagnostikujú a nemusia sa uskutočňovať nákladné operácie a následné liečenie,
M.
so zreteľom na skutočnosť, že vo štvrtom vydaní Európskych usmernení o zabezpečení kvality pri prevencii a diagnostike rakoviny prsníka (2006) sa odporúča, aby v jednom centre pre pacientov s rakovinou prsníka pracovali dve zdravotné sestry s príslušnou kvalifikáciou ISBN 92-79-01258-4. s.
349. , no doposiaľ pre toto povolanie neexistujú všeobecne uznané kvalifikačné predpoklady,
N.
so zreteľom na skutočnosť, že špecializácia celého zdravotníckeho personálu, stanovená v usmerneniach EÚ je pre kvalitu včasného diagnostikovania a liečby rozhodujúca, a keďže príslušné ponuky ďalšieho vzdelávania je v členských štátoch EÚ možné financovať z Európskeho sociálneho fondu a v kandidátskych krajinách z predvstupových fondov,
O.
keďže v nových členských štátoch je možné využiť prostriedky z Európskeho fondu regionálneho rozvoja na vybudovanie zdravotníckych infraštruktúr a prispieť tak k zavedeniu mamografických vyšetrení a k vytvoreniu špecializovaných centier pre pacientov s rakovinou prsníka, a aj v kandidátskych krajinách sa to dá uskutočniť prostredníctvom predvstupových fondov,
P.
keďže cieľom lisabonskej stratégie je do roku 2010 dosiahnuť 60 percentnú zamestnanosť žien a so zreteľom na skutočnosť, že podľa najnovších štúdií sa pätina bývalých pacientov nevráti do pôvodného zamestnania aj napriek tomu Laetita Malavolti et al.
(Mai 2006): Situation professionnelle et difficultés économiques des patients atteints d´un cancer deux ans après le diagnostic, Direction de la recherche des etudes de l´évaluations et des statistiques, Etudes et Résultats, n.
487. , že sú práce schopní a ženy, ktoré sa do zamestnania predsa len vrátia, čelia zníženým príjmom Umberto V. (1999): Caring about women and cancer, European journal of Cancer. ,
1.
vyzýva Európsku komisiu, aby v blízkej dobe predložila správu o pokroku v súvislosti s opatreniami na zníženie miery úmrtnosti na rakovinu prsníka prijatými v členských štátoch, o ktorú žiadal Európsky parlament vo svojom uznesení z 5. júna 2003;
2.
vyzýva Komisiu, aby v súlade s odporučením Rady z 2. decembra 2003 v priebehu roka 2007 predložila správu o realizácii programov včasného diagnostikovania rakovinových ochorení;
3.
opätovne poukazuje na svoju výzvu adresovanú členským štátom týkajúcu sa vytvorenia plošného mamografického skríningu, pri ktorom sa v súlade s usmerneniami EÚ ženám vo veku od 50 do 69 rokov každé dva roky poskytne mamografické vyšetrenie s cieľom dosiahnuť zreteľný pokles miery úmrtnosti na rakovinu prsníka;
4.
od členských štátov očakáva lepšiu informačnú politiku o význame mamografického skríningu s cieľom zvýšiť medzi ženami mieru akceptácie a účasti;
5.
vyzýva Komisiu, aby podporila štúdie, ktoré skúmajú podmienky, za akých by bol mamografický skríning užitočný aj pre ženy, vo veku nad 69 rokov;
6.
vyzýva členské štáty, aby v súlade s usmerneniami EÚ vytvorili do roku 2016 plošné interdisciplinárne centrá pre pacientov s rakovinou prsníka, keďže liečba v interdisciplinárnych centrách dokázateľne zlepšuje šance na prežitie a zvyšuje kvalitu života a súčasne vyzýva Komisiu, aby v tejto súvislosti každé dva roky predložila správu o pokroku;
7.
vyzýva Komisiu, aby predložila aktuálne a spoľahlivé údaje o situácii žien s rakovinou prsníka a v tejto súvislosti upozornila na nevyhnutnosť národných registrov rakovinových ochorení vo všetkých členských štátoch;
8.
nalieha, aby sa v budúcnosti zabezpečilo financovanie európskych sietí rakovinových ochorení, aby bolo možné dokončiť usmernenia EÚ o profesijnom profile zdravotných sestier so špecializáciu na ochorenia na rakovinu prsníka a zriaďovacom protokole centier pre pacientov s rakovinou prsníka v súlade so zásadami a postupmi, ktoré s ohľadom na preskúmanie zlučiteľnosti Komisia už stanovila;
9.
žiada o zvýšenú podporu pre výskum prevencie rakoviny prsníka a zároveň o zohľadnenie vplyvov škodlivých chemických látok a znečistenia životného prostredia, výživy, životného štýlu a genetických faktorov a ich vzájomného spolupôsobenia a žiada, aby sa preskúmali súvislosti medzi rakovinou prsníka a potenciálnymi rizikovými faktormi, ako je tabak, alkohol a hormóny;
10.
vyzýva Komisiu, aby v rámci siedmeho rámcového programu pre výskum poskytla finančnú podporu na ďalší vývoj testov založených na krvnej analýze (testy biologických ukazovateľov);
11.
očakáva, že Komisia v rámci siedmeho rámcového programu pre výskum podporí vývoj terapií s malými vedľajšími účinkami, ako aj rozsiahly výskum príčin vzniku a prispeje k zabezpečeniu nezávislého vedeckého výskumu ochorení na rakovinu prsníka;
12.
vyzýva Komisiu, aby v rámci siedmeho rámcového programu pre výskum ďalej skúmala technické a fyzikálne aspekty a alternatívy vo vzťahu ku konvenčným formám mamografie, ako je napríklad digitálna mamografia;
13.
vyzýva Komisiu, aby vypracovala Chartu ochrany práv pacientov s rakovinou prsníka a pacientov s chronickými ochoreniami na pracovisku s cieľom podnietiť podniky, aby pacientom poskytli zamestnanie počas liečby a po jej skončení pomohli pri ich opätovnom začlenení na trh práce;
14.
vyzýva členské štáty, aby vytvorili informačné a poradenské centrá zamerané na dedičné formy rakoviny prsníka, a žiada Komisiu, aby v tejto súvislosti každé dva roky predložila správu o pokroku;
15.
vyzýva členské štáty, aby venovali osobitnú pozornosť poskytovaniu špecifických informácií mladým ženám s rakovinou prsníka;
16.
vyzýva Komisiu, aby nové členské štáty a kandidátske krajiny upozornila, že finančné prostriedky z Európskeho fondu regionálneho rozvoja a z prevstupových fondov na budovanie infraštruktúr, je možné využiť aj v oblasti zdravotníctva;
17.
vyzýva členské štáty, aby v súlade s usmerneniami EÚ využili možnosť poskytnúť zdravotníckemu personálu ďalšiu kvalifikáciu prostredníctvom Európskeho sociálneho fondu;
18.
vyzýva Komisiu, aby spoločne s ostatnými medzinárodnými partnermi (WHO, IARC, IAEO atď.) pri celosvetovej spolupráci v boji proti rakovine prsníka prevzala vedúcu úlohu a sprostredkovala Európske usmernenia o zabezpečení kvality pri prevencii a diagnostike rakoviny prsníka aj za európskymi hranicami;
19.
vyzýva Komisiu, aby Európske usmernenia o zabezpečení kvality pri prevencii a diagnostike rakoviny prsníka poskytla nielen v tlačenej podobe, ale aj vo forme vhodnej na nahliadnutie a stiahnutie z internetu;
20.
poveruje predsedu Parlamentu, aby postúpil toto uznesenie Rade, Komisii a parlamentom členských štátov.
