KONEČNÉ ZNENIE
A6-0139/2006
25.4.2006
*
SPRÁVA
o návrhu opravného rozpočtu Európskej únie č. 1/2006 na rozpočtový rok 2006 (povodne v Bulharsku, Rumunsku a Rakúsku)
(0000/2006 – C6‑0000/2006 – 2006/2066(BUD))
Oddiel III – Komisia
Výbor pre rozpočet
Spravodajca:
Giovanni Pittella
PE 371.773v02-00
OBSAH
NÁVRH UZNESENIA EURÓPSKEHO PARLAMENTU.........................................................4
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH UZNESENIA EURÓPSKEHO PARLAMENTU
o návrhu opravného rozpočtu Európskej únie č. 1/2006 na rozpočtový rok 2006 (povodne v Bulharsku, Rumunsku a Rakúsku), Oddiel III – Komisia
(0000/2006 – C6‑0000/2006 – 2006/2066(BUD) )
Európsky parlament ,
– so zreteľom na Zmluvu o založení Európskeho spoločenstva, a najmä na jej článok 272 ods. 4 predposledný pododsek,
– so zreteľom na Zmluvu o založení Európskeho spoločenstva pre atómovú energiu, a najmä na jej článok 177,
– so zreteľom na nariadenie (ES, Euratom) Rady č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho články 37 a 38,
– so zreteľom na všeobecný rozpočet Európskej únie na rozpočtový rok 2006, prijatý s konečnou platnosťou dňa 15. decembra 2005
Ú. v.
EÚ L 078, 15.3.2006. ,
– so zreteľom na Medziinštitucionálnu dohodu zo dňa 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu
Ú. v.
ES C 172, 18.
6.1999, s.
1.
Dohoda bola zmenená a doplnená rozhodnutím Európskeho parlamentu a Rady 2003/429/ES (Ú. v.
EÚ L 147, 14.6.2003, s.
25). ,
– so zreteľom na Medziinštitucionálnu dohodu zo dňa 7. novembra 2002 medzi Európskym parlamentom, Radou a Komisiou o financovaní Fondu solidarity Európskej únie, ktorou sa dopĺňa Medziinštitucionálna dohoda zo dňa 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu
Ú. v.
ES C 283, 20.11.2002, s.
1. ,
– so zreteľom na rozhodnutie Európskeho parlamentu a Rady zo dňa ........ o mobilizácii Fondu solidarity Európskej únie vo výške 106 357 627 EUR na poskytnutie finančnej pomoci Bulharsku, Rumunsku a Rakúsku, ktorá má týmto krajinám pomôcť vyrovnať sa s veľkými škodami spôsobenými povodňami v období od apríla do augusta 2005,
– so zreteľom na predbežný návrh opravného rozpočtu Európskej únie č. 1/2006 na rozpočtový rok 2006, ktorý Komisia predložila dňa 10. marca 2006 (SEC(2006)325),
– so zreteľom na návrh opravného rozpočtu č. 1/2006 vypracovaný Radou dňa ...
2006 (0000/2006 – C6‑0000/2006),
– so zreteľom na článok 69 a prílohu IV rokovacieho poriadku,
– so zreteľom na správu Výboru pre rozpočet ( A6‑0139/2006 ),
A. keďže Európska únia by mala preukázať solidaritu s obyvateľmi regiónov členských štátov, ktoré postihli prírodné katastrofy s veľkým dosahom na životné podmienky, prírodné prostredie či hospodárstvo,
B. keďže zodpovedajúce rozpočtové prostriedky určené na finančnú pomoc Európskej únie boli mobilizované v súlade s ustanoveniami Fondu solidarity Európskej únie a ustanoveniami medziinštitucionálnej dohody zo 7. novembra 2002 týkajúcej sa jeho financovania,
C. keďže účelom návrhu opravného rozpočtu č. 1/2006 je formálne zahrnúť tieto rozpočtové prostriedky do rozpočtu na rok 2006,
1. víta návrh opravného rozpočtu č. 1/2006, ktorého účelom je bezodkladne zahrnúť rozpočtové prostriedky mobilizované z Fondu solidarity Európskej únie do rozpočtu na rok 2006, aby bolo možné pomôcť ľuďom postihnutým týmito prírodnými katastrofami;
2. schvaľuje návrh opravného rozpočtu č. 1/2006 bez zmien a doplnení;
3. poveruje svojho predsedu, aby toto uznesenie postúpil Rade a Komisii.
DÔVODOVÁ SPRÁVA
Východiská
V období od apríla do augusta 2005 zasiahli veľké časti strednej a východnej Európy rozsiahle povodne, ktoré vo viacerých krajinách spôsobili veľké škody.
Bulharsko, Rumunsko a Rakúsko požiadali v rámci desaťtýždňovej lehoty, ktorú stanovuje článok 4 nariadenia Rady (ES) č. 2012/2002
Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (Ú. v.
ES L 311, 14.11.2002, s.
3). , požiadali v súvislosti so záplavami o finančnú pomoc z Fondu solidarity EÚ.
Návrh Komisie
Komisia vo svojom predbežnom návrhu opravného rozpočtu (PNOR) 1, ktorý predložila 10. marca 2006, navrhuje poskytnúť tieto sumy:
Priame škody
Suma na základe sadzby 2,5 %
Suma na základe sadzby 6 %
Celková suma navrhovanej pomoci (v EUR)
Bulharsko: povodne v máji 2005
222 279 548
2 581 850
7 140 333
9 722 183
Bulharsko: povodne v auguste 2005
237 446 248
2 581 850
8 050 335
10 632 185
Rumunsko: povodne v apríli/máji 2005
489 529 837
7 552 850
11 244 950
18 797 800
Rumunsko: povodne v júli/auguste 2005
1 049 681 003
7 552 850
44 854 020
52 406 870
Rakúsko: povodne v auguste 2005
591 943 573
14 798 589
14 798 589
Spolu
106 357 627
Celkový ročný rozpočet pre fond solidarity predstavuje 1 miliardu EUR.
V roku 2006 zatiaľ neboli vyčlenené žiadne prostriedky na žiadosti podané skôr, čím k dispozícii zostáva 1 mld. EUR.
Navrhovanou sumou sa umožní ponechať najmenej 25 % prostriedkov Fondu solidarity Európskej únie k dispozícii na pridelenie počas posledného štvrťroku, ako požaduje článok 4 ods. 2 nariadenia 2012/2002.
Keďže hlavným dôvodom zriadenia fondu bola solidarita, Komisia zastáva názor, že pomoc poskytovaná z fondu by mala byť progresívna.
Na základe predošlej praxe to znamená, že škody presahujúce hraničnú hodnotu (0,6 % HND alebo 3 mld. EUR v cenách roku 2002, podľa toho, ktorá suma je nižšia) by mali viesť k vyššej intenzite pomoci ako škody, ktoré túto hraničnú hodnotu nepresahujú.
Sadzba, ktorá sa v minulosti uplatňovala na vymedzenie pridelených prostriedkov v prípade veľkých katastrof, je 2,5% celkových priamych škôd pre škody, ktoré hraničnú hodnotu nepresahujú, a 6 % pre škody, ktoré ju presahujú.
V tomto prípade sa navrhuje uplatniť rovnaké percentuálne sadzby.
Poznámky
Spravodajca opäť vyjadruje poľutovanie nad tým, že súčasné postupy neumožňujú rýchlejšie spracovanie žiadostí o pomoc z fondu solidarity.
Preto členské štáty, ktoré potrebujú finančnú pomoc, na ňu musia zbytočne dlho čakať – v tomto prípade až celý jeden rok!
Spravodajca dúfa, že na základe novej medziinštitucionálnej dohody, o ktorej sa v súčasnosti rokuje, začnú platiť nové pravidlá, ktoré Únii umožnia rýchlejšie reagovať na prírodné katastrofy v niektorom z členských štátov.
Je neprijateľné, aby poskytnutie pomoci v núdzových situáciách v rámci Únie trvalo spravidla oveľa dlhšie ako v prípade poskytovania pomoci tretím krajinám.
POSTUP
Názov
Návrh opravného rozpočtu Európskej únie č. 1/2006 na rozpočtový rok 2006 (povodne v Bulharsku, Rumunsku a Rakúsku)
Referenčné číslo
00000/2006 – C6-0000/2006 – 2006/2066(BUD)
Právny základ
čl. 272 ES a čl. 177 Euratom
Základ v rokovacom poriadku
čl. 69 a príloha IV
Gestorský výbor
dátum oznámenia na schôdzi
BUDG
0.0.0000
Výbory požiadané o stanovisko
dátum oznámenia na schôdzi
Spravodajca dátum menovania
Giovanni Pittella 6.12.2004
Predchádzajúci spravodajca
Salvador Garriga Polledo
Predbežný návrh opravného rozpočtu
Dátum predloženia Komisiou
No 1/2006 – SEC(2006)0325
10.3.2006
Dátum vypracovania návrhu opravného rozpočtu Radou
0.0.0000
Dátum odovzdania návrhu
opravného rozpočtu Radou
0.0.0000
Prerokovanie vo výbore
24.4.2006
Dátum prijatia
24.4.2006
Výsledok záverečného hlasovania
+: 23
-: 0
0: 0
Poslanci prítomní na záverečnom hlasovaní
Reimer Böge, Simon Busuttil, Paulo Casaca, Gérard Deprez, Valdis Dombrovskis, Brigitte Douay, Hynek Fajmon, Salvador Garriga Polledo, Neena Gill, Catherine Guy-Quint, Silvana Koch-Mehrin, Janusz Lewandowski, Vladimír Maňka, Mario Mauro, Jan Mulder, Giovanni Pittella, Nina Škottová, Kyösti Virrankoski, Ralf Walter
Náhradníci prítomní na záverečnom hlasovaní
Lidia Joanna Geringer de Oedenberg, Constanze Angela Krehl, Hans-Peter Martin, Margarita Starkevičiūtė
Náhradníci (čl. 178 ods. 2) prítomní na záverečnom hlasovaní
Dátum predloženia
25.4.2006
Poznámky (údaje, ktoré sú k dispozícii iba v jednej jazykovej verzii)
...
