Dánska premiérka: "Úsporné opatrenia a rast sú dve strany jednej mince
Európska rada
2012-01-19 - 14:37
Dánska premiérka a bývalá europoslankyňa Helle Thorning-Schmidt Dánska premiérka Helle Thorning-Schmidt v stredu v EP predstavila pracovný program dánskeho predsedníctva na najbližší polrok.
Vysvetlila nám, prečo sa Dáni počas svojho predsedníctva zamerajú na ekonomické otázky, ale nezabudnú ani na ekológiu.
Jednou z najväčších výziev pre EÚ v tomto roku bude obrana a stabilizácia eura .
Dánska premiérka považuje fiškálnu úniu za najlepší spôsob, ako upokojiť trhy a vytvoriť dôveru v euro.
Je presvedčená, že predsedníctvo môže zohrať konštruktívnu úlohu, aj keď Dánsko nie je súčasťou eurozóny: "Dánsko bude napomáhať preklenúť mosty medzi členskými štátmi eurozóny a členskými štátmi mimo nej."
Zástupcovia Európskeho parlamentu sa obávajú, že navrhovaná fiškálna únia nebude rešpektovať "komunitárnu" metóda rozhodovania.
"Radšej by som bola, keby dohoda bola súčasťou zmlúv Únie, ale nebolo to možné, takže teraz sa to urobí mimo zmlúv," priznala dánska premiérka.
"Ale je dobre, že sa uskutočnia kroky na záchranu eurozóny a to v procese, ktorý zahŕňa tak členské štáty ako aj Európsky parlament," dodala.
Úsporné opatrenia a hospodársky rast
Thorning-Schmidt medzi nimi nevidí žiadny rozpor.
"Sú to dve strany jednej mince.
Musíme obnoviť poriadok v ekonomike, a to vo všetkých krajinách EÚ, aby sa vytvoril základ pre podporu rastu a vytváranie pracovných miest," vysvetlila.
"Zelená ekonomika"
Jednou z hlavných priorít dánskeho predsedníctva je tzv." zelený rast ".
Ako však presvedčiť ostatné štáty, aby investovali do zelených technológií v čase ekonomickej krízy?
"Mnoho členských štátov sa obáva o energetickú účinnosť a bezpečnosť, preto treba urýchlene prijať smernicu o energetickej účinnosti.
Potrebujeme nové technológie.
Nezabudnite na 20 miliónov pracovných miest, ktoré sú prepojené na životné prostredie.
Našou úlohou je zabezpečiť, aby sme si aj naďalej udržali vedúce postavenie EÚ v tejto oblasti," vysvetlila Thorning.
Moderný finančný výhľad zameraný na rast
Ďalšou veľkou výzvou dánskeho predsedníctva bude uľahčenie rokovaní o budúcom viacročnom finančnom rámci (VFR).
Intenzívna diskusia je už tradične o tom, koľko by mali jednotlivé členské štáty prispieť do spoločného rozpočtu EÚ: "Naša úloha ako predsedníctva je dostať sa bližšie k dohode.
Budeme tiež veľmi tvrdo pracovať na modernizácii spoločného rozpočtu, tak aby jasne podporoval ďalší nový rast a tvorbu nových pracovných miest," uzavrela rozhovor dánska premiérka.
20120113STO35301 Dánske predsedníctvo EÚ Helle Thorning-Schmidt Rozhovor EuroparlTV: Dánsko preberá Úniu v kríze
SK
1
PHOTO
20120113PHT35278.jpg
SK
2
LINK
http://eu2012.dk/en
SK
3
LINK
http://www.stm.dk/_a_1644.html
SK
4
LINK
http://www.europarltv.europa.eu/sk/player.aspx?pid=60f9b8cf-b0a6-4e3e-9583-9fdd00be1d44
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
