A6-0081/2008
31.3.2008
***I
SPRÁVA
o návrhu nariadenia Európskeho parlamentu a Rady o ochrane chodcov a iných zraniteľných účastníkov cestnej premávky
(KOM(2007)0560 – C6‑0331/2007 – 2007/0201(COD))
Výbor pre dopravu a cestovný ruch
Spravodajca:
Francesco Ferrari
PE 398.336v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady o ochrane chodcov a iných zraniteľných účastníkov cestnej premávky
( KOM(2007)0560 – C6‑0331/2007 – 2007/0201(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2007)0560 ),
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0331/2007 ),
– so zreteľom na článok 51 rokovacieho poriadku,
– so zreteľom na správu Výboru pre dopravu a cestovný ruch ( A6‑0081/2008 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia
Odôvodnenie 4
Text predložený Komisiou
Pozmeňujúci a doplňujúci návrh
(4) Zistilo sa, že požiadavky na druhú fázu implementácie v smernici 2003/102/ES nie sú realizovateľné.
V tejto súvislosti sa v článku 5 tejto smernice požaduje, aby Komisia vypracovala potrebné návrhy, ktoré by vyriešili problémy s realizovateľnosťou týchto požiadaviek a umožnili používanie systémov aktívnej ochrany, pričom by zároveň zabezpečili nezníženie úrovne bezpečnosti poskytovanej zraniteľným účastníkom cestnej premávky.
(4) Zistilo sa, že požiadavky na druhú fázu implementácie v smernici 2003/102/ES nie sú realizovateľné.
V tejto súvislosti sa v článku 5 tejto smernice požaduje, aby Komisia vypracovala potrebné návrhy, ktoré by vyriešili problémy s realizovateľnosťou týchto požiadaviek a umožnili používanie systémov aktívnej ochrany, pričom by zároveň zabezpečili nezníženie úrovne bezpečnosti poskytovanej zraniteľným účastníkom cestnej premávky.
V prípade pasívnych opatrení však boli vyvinuté nové technológie, ktoré by mohli pomôcť pri plnení požiadaviek fázy II.
Takéto technológie treba zohľadniť.
Odôvodnenie
V súčasnosti existujú účinné technológie, ktoré umožňujú splniť požiadavky stanovené v druhej fáze vykonávania smernice 2003/102/ES; tieto technológie by napomohli zníženie počtu smrteľných nehôd a vážnosti zranení, ktoré utrpeli chodci alebo iní zraniteľní účastníci cestnej premávky.
Pozmeňujúci a doplňujúci návrh
2
Návrh nariadenia
Odôvodnenie 5
Text predložený Komisiou
Pozmeňujúci a doplňujúci návrh
(5) Štúdia, ktorej realizáciu zabezpečila Komisia, dokazuje, že požiadavky na ochranu chodcov sa môžu výrazne zlepšiť použitím kombinácie pasívnych a aktívnych opatrení, ktoré poskytujú vyššiu úroveň ochrany v porovnaní s pôvodne existujúcimi ustanoveniami.
Predovšetkým bol zdôraznený systém aktívnej ochrany „asistenta núdzového brzdenia“, ktorý v kombinácii so zmenami požiadaviek na pasívnu bezpečnosť značne zvýši úroveň poskytovanej ochrany.
Preto je vhodné zabezpečiť v nových motorových vozidlách povinnú inštaláciu systémov asistenta núdzového brzdenia.
(5) Štúdia, ktorej realizáciu zabezpečila Komisia, dokazuje, že požiadavky na ochranu chodcov sa môžu výrazne zlepšiť použitím kombinácie pasívnych a aktívnych opatrení, ktoré poskytujú vyššiu úroveň ochrany v porovnaní s pôvodne existujúcimi ustanoveniami.
Predovšetkým bol zdôraznený systém aktívnej ochrany „asistenta núdzového brzdenia“, ktorý v kombinácii so zmenami požiadaviek na pasívnu bezpečnosť značne zvýši úroveň poskytovanej ochrany.
Zabezpečenie povinnej inštalácie systémov asistenta núdzového brzdenia v nových motorových vozidlách je preto vhodné .
Nemalo by však nahradiť systémy pasívnej bezpečnosti na vysokej úrovni, ale skôr ich doplniť.
Odôvodnenie
S cieľom zabezpečiť vysokú úroveň bezpečnosti za každých okolností by povinná inštalácia aktívnych systémov asistenta núdzového brzdenia vo všetkých nových vozidlách od roku 2009 stanovená v návrhu Komisie nemala nahradiť systémy pasívnej bezpečnosti na vysokej úrovni, ale skôr ich doplniť.
Pozmeňujúci a doplňujúci návrh
3
Návrh nariadenia
Odôvodnenie 6
Text predložený Komisiou
Pozmeňujúci a doplňujúci návrh
(6) Od vozidiel vybavených systémami predchádzania zrážkam sa nemá požadovať splnenie určitých požiadaviek uvedených v tomto nariadení, a to v takom rozsahu, v akom budú schopné zabrániť zrážke s chodcom a nielen zmierniť účinky takejto zrážky.
(6) Od vozidiel vybavených systémami predchádzania zrážkam sa nemusí požadovať splnenie určitých požiadaviek uvedených v tomto nariadení, a to v takom rozsahu, v akom budú schopné zabrániť zrážke s chodcom a nielen zmierniť účinky takejto zrážky.
Po zhodnotení, že používaním takejto technológie možno efektívne zabrániť zrážkam s chodcami a inými zraniteľnými účastníkmi cestnej premávky, môže Komisia predložiť návrhy na zmenu a doplnenie tohto nariadenia umožňujúce používanie takýchto systémov.
Odôvodnenie
Tento pozmeňujúci a doplňujúci návrh súvisí s pozmeňujúcimi a doplňujúcimi návrhmi k článku 11 a odôvodneniu 10.
Pozmeňujúci a doplňujúci návrh
4
Návrh nariadenia
Odôvodnenie 7
Text predložený Komisiou
Pozmeňujúci a doplňujúci návrh
(7) S narastajúcim počtom ťažších vozidiel používaných na mestských komunikáciách je vhodné zabezpečiť, aby sa ustanovenia o ochrane chodcov uplatňovali nielen na vozidlá s maximálnou hmotnosťou 2 500 kg, ale po uplynutí určitého prechodného obdobia aj na vozidlá kategórií M1 a N1 prekračujúce uvedený limit.
(7) S narastajúcim počtom ťažších vozidiel používaných na mestských komunikáciách je vhodné zabezpečiť, aby sa ustanovenia o ochrane chodcov uplatňovali nielen na vozidlá s maximálnou hmotnosťou 2 500 kg, ale po uplynutí vymedzeného prechodného obdobia aj na vozidlá kategórií M1 a N1 prekračujúce uvedený limit.
Pozmeňujúci a doplňujúci návrh
5
Návrh nariadenia
Odôvodnenie 8a (nové)
Text predložený Komisiou
Pozmeňujúci a doplňujúci návrh
8a.
Komisia zvýši úsilie o obmedzenie jazdy nepovolenou rýchlosťou a jazdy pod vplyvom alkoholu a o častejšie používanie ľahších motorových vozidiel tým, že uskutoční kampaň a navrhne prísnejšie právne predpisy s cieľom zvýšiť účinnosť tohto nariadenia.
Pozmeňujúci a doplňujúci návrh
6
Návrh nariadenia
Odôvodnenie 10
Text predložený Komisiou
Pozmeňujúci a doplňujúci návrh
(10) Predovšetkým sa majú na Komisiu preniesť právomoci súvisiace s prijímaním technických ustanovení pre uplatňovanie požiadaviek na skúšky , požiadaviek na výkonnosť systémov predchádzania zrážkam a vykonávacích opatrení založených na výsledkoch monitorovania.
Keďže tieto opatrenia majú všeobecnú pôsobnosť s cieľom zmeniť a doplniť menej podstatné prvky tohto nariadenia a nahradiť ich novými menej podstatnými prvkami, mali by sa prijať podľa regulačného postupu s kontrolou stanoveného v článku 5a rozhodnutia 1999/468/ES.
(10) Predovšetkým by Komisia mala byť oprávnená prijímať technické ustanovenia pre uplatňovanie požiadaviek na skúšky a vykonávacích opatrení založených na výsledkoch monitorovania.
Keďže tieto opatrenia majú všeobecnú pôsobnosť s cieľom zmeniť a doplniť menej podstatné prvky tohto nariadenia a doplniť ich novými menej podstatnými prvkami, musia sa prijať podľa regulačného postupu s kontrolou stanoveného v článku 5a rozhodnutia 1999/468/ES.
Odôvodnenie
Tento pozmeňujúci a doplňujúci návrh súvisí s pozmeňujúcimi a doplňujúcimi návrhmi k článku 11 a odôvodneniu 6.
Požiadavky na výkonnosť systémov predchádzania zrážkam by sa nemali riešiť prostredníctvom komitologického postupu.
Pozmeňujúci a doplňujúci návrh
7
Návrh nariadenia
Článok 2 – odsek 2
Text predložený Komisiou
Pozmeňujúci a doplňujúci návrh
2.
Oddiely 2 a 3 sa neuplatňujú na vozidlá kategórie N1, kde je poloha „bodu R“ vodiča buď pred prednou nápravou, alebo pozdĺžne za priečnou stredovou líniou prednej nápravy o menej ako 1 000 mm .
2.
Oddiely 2 a 3 prílohy I sa neuplatňujú na :
a) vozidlá kategórie N1,
b) vozidlá kategórie M1 odvodené od vozidiel kategórie N1 a s maximálnou hmotnosťou nad 2 500 kg,
kde je poloha „bodu R“ vodiča buď pred prednou nápravou, alebo pozdĺžne za priečnou stredovou líniou prednej nápravy o menej ako 1050 +/- 50 mm .
Odôvodnenie
Vzdialenosť 1 000 mm bola vložená do textu globálneho technického predpisu v Ženeve a tento údaj sa transponuje do návrhu Komisie.
Môže to spôsobiť, že s podobnými vozidlami s plochou prednou časťou sa zaobchádza odlišne, čo vedie k deformácii trhu.
V prípade vozidiel kategórie M1 s plochou prednou časťou s hmotnosťou nad 2 500 kg môže ísť o také isté vozidlá ako porovnateľné vozidlá kategórie N1, a teda malo by sa s nimi zaobchádzať podobne.
Zmenšením vzdialenosti medzi „bodom R“ a prednou nápravou sa zmenší priestor v kabíne vodiča a tým aj jeho pohodlie.
Z tohto dôvodu sa stanovuje určitá tolerancia.
Pozmeňujúci a doplňujúci návrh
8
Návrh nariadenia
Článok 3 – bod 6a (nový)
Text predložený Komisiou
Pozmeňujúci a doplňujúci návrh
6a. „vozidlá kategórie M1 odvodené od vozidiel kategórie N1“ sú vozidlá kategórie M1 s maximálnou hmotnosťou nad 2 500 kg, ktoré majú pred stĺpikom A rovnakú základnú štruktúru a tvar ako vozidlo pôvodnej kategórie N1.
Odôvodnenie
Tento pozmeňujúci a doplňujúci návrh súvisí s pozmeňujúcim a doplňujúcim návrhom k článku 2 ods. 2.
Zmena v článku 2 ods. 2 si vyžaduje vymedziť pojem „vozidlá kategórie M1 odvodené od vozidiel kategórie N1“.
Pozmeňujúci a doplňujúci návrh
9
Návrh nariadenia
Článok 9 – odsek 2
Text predložený Komisiou
Pozmeňujúci a doplňujúci návrh
2.
S účinnosťou od [DÁTUM šesťdesiat mesiacov od nadobudnutia účinnosti tohto nariadenia], v prípade nových vozidiel kategórie M1 , alebo N1 odvodenej od kategórie M 1 , s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddiele 4 prílohy I, vnútroštátne orgány z dôvodov súvisiacich s ochranou chodcov, nepovažujú ďalej osvedčenia o zhode za platné na účely článku [ 26 ] smernice […/…/ES] a zakážu registráciu, predaj a uvádzanie takýchto vozidiel do prevádzky.
2.
S účinnosťou od ... * vnútroštátne orgány z dôvodov súvisiacich s ochranou chodcov nepovažujú ďalej osvedčenia o zhode za platné na účely článku 26 smernice 2007/46/ES a zakážu registráciu, predaj a uvádzanie týchto nových vozidiel do prevádzky:
a) vozidlá kategórie M1 ,
b) vozidlá kategórie N1 odvodené od kategórie M1 a s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddiele 4 prílohy I.
* 24 mesiacov odo dňa nadobudnutia účinnosti tohto nariadenia.
Pozmeňujúci a doplňujúci návrh
10
Návrh nariadenia
Článok 9 – odsek 3 – úvodná časť
Text predložený Komisiou
Pozmeňujúci a doplňujúci návrh
S účinnosťou od [DÁTUM päťdesiatšesť mesiacov od nadobudnutia účinnosti tohto nariadenia], vnútroštátne orgány z dôvodov súvisiacich s ochranou chodcov prestanú udeľovať typové osvedčenia ES alebo vnútroštátne typové osvedčenia ktorémukoľvek z týchto nových typov vozidiel:
S účinnosťou od ... * vnútroštátne orgány z dôvodov súvisiacich s ochranou chodcov prestanú udeľovať typové osvedčenia ES alebo vnútroštátne typové osvedčenia ktorémukoľvek z týchto nových typov vozidiel:
* 48 mesiacov odo dňa nadobudnutia účinnosti tohto nariadenia.
Pozmeňujúci a doplňujúci návrh
11
Návrh nariadenia
Článok 9 – odsek 4
Text predložený Komisiou
Pozmeňujúci a doplňujúci návrh
4.
S účinnosťou od [DÁTUM šesťdesiat mesiacov od nadobudnutia účinnosti tohto nariadenia], v prípade nových vozidiel kategórie M1, alebo N1 odvodenej od kategórie M1, s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddieloch 2 a 4 alebo v oddieloch 3 a 4 prílohy I, vnútroštátne orgány z dôvodov súvisiacich s ochranou chodcov, nepovažujú ďalej osvedčenia o zhode za platné na účely článku [ 26 ] smernice […/…/ES] a zakážu registráciu, predaj a uvádzanie takýchto vozidiel do prevádzky.
4.
S účinnosťou od ... * v prípade nových vozidiel kategórie M1, alebo N1 odvodenej od kategórie M1, a s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddiele 2 alebo v oddiele 3 prílohy I, vnútroštátne orgány z dôvodov súvisiacich s ochranou chodcov nepovažujú ďalej osvedčenia o zhode za platné na účely článku 26 smernice 2007/46/ES a zakážu registráciu, predaj a uvádzanie takýchto vozidiel do prevádzky.
* 31. decembra 2012.
Odôvodnenie
Smernica 2003/102 stanovuje 31. december 2012 ako konečný termín pre nové vozidlá, ktoré nespĺňajú požiadavky fázy I na pasívnu bezpečnosť (ako sa definuje v oddiele 3.1 prílohy I smernice).
Požiadavky oddielu 2 prílohy I tohto navrhovaného nariadenia sú totožné.
Mal by sa zachovávať ten istý konečný termín.
Časové plány týkajúce sa systému asistenta núdzového brzdenia (oddiel 4 prílohy I) sú predmetom článku 9 odsekov 1, 2 a 6.
Pozmeňujúci a doplňujúci návrh
12
Návrh nariadenia
Článok 9 – odsek 5
Text predložený Komisiou
Pozmeňujúci a doplňujúci návrh
5.
S účinnosťou od [DÁTUM sedemdesiatosem mesiacov od nadobudnutia účinnosti tohto nariadenia], v prípade nových typov vozidiel, ktoré nezodpovedajú technickým ustanoveniam uvedeným v oddieloch 3 a 4 prílohy I, vnútroštátne orgány z dôvodov súvisiacich s ochranou chodcov prestanú udeľovať typové osvedčenia ES alebo vnútroštátne typové osvedčenia.
5.
S účinnosťou od * v prípade nových typov vozidiel, ktoré nezodpovedajú technickým ustanoveniam uvedeným v oddiele 3 prílohy I, vnútroštátne orgány z dôvodov súvisiacich s ochranou chodcov prestanú udeľovať typové osvedčenia ES alebo vnútroštátne typové osvedčenia.
* 72 mesiacov odo dňa nadobudnutia účinnosti tohto nariadenia .
Odôvodnenie
Skrátenie obdobia potrebného na realizáciu pre nové typy vozidiel kategórie M1 s hmotnosťou nad 2 500 kg a kategórie N1 súvisí s navrhovaním skrátením v prípade nových vozidiel tej istej kategórie.
Medzi oboma lehotami sa odporúča interval 5 rokov.
Pozmeňujúci a doplňujúci návrh
13
Návrh nariadenia
Článok 9 – odsek 6 – písmeno a
Text predložený Komisiou
Pozmeňujúci a doplňujúci návrh
(a) kategórie M1 alebo N1, ktoré nezodpovedajú technickým ustanoveniam uvedeným v oddiele 4 prílohy I;
a) kategóriu N1, ktorá nezodpovedá technickým ustanoveniam uvedeným v oddiele 4 prílohy I;
Odôvodnenie
Na všetky nové vozidlá kategórie M1 sa už vzťahuje článok 9 ods. 2.
Pozmeňujúci a doplňujúci návrh
14
Návrh nariadenia
Článok 9 – odsek 6 – písmeno b
Text predložený Komisiou
Pozmeňujúci a doplňujúci návrh
(b) kategórie M1, alebo N1 odvodenej od kategórie M1, s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddieloch 2 alebo 3 prílohy I.
vypúšťa sa
Odôvodnenie
Konečný termín pre túto kategóriu vozidiel je už definovaný v článku 9 ods. 4.
Pozmeňujúci a doplňujúci návrh
15
Návrh nariadenia
Článok 9 – odsek 7 – úvodná časť
Text predložený Komisiou
Pozmeňujúci a doplňujúci návrh
S účinnosťou od [DÁTUM sto šestnásť mesiacov od nadobudnutia účinnosti tohto nariadenia], vnútroštátne orgány z dôvodov súvisiacich s ochranou chodcov , nepovažujú ďalej osvedčenia o zhode za platné na účely článku [ 26 ] smernice […/…/ES] a zakážu registráciu, predaj a uvádzanie týchto vozidiel do prevádzky:
S účinnosťou od ... * vnútroštátne orgány z dôvodov súvisiacich s ochranou chodcov nepovažujú ďalej osvedčenia o zhode za platné na účely článku 26 smernice 2007/46/ES a zakážu registráciu, predaj a uvádzanie do prevádzky všetkých nových vozidiel kategórie M1 a vozidiel kategórie N1 odvodených od kategórie M1 a s maximálnou hmotnosťou 2 500 kg, ktoré nespĺňajú technické ustanovenia uvedené v oddiele 3 prílohy I .
* 108 mesiacov odo dňa nadobudnutia účinnosti tohto nariadenia .
Pozmeňujúci a doplňujúci návrh
16
Návrh nariadenia
Článok 9 – odsek 7 – písmeno a
Text predložený Komisiou
Pozmeňujúci a doplňujúci návrh
a) kategórie M1 alebo N1, ktoré nezodpovedajú technickým ustanoveniam uvedeným v oddiele 4 prílohy I;
vypúšťa sa
Odôvodnenie
Časový plán inštalácie systému asistenta núdzového brzdenia (oddiel 4 prílohy I) v prípade nových vozidiel je predmetom článku 9 odsekov 2 a 6.
Pozmeňujúci a doplňujúci návrh
17
Návrh nariadenia
Článok 9 – odsek 7 – písmeno b
Text predložený Komisiou
Pozmeňujúci a doplňujúci návrh
(b) kategórie M1, alebo N1 odvodenej od kategórie M1, s maximálnou hmotnosťou 2 500 kg, ktoré nezodpovedajú technickým ustanoveniam uvedeným v oddiele 3 prílohy I.
vypúšťa sa
Odôvodnenie
Tento pozmeňujúci a doplňujúci návrh súvisí s pozmeňujúcim a doplňujúcim návrhom k článku 9 ods. 7 úvodu.
Pozmeňujúci a doplňujúci návrh
18
Návrh nariadenia
Článok 9 – odsek 8
Text predložený Komisiou
Pozmeňujúci a doplňujúci návrh
8.
S účinnosťou od [DÁTUM sto tridsať osem mesiacov od nadobudnutia účinnosti tohto nariadenia], v prípade nových typov vozidiel, ktoré nezodpovedajú technickým ustanoveniam uvedeným v oddieloch 3 a 4 prílohy I, vnútroštátne orgány z dôvodov súvisiacich s ochranou chodcov , nepovažujú ďalej osvedčenia o zhode za platné na účely článku [ 26 ] smernice […/…/ES] a zakážu registráciu, predaj a uvádzanie takýchto vozidiel do prevádzky.
8.
S účinnosťou od ... * v prípade nových typov vozidiel, ktoré nezodpovedajú technickým ustanoveniam uvedeným v oddiele 3 prílohy I, vnútroštátne orgány z dôvodov súvisiacich s ochranou chodcov nepovažujú ďalej osvedčenia o zhode za platné na účely článku 26 smernice 2007/46/ES a zakážu registráciu, predaj a uvádzanie takýchto vozidiel do prevádzky.
* 126 mesiacov odo dňa nadobudnutia účinnosti tohto nariadenia .
Pozmeňujúci a doplňujúci návrh
19
Návrh nariadenia
Článok 11 – odsek 1
Text predložený Komisiou
Pozmeňujúci a doplňujúci návrh
1.
Vozidlá vybavené systémami predchádzania zrážkam nemusia vyhovovať skúšobným požiadavkám uvedeným v oddieloch 2 a 3 prílohy I, aby sa im mohlo udeliť typové schválenie ES alebo vnútroštátne typové schválenie pre typ vozidla vzhľadom na ochranu chodcov, alebo aby sa mohli predávať, registrovať a uvádzať do prevádzky.
1.
Na základe hodnotenia Komisie vozidlá vybavené systémami predchádzania zrážkam nemusia vyhovovať skúšobným požiadavkám uvedeným v oddieloch 2 a 3 prílohy I, aby sa im mohlo udeliť typové schválenie ES alebo vnútroštátne typové schválenie pre typ vozidla vzhľadom na ochranu chodcov, alebo aby sa mohli predávať, registrovať alebo uvádzať do prevádzky.
Odôvodnenie
V súčasnosti nie sú na trhu žiadne systémy predchádzania zrážkam, ktorými možno efektívne a včas identifikovať chodcov alebo ostatných zraniteľných účastníkov cestnej premávky.
Bude trvať niekoľko rokov, kým toto opatrenie aktívnej bezpečnosti možno nahradí požiadavky pasívnej bezpečnosti (automobilový dizajn).
Raz to Komisia posúdi a v prípade, že to uzná za vhodné, môže predložiť legislatívne zmeny a doplnenia tohto nariadenia.
Pozmeňujúci a doplňujúci návrh
20
Návrh nariadenia
Článok 11 – odsek 2 – pododsek 1
Text predložený Komisiou
Pozmeňujúci a doplňujúci návrh
Komisia môže prijať vykonávacie opatrenia stanovujúce výkonnostné požiadavky nevyhnutné na uplatňovanie odseku 1.
2.
Komisia predloží Európskemu parlamentu a Rade akékoľvek vykonávacie opatrenia nevyhnutné na uplatňovanie odseku 1.
Odôvodnenie
V súčasnosti nie sú na trhu žiadne systémy predchádzania zrážkam, ktorými možno efektívne a správne identifikovať chodcov alebo ostatných zraniteľných účastníkov cestnej premávky za akýchkoľvek podmienok.
Môže trvať niekoľko rokov, kým sa toto opatrenie aktívnej bezpečnosti dostatočne vyvinie a poskytne požadovanú úroveň bezpečnosti.
Len čo Komisia posúdi používanie takýchto technológií, môže predložiť legislatívne zmeny a doplnenia tohto nariadenia.
Pozmeňujúci a doplňujúci návrh
21
Návrh nariadenia
Článok 11 – odsek 2 – pododsek 2
Text predložený Komisiou
Pozmeňujúci a doplňujúci návrh
Tieto opatrenia, ktorých cieľom je zmeniť a doplniť menej podstatné prvky tohto nariadenia jeho doplnením, sa prijímajú v súlade s regulačným postupom s kontrolou uvedeným v článku 40 ods. 2 smernice […/…/ES].
vypúšťa sa
Odôvodnenie
Týmito opatreniami sa nebudú meniť menej podstatné prvky, mohlo by sa nimi však zásadne zmeniť nariadenie.
Len čo Komisia posúdi používanie takýchto technológií, bude sa od nej požadovať, aby predložila legislatívne zmeny a doplnenia tohto nariadenia prostredníctvom spolurozhodovania, a nie komitológie.
Pozmeňujúci a doplňujúci návrh
22
Návrh nariadenia
Článok 12 – odsek 3
Text predložený Komisiou
Pozmeňujúci a doplňujúci návrh
3.
Komisia bude monitorovať používanie asistenta núdzového brzdenia a iných technológií , ktorými možno zlepšiť ochranu zraniteľných účastníkov cestnej premávky , a najneskôr do [ dátum, päť rokov od nadobudnutia účinnosti tohto nariadenia ] preskúma funkčnosť tejto smernice , pokiaľ ide o účinný prienik a používanie technológie ako aj jej ďalší vývoj, a predloží Európskemu parlamentu a Rade správu doplnenú o náležité návrhy k danej problematike.
3.
Komisia na základe relevantných informácií oznámených schvaľovacími orgánmi a zúčastnenými stranami, ako aj na základe nezávislých štúdií monitoruje technický vývoj rozšírených požiadaviek pasívnej bezpečnosti, asistenta núdzového brzdenia a iné technológie aktívnej bezpečnosti , ktorými možno zlepšiť ochranu zraniteľných účastníkov cestnej premávky.
Najneskôr do ... * Komisia preskúma uskutočniteľnosť a používanie akýchkoľvek takýchto rozšírených požiadaviek pasívnej bezpečnosti .
Preskúma funkčnosť tohto nariadenia so zreteľom na používanie a efektívnosť asistenta núdzového brzdenia a ostatných technológií aktívnej bezpečnosti .
Komisia predloží Európskemu parlamentu a Rade správu doplnenú o náležité návrhy k danej problematike.
* Päť rokov odo dňa nadobudnutia účinnosti tohto nariadenia .
Odôvodnenie
Mal by sa monitorovať nielen vývoj technológií aktívnej bezpečnosti, ale takisto by sa mali analyzovať možnosti týkajúce sa zvýšených požiadaviek pasívnej bezpečnosti (automobilový dizajn).
Zo štúdie uskutočniteľnosti vyplýva, že zdokonalenie pasívnej bezpečnosti je možné prinajmenšom v blízkej budúcnosti.
Zdokonalené aktívne technológie, ako sú aktívne brzdy alebo systémy predchádzania zrážkam, by nemali nahrádzať úsilie automobilového priemyslu o sprísnenie noriem pasívnej bezpečnosti automobilov.
Pozmeňujúci a doplňujúci návrh
23
Návrh nariadenia
Príloha I – oddiel 5.1.1.1.
Text predložený Komisiou
Pozmeňujúci a doplňujúci návrh
5.1.1.1.
Test sa vykonáva s nárazovou rýchlosťou 40 km/h.
Najväčší uhol ohybu dynamického kolena môže byť najviac 26,0º , najväčší šmykový posun dynamického kolena nesmie prekročiť 7,5 mm a zrýchlenie merané na hornom konci holennej kosti neprevyšuje 250 g .
5.1.1.1.
Test sa vykonáva s nárazovou rýchlosťou 40 km/h.
Najväčší uhol ohybu dynamického kolena môže byť najviac 24,0º , najväčší šmykový posun dynamického kolena nesmie prekročiť 7,5 mm a zrýchlenie merané na hornom konci holennej kosti nesmie presiahnuť 215 g .
Odôvodnenie
Požiadavky na systémy čelnej ochrany by mali byť totožné s požiadavkami na vozidlá uvedené v prílohe I oddieloch 2 a 3 (nová fáza II).
Smernica 2005/156 o používaní systémov čelnej ochrany sa nahrádza týmto nariadením (pozri článok 10).
Používanie systémov čelnej ochrany bude možné aj v budúcnosti, ale len ak budú spĺňať tie isté technické ustanovenia ako vozidlá bez systémov čelnej ochrany.
Systémy čelnej ochrany by nemali mať na chodcov žiadny ďalší negatívny vplyv.
DÔVODOVÁ SPRÁVA
Všeobecné súvislosti
Odhaduje sa, že v 25 členských štátoch EÚ príde v súčasnosti každoročne o život až 8 000 zraniteľných účastníkov cestnej premávky, chodcov a cyklistov a 300 000 ich je zranených
Tieto údaje vychádzajú zo štúdií z roku 2004. .
Opatrenia na zníženie tohto počtu sú potrebné, ak zvážime, že zároveň sa čoraz častejšie objavujú výzvy na využívanie verejnej dopravy, chôdze a bicykla ako alternatív k používaniu automobilov.
Biela kniha Komisie z roku 2001 stanovuje cieľ znížiť celkový počet obetí dopravných nehôd na cestách o 50 % do roku 2010 a uznáva úlohu, ktorú môžu zohrávať zdokonalené bezpečnostné opatrenia týkajúce sa vozidiel, najmä tým, že sa bude zdôrazňovať využívanie aktívnych bezpečnostných systémov.
Cieľom smernice 2003/102/ES bolo posilniť požiadavky Spoločenstva zamerané na zvýšenie bezpečnosti chodcov a iných zraniteľných účastníkov cestnej premávky v prípade zranení spôsobených zrážkou s motorovým vozidlom.
V zmysle ustanovení tejto smernice sa požaduje, aby určité vozidlá absolvovali istý počet previerok výkonnosti, a to v dvoch fázach: fáza I (založená na odporúčaniach Spoločného výskumného centra) sa začala v októbri 2005 a fáza II (založená na odporúčaniach Európskeho výboru pre zvýšenie bezpečnosti vozidiel) sa začne v roku 2010.
Do piatich rokov od začiatku fázy II budú musieť všetky nové vozidlá v rozsahu pôsobnosti smernice spĺňať požiadavky týkajúce sa previerky.
Konštatovalo sa však, že je možné, že v súvislosti s technickou realizáciou požiadaviek fázy II sa vyskytnú problémy, a preto v článku 5 ods. 1 smernice sa stanovuje, že do 1. júla 2004 treba vykonať posúdenie uskutočniteľnosti týkajúce sa ustanovení technickej skúšky požadovaných v rámci fázy II, a najmä ostatných opatrení alebo kombinácie opatrení, ktoré by mohli mať minimálne rovnaký ochranný účinok na opatrenia prijaté v roku 2003.
Ak sa v dôsledku posúdenia uskutočniteľnosti považuje za potrebné, aby sa upravili požiadavky týkajúce sa výkonnosti v oblasti bezpečnosti, v článku 5 ods. 2 smernice sa požaduje, aby Komisia predložila návrh Európskemu parlamentu a Rade na náležitú zmenu a doplnenie smernice pod podmienkou, že pozmeňujúce a doplňujúce návrhy poskytnú prinajmenšom tú istú úroveň ochrany ako platné ustanovenia.
Výsledky tejto štúdie naznačujú, že požiadavky fázy II by v dnešnej podobe neboli z technického hľadiska plne uskutočniteľné v prípade všetkých vozidiel a typov vozidiel.
V správe sa uvažovalo o použití systémov asistenta núdzového brzdenia ako o prípadnom doplnkovom opatrení, ktoré by sa mohlo použiť, keďže smernica konkrétne povoľovala kombináciu aktívnych a pasívnych opatrení.
Návrh Komisie
Na základe výsledkov štúdie Komisia navrhuje toto:
- nové nariadenie
Výhodou tohto prístupu je, že nariadenie je priamo uplatniteľné v celej EÚ, nevyžaduje transpozíciu do vnútroštátneho práva a poskytuje podnikom a schvaľujúcim orgánom jednotný súbor pravidiel. namiesto revízie smernice, ktorým sa nahrádza a zlučuje smernica 2003/102/ES a smernica 2005/66/ES o systémoch čelnej ochrany
Smernicou 2005/66/ES o používaní systémov čelnej ochrany sa zabezpečuje kontrola týchto systémov buď vo forme základného vybavenia, alebo vo forme náhradných dielov.
V návrhu sú skombinované tieto požiadavky s požiadavkami zabezpečujúcimi ochranu chodcov, čím sa má dosiahnuť zhoda pri zabezpečovaní ochrany chodcov a iných zraniteľných účastníkov cestnej premávky. ;
- prenos požiadaviek fázy I a časového plánu zo smernice 2003/102/ES, stanovenie nižších (uskutočniteľných) požiadaviek fázy II a nového časového plánu a zavedenie aktívnych brzdných systémov s cieľom splniť prinajmenšom tú istú úroveň ochrany ako v smernici 2003/102/ES;
- rozšírenie rozsahu pôsobnosti v porovnaní so smernicou 2003/102/ES, keďže takisto sa posudzujú kategórie M1 a N1 s hmotnosťou nad 2 500 kg.
Stanovisko spravodajcu k týmto pozmeňujúcim a doplňujúcim návrhom
Spravodajca súhlasí s názorom Komisie, že opatrenia na zníženie úmrtnosti a zranení chodcov a ostatných zraniteľných účastníkov cestnej premávky sú potrebné.
Pozmeňujúce a doplňujúce návrhy, ktoré predkladá, sú preto podľa možnosti zamerané na posilnenie nariadenia.
Časový plán
Komisia navrhuje v článku 9 časový plán na vykonávanie nariadenia, ktoré sa zakladá na uplatnení období potrebných na realizáciu, ktoré sú v oblasti automobilového priemyslu bežne potrebné na prispôsobenie nových právnych predpisov.
Spravodajca navrhuje ambicióznejší časový plán založený na týchto argumentoch:
a) Požiadavky fázy I (pozri prílohu I oddiel 2 návrhu)
Časový plán týchto požiadaviek je už vymedzený v smernici 2003/102/ES.
Nové nariadenie by malo zahŕňať len ten časový plán, ktorý je už v účinnosti.
V prípade nového typu vozidiel časový plán predpokladá začiatok v roku 2005, v prípade nových vozidiel je začiatkom 31. december 2012.
Podľa návrhu Komisie je však najbližším možným dátumom na uplatnenie požiadaviek fázy I v prípade nových vozidiel kategórií M1 a N1 s hmotnosťou pod 2 500 kg rok 2014 (60 mesiacov od konca roka 2008).
Spravodajca preto navrhuje opätovné stanovenie dátumu 31. decembra 2012 ako konečného termínu.
b) Systém asistenta núdzového brzdenia (pozri prílohu I oddiel 4 návrhu)
Spravodajca odhaduje, že prípravné obdobie v dĺžke 33 mesiacov potrebné na realizáciu systému asistenta núdzového brzdenia pre vozidlá kategórie M1 a N1 je príliš dlhé.
Zabudovanie systému asistenta núdzového brzdenia do vozidiel je pomerne nenáročné v prípade vozidiel, ktoré už majú antiblokovací systém (ABS), pričom takmer všetky vozidlá kategórie M1 a vozidlá kategórie N1 s hmotnosťou pod 2 500 kg majú ABS.
Skrátenie obdobia na realizáciu opatrenia aktívnej bezpečnosti predstavuje štatisticky merateľnú výhodu z hľadiska zníženia miery úmrtnosti a ťažkých zranení.
c) Nové požiadavky fázy II (pozri prílohu I oddiel 3 návrhu)
Ako je uvedené vyššie, časový plán navrhovaný Komisiou je za normálnych okolností dostatočný na realizáciu nových legislatívnych požiadaviek.
Hovoríme tu však o požiadavkách a časových plánoch, ktoré už sú právne záväzné podľa smernice 2003/102/ES.
Na základe výsledku štúdie uskutočniteľnosti Komisia navrhuje primerane znížiť právne stanovené pôvodné požiadavky fázy II.
Malo by okrem tohto ústupku dôjsť k posunutiu časového plánu?
Spravodajca odhaduje, že nové požiadavky fázy II sú pomerne podobné súčasnej fáze I a že automobilový priemysel dokáže splniť nové požiadavky fázy II od skoršieho dátumu, a preto navrhuje časový plán blízky časovému plánu stanovenému v smernici 2003/102/ES.
Systém predchádzania zrážkam
Doteraz nie je na trhu žiadny účinný systém predchádzania zrážkam s chodcami.
Spravodajca chápe a oceňuje skutočnosť, že Komisia predložením článku 11 nabáda priemysel na vývoj takéhoto systému, i keď sa domnieva, že mnohým nehodám chodcov nemožno zabrániť.
Svojimi pozmeňujúcimi a doplňujúcimi návrhmi chce zabezpečiť, aby – len čo sa taký systém vyvinie – zákonodarní partneri mali možnosť analyzovať a posúdiť skutočné možnosti takéhoto aktívneho bezpečnostného opatrenia a aby neexistovala možnosť automatickej výmeny požiadaviek pasívnej bezpečnosti za systémy predchádzania zrážkam.
Systémy čelnej ochrany
Smernica 2005/66/ES o systémoch čelnej ochrany sa nahradí týmto nariadením.
Bezpečnostné požiadavky týkajúce sa systémov čelnej ochrany by mali byť na tej istej úrovni ako bezpečnostné požiadavky pre vozidlá bez inštalovaného systému čelnej ochrany.
Nové požiadavky fázy II by sa mali preto vzťahovať aj na tieto systémy.
Sledovanie
Spravodajca sa domnieva, že je dôležité neprestajne venovať pozornosť technickým možnostiam aj v prípade prísnejších noriem pasívnej bezpečnosti a primerane sledovať možnosti zvýšených bezpečnostných požiadaviek.
POSTUP
Názov
Ochrana chodcov a iných zraniteľných účastníkov cestnej premávky
Referenčné čísla
KOM(2007)0560 – C6-0331/2007 – 2007/0201(COD)
Dátum predloženia v EP
3.10.2007
Gestorský výbor
dátum oznámenia na schôdzi
TRAN
11.10.2007
Výbory požiadané o stanovisko
dátum oznámenia na schôdzi
ITRE
11.10.2007
IMCO
11.10.2007
Bez predloženia stanoviska
dátum rozhodnutia
ITRE
22.11.2007
IMCO
21.11.2007
Spravodajca
dátum menovania
Francesco Ferrari
9.10.2007
Prerokovanie vo výbore
23.1.2008
25.3.2008
Dátum prijatia
26.3.2008
Výsledok záverečného hlasovania
+:
–:
0:
36
Poslanci prítomní na záverečnom hlasovaní
Gabriele Albertini, Michael Cramer, Luis de Grandes Pascual, Arūnas Degutis, Christine De Veyrac, Saïd El Khadraoui, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Stanisław Jałowiecki, Timothy Kirkhope, Dieter-Lebrecht Koch, Jaromír Kohlíček, Sepp Kusstatscher, Jörg Leichtfried, Eva Lichtenberger, Marian-Jean Marinescu, Erik Meijer, Seán Ó Neachtain, Willi Piecyk, Reinhard Rack, Luca Romagnoli, Gilles Savary, Brian Simpson, Dirk Sterckx, Ulrich Stockmann, Silvia-Adriana Ţicău, Yannick Vaugrenard, Roberts Zīle
Náhradníci prítomní na záverečnom hlasovaní
Jeanine Hennis-Plasschaert, Elisabeth Jeggle, Anne E. Jensen, Maria Eleni Koppa
Náhradníci (čl. 178 ods. 2) prítomní na záverečnom hlasovaní
Donato Tommaso Veraldi
