Štvrtok v plenárnom zasadnutí: Bali a rómska otázka
Inštitúcie
2008-02-01 - 14:34
Investície do vzdelania sú pre Rómov veľmi dôležité
Záverečný deň plenárneho zasadnutia EP v Bruseli sa niesol v znamení hlasovania.
Poslanci schválili uznesenie o výsledkoch konferencie o klimatických zmenách, ktorá sa v decembri uskutočnila na Bali, ako aj uznesenie k stratégii pre rómsku menšinu.
Podporu poslancov ďalej získali správy o energetickej účinnosti a o poštových službách.
Počas rokovania zároveň došlo k incidentu ohľadom procedurálnych postupov.
Výsledky konferencie na Bali
V uznesení o záveroch konferencie ohľadom klimatických zmien poslanci vrelo privítali, že nová dohoda, ktorá nahradí Kjótsky protokol, by mala uzrieť svetlo sveta do roku 2009.
Vyzdvihnutý je aj fakt, že zmluvné strany Kjótskeho protokolu uznali nevyhnutnosť znížiť emisie skleníkových plynov v priemyselných krajinách o 25 až 40% v porovnaní s hodnotami v roku 1990.
Zároveň však vyslovili poľutovanie nad skutočnosťou, že v akčnom pláne z Bali nebolo v súvislosti s neodkladným znižovaním emisií skleníkových plynov možné odkázať na jednoznačné vedecké stanovisko.
Rómska problematika
Europoslanci sú presvedčení, že rómska komunita je v krajinách EÚ diskriminovaná.
Z tohto dôvodu Parlament schválil uznesenie, ktoré požaduje integráciu Rómov do spoločnosti prostredníctvom viacerých opatrení.
Poslanci ľutujú ich nevyhovujúce a nehygienické životné podmienky a dôkazy o vytváraní get.
Od Komisie preto požadujú, aby posilnila antidiskriminačnú legislatívu v oblasti vzdelávania a zamestnanosti.
Na programe sa však objavilo hlasovanie aj o ďalších správach.
Poslanci podporili liberalizáciu poštových služieb a spečatili tak dohodu s ministrami krajín EÚ.
Prevádzkovatelia poštových služieb od roku 2011 (v niektorých krajinách od roku 2013) stratia monopol na zásielky s hmotnosťou menšou ako 50 gramov.
Schválenia sa dočkala aj nelegislatívna správa o energetickej účinnosti.
Viac informácií nájdete na nižšie uvedených odkazoch.
Incident počas rokovania
Protest viacerých poslancov vyvolala poznámka britského poslanca zo skupiny ľudovcov a európskych demokratov Dana Hannana.
Ten totiž prirovnal niektoré parlamentné postupy k postupom, aké sa objavovali v nemeckom parlamente v 30-tych rokoch minulého storočia v Nemecku.
Predseda skupiny ľudovcov a európskych demokratov Joseph Daul následne ešte v ten istý deň oznámil zámer vylúčiť poslanca Hannana z tohto klubu.
"Tieto komentáre sú nekompetentné a hanebné.
Rešpektujem poslanca Hannana, avšak jeho poznámky z dnešného rána sú nezlučiteľné s hodnotami Skupiny ľudovcov a európskych demokratov.
Z tohto dôvodu, po konzultáciách s členmi britskej delegácie, požiadam skupinu, aby začala proces vylúčenia pána Hannana podľa Rokovacieho poriadku," uviedol Joseph Daul.
20080125STO19648 EP schválil uznesenie k výsledkom konferencie na Bali Kjóto, Bali, Kodaň?
Poslanci reagujú na dosiahnutú dohodu Čo si o rómskej problematike myslia rómske europoslankyne?
Europoslanci žiadajú ukončenie diskriminácie Rómov
SK
1
PHOTO
20080131PHT20232.jpg
-//EP//TEXT IM-PRESS 20080129IPR19922 0 NOT XML V0//SK
-//EP//TEXT IM-PRESS 20071214STO15563 0 NOT XML V0//SK
-//EP//TEXT IM-PRESS 20080125STO19645 0 NOT XML V0//SK
-//EP//TEXT IM-PRESS 20080129IPR19931 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
