Denník : 23-06-2005
Redakcia: Zuzana Andrejčáková Tel. STR: (33) 388 17 4886 BRU: (32-2) 28 32 119 Redakčná uzávierka: 13:10
Kódy parlamentných postupov
A
Správy a odporúčania
B
Rozhodnutia a ústne otázky
C
Dokumenty iných inštitúcií
*
Konzultačný postup
**I
Postup spolupráce (1. čítanie)
**II
Postup spolupráce (2. čítanie)
***
Postup súhlasu
***I
Postup spolurozhodovania (1. čítanie)
***II
Postup spolurozhodovania (2. čítanie)
***III
Postup spolurozhodovania (3. čítanie)
Skratky
- Politické skupiny: pozrite nasledujúcu stranu
BE
Belgicko
IT
Taliansko
PL
Poľsko
CZ
Česká republika
CY
Cyprus
PT
Portugalsko
DK
Dánsko
LV
Litva
SI
Slovinsko
DE
Nemecko
LT
Lotyšsko
SK
Slovenská republika
EE
Estónsko
LU
Luxembursko
FI
Fínsko
EL
Grécko
HU
Maďarsko
SE
Švédsko
ES
Španielsko
MT
Malta
UK
Veľká Británia
FR
Francúzsko
NL
Holandsko
IE
Írsko
AT
Rakúsko
V ý menn ý kurz
1 euro = 37,758 SKK slovenských korún .
Stav k 23.06.2005.
Politické skupiny Stav k 23.06.2005
PPE-DE
PSE
ALDE/ ADLE
Verts / ALE
GUE / NGL
IND / DEM
UEN
NI
Spolu
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
15
12
2
7
4
9
5
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
1
2
2
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Spolu
268
201
88
42
41
36
27
29
732
Politick é skupiny
PPE-DE
Skupina Európskej ľudovej strany (kresťanských demokratov) a Európskych demokratov
PSE
Socialistická skupina v Európskom parlamente
ALDE/ADLE
Skupina Aliancie liberálov a demokratov za Európu
GUE/NGL
Konfederatívna skupina Európskej zjednotenej ľavice - Nordická zelená ľavica
Verts/ALE
Skupina zelených/Európska slobodná aliancia
UEN
Skupina Únie za Európu národov
IND/DEM
Skupina nezávislosť/demokracia
NI
nezávislí poslanci
Európska rada
Program činnosti britského predsedníctva
Britský premiér Tony BLAIR vo štvrtok 23.júna predstúpil pred poslancov Európskeho parlamentu s cieľom informovať ich o prioritách, ktoré bude Veľká Británia ako nová predsedajúca krajina Rady presadzovať po prevzatí tohto 6-mesačného postu od Luxemburska 1.júla 2005.
BLAIR, ktorého neústupnosti niektorí lídri pripisujú neúspech posledného summitu EÚ, vystúpil so zásadným prejavom o svojej predstave fungovania Európy.
Začal konštatovaním, že sa do Európskeho parlamentu bude vracať po každom zasadnutí Rady počas Britského predsedníctva, a veľmi rád bude konzultovať názory pléna ešte pred každým jej zasadnutím, aby na nich bolo počas rozhodovania prihliadané.
Podľa BLAIRA v každej kríze existuje šanca, a tá teraz nastala.
Hlavný rozpor teda jeho slovami nie je medzi sociálnym modelom Európy a Európou voľného trhu, medzi politickou Európou a tými, ktorí by ju chceli vidieť len ako príležitosť na rozvoj obchodu, lebo nejde o dva odlišné svety.
Každý, kto to tvrdí, chce podľa neho len ponižovať tých, čo majú na potrebu zmeny iní názor, ako väčšina.
EÚ je projektom, v ktorý on osobne takisto verí.
"Som nadšeným proeurópanom, a vždy som ním aj bol , " povedal plénu budúci predseda Európskej Rady.
Pripomenul, že Európa bola pred 50 rokmi v ruinách, no dokázala sa úspešne pozbierať a teraz stojí pred úlohou opätovne naštartovať proces svojho rozvoja.
To je podľa jeho slov možné len skoncovaním s obviňovaním tých, čo chcú Európu zmeniť, lebo len prostredníctvom zmien si možno opäť získať dôveru ľudí.
Dôvody, pre ktoré bola ústavná zmluva vo Francúzsku a Holandsku zamietnutá, rozdelil na dve skupiny.
Prvý dôvod, o ktorý podľa neho až tak nešlo, bol nesúhlas s niektorými článkami zmluvy.
Za druhý, reálny dôvod, označil BLAIR vyjadrenie nesúhlasu ľudí s tým, čo sa deje v Európskej únii.
Preto podľa neho "nejde o krízu inštitúcií, ale o krízu vedenia."
Únia musí podľa jeho názoru pristúpiť k uskutočňovaniu cieľov, ktoré si stanovila v Laekenskej deklarácii (priblížiť sa občanom) a Lisabonskej stratégii.
Ako dodal, čo sa týka Lisabonu a zámerov stať sa najkonkurencieschopnejšou ekonomikou sveta do roku 2010, EÚ sa už nachádza v polčase, no ciele sa nenaplnili.
Ani Laeken podľa neho nie je realizovaný podľa predsavzatí.
"Približujeme sa občanom?
Počúvame ich?", pýtal sa Britský premiér a dodal, že toto je práve kontext, v akom by sa mala viesť diskusia o rozpočtovom rámci Spoločenstva.
"Mal by byť oddelený od krízy v EÚ, no mal by byť na ňu odpoveďou."
K rabatu povedal, že je jediným britským lídrom, ktorý bol ochotný zložiť ho na stôl, ak sa bude rokovať aj o reforme spoločnej poľnohospodárskej politiky.
Sústreďujúc pozornosť na hlavný bod svojho prejavu, podal plénu vysvetlenie programu predsedníctva Veľkej Británie v Rade, ktoré začne 1.júla a bude trvať šesť mesiacov.
Za najdôležitejšie body označil modernizáciu európskeho sociálneho modelu; odzrkadlenie tejto modernizácie v novom rozpočtovom rámci, ktorý bude treba prijať; uskutočňovanie cieľov Lisabonskej agendy; makroekonomický rámec pre Európu, ktorý je prísny, ale flexibilný; zvládnutie problémov akými sú kriminalita, obchod s ľuďmi, terorizmus či nelegálna imigrácia; a účinnú bezpečnostnú a zahraničnú politiku orientovanú na zahraničnú pomoc rozvojovým krajinám Afriky a na partnerstvo s USA.
Plénu tiež prisľúbil, že Britské predsedníctvo sa bude usilovať o doriešenie niektorých problematických otázok akými sú Smernica o službách, či Smernica o pracovnom čase; záväzky Únie voči Turecku a Chorvátsku; a nájdenie dohody o rozpočte Únie na nadchádzajúcich 7 rokov.
Predseda Európskej Komisie José Manuel BARROSO , ktorého prejav nasledoval po BLAIROVI, vo svojom vystúpení uviedol, že Únia sa nachádza v zložitej dobe a preto od BLAIRA ako predsedu Európskej Rady bude očakávať, že urobí všetko na dosiahnutie konsenzu a potvrdí ním vyslovené odhodlanie usilovať o spoločnú Európu.
Veľké slová podľa neho musia potvrdiť skutočné činy, pretože len na základe nich im bude možné uveriť.
Pripomenul potrebu hľadania novej dohody a vyslovil presvedčenie, že nové predsedníctvo Rady prispeje pod vedením Veľkej Británie k novej, dynamickej Európe.
Predseda najsilnejšej politickej skupiny Hans-Gert POETTERING (PPE/DE, DE) povedal, že hoci je v Parlamente už od roku 1974, ešte nikdy sa v ňom nezažil takú intenzívnu diskusiu o podobe Európy, aká prebieha v súčasných dňoch.
Je to podľa neho výraz víťazstva demokracie, pretože všetky debaty sú podmienené a ovplyvnené názormi občanov.
Opätovne preto zdôraznil potrebu ukončiť rokovania v Rade za zatvorenými dverami, a urobiť ich verejnými, nech občania vedia, o čom, kto a ako rozhoduje.
Striktne odmietol aj formovanie akýchkoľvek "osí" medzi veľkými štátmi, pretože všetci členovia sa musia brať rovnako.
"Vítam, že Váš model Európy nepredstavuje jej zredukovanie na zónu voľného obchodu.
Ak to budete skutočne nasledovať, budeme Vás vo vašom úsilí podporovať ", povedal vodca Európskych demokratov BLAIROVI.
Vyslovil tiež presvedčenie, že rokovania o rozpočte by sa mali začať na dohodách dosiahnutých počas Luxemburského predsedníctva.
Martin SCHULZ (PSE, DE) za Stranu Európskych socialistov súhlasil s tým, že by sa nemali označovať za zradcov tí, ktorí chcú v Európe zmenu.
Tá je podľa neho tiež nevyhnutná, ale jej cieľom musí byť hospodársky rozvoj a dobré pracovné miesta.
Ak je to aj cieľom Britského predsedníctva, môže podľa neho rátať s podporou Európskych Socialistov.
Na BLAIROVE tvrdenie, že je za kompromisy povedal, že vierohodnosť takýchto slov a meria podľa činov, a preto treba počkať, aké budú výsledky.
Graham R. WATSON (ALDE, UK) za Skupinu Aliancie liberálov a demokratov za Európu zopakoval slová predchádzajúcich rečníkov, že nestačia len slová, ale musí sa aj ukázať, že Veľká Británia nebude podkopávať Európske inštitúcie a bude presadzovať nadnárodnú solidaritu v rámci Únie.
Podľa neho je tu rozkol medzi realitou a slovami, a Britské predsedníctvo môže očakávať podporu Európskych liberálov v tom prípade, ak bude chrániť Európske záujmy v praxi.
Daniel Marc COHN-BENDIT (Verts/ALE, DE) za Zelených/Európsku slobodnú alianciu odkázal BLAIROVI "vitajte v klube tých, čo chcú zmeniť Európu."
Európa však podľa neho nemôže fungovať na základe Britského, Francúzskeho či Holandského modelu.
Musí mať Európsky model a preto musí BLAIR pamätať na to, aby nebol Britským predsedom Rady, ale Európskym.
Viac informácií o nadchádzajúcom predsedníctve Rady nájdete na: http://www.eu2005.gov.uk .
Imunita a štatút členov Parlamentu
Spoločný štatút poslancov schválený
Giuseppe GARGANI (PPE/DE, IT)
O zmene rozhodnutia zo 4. júna 2003 o prijatí štatútu poslancov Európskeho parlamentu
Dokument.: A6-0189/2005
Procedúra : iniciatívny postup
Diskusia: 22.06.2005
Hlasovanie: 23.06.2005
Zdá sa, že po dlhých rokoch rokovaní a nezhôd o otázke prijatia jednotného štatútu poslancov dnes konečne došlo k prelomu.
Parlament totiž počtom hlasov 403 za, 89 proti a 92 absencií schválil dlho očakávaný návrh, upravujúci postavenie a financie priamo volených zástupcov európskych občanov.
Prijatý text odráža kompromis dosiahnutý počas rokovaní v Rade, čo znamená, že má reálnu šancu, aby mu vlády členských krajín zoskupené v Rade konečne tiež dali zelenú.
Podľa navrhovaného štatútu by mal byť fixný mesačný plat všetkých Europoslancov stanovený na 38,5 % základného platu sudcu Súdneho dvora Európskych spoločenstiev (čo predstavuje približne 7000 Eur), čím by sa zabránilo doterajším rozdielom medzi platmi poslancov EP z rôznych krajín Únie.
Tento plat by podliehal dani z príjmu odvádzanej do rozpočtu Únie, z ktorého by im bol aj uhrádzaný.
To predstavuje výraznú zmenu oproti súčasnosti.
Keďže doposiaľ neexistoval jednotný štatút, dlhé roky dostávali (a stále ešte dostávajú) Europoslanci platy (a platia dane) podľa úprav štátu, za ktorý boli vo voľbách zvolení.
Je tomu tak z dôvodu, že sú im platy uhrádzané z národných rozpočtov, a nie z rozpočtu EÚ.
Výška ich platu je pritom zvyčajne identická s platom národného poslanca, v niektorých krajinách môže ísť o dvojnásobok platu národného poslanca (napr. Slovensko) a v niektorých je táto suma nižšia.
Keďže výška platu Europoslancov nie je jednotná, faktom je, že mesačné výplaty poslancov pochádzajúcich z rôznych krajín sa navzájom líšia aj o niekoľko tisíc eur.
Okrem spomínaných zmien, zakotvujúcich jednotný plat financovaný z rozpočtu Európskych spoločenstiev, dôjde podľa pravidiel nového štatútu aj k ďalším zmenám.
Cestovné náklady, v súčasnosti významný zdroj príjmov poslancov z dôvodu uhrádzania paušálnych súm namiesto skutočných cestovných výdajov, budú podľa nového štatútu preplácané výhradne podľa reálne precestovaných nákladov.
To znamená, že kým poslanec za terajšieho systému dostal za letenku istú paušálnu sumu a v skutočnosti na ňu minul len jej časť, čím vlastne zvyšnú čiastku ušetril, po vstupe nových pravidiel do platnosti mu budú cestovné náklady uhradené len vo výške sumy, ktorú vie doložiť príslušnými cestovnými dokladmi.
Štatút poskytuje členským štátom aj možnosť rozhodnúť o neuplatňovaní štatútu na dobu prechodného obdobia (maximálne dve volebné obdobia EP od nadobudnutia účinnosti štatútu v roku 2009).
Tým by im bolo umožnené do roku 2019 pokračovať v uplatňovaní súčasného systému a platiť svojich národných zástupcov v EP podľa doterajších úprav z vlastného rozpočtu.
Štatút tiež štátom umožňuje dodatočne zdaniť príjem svojich národných poslancov do výšky dane z príjmu uplatňovanej v členskej krajine, z ktorej daný poslanec pochádza, pri rešpektovaní zásady zákazu dvojitého zdaňovania.
Poslanci však zamietli pozmeňujúci návrh, ktorý mal za cieľ umožniť členským krajinám prijať dodatočné predpisy, ktoré by im povoľovali navýšiť plat ich národných Europoslancov o určitú sumu, ktorou by dorovnali rozdiel v plate poslanca EP s platom poslanca národného parlamentu danej krajiny.
Poslanci budú podľa nových pravidiel podliehať spoločnej dôchodkovej schéme, a na svoje sociálne poistenie budú prispievali jednou tretinou sumy.
Zvyšné dve tretiny im bude uhrádzať Parlament.
Prvý návrh Štatútu poslancov bol prijatý Parlamentom v roku 1998, no v roku 2001 stroskotal na neúspešných rokovaniach Parlamentu a Rady, predovšetkým kvôli otázke poslaneckých platov a preplácania ich výdavkov.
V roku 2003 sa Parlament opäť snažil zachrániť situáciu prijatím rezolúcie vyzývajúcej Radu na akceptovanie navrhnutého kompromisu, no členským štátom sa ani v januári 2004 nepodarilo dosiahnuť potrebnú kvalifikovanú väčšinu hlasov na jeho prijatie.
Aj nové, v poradí už šieste funkčné obdobie Parlamentu, preto začalo bez existencie jednotných pravidiel pre poslancov rôznych národností.
Ak sa teda po dnešnom hlasovaní v Parlamente a predošlom prísľube Rady podarí jej súhlas konečne skutočne dosiahnuť, Parlament bude môcť úspešne zavŕšiť ďalšiu dôležitú kapitolu svojho vývoja v otázke sprehľadnenia finančných záležitostí.
Kontaktná osoba: Federico de Girolamo (Brusel ) tel.: (32-2) 28 31389 (32) 0498.983.591 e-mail: lega-press@europarl.eu.int
Spravodlivosť a vnútorné záležitosti
Vnútorné hranice zrušené, vonkajšie prísne strážené
Michael CASHMAN (PSE, UK)
O návrhu nariadenia Európskeho parlamentu a Rady, ktorým sa ustanovuje kódex Spoločenstva o pravidlách upravujúcich pohyb osôb cez hranice
Dokument.: A6-0188/2005
Procedúra : Spolurozhodovací postup, 1.čítanie
Diskusia: 22.06.2005
Hlasovanie :23.06.2005
Parlament dnes schválil návrh nariadenia obsahujúceho nové pravidlá týkajúce sa kontroly vonkajších hraníc Únie.
Ešte pred hlasovaním o tejto problematike sa poslancom podarilo vo vyjednávaniach s Radou presadiť zakotvenie lepšej vyváženosti medzi prísnejšími kontrolami na jednej strane a dodržiavaním individuálnych práv ľudí prechádzajúcich cez tieto hranice na strane druhej.
Po vstupe nariadenia do platnosti sa bude vzťahovať na všetky členské krajiny EÚ (okrem Veľkej Británie a Írska, ktoré nie sú súčasťou Schengenskej zóny), ako aj na Island, Nórsko a Švajčiarsko.
Automaticky sa bude vzťahovať na „nové“ členské krajiny, aj keď riadnymi členmi Schengenskej zóny sa stanú až od roku 2007.
Ochrana individuálnych práv
Poslanci podporili úplné odstránenie vnútorných hraníc, no zdôraznili potrebu nediskimináncie občanov pochádzajúcich z krajín mimo EÚ.
Hlavným „úspechom“ poslancov je presadenie článku týkajúceho sa vykonávania prehliadok, ktorým sa zakotvuje povinnosť rešpektovať ľudskú dôstojnosť a zákaz diskriminácie na základe pohlavia, príslušnosti k rase či etniku, na základe viery, názorového presvedčenia, zdravotného postihnutia, veku a sexuálnej orientácie.
Takéto pravidlo by malo zabrániť tendencii kontrolovať „cudzo vyzerajúce osoby“ viac než ostatných, čo sa pri prechode cez hranice stáva pomerne často.
Schválením správy poslanca Michaela CASHMANA (PSE,UK) sa poslancom podarilo posilniť práva jednotlivca aj v iných ohľadoch.
Členské štáty budú napríklad musieť písomne udať „presný“ a „opodstatnený“ dôvod na zamietnutie vstupu občana z nečlenskej krajiny, používajúc na tento účel jednotný štandardný formulár; a osoby, ktorým bude vstup zamietnutý, sa budú môcť voči tomuto kroku odvolať.
Krajina, ktorá vstup zamietla, bude musieť navyše poskytnúť žiadateľovi o vstup presné informácie o spôsobe, akým sa môže odvolať a tiež zoznam dokumentov, ktoré bude na vstup do EÚ potrebovať.
Každý členský štát bude tiež musieť povinne zbierať štatistické údaje o počte a dôvodoch zamietnutí vstupu a tieto štatistiky zasielať raz ročne Európskej Komisii.
Prísnejšie kontroly
Návrh nariadenia obsahuje viaceré pravidlá zaisťujúce prísnejšie a efektívnejšie kontroly vonkajších hraníc Únie.
Všetci – to znamená tak občania EÚ, ako aj občania nečlenských krajín – budú musieť podstúpiť minimálne kontroly ich identity a cestovných dokladov pri prekračovaní vonkajších hraníc Spoločenstva.
Pohraniční pracovníci budú mať právo občasne prekontrolovať národné a Európske databázy s cieľom zistiť, či daná osoba nepredstavuje skutočné nebezpečenstvo pre vnútornú bezpečnosť.
Občanom nečlenských krajín bude pri prekračovaní hraníc EÚ udeľovaná do pasu pečiatka, ktorej prítomnosť v pase bude prísne kontrolovaná nie len pri vstupe, ale už aj pri odchode z územia Európskej únie.
Pečiatka pri odchode bude podľa nových pravidiel rovnako povinná, ako tá, ktorá sa udeľuje pri vstupe.
Colní pracovníci budú tiež kontrolovať, či majú cestujúci na pobyt v Únii zabezpečené dostatočné prostriedky.
Vnútorné hranice
Čo sa týka vnútorných hraníc, budú úplne zrušené a bude možné „dočasne“ ich opäť zaviesť len v prípade „výnimočných udalostí“ ako napr. pri príležitosti usporiadania Olympijských hier, špeciálneho summitu atď. pri rešpektovaní určitých pravidiel.
Členské štáty budú musieť Európskym inštitúciám poskytovať prehľad o niektorých kľúčových opatreniach týkajúcich sa implementácie hraničných kontrol.
Spomínané nariadenie má pre Európsky parlament veľkú symbolickú dôležitosť, pretože je to prvý krát, čo mali poslanci právo uplatniť právomoc spolurozhodovania s Radou pri rozhodovaní o legislatíve z oblasti vízovej politiky, imigrácie a hraničnej kontroly.
Až do januára 2005 o tejto oblasti rozhodovala v konečnom dôsledku vždy len Rada.
Kontaktná osoba: Maria Andrés Marìn (Štrasburg) tel.: (33-3) 881 73603 (Brusel ) tel.: (32-2) 28 44299 (32) 0498.983.590 e-mail: libe-press@europarl.eu.int
Obchod
Nariadenie týkajúce sa plnenia rozpočtu
David W. MARTIN (PSE, UK)
O návrhu nariadenia Rady, ktorým sa mení a dopĺňa nariadenie (ES) č. 382/2001, v súvislosti so skončením jeho účinnosti a s niektorými ustanoveniami týkajúcimi sa plnenia rozpočtu
Dokument.: A6-0159/2005
Procedúra : Iniciatívna správa
Hlasovanie :23.06.2005
Parlament dnes schválil správu Davida W. MARTINA (PSE, UK), ktorá sa zameriava na spoluprácu a obchodné vzťahy s USA, Kanadou, Japonskom, Kórejskou Republikou, Austráliou a Novým Zélandom.
Nariadenie bolo vypracované s cieľom poskytnúť právny základ niektorým programom, ktoré chcela Únia financovať, no nemala na to dostatočný právny základ.
Kontaktná osoba: Armelle Douaud (Štrasburg) tel.: (33-3) 881 74779 (Brusel ) tel.: (32-2) 28 43806 (32) 0498.983.588 e-mail: deve-press@europarl.eu.int
Informácie a komunikácia
Informačná spoločnosť
Catherine TRAUTMANN (PSE, FR)
O informačnej spoločnosti
Dokument.: A6-0172/2005
Procedúra : Iniciatívna správa
Diskusia: 22.06.2005
Hlasovanie :23.06.2005
Parlament schválil iniciatívnu správu poslankyne Catherine TRAUTMANN (PES, FR), ktorou poslanci udávajú svoje priority v súvislosti s nadchádzajúcou druhou fázou Svetového summitu o informačnej spoločnosti (WSIS), ktorý sa uskutoční od 16. do 18.novembra 2005 v Tunise.
Poslanci vo sa vo všeobecnosti priklonili k návrhu Komisie o druhej fáze WSIS a očakávajú od nej vytvorenie stratégie, ktorá by bola v súlade s celosvetovými akčnými plánmi WSIS, o ktorých sa v Tunise má rozhodnúť.
Tuniský summit je formálnym stretnutím OSN na úrovni hláv štátov a vlád.
Európska únia je na ňom zastúpená Predsedníctvom Rady a Európskou Komisiou, s členmi EP prítomnými v rámci delegácie.
Poslanci očakávajú, že tuniský summit: - umožní pokročiť v spoločnom definovaní riadenia internetu - sa bude zaoberať otázkami všeobecného záujmu, ktoré sa vzťahujú na správu internetu (mená domén, prideľovanie adries) - posilní medzinárodnú spoluprácu v oblasti bezpečnosti a zneužívania internetu (vrátane spamov) a v boji proti počítačovej kriminalite (vrátane detskej pornografie) - vyjasní verejné záväzky v tejto oblasti a zohľadní intelektuálne vlastníctvo, ako aj kultúrnu rôznorodosť pri vypracovaní nového riadenia
bude dbať o neutralitu a interoperabilitu digitálnych technológií a
- podporí technologické, ekonomické a kultúrne výmeny v rámci spravodlivo regulovanej hospodárskej súťaže Kontaktná osoba: Constanze Beckerhoff (Štrasburg) tel.: (33-3) 881 73780 (Brusel ) tel.: (32-2) 28 44302 (32) 0498.983.550 e-mail: indu-press@europarl.eu.int
Rozpočet
Návrh opravného rozpočtu 2/2005
Salvador GARRIGA POLLEDO (PPE/DE, ES)
Anne E. JENSEN (ADLE, DK)
O návrhu opravného rozpočtu Európskej únie č. 2/2005 na rozpočtový rok 2005 - úprava platov
Dokument.: A6-0190/2005
Procedúra : Rozpočet
Diskusia: 22.06.2005
Hlasovanie :23.06.2005
Európsky parlament schválil správu Salvadora GARRIGU POLLEDA (PPE/DE, ES) a Anne Elisabet JENSEN (ALDE, DK) o úprave príjmov pracovníkov Európskych inštitúcií na tento rok.
Zvýšenie má byť oproti pôvodne schváleným 2,6 % nižšie o 0,7 %.
Kontaktná osoba: Jean-Yves Loog (Štrasburg) tel.: (33-3) 881 76712 (Brusel ) tel.: (32-2) 28 44652 (32) 0498.983.589 e-mail: budg-press@europarl.eu.int
Hospodárske a finančné záležitosti
Pravidlá nového Paktu stability a rastu schválené podľa predstáv Rady
Othmar KARAS (PPE/DE, AT)
Dohľad nad stavmi rozpočtov, ako aj dohľad nad hospodárskymi politikami a ich koordinácia
Dokument.:A6-0168-/2005
Procedúra: Postup spolupráce, 2.čítanie
Hlasovanie: 23.06.2005
Parlament dnes odsúhlasil reformu preventívnej časti Paktu stability a rastu v podobe, v akej ju navrhla Rada, a to aj napriek tomu, že v prvom čítaní (na júnovom zasadnutí v Štrasburgu) mal Parlament na túto záležitosť iný názor.
Poslanci teda počtom hlasov 257 za a až 309 hlasov proti (1 poslanec sa hlasovanie zdržal) odmietli odporúčanie Výboru EP pre hospodárske a menové záležitosti , ktorý navrhoval znovu zaradiť do textu pôvodné pozmeňujúce návrhy, ktorých cieľom bolo zabezpečiť striktnejšiu aplikáciu preventívnej časti Paktu.
V rozprave k tomuto bodu uskutočnenej deň pred hlasovaním vystúpil aj Sergej KOZLÍK (NI, SK).
Podporil v ňom pozíciu predkladateľa KARASA a námietky zo strany Európskej rady označil za "povrchné a nie dostatočne premyslené a odôvodnené".
Vo svojom príspevku potom poukázal na niektoré konkrétne články textu.
Spochybnil napríklad znenie článku, ktorý pripúšťa odchýlku od strednodobého rozpočtového cieľa v súvislosti s viacpilierovými dôchodkovými reformami.
Uvedené je podľa neho možné aplikovať len v prípade, že sa náklady dôchodkových reforiem budú riešiť na úkor nižšej spotreby, resp. rastúcich úspor občanov, a nie "krátkodobým či strednodobým prekrývaním dôchodkových deficitov jednorazovými a neopakovateľnými príjmami z privatizácie, ako sa to deje vo viacerých krajinách EÚ."
Kontext problematiky:
Počas jarného summitu európskych lídrov došlo k dohode na reforme Paktu stability a rastu, s cieľom dokončiť legislatívne zmeny nevyhnutné na jej implementáciu do konca Luxembruského predsedníctva v Rade - do 30.júna 2005.
To vyžadovalo dva kroky:
zabezpečiť flexibilnejší postup pri nadmerných rozpočtových schodkoch (opravný krok)
sprísniť monitorovanie rozpočtových a hospodárskych politík členských štátov (preventívny krok)
Parlament k tejto problematike zaujal postoj prijatím dvoch správ spravodajcu KARASA počas júnového plenárneho zasadnutia v Štrasburgu, a tieto správy boli s pozmeňujúcimi návrhmi pléna postúpené Rade.
Prvé z návrhu nariadení, týkajúce sa opravnej časti Paktu, bolo Radou odsúhlasené.
Druhý návrh, obsahujúci dodatky navrhnuté poslancami, bol však zamietnutý, a keďže v tomto prípade ide o postup spolupráce, Parlament dostal na svojom júnovom mini-zasadnutí v Bruseli druhú šancu svoje požiadavky presadiť.
Tento pokus však v hlasovaní neuspel.
Výboru pre hospodárske a menové záležitosti, ktorý sa správou zaoberal navrhoval trvať na tom, aby boli do textu navrhovanej reformy Paktu znovu zaradené nasledovné pozmeňujúce návrhy sprísňujúce pravidlá nového Paktu:
Aby sa údaje členských štátov porovnávali s údajmi, ktoré poskytujú národné centrálne banky Európskej centrálnej banke (ECB)
Aby sa programy stability na dvojročné obdobie predkladali každý rok
Aby mala Rada možnosť vyzvať členské štáty na posilnenie ich prispôsobovacích programov, najmä v "ekonomicky dobrých časoch"
To však poslanecké plénum v dnešnom hlasovaní zamietlo.
Kontaktná osoba: Ralph Pine (Štrasburg) tel.: (33-3) 881 74751 (Brusel ) tel.: (32-2) 28 42941 (32) 0498.983.587 e-mail: econ-press@europarl.eu.int
Rozpočtová kontrola
Ochrana finančných záujmov Spoločenstva
Petr DUCHOŇ (PPE/DE, CZ)
Ochrana finančných záujmov Spoločenstva
Dokument.: A6-0156/2005
Procedúra: Spolurozhodovací postup, 1.čítanie
Diskusia: 22.06.2005
Hlasovanie: 23.06.2005
Európsky parlament dnes schválil správu Petra DUCHOŇA (PPE/DE, CZ) o vzájomnej pomoci pri ochrane finančných záujmov Spoločenstva proti podvodom a iným protiprávnym činom.
Cieľom nariadenia, ktoré navrhla Európska komisia ako súčasť Akčného plánu na minulý a súčasný rok, je uľahčenie spolupráce medzi Komisiou a členskými štátmi v tejto oblasti.
Správa žiada, aby členské štáty v prípade potreby (po získaní povolenia od súdneho orgánu) zaistili a zmrazili nelegálne nadobudnuté prostriedky, ktoré poškodzujú finančné záujmy Spoločenstva.
Toto ustanovenie sa má vzťahovať na zisky z nezrovnalostí zahrňujúce čiastky vyššie než 50 000 eur, alebo z majetku v tejto hodnote.
Navrhované opatrenie sa má vzťahovať na fyzické a právnické osoby, ktoré sa dopustili nezrovnalostí, či napomáhali k ich spáchaniu, a tiež na podozrivé osoby, a osoby, ktoré majú zo zisku z nezrovnalostí prospech.
Ďalšie návrhy sa týkajú účinnejšieho boja proti daňovým podvodom.
Kontaktná osoba: Jens Jensen (Štrasburg) tel.: (33-3) 881 74713 (Brusel ) tel.: (32-2) 28 42530 e-mail: cont-press@europarl.eu.int
Európska rada
Hlasovanie o rezolúcii k vyhláseniu Rady odlo ž ené
Na úvod plenárneho zasadnutia Európskeho parlamentu v Bruseli si poslanci vypočuli prejav Jeana-Claudea JUNCKERA týkajúci sa bilancie šesťmesačného luxemburského predsedníctva v Rade, ktoré sa 1.júna končí, ako aj stanovisko Rady a Komisie k výsledkom júnového summitu hláv štátov a vlád Európskej dvadsaťpäťky.
Poslanci mali následne hlasovať o rezolúciách k tomuto bodu programu, no na návrh poslanca Johannesa SWOBODU (PSE, AT) bolo hlasovanie nateraz odložené.
